
LECTORI  SALUTEM! 


INFova  terra  continens,  quae  patria  miraculorum  monstrorumque 
sedes  semper  existimata  est ,  imprimis  plantarum  «namnis  generis  arbo¬ 
rumque  prodiga  luxurie  ac  varietate  est  conspicua,  ut  ibi  regnum  vege¬ 
tabile  alia  quam  ceteris  in  terris  significatione  et  dignitate  fungi  videatur. 
Nam  quum  reliquae  terrarum  orbis  partes,  virtute  et  arte  hominum 
subactae,  magis  magisque  faciem  mutaverint,  solum  Americae  a  miserae 
conditionis  populis  habitatae,  qui,  rerum  gestarum  memoriae  expertes, 
ditissimae  quasi  in  sinu  naturae  inopem  rudemque  vitam  transigunt,  in¬ 
tegrum  et  intactum  permansit.  Quo  evenit,  ut  cum  ceterae  terrae  conti¬ 
nentes  monumentis  virtute  hominum  conditis  superbiant,  heic  praeter 
priscas  et  primigenias  sylvas,  quae  ex  laetissima  innumerisque  fluviis  foe- 
cundata  humo  surgentes  longe  lateque  patescunt,  nihil  exstet  unde  indicia 
vetustissimarum  rerum  et  documenta  arripiamus.  Enimvero  benignae 
rerum  creatrici  naturae  ibi  plantarum  genera  exuberante  formarum  colo¬ 
rumque  et  odorum  copia  variegare  et  distinguere  visum  est.  Ingentes  illi 
saltus  primaevi,  quorum  cacumina  mirum  quot  quantisque  florum  nexi¬ 
bus  consociata,  in  profundum  coeli  excurrere  videntur,  amoeni  illi  gra- 
tissimaque  florum  varietate  vestiti  campi,  immensa  illa  regiis  ornata  pal¬ 
mis  prata,  naturae  spectatori  ignotae  antea  voluptatis  cumulum  suppeditant, 
ut  in  fabulosa  se  Atlantide  collocatum  putet ,  quae ,  uti  divinus  ait  Plato : 

0"<Sa  evtaBy  rpi<pEi  itov  yxj  ravvv ,  piZwv,  y  x^yt  >  V  %v\(ov ,  y  xv^v>  V  iire  nap- 

•• 

jtwv ,  epspt  te  raviat  nai  iptpfttv  ev.  —  " Anavra  ravra  y  rore  jrore  ovda  i>§>’  yXicp  vyGof  iepa 
naXa  te  nai  SavjuatiTci  nai  iz\y%E(Siv  antipa  ttptpt.  Critias  pa§.  115-  ed.  Stepk. 

Ac  mihi  quoque  ,  qui  jussu  et  auspiciis  Maximiliani  Josephi  I.  Regis 
Bavariae  Augustissimi ,  litterarum  Liberalissimi  Fautoris ,  cum  collega 

Nov.  Gen.  Tom.  I.  1 


II 


amicissimo  Spixio  interiora  Brasiliae  peragravi,  aliquot  annos  beatissimae 
terrae  mirabilem  plantarum  abundantiam  ut  visu  usurparem  ,  contigit. 
Haec  continentis  pars ,  antea  Botanicis  nondum  perlustrata ,  proximis  de¬ 
mum  decem  annis  scrutatorum  naturae  animum  advertit,  et  jam  sperare 
licet,  fore,  ut  conjunctis  eorum  viribus  brevi  Flora  Brasiliae  maximam 
partem  evulgetur.  Quem  ad  finem  ut  ego  quidem  pro  virili  conferrem, 
benevolo  lectori  descriptiones  et  imagines  earum  plantarum  tradidi ,  quarum 
accuratior  notitia  ad  augendam  ornandamque  amabilem  scientiam  maxime 
conducere  visa  est.  Dum  in  itinere  versabar,  in  diario  complura  millia 
plantarum  descripsi  et  nonnunquam  delineando  illustravi;  partes  fructifica¬ 
tionis  non  modo  inter  papyri  plagulas  solito  more  siccavi,  sed  in  spiritu 
vini  conservandas  curavi  easque  prospere  in  patriam  adtuli;  qua  conser¬ 
vandi  ratione  fieri  potuit,  ut  plantarum  describendarum  analyses  diligen¬ 
tius  instituerentur.  Quia  vero,  ut  ipse  solus,  quippe  aliis  simul  negotiis 
distentus,  librum  hunc  elaborarem,  tempus  non  vacavit,  dilectissimus 
et  praeclarae  industriae  juvenis ,  Zuccarini  ,  Monacensis ,  botanicarum 
collectionum  Adjunctus,  analyses  repetendas,  plantarum  earumque  partium 
picturam  curandam,  descriptiones  a  me  relatas  in  ordinem  redigendas  et 
supplendas,  totumque  opus  mecum  perficiendum  suscepit.  Huic  igitur 
amatores  Botanices  magnam  hujus  operis  partem  debent,  pro  cujus  dili¬ 
gentia  et  cura  grates  publicas  agere  me  animus  impellit.  Viros  doctos ,  ad 
quos  primum  hoc  laboriosissimi  itineris  documentum  perveniet,  illud  eo 
animo  accipere  velim,  quem  studium  meum  sincerum  proferendorum 
scientiae  finium  sperare  licet. 


Dabam 

Monachii  ex  Museo  academico 
Idib.  Oct.  MDCCCXXII. 


Dr.  C.  F.  P.  de  Martius. 

NOVA 

GENERA  et  SPECIES 

PLANTARUM  BRASILIENSIUM. 


I.  M  N  I  O  P  S  I  S.  + 

MONADELPHIA  DIANDRIA  Linn.  Syst.  Sex.  Familia:  PODOSTE- 
MEAE  Rich. 

CHARACTER  DIFFERE  NTIALIS. 

Stamina  tria,  basi  connata,  infera;  lateralia  castrata;  intermedium  bifidum,  cru¬ 
ribus  biantheriferis.  Stigmata  tria.  Capsula  bilocularis,  bivalvis  ,  laevigata. 

CHARACTER  NATURALIS. 

Spatha  monopbylla ,  globoso  -  campanulata  ,  vertice  clausa ,  tandem  fissa.  Calyx 
et  Corolla  nulla.  Stamina  tria ,  hypogyna ,  lateri  ovarii  arcte  adpressa ;  medium 
lineare,  compressum,  apice  bifidum,  quadri  -  antheriferum ,  inter  crura  divisionis  dente 
subulato  instructum;  lateralia  castrata,  breviora,  compresso -subulata.  Antherae  qua- 
tuor,  biloculares ,  ovario  incumbentes,  interiores  minores.  Pollen  minutum,  globosum. 
Ovarium  globosum.  Stylus  nullus.  Stigma  depressum  (parte  antherarum  verticali 
obtectum),  bi-vel  trifidum,  laciniis  iterum  divisis,  granulatis  vel  mucosis.  Capsula 
supera ,  bilocularis ,  bivalvis ;  valvula  minore  evanida,  majore  deorsum  involuta  et  semina 
cum  placenta  eructante.  Dissepimentum  orbiculare,  compresso  -  planum ,  seminiferum, 
margine  tenuissimo  membranaceo  parietibus  capsulae  affixum  ,  valvulis  parallelum. 
Semina  strato  simplici  placentae  imposita  ,  angulata.  Embryo  minutus,  exalbumi- 
nosus,  gemmula  basilari. 

Habitus:  Unica  hucusque  cognita  species  plantula  est  submersa,  parva,  erecta, 
caespitosa,  ramosa,  ramis  subdichotomis ,  erectis,  innovando  subfastigiatis ,  habitu  om¬ 
nino  Jungermanniae  ,  radicibus  minutissimis ,  fibrillosis  in  saxo  firmata ,  a  basi  ad 
apicem  usque  foliosa. 

1.  MNIOPSIS  SCATURIGINUM,  i'  Tab.  I. 

Radices  minutissimae,  fibrillosae.  Caulis  erectus,  ramosus,  ramis  subfastigiatis.  Folia  semi- 
amplexicaulia ,  alterna  et  disticha  serie  subhorizontaliter  imbricata,  subsemi  -  orbicularia ,  dorso 

I.  MNIOPSIS.  II.  LACIS. 


medio  emarginato-  subbiloba,  margine  irregulariter  denticulata,  parte  dorsali  sibi  magis  approxi- 
mata  atque  incumbentia ,  parte  antica  a  se  invicem  remotiora  atque  subverticaliter  decurrentia, 
ibique  a  se  invicem  distincta ,  glabra  ,  obscura ,  prasina.  Stipulae  semiorbiculares ,  adnatae , 
transverse  decurrentes,  margine  obiter  denticulatae,  ut  ipsa  folia  crassiusculae  ,  durae,  prasinae. 
Flores  solitarii,  terminales.  Spatha  inter  summa  folia  sessilis,  membranacea,  pallide  viridis,  glo¬ 
bosa,  primum  ubique  clausa,  tunc  calycem  Jungermanniae  exacte  referens,  postea  apice  dentato- 
aperta  et  plicata,  ovario  cum  staminibus  emergente.  Calyx  et  Corolla  nulla.  Stamina  hypogyna. 
Filamenta  basi  subcoalita ,  adscendentia ,  ovario  arcte  adpressa,  pallide  virentia;  lateralia  castrata, 
subulata;  intermedium  apice  bifidum,  cruribus  linearibus  divergentibus,  singulis  biantheriferis, 
dente  brevi  acuto  e  commissura  crurium  enato,  vel  nonnunquam  deficiente.  Antherae  dorso  ad¬ 
natae  ,  erectae  atque  vertici  ovarii  juxta  vel  supra  stigma  applicitae ,  biloculares ;  duae  exterio¬ 
res  duplo  fere  quam  interiores  majores ,  oblongo  -  lanceolatae ,  introrsum  dehiscentes.  Pollen 
minutissimum,  pellucidum,  oblongum.  Ovarium  in  fundo  spathae  sessile,  eaque  tandem  ad  me¬ 
dium  circiter  usque  vestitum,  globosum,  primum  purpureum  dein  fuscum,  laevigatum ,  glaberri¬ 
mum  ,  ad  latus  staminum  sulco  tenuissimo  hinc  inde  exaratum ,  magnitudine  seminis  majoris 
Papaveris.  Stylus  nullus.  Stigma  in  vertice  ovarii  paulo  depresso  -  sessile  ,  bi-vel  tripartitum  vel 
vario  modo  laciniatum  ,  lobis  ovatis  obtusiusculis ,  virens ,  in  speciminibus  siccis  vix  exacte  obser¬ 
vandum.  Capsula  in  pedicello  minuto,  vix  unquam  lineam  alto,  tenuissimo,  tereti,  fusco,  glabro, 
e  spatha  emersa,  globosa,  fusca,  nitida,  intus  punctata,  bilocularis,  tandem  matura  verticaliter 
discissa  in  valvulas  duas  inaequales,  quarum  major  deorsum  involuta  in  pedicello  restat,  minor 
una  cum  seminibus  dissepimentoque  ejicitur.  Dissepimentum  orbiculare,  compressum,  margine 
membranaceo  capsulae  adhaerens,  valvulis  parallelum.  Semina  ovato  -  elliptica ,  subcompressa, 
foveis  parvis  receptaculi  inserta,  erecto  -  imbricata,  testa  duplici  obducta;  exteriore  inflato  -  cellulosa, 
reticulata,  pellucida,  interiore  glabra,  fusca. 

Habitat  ad  scopulos  irriguos.  Prope  Contagem  de  S.  Maria ,  Provinciae  Goyazanae P 
lat .  13  — 14.  grad.  aust.  lecta  Oct.  1818.  3J-. 

Explic.  Tab.  I.  Fig.  I.  Tota  planta  magn.  natur.  II.  Eadem  aucta.  III.  Pars  rami  magis  aucta,  stipulas 
monstrans.  1.  Flos  spatha  cinctus.  2.  Idem  extra  spatham.  3.  Stamen  fertile  cum  sterilibus  a  facie.  4.  Idem 
a  dorso  visum.  5.  Stigmata  a  vertice.  6.  Receptaculum  cum  seminibus.  7.  Valvula  persistens.  8.  Receptaculum 
seminibus  destitutum.  9.  Semen.  Omnia  aucta. 

II.  LACIS  ScHREB. 

Mourera  Aubl.  Marathrum  Humb. 

POLYANDRIA  Digynia  Linn.  Syst.  Sex.  Familia  :  PODOSTEMEAE 
Rich. 

CHARACTER  DIFFERENTIALIS. 

Stamina  indefinita  (quinque — quadraginta),  infera,  basi  connata,  alterna  castrata. 
Stigmata  duo.  Capsula  bilocularis ,  bivalvis ,  striata. 


II.  LACIS. 

CHARACTER  NATURALIS. 

Spatha  monophylla,  membranacea,  truncata  seu  apice  irregulariter  in  duas  vel  tres 
lacinias  fissa,  persistens,  florem  primum  involvens,  deinde  capsulae  stipitem  basi  am¬ 
plecteris.  Calyx  et  Corolla  nulla.  Stamina  indefinita,  quinque —  quadraginta,  hvpo- 
gyna ,  basi  connata.  Filamenta  ante  antbesin  ovario  arcte  adpressa ,  adeo  ut  stylos 
obtegant,  deinde  patentia,  compressa,  acuta,  fertilia  cum  totidem  (vel  in  L.  spicata 
paucioribus?)  castratis  brevioribus  alternantia,  persistentia.  Antherae  erectae,  sagittatae, 
biloculares ,  longitudinaliter  dehiscentes.  Pollen  minutissimum,  globosum.  Ovarium 
globosum ,  stamina  aequans ,  tenuiter  striatum.  Styli  duo  ,  breves ,  divergentes. 
Stigmata  vel  obtusa  vel  emarginata.  Capsula  stipiti  spatham  multoties  superanti ,  recto, 
angulato  imposita,  ovato  -  elliptica,  octo  -  striata ,  staminibus  persistentibus  cincta,  bilocu- 
laris,  bivalvis,  valvulis  longitudinaliter  dehiscentibus,  demum  involutis.  Semina  rece¬ 
ptaculo  centrali,  compresso,  margine  membranaceo,  valvulis  parallelo,  dissepimentum 
sistenti  undique  imbricata,  minutissima.  Testa  duplex,  exterior  quasi  mucilaginosa, 
inflato -cellulosa,  interior  solida.  Albumen  nullum.  Embryo  distinctus  nullus,  nisi  gem¬ 
mula  basilaris. 

Habitus:  Herbae  sunt  submersae,  rhizomate  nonnunquam  incrassato,  caule  fluitante, 
foliis  vel  multifidis  capillaribus  vel  laciniatim,  undulatis,  pellucidis,  floribus  vel  solitariis 
vel  (in  una  specie)  spicatis. 

Statio  et  Habitatio:  in  aquis  pigris  vel  fluitantibus,  saxis  adnatae,  inter  tropicos  in 
America. 

1.  LACIS  FUCOIDES  f  Tab.  II. 

L.  caule  ramoso  erecto  vel  fluitante ,  foliis  frondiformibus  laciniatis  planis ,  flori¬ 
bus  axillaribus  solitariis. 

Radices  plurimae,  minutae,  cinerascentes,  villiformes.  Caules  erecti  vel  fluctuantes,  basi  tere¬ 
tes,  cornei,  deinde  angulato  -  compressi ,  alati,  irregulariter  divaricato  -  ramosi ,  herbacei,  glabri. 
Stipulae  nullae.  Folia  frondiformia,  alterna,  petiolata  vel  potius  e  basi  concava  floris  gemmam 
amplectente  longe  cuneata,  apicem  versus  in  lacinias  inaequales,  iterum  capillariter  incisas  divisa, 
nervo  medio  subtus  convexo ,  rubente  percursa ,  membranacea,  laete  viridia,  glabra.  Flores  solitarii, 
e  vaginis  brevibus,  truncatis,  per  duplicaturam  alarum  caulis  formatis,  primum  spatha  undique 
clausa  obtecti,  sessiles,  deinde  pedicellati.  Spatha  membranacea,  viridis,  primum  clausa,  deinde 
apice  irregulariter  divisa  in  lobos  duos  vel  tres,  florem  emittens  simulque  elongata,  adeo  ut  tu¬ 
bulum  tertiam  plerumque  pedicelli  partem  aequantem  referat.  Calyx  et  Corolla  nulla.  Stamina 
hypogyna,  fertilia  duo  —  sex,  cum  castratis  alternantia.  Filamenta  basi  subcoalita,  alterna  castrata 
multo  breviora,  subsetacea,  acuta,  dentes  breves  referentia  (Calyx  in  Marathro  Ilumb.)  ;  fei  lilia ,  si 
sex  adsunt,  ovarium,  quod  longitudine  aequant,  plane  cingentia,  si  minoris  numeri  unilateralia,  arcte 
adpressa  stylosque  primum  obtegentia,  deinde  patentia,  basi  compressa,  plana,  apicem  veisus 
subulata,  glabra.  Antherae  lineares,  sagittatae,  erectae,  biloculares,  intus  longitudinaliter  dehiscen- 

tes,  Polline  minutissimo,  globoso,  flavido  farctae.  Ovarium  ovato- globosum,  glabrum,  octo -stria¬ 
tum,  Stylis  duobus  divergentibus,  glabris,  compressis,  apicem  versus  latioribus,  persistentibus 
coronatum.  Stigmata  bifida  vel  quidem  emarginata.  Capsula  ovato- globosa,  glabra,  octo -sulcata, 
apice  rudimento  stylorum  notata,  bilocularis,  bivalvis,  valvulis  ab  apice  ad  basin  usque  dehiscenti¬ 
bus.  Receptaculum  centrale,  ovato- conicum ,  margini  valvularum  per  membranam  tenuem  seu 
alam  toto  ambitu  adnatum  et  hoc  modo  dissepimentum  praebens,  praeter  alam  undique  semini¬ 
bus  tectum.  Semina  numerosa,  minutissima,  foveis  parvis  receptaculi  sine  regula  dispositis  inserta, 
erecta,  ovata,  testa  duplici  obducta ,  quarum  exterior  inanis,  inflato  -  cellulosa ,  reticulata,  pellucida, 
interior  solida,  brunnea. 

Habitat  in  Brasiliae  amnibus  supra  saxa  aci  ar/uae  superficiem  fuitans  ;  lecta  in  f  umme 
Itahype  Provinciae  B abiens  is  mense  Decembri.  2}.. 

Explic.  Tab.  II.  Fig.  1.  Flores  spatha  inclusi.  2.  Flos  absque  spatha.  3.  Stamina.  4.  Flos  exsertus 
cum  spatha  laciniata.  5.  Capsula  staminibus  persistentibus  cincta.  6.  Eadem  dehiscens.  7.  Dissepimentum 
cum  seminibus  valvulae  impositum.  8.  Idem  seminibus  destitutum.  Q.  Semen. 

Reliquae  duae  species  hujus  generis,  quas  novimus,  sequentibus  notis  a  nostra  recedunt: 

2.  L.  foeniculacea ,  tubere  caulem  supplente  difformi,  foliis  petiolatis  ramoso -decompositis 
setaceis,  floribus  solitariis. 

Marathrum  foeniculac eum  Humb.  et  Bonpl.  plantes  aecjuin.  Tab.  11.  pag.  39*  se<J- 

3.  Dacis  fuvialilis  ,  caule  ramoso  prostrato,  foliis  planis  multifidis  crispis,  floribus  termina¬ 
libus  spicatis  polvandris. 

D.  fluviatilis  FFilld.  spec.  piant,  p.  1225-  Pers.  Synops.  II.  p.  81.  Molirer  a  fluviatilis 
Aubl.  Gujan.  tab.  233.  pag.  582.  Lam.  illustr.  tab.  480. 

Familia  Podostemearum  Richard.  ,  cui  Mniopsis  et  Lacis  adnumerari  debent,  praeterea  Podo- 
stemum  Rich.  amplectitur,  ab  illis  sequenti  modo  distinguendum: 

Podostemum.  Stamina  tria,  basi  connata,  infera;  lateralia  sterilia,  squamaeformia ,  interme¬ 
dium  bifidum ,  biantheriferum.  Stigmata  duo.  Capsula  striata. 

Dicraeia  Aub.  Thouars.,  genus  madagascariense  ( Roemer  Collect.  p.  cui  spatha  polyphylla 

et  folia  circinata  quasi  Trichomanis  tribuuntur,  Fodostemo  praeterea  valde  affinis;  an  conjungenda? 

Characterem  parvae  summeque  naturalis  PODOSTEME ARUM  Familiae  denuo  revisum  auctumque 
addere  juvat: 

Flos  primum  spatha  simplici,  tubulosa  plane  inclusus,  quae  sub  anthesi  apice  irregulariter  in 
plures  lobos  dissolvitur,  iliumque  brevius  longiusve  pedicellatum  emittit.  Calyx  et  Corolla  nulla. 
Stamina  hypogyna,  duo  —  multa,  ovarium  cingentia  vel  unilateralia,  monadelpha ,  alterna  sterilia, 
breviora.  Ovarium  globosum  vel  ellipticum,  stylis  duobus  vel  totidem,  tribusve  stigmatibus  sessilibus 
coronatum,  primum  sessile,  deinde  sub  vel  post  anthesin  pedicellatum  spathamque  excedens.  Capsula 
bilocularis ,  bivalvis.  Semina  dissepimento  compresso  ,  scrobiculato  ,  valvulis  parallelo  undique 
inserta,  numerosa  ,  minuta,  simplicissimae  uti  videtur  structurae  (Gemmae  simplices?). 

Habitus:  Herbae  sunt  aquatiles,  submersae,  caulibus  innovando  -  proliferis  ,  plerumque  fluctu¬ 
antibus,  foliis  capillaribus  vel  laciniatis  ,  alternis  (in  Mniopside  imbricatis),  in  caulem  ramosve 

decurrentibus  (deliquescentibus  uti  in  Fucis  et  non  articulatis),  floribus  axillaribus  terminalibusve, 
sessilibus ,  apetalis ,  spathaceis  ,  inconspicuis. 

Quo  in  seriei  naturalis  loco  Podostemeae  poni  possint,  valde  adhucdum  dubium;  quippe  quae 
affinitate  tam  remota  tamque  vario  modo  complicata  nonnullis  aliis  familiis  connectuntur ,  ut  plura 
genera,  propinquiores  copulas  praebentia,  latere,  supponi  possit.  Afferunt  quasi  diversissimae  indo¬ 
lis  notas  mirifice  mixtas.  Sic  spatharum  sructura  ,  calycis  veri  corollaeque  defectu  Najadum  Aroi- 
dearumque,  staminum  vero  fructusque  conditione  Juncaginearum  petunt  genera,  e  quibus  illa  ta¬ 
men  totius  organisationis  gradu  inferiore,  haec  contra  perianthii  plus  minus  perfecti  spathamque 
excludentis,  capsulaeque  tandem  diversa  formatione,  jam  monente  cl.  Richardio  (vid.  Hwnb.  nov. 
gen.  et  spec.  /.  p.  19?*)  recedere  videntur.  Lemna,  genus  Aroideis  proximum,  spatha,  staminum 
hypogynia  ,  habitu  ,  vitaeque  ratione  affinitatem  prae  se  fert  quam  reliquae  propinquiorem, 
fructu  tamen  oligospermo  minusque  evoluto  distat.  Mniopsis  praeterea  ramificatione  ,  foliorum 
forma  et  positione,  stipulis,  Lacis  et  Podostemum  simul  spathae  conditione  atque  pedicelli  sub 
anthesi  emersione  Jungermanniarum  imaginem  miro  modo  repetunt,  ita  ut  haud  procul  a  veritate  re¬ 
cedere  nobis  videamur,  si  nostram  familiam  a  Najadibus  ad  Juncagineas,  attingentem  una  Aroideas, 
transitum  struere  ac  in  serie  plantarum  una  cotyledone  munitarum  nobilius  quodammodo  Hepatica¬ 
rum  analogon  sistere  perhibeamus. 

III.  HETERANTHERA  Ruiz  «  Pavon. 

Leptantlius  Mich. 

TRIANDRIA  Monogynia  Linn.  Syst.  Sex.  Familia:  PONTEDEREAE 
Richard. 

Perianthium  inferum,  corollinum,  tubo  longissimo,  limbo  subaequali,  sex -partito, 
patente.  Stamina  tria,  limbo  ad  basin  laciniarum  interiorum  inserta.  Stylus  unus. 
Stigma  concavum  fimbriatum  vel  capitatum.  Capsula  sub  -  trilocularis ,  trivalvis,  val¬ 
vulis  medio  septiferis ,  dissepimentis  tenuissimis  vix  in  axi  connatis.  Semina  dissepi- 
mentis  duplici  serie  adnata,  ovata,  striata. 

Habitus:  Herbae  molles.  Folia  vel  rotunda,  reniformia,  ovata,  vel  graminea 
(petioli  complanati  absque  lamina?),  basi  vaginantia.  Flores  solitarii  vel  plures  e  pe¬ 
tiolis  prorumpentes  ,  spatbacei. 

Statio  et  Habitatio  :  in  aquis  Americae  utriusque  a  gr.  40-  lat.  bor.  ad  30.  lat.  austr,  usque. 
1.  HETERANTHERA  ZOSTERAEFOLIA.  f  Tab.  III. 

H.  caule  herbaceo  fluitante  ramoso,  foliis  sessilibus  distichis  linearibus  obtusius- 

culis ,  spathis  bifloris  ,  florum  uno  pedunculato ,  altero  sessili. 

Caules  plures  e  radice  perenni  submersa,  dense  caespitosi,  compressiusculi ,  tenues,  foliis  basi 
vaginantibus  cincti,  fluitantes,  apicem  versus  ramosi.  Folia  in  ramis  approximata,  in  caule  remo¬ 
tiora,  alterna,  disticha,  sessilia,  basi  dilatata,  membranacea,  subvaginante  ,  alba  vel  ex  albo  pur¬ 
purascente  amplexicaulia ;  linearia,  acutiuscula  ,  integerrima,  margine  undulata,  glabra,  ad  lentem 
nervo  medio  obsoleto  percursa,  ceterum  evenia,  unum  ad  duos  pollices  longa,  unam  ad  duas  lineas 

lata,  prasino  -  viridia,  pellucida  uti  in  Potamogetone  gramineo,  quem  toto  habitu  aemulat.  Flores 
e  basi  foliorum  vaginante,  propria  spatha  involuti,  bini,  uno  incluse  pedicellato,  altero  sessili;  pe- 
dicello  filiformi,  ovarii  longitudine.  Spatha  membranacea,  glabra,  punctis  vel  lineolis  fuscis,  minu¬ 
tis  adspersa,  compresso -teres,  basi  clausa,  superne  latere  discissa,  apice  oblique  truncata  et  minu- 
tim  mucronata,  primum  erecta,  demum  capsulas  arcte  includens  et  nutans,  tubo  corollae  dimidio 
brevior,  vix  pollicaris.  Perianthium  inferum,  monophyllum ,  corollinum,  demum  emarcidum  persi¬ 
stens,  hypocrateriforme  ;  tubus  longissimus,  filiformis,  uni  —  sesqui -pollicaris,  basi  ovarium  tam  arcte 
cingens,  ut  primo  intuitu  cum  eo  connatus  appareat,  albidus;  limbus  sexpartitus,  horizontaliter 
patens,  laciniis  lineari -lanceolatis,  acutiusculis,  integerrimis,  violaceis,  tribus  interioribus  parum 
brevioribus  et  angustioribus,  basi  macula  flava  notatis,  quinque  superioribus  magis  approximatis. 
Stamina:  Filamenta  tria,  limbi  basi  inter  lacinias  inserta,  brevia,  superioribus  duobus  oppositis, 
erectis,  introrsum  curvatis,  medio  incrassatis,  glabris,  albis;  inferiore  longiore,  tereti,  reflexo- 
patente,  violaceo.  Antherae  erectae,  ovatae,  biloculares,  anticae,  flavae.  Ovarium  superum,  cy- 
lindraceo  -  fusiforme ,  tenue,  vix  quartam  tubi  partem  aequans.  Stylus  persistens,  longissimus,  lim¬ 
bum  fere  attingens,  filiformis,  glaber.  Stigma  subtrigono  -  capitatum.  Capsula  spatha  et  inferiore 
tubi  perianthii  parte  persistente  cincta,  lanceolato  -  cylindrica,  glabra,  sub  -  trilocularis  ,  parenchy¬ 
mate  celluloso  -  carnoso  farcta.  Semina  in  quovis  loculamento  plura,  dissepimentis  uti  videtur  in¬ 
completis,  flexuosis,  tenuissimis  duplici  serie  alternatim  adnata,  erecta,  ovata,  striata.  Testa  sim¬ 
plex,  chartacea,  fusca.  Albumen  farinaceum,  solidum.  Embryo  axilis  ,  orthotropus ,  cuneatus, 
radicula  parva  prominula. 

Habitat  in  stagnis  aci  fluvium  St.  Francisci  prope  Malhada,  vicum  Provinciae  Minarum , 
Bahiensi  conterminum.  2J. . 

Species  nostra  Leptantho  gramineo  Mich.  Flor.  Amer.  bor.  /.  p.  25-  Tab.  5*  Fig.  2.  valde 
affinis,  sed  spathis  bifloris,  foliis  magis  approximatis  obtusioribus,  floribus,  qui  in  illo  flavi,  vio¬ 
laceis  distincta  est. 

Explic.  Tab.  III.  Fig.  1.  Stamina  tubi  fauci  inserta.  2.  Ovarium  cum  stylo.  3.  Capsulae  cum  spatha 
deflexa.  4.  Capsula  transversim  discissa.  5-  Singulum  loculamentum  cum  seminibus.  6.  Idem  magis  auc¬ 
tum.  1.  Semen.  8.  Idem  longitudinaliter  discissum,  testam,’  albumen  et  embryonem  monstrans. 

IV.  PONTEDERIA  L,m 

HEXANDRIA  Monogynia  Linn.  Syst.  Sex.  Familia:  PONTEDEREAE 
Rich. 

Perianthium  inferum  ,  corollinum ,  infundibiliforme ,  limbo  subbilabiato ,  irregulari- 
ter  sex -fido.  Stamina  sex,  quorum  tria  summo,  tria  medio  tubo  adnata.  Ovarium 
superum,  stylo  uno  cylindrico  terminatum.  Stigma  incrassatum,  simplex  vel  divisum. 
Capsula  trilocularis,  trivalvis,  valvulis  medio  septiferis,  seminibus  plurimis  dissepimento 
parenchymatoso  insertis. 

Habitus.  Plantae  aquaticae,  plerumque  natantes,  radicibus  pinnato-capillaribus,  fibrillis 
in  apice  ut  in  Lemna  mitra  parva  obtectis,  petiolis  basi  vaginantibus ,  foliis  orbiculatis, 
sagittatis  vel  ovatis ,  floribus  spathaceis  spicatis  vel  racemosis ,  e  fissa  foliorum  vagina 
prodeuntibus. 

Statio  et  Habitatio:  Natant  in  superficie  aquarum  stagnantium  inter  tropicos 
utriusque  Hemisphaerii. 

1.  PONTEDERIA  CRASSIPES  f  Tab.  IV. 

P.  foliis  rhombeo  -  orbiculatis  acutiusculis  ,  petiolis  medio  elliptico  -  incrassatis  cel¬ 
luloso -spongiosis  ,  scapis  tri  —  octofloris. 

Piadix  fibroso  -  capillaris ,  fibris  longissimis  fluitantibus,  iterum  tenuissime  pinnato -fibrillosis, 
apice  ut  in  Lemnci  mitra  parva  conica  tectis.  Caulis  nullus,  ejus  loco  Riiizoma  breve,  subcarno- 
sum,  stoloniferum,  aquae  superficiei  innatans.  Folia  radicalia,  erecto  -  patentia  vel  natantia,  in 
orbem  disposita,  petiolata  ,  orbiculari  -  subrhombea ,  acutiuscula  acumine  brevi  subreflexo  ,  integer¬ 
rima,  supra  concava  et  hinc  siccando  margine  undulata,  glabra,  tenuissime  longitudinaliter  striata, 
evenia,  subcarnosa,  pollicem  circiter  longa  et  parum  latiora,  laete  viridia ;  Petioli  quam  folia  lon¬ 
giores ,  circiter  bipollicares ,  medium  versus  sensim  elliptico  -  incrassati  et  diametro  pollicem  fere 
aequantes,  ad  basin  folii  iterum  constricti,  glabri,  parenchymate  celluloso  -  spongioso  farcti,  pal¬ 
lide  virentes,  hinc  inde  maculis  violaceis  adspersi.  Scapi  radicales,  basi,  aeque  ac  petioli,  squamis 
teneris,  membranaceis ,  apicem  versus  serrato-laciniatis  muniti,  teretes,  glabri,  crassilie  fere  pennae 
anserinae ,  apicem  versus  involuti  foliis  duobus  basi  subvaginantibus ,  subventricosis,  quorum  exte¬ 
rius  apice  laminam  quam  in  radicalibus  multoties  minorem  erecto  -  patentem  gerit,  interius  ovato- 
lanceolatum  in  acumen  breve  cum  laminae  rudimento  excurrit;  flores  duos,  tres  vel  plures  primum 
spathis  inclusos,  deinde  sub  anthcsi  emersos  ferentes.  Flores  alterni,  sessiles.  Perianthium  infe¬ 
rum,  petaloideum  ,  monophyllum,  infundibuli forme ,  quam  in  speciebus  plurimis  multo  spectabilius; 
tubo  longo,  cylindrico,  subincurvo,  glabro;  limbo  sexpartilo,  subbilabiato,  laciniis  ovato  -lanceolatis, 
acutiusculis,  patentibus.  Staminum  Filamenta  sex,  filiformia,  glabra,  tribus  medio  tubi,  reliquis 
basi  limbi  insertis.  Anthep.ae  erectae,  lanceolatae,  subsagittalae,  biloculares,  antice  longitudinaliter 
dehiscentes;  Polline  oblongo,  minutissimo,  flavido  farctae.  Ovarium  oblongo- conicum ,  obsolete 
trigonum,  liberum  in  fundo  tubi,  glabrum,  aeque  ac  omnes  reliquae  floris  partes  glandulis  minu¬ 
tis  oblongis  violaceo -nigris  dense  obsitum.  Stylus  longus,  perianthium  fere  aequans,  filiformis 
glaber,  subincurvus.  Stigma  incrassato- capitatum  ,  sublrilobum,  concavum?  Capsulam  non  vidi. 

Varietas  est  hujus  speciei,  fortasse  locis  magis  uliginosis  enata,  omnibus  partibus  major, 
petiolis  multo  longioribus  et  pro  longitudine  minus  incrassatis  (vid.  Tab.  nostram),  pedunculis  sex- 
ad  octofloris ,  ceterum  vero  nullo  modo  a  descripta  planta  diversa. 

Habitat  in  stagnis  ad  fluvium  St.  Francisci  prope  Malhada ,  vicum  Provinciae  brasi- 
liensis  Minas  dictae  ,  Bahiensi  conterminum.  2j. . 

V.  BURMANNIA  W 

Tripterella  Mich.  Maburnia  Aub.  Tiiouars. 

TRIANDRIA  Monogynia  Linn.  Syst.  Sex.  Familia  :  HYDROCIIARI- 
DEAE  Ricii. 

CHARACTER  DIFFERENTI  ALIS. 

Perianthium  tubulosum,  tubo  trialato  vel  tricarinato,  limbo  sexfido,  laciniis  alternis 
minimis.  Stamina  tria,  brevissima,  medio  affixa,  utrinque  loculamentum  anthcrae  disjunctum 

transversim  dehiscens  gerentia.  Stylus  unus.  Stigmata  tria.  Capsula  trilocularis, 
polysperma. 

CHARACTER  NATURALIS. 

Perianthium  monophyllum,  tubulosum,  tubo  alis  tribus  membranaceis,  longitudinali¬ 
bus,  plus  minusve  prominentibus  instructo  (calyce  triphyllo  colorato  cum  corolla  con¬ 
nato)  5  limbo  parvulo,  sexlido,  laciniis  inaequalibus,  alternis  minoribus  introflexis,  majo¬ 
ribus  erectis,  concavis,  integerrimis.  Filamenta  tria,  brevissima,  pcrianthii  tubo  infra 
lacinias  minores  inserta,  elliptica  vel  subtriangularia  ,  supra  emarginato  -  subbiloba , 
utrinque  loculamentum  antherae  disjunctum  gerentia,  medio  dorso  adnata.  Antherarum 
loculamenta  elliptica,  latere  affixa  et  emarginata,  transversim  dehiscentia.  Pollen  minu¬ 
tum,  oblongum,  linea  longitudinali  concava  notatum,  flavidum.  Ovarium  ovato  -  sub- 
trigonum,  tubi  fundo  innatum.  Stylus  filiformis,  erectus,  longitudine  staminum.  Stig¬ 
mata  tria,  globosa,  singulum  bilobum.  Capsula  perianthio  persistente,  adnato ,  apice 
marcescente  obtecta,  cylindraceo- trigona,  trilocularis,  trivalvis,  irregulariter  dehiscens. 
Semina  receptaculo  centrali,  e  marginibus  valvularum  interioribus  duplicatis  orto  affixa, 
minima,  numerosa,  lineari -oblonga,  utrinque  attenuata,  striatula. 

Habitus:  Omnes  species  hucusque  cognitae  plantae  sunt  annuae,  foliis  radicalibus 
gramineis,  caulinis  vel  nullis  vel  brevibus,  scapis  apice  uni  -  vel  bifloris  vel  spicam 
bifidam  multifloram  gerentibus. 

Statio  et  Habitatio  :  Habitant  in  calidioribus  regionibus  utriusque  hemisphaerii, 
praesertim  in  America  meridionali ,  locis  graminosis  vel  lapidosis  udis ,  super  terram 
pinguem. 

a.  Perianthio  trialato. 

1.  BURMANNIA  BICOLOR.  f  Tab.  V.  1. 

B.  caule  hi  —  quadri  -  rarius  multifloro ,  alis  perianthii  semiobovatis ,  tubi  diametro 
duplo  latioribus. 

Radix  tenuissima,  e  fibris  albidis  simplicibus  composita.  Scapus  herbaceus  e  medio  foliorum 
radicalium,  spithamaeus,  rectus,  gracilis,  tenuis,  plerumque  simplicissimus,  rarius  ramulum  unum 
alterumve  emittens,  teretiusculus,  foliis  minutis  tribus  vel  quatuor  remotissimis  obsitus,  uti  reliquae 
plantae  partes  glaber.  Folia  radicalia  rosulata,  tria,  quatuor  ad  sex,  parva,  tres  ad  sex  lineas  longa, 
lanceolata,  acuta,  integerrima,  trinervia,  tenera,  laete  viridia ;  caulina  adpressa,  ima  radicalibus  plane 
similia,  subvaginantia,  superiora  minima,  lanceolata,  squamaeformia.  Flores  in  apice  caulis  ramu¬ 
lorumque  aggregati,  plerumque  duo  ad  tres,  rarius  sex  vel  decem  et  tunc  in  spicam  bifidam  dispositi, 
subsessiles,  singuli  bractea  lanceolata  vel  lineari -lanceolata,  acuta,  integerrima,  flore  triplo  vel  qua- 
truplo  breviori  suffulti,  specierum  americanarum  maximi.  Perianthium  corollinum,  monophyllum,  tu¬ 
bulosum,  alis  tribus  longitudinalibus,  tubi  diametro  duplo  latioribus,  semiobovatis,  integerrimis,  uti 
tubus  violaceis;  limbus  alas  superans,  erecto -patens,  flavus,  laciniis  integerrimis,  tribus  majoribus 

concaviusculis,  minoribus  introrsum  flexis.  Stamina  :  Filamenta  tria,  brevissima,  dorso  adnata,  cunei¬ 
formia  ,  apice  subbiloba.  Antherae  distantes,  singulo  loculamento  lateri  filamenti  adnato ,  oblongo, 
emarginato,  transverse  dehiscente,  flavae.  Ovarium  tubo  duplo  longiore  inclusum,  adnatum,  ob¬ 
longum,  sublrigonum.  Stylus  filiformis,  erectus,  longitudine  perianthii,  virescens.  Stigmata 
tria,  globosa,  viridi -flava.  Capsula  perianthio  persistente  cincta,  oblonga,  subtrigona,  trilocularis, 
trivalvis,  inter  angulos  demum  irregulariter  dehiscens.  Semina  receptaculo  centrali  inserta,  nume¬ 
rosa,  minuta,  lineari  -  oblonga,  utrinque  acuta,  flavo -fusca,  ad  lentem  striata. 

Habitat  in  Brasiliae  locis  uliginosis  arenosis  altis  prope  Villam  do  Principe ,  alibique 
in  districtu  adamantum  Prov.  Minas  gerdes  dictae ,  ait.  2000  —  3600  ped.  Floret  Majo.  0. 

2.  BURMANNIA  FLAVA  f  Tab.  V.  2. 

B.  caule  bi —  trifloro,  alis  perianthii  dimidiato  -  lanceolatis ,  tubi  diametrum  vix 
aequantibus. 

Radix  annua,  tenuissime  fibrosa  ut  in  priore.  Scapus  herbaceus,  inter  folia  radicalia  proveniens, 
simplex  vel  medio  in  ramos  duos  v.  tres  erectos  adpressos  divisus,  teres,  glaber,  tri-ad  sexpollicaris. 
Folia  radicalia  brevia,  sex  ad  octo  lineas  longa,  lanceolata,  longe  acuminata,  integerrima,  gla¬ 
bra,  obsolete  trinervia ;  caulina  remota,  sparsa,  amplexicaulia,  bracteaeformia.  Flores  terminales, 
duo  ad  quatuor,  subsessiles ,  bracteis  lanceolatis,  acutis,  integerrimis ,  glabris  muniti.  Perianthium 
tubulosum,  flavum,  alis  tribus  longitudinalibus  dimidiato -lanceolatis ,  tubi  diametrum  vix  aequanti¬ 
bus  ,  limbo  sexfido ,  laciniis  tribus  majoribus  erectis  ,  ovatis ,  acutis ,  concaviusculis ,  minoribus 
introrsum  flexis.  Antherae  uti  in  priore,  paimm  minores  tamen,  flavae.  Ovarium  turbinatum. 
Stylus  erectus  ,  longitudine  staminum  ,  subtrigonus ,  glaber.  Stigmata  tria ,  globosa.  Capsula  tur¬ 
binata  ,  ceterum  ut  in  priore. 

Habitat  in  campis  adamantum  feracibus  locis  humidiusculis  graminosis ,  Provinciae 
Minarum  generalium.  Floret  Majo ,  Junio.  0. 

b.  Perianthio  tricarinato. 

3.  BURMANNIA  DASYANTHA.  f  Tab.  V.  3. 

B.  scapo  multifloro,  floribus  plurimis  in  spica  bifida  bi  —  triseriatis,  secundis,  dense 
coarctatis ,  alis  perianthii  linearibus  tubo  angustioribus. 

Radix  fibrosa,  albida,  annua.  Folia  radicalia  approximata ,  graminea,  linearia,  acuta 
uni-ad  sesquipollicaria ,  tri-ad  quinquenervia  ,  glabra,  utrinque  viridia;  scapi  radicalibus  similia, 
breviora  tamen,  alterna,  remota,  amplexicaulia,  adpressa.  Scapus  erectus,  teretiusculus ,  glaber, 
pedalis  vel  parum  altior  ,  simplicissimus,  apice  floriferus.  Flores  plurimi  in  spicam  bifidam  den¬ 
sam  coarctati,  bi-vel  triseriati,  secundi,  bracteis  totidem  quam  flores,  imbricatis,  linearibus,  acutis, 
integerrimis ,  glabris  suffulti.  Perianthium  ut  in  congeneribus ;  alae  tubo  angustiores  ,  lineares, 
pallide  coeruleae;  limbus  sexpartitus,  laciniis  minoribus  introflexis,  exiguis.  Stamina  et  Pistil¬ 
lum  ut  in  congeneribus.  Capsulam  non  vidi. 

Habitat  in  Brasiliae  Provincia  fluminis  nigri ,  ad  cataractas  fluminis  Japurii  in  cam¬ 
pestribus  montis  Arar  a  -  Coara ,  regno  Quit  ensi  contermini.  Floret  Januario ,  Februario.  ©. 

Explic.  Tab.  V.  I.  Burmannia  bicolor.  1.  Perianthii  pars  superior  discissa  cum  staminibus.  2.  Ejus¬ 
dem  pars  inferior  cum  stylo,  aucta.  3.  Stamen  magis  auctum,  4.  Perianthium  magn.  nat.  5.  Ovarium 
transversim  discissum.  6.  Semen.  7-  Pollen.  II.  Burmannia  dasyantha  cum  adstante  flore  separato.  III.  B.  flava. 

Praeter  has  depictas  in  Brasilia  obviam  venerunt: 

4.  B.  alba,  scapo  multifloro,  spica  bifida  disticha,  perianthii  alis  subnullis.  f 
Folia  subulata.  Flores  albi. 

5.  B.  cAriTATA,  scapo  multifloro,  floribus  capitatis,  capitulis  globosis  subbifidis  ,  perianthiis 
apteris.  Tript er ella  capitata  Midi.  flor.  Amer.  I.  tab.  3.  pug.  19. 

Praeterea  hujus  generis  sunt: 

6.  Burmannia  disticha  Linn.  Burm.  Zeyl.  50.  tab.  20.  fig.  1.  Boxburgh  pl.  of  Coroman- 
del  111.  pag.  37.  tab.  242. 

7.  B.  biflora  Linn.  Lam.  Encycl.  I.  p.  521.  n.  2.  Miller  Gartenlexicon  1.  p.  469.  Tripterella 
coerulea  Nultal  gen.  of  North-  Amer,  piant s  I.  p.  22. 

8.  B.  juncea.  Bob.  Brown  Prodr.  flor.  Nov.  Holi.  p.  265 

9.  B.  madagascariensis.  Maburnia  Aub.  du  Petit  Thouars  Gen.  nov.  Madagasc.  in 

Boemer  Collect.  p.  1Q8- 

10*  B.  capensis?  Lam.  Encycl.  I.  c.  ubi  speciem  Capiti  bonae  spei  indigenam  in  Herbario  cl. 
Jussieui  vidisse  affirmat. 

Quisquis  Vallisncriae ,  Blyxae,  Stratiotis,  Anacharidis,  Otteliae,  Hydrocliaridis,  Enhali,  Limnobii 
genera,  Hydrocliaridearum  familiae  adscripta,  accurate  perlustret,  cuncta  seriem  utique  contiguam, 
in  qua  singula  singulas  partes  (spatham  praecipue,  calycem  exteriorem  et  interiorem  seu  corollam) 
eo,  quo  ipsa  perfectiora,  magis  magisque  a  se  invicem  distinctas  explicent,  constituere  facile  in- 
telliget.  Ita  spathae  Vallisneriae  et  Blyxae  teretes  ore  vix  diviso,  in  Anacharide  angulatae,  in 
Ottelia  alatae,  in  Stratiote  et  Hydrocharide  demum  ad  basin  usque  divisae  atque  phylloidcae  eva¬ 
dunt;  ita  appendices  in  Vallisneriae  flore  tam  parvae  ut  oculorum  aciem  quasi  fugiant,  apud  genera 
nobilioris  structurae,  Stratiotem,  Otteliam  et  reliqua,  in  petala  sat  conspicua  expanduntur.  Quae 
omnia  perpendentibus  nobis  Burmanniae  genus  illis  esse  affine,  attamen  diversa  evolutionis  momenta 
praesertim  ea,  quae  ad  florem  spectant,  diversis  partibus  coalescentibus  coarctata  quasi  sibique  propius 
admota  continere  videtur.  Pendet  vero  haec  structurae  conditio  a  vitae  genere ,  quod  Burmanniae 
ex  aqua,  reliquarum  Hydrocharidearum  domicilio,  emergenti  supraque  terram  exulanti  a  ceteris  omni¬ 
bus  est  diversissimum.  Dum  enim  in  liquido  elemento  facilior  omnium  partium  expansio  et  pa¬ 
renchymatis  laxioris  amplior  sit  luxuries,  in  illis  caulis  articulatio  minus  distincta,  folia tio  largior 
observatur;  haec  contra  nostra  aeris  attactu  gracilescens,  scapum,  folia,  spatham  et  perianthii  se- 
mipetaloidei  formas  contrahit,  et  tam  arcte  unam  alteri  compingit,  ut  simpliciorem,  non  tamen 
ignobiliorem,  habitum  induat. 

VI.  VELLO  SIA  Vandelli. 

POLYADELPHIA  Monogynia  Linn.  Syst.  Sex.  Familia:  HAEMODO- 
REAE.  Rob.  Brown. 

CHARACTER  DIFFERENTI  ALIS. 

Perianthium  superum,  corollinum,  liexapetalum,  petalis  e  totidem  dentibus  ovarii. 
Stamina  vel  sex  libera,  vel  indefinita  (duodecim  —  viginti  quatuor)  polyadelpha,  pha- 
langum  numero  vario.  Antiierae  basi  affixae.  Stylus  rectus.  Stigma  peltato -trilobum. 
Capsula  trilocularis,  trivalvis,  vel  vertice  valvulis  horizontalibus  seu  impressis,  vel  plane 
non  dehiscens,  polysperma. 

CHARACTER  NATURALTS. 

Perianthium  superum,  corollinum,  hexapetalum  (vel,  si  malis,  parte  inferiore  cum 
ovario  connatum  ibique  calycinum,  parte  superiore  corollinum,  petalis  e  dentibus  caly- 
cinis  expansis),  campanulatum.  Stamina  ad  basin  petalorum  inserta,  sex  libera,  vel  in¬ 
definita,  duodecim,  quindecim,  octodecim  ad  viginti  quatuor  in  phalanges  tres  vel  sex  basi 

aut  squamula  parva  auctas  aut  nudas  connata.  Filamenta  brevia.  Antherae  erectae, 

\  * 

biloculares,  anticae,  lineares;  polline  globoso,  linea  longitudinali  notato  farctae.  Ova¬ 
rium  inferum  (vel,  si  malis,  perianthio  adnatum  superum),  varias  a  clavato  -  elongata  ad 
globoso  -  subtrigonam  usque  formas  induens.  Stylus  rectus  ,  subtrigonus  ,  tripartibilis, 
stamina  superans.  Capsula  globosa,  ovata  vel  clavata,  saepe  subtrigona,  trilocularis, 
trivalvis ,  dehiscentia  in  vertice  horizontali  vel  ob  orificium  fructus  constrictum  im¬ 
perfecta,  loculicida.  Dissepimenta  duplicata,  duplicaturis  e  fructus  axi  pro  quovis  locu¬ 
lo  in  receptaculum  ovatum ,  seminibus  densissime  obsitum  extensis.  Semina  numerosa, 
quadrata,  cuneata,  arcte  sibi  adpressa,  plurima  nonnunquam  abortiva,  vix  inter  valvulas 
emittenda ,  sed ,  perianthio  aeris  injuriis  obliterato  laminaque  parietali  interna  ex  axi 
fructus  soluta,  demum  delabentia.  Testa  simplex,  chartacea.  Albumen  farinaceum. 
Embryo  minutus  ,  intrarius ,  orthotropus. 

Habitus:  Liliaceae  perennes,  caudicibus  foliorum  rudimentis  aridis  dense  vestitis, 
plerumque  erectis  ,  dichotome  ramosis ,  et  ramis  erecto  -  patentibus  subdichotomis 
apice  tantummodo  foliiferis  Yuccas  vel  Dracaenas  referentes,  bi-tri-ad  decempedales 
ct  crassilie  nonnunquam  corporis  humani ,  ob  caudices  per  incendia  quotannis  ab  incolis 
consulto  excitata  superficie  adustos  aspectum  quam  maxime  singularem  praebentes. 
Folia  terminalia,  spiraliter  vel  saepe  trifariam  posita,  raro  alternatim  disticha,  linearia 
vel  lineari -lanceolata,  rarius  acerosa,  rigida,  serrulata  vel  integerrima,  carinata,  ereclo- 
patenlia,  basi  succo  resinoso- viscoso  conglutinata.  Flop.es  solitarii,  vel  sessiles  in  ra¬ 
morum  innovatione ,  vel  in  scapis  terminalibus  florem  versus  saepe  Hispidis ,  liliacei, 
plerumque  magni,  campanulati,  albi,  coerulei  vel  violacei,  erecti,  rarius  nutantes. 
Ovarium  extus  vel  glabrum  nitidum,  vel  scabriusculum ,  vel  pilis  densis  hispidum  seu 

tomentosum ,  vel  tandem  echinatum. 

Nov.  Gf.n.  Toitf.  I. 

VI.  VELLOSIA. 


Statio  et  Habitatio:  Genus  amplum,  cujus  18  species  nobis  innotuerunt,  a  cir¬ 
culo  Capricorni  ad  gradum  australem  decimum  usque ,  praesertim  interiorum  montium 
c  schisto  micaceo  arenoso,  quod  saxum  arenarium  elasticum  ( Gelenkquarz )  vocant, 
compositorum  juga,  locis  apricis  ventosis,  inhabitans;  raro  super  Granitem  et  saxum 
calcareum,  rarissime  vero  super  saxum  ferruginosum  arenosum,  cujus  formatio  vastis 
tractibus  hinc  inde  illis  adultioribus  superstrata  invenitur,  obvium,  iis  regionibus  prae¬ 
cipue  proprium,  quae  adamantibus  superbiunt,  ita,  ut  pro  certo  pretiosissimi  lapidis 
indice  habitum,  locorum  jam  amoenitate  quam  maxime  sese  commendantium  dignitatem 
augere  videatur. 

•  *-  *•  *  *  *  JflP  *  ♦*  •.  #  |  ■*  * 

1.  VELLOSIA  ABIETINA.  f  Tab.  VI. 

V.  caudice  erecto,  ramis  subfastigiatis  pubescentibus,  foliis  e  basi  ovata  amplexi- 
cauli  villosa  acerosis  acutis  pungentibus  carinato  -  subtrigonis  ciliatis,  floribus  terminali¬ 
bus  vel  in  ramorum  innovatione  sessilibus  hexandris. 

* 

Radix  perennis,  fibrosa,  spadiceo  -  fusca.  Caudex  perennis,  jam  a  basi  ramosus,  tereliusculus, 
basibus  foliorum  persistentibus  imbricatis  ovatis  acutiusculis ,  apicem  versus  pilis  albidis  ad  lentem 
serratis  villosis,  duriusculis  vestitus,  erectus,  sursum  incrassatus,  sex  -  ad  octopollicaris ,  cras- 
sitie  vix  pennae  anserinae.  Rami  caudici  similes,  plerumque  plures  simul  provenientes,  erecto- 
patentes ,  simplices.  Folia  aceroso -linearia,  sessilia,  basi  dilatata  persistente  caulem  amplectentia, 
supra  concava  glabra,  subtus  convexa  sulcata,  margine  pilis  raris  longiusculis  albidis  ciliata,  ri¬ 
gida,  (sicca)  pungentia,  erecta.  Flores  terminales  vel  laterales  ex  innovatione  ramorum,  sessiles, 
solitarii  ,  erecti.  Perianthium  petalis  ovarii  dentibus  insertis  ,  patentibus  ,  obovato  -  oblon¬ 
gis ,  basi  attenuatis,  integerrimis,  violaceis.  Stamina:  Filamenta  sex,  petalorum  basi  in¬ 
serta,  simplicia,  erecta,  teretia,  glabra,  basi  squamula  cordato  -  quinqueloba  deflexa  munita. 
Antherae  longitudine  filamentorum,  petalorum  dimidium  fere  aequantes,  lineares,  erectae',  bilo- 
culares  ;  polline  minutissimo,  flavo,  globoso  farctae.  Ovarium  obconico- subtrigonum,  glabrum, 
nitidum,  lineis  elevatis  plerumque  novem  notatum,  vertice  concavum.  Stylus  e  centro,  erectus, 
subulatus,  subtrigonus,  glaber,  petala  subaequans.  Stigma  peltato- trilobum.  Capsula  trilocularis, 
trivalvis,  vertice  dehiscens,  valvulis  medio  septiferis,  placenta  dissepimento  affixa,  seminibus 
plurimis  obsita,  e  quibus  forsan  duo  ad  tria  tantummodo  maturescunt.  Semina  matura  non  vidi. 

Habitat  in  Brasiliae  summis  alpestribus  montis  Itambe  do  Mallo  dentro ,  el  in  districtu 
adamantum ,  Provinciae  Minarum  generalium ,  ait.  3000  —  4000.  ped.  2j.. 

Floret  Majo ,  Junio. 

Xerophyta  (  Lam.  Encycl.  VIII.  p.  804.  et  Illustr.  des  Genres  III.  tab.  225.)  a  clar. 
Commersonio  ex  insula  MadagaScar  allata  Vellosiae  species  nostrae  hic  descriptae  affinis,  attamen 
praesertim  floribus  pedunculatis  distincta  esse  videtur. 

Explic.  Tab.  VI.  Fig.  1.  Folium  magn.  nat.  2.  Idem  auctum  a  facie.  3.  Idem  a  dorso  visum.  4 
Pars  pili  ad  basin  foliorum  quam  maxime  aucta.  5.  Flos.  6.  Idem  discissus  cum  staminibus  et  stylo. 
7.  Stamen  magis  auctum  cum  squamula  ad  basin.  8.  Styli  pars  superior,  Q.  Capsulae  valvulae  duae.  10. 
Ejusdem  tertia.  ll.  Semen  immaturum. 

2.  VELLOSIA  ALOAEFOLIA.  f  Tab.  VII. 

V.  caudice  erecto  ramoso,  foliis  lineari- lanceolatis  acuminatis,  margine  carinaque 
integerrimis  subtus  pubescentibus,  scapo  subtrigono  et  ovario  pilis  glanduliferis  tomen- 
tosis  ,  staminibus  octodecim  sex  pbalangum ,  petalis  lanceolatis  acutis. 

Piadix  perennis,  fibrosa.  Caudex  erectus,  tri  -  quaclripedalis ,  inferne  teres,  superne  obsolete 
trigonus,  basibus  foliorum  persistentibus  truncatis  incano  -  pubescentibus  striatis  obductus,  ramo¬ 
sus,  ramis  brevibus  erecto- patentibus.  Folia  terminalia,  erecta,  rigida,  apice  subtrigona,  mar¬ 
gine  integerrima,  striata,  supra  profunde  viridia,  glabra,  subtus  pube  tenui  alba  vel  subfulva 
lanuginosa  obducta,  subcarinata,  pedalia,  pollicis  circiter  latitudine.  Scapi  terminales  inter  fo¬ 
lia  nonnulla  subvaginantia  provenientes,  unillori,  obsolete  trigoni,  pilis  brevibus  erecto- paten¬ 
tibus  apice  incrassatis  albis  dein  fuscescentibus  tecti,  purpurascentes  vel  virides,  longitudine  fere 
foliorum.  Perianthium  magnitudine  Hemerocallidis  fulvaey  campanulatum  4  pallide  violaceum, 
apicem  versus  saturatius  tinctum.  Petala  erecto -patentia,  lato  -  lanceolata ,  utrinque  acuta,  inte- 
gerrima,  longitudinaliler  parallelo  -  nervosa ,  reticulato'- venosa,  glabra,  tria  exteriora  tamen  basi 
pilis  tenuibus  pubescentia.  Stamina  :  Filamenta  octodecim,  in  sex  fasciculos  digesta,  petalorum 
basi  affixa,  erecta,  glabra,  alba.  Anthef.ae  longissimae,  filamenta  duplo  superantes,  corolla  tamen 
dimidio  fere  breviores,  erectae,  lineares,  flavae.  Pollen  globosum,  linea  concava  transversali, 
minutum,  flavum.  Ovarium  ovato -subtrigonum,  pilis  sat  longis  densis  apice  nonnunquam  violas- 
centibus  lanuginosum.  Stylus  stamina  superans,  petalis  brevior,  erectus,  obsolete  trigonus,  pal¬ 
lide  flavus.  Stigma  peltato  -  trilobum  ,  flavum.  Capsulam  maturam  non  vidi ;  immatura  ovato  -  ob¬ 
longa,  subtrigona,  pilis  testaceo  -  fuscis  tomentosa,  stylo  persistente  sulcato  violaceo  -  virescente 
et  rudimentis  floris  emarcidi  coronata.  Semina  non  vidi. 

Habitat  locis  montosis  in  adscensu  montis  Serra  de  Itambe  da  I  dia  do  Principe 
dicti ,  Provinciae  Minarum  generalium,  altitudine  4000  ped.  2j.. 

Floret  Junio. 

Exjilic.  Tab.  VII.  Fig.  1.  Ovarium  cum  staminibus  et  pistillo.  2.  Stamen  solitarium. 

5.  VELLOSIA  ASPERULA.  f  Tab.  VIII. 

V.  vix  candescens ,  foliis  linearibus  obtusiusculis  rigidis  ,  margine  el  medio 
serrulato  -  scabris ,  ovario  ovato  -  subtrigono  scabro  ,  staminibus  octodecim  sex  pha- 
langum. 

Caudex  brevis  vel  subnullu-s ,  rudimentis  foliorum  obliteratorum  aridis  dense  vestitus,  vix 
digiti  crassitie.  Folia  erecta,  linearia,  obtusa  vel  emarginata,  margine  antrorsum  acute  serrulata, 
sulco  longitudinali  profundo  ad  margines  serrulato  percursa,  subtus  serrulato  -  carinata ,  rigida, 
viridia,  glabra,  semipedalia.  Scapus  uniflorus  e  medio  foliorum  eorumque  longitudine,  basi  fo¬ 
liolis  nonnullis  brevibus  subvaginantibus  cinctus,  trigonus,  erectus,  pilis  ferrugineis  apicem 
versus  densius  positis  scabriusculo  -  tomenlosus.  Perianthium  violaceum  ,  petalis  oblongis, 
obtusiusculis  cum  mucrone,  basi  ad  unguem  contractis,  integerrimis,  erecto  -  patentibus ,  tribus 
exterioribus  basi  pilis  brevibus  scabriusculis  obsitis,  interioribus  glabris.  Stamina  polyadel- 

pha  octodecim,  in  sex  phalanges  hasi  squamula  parva  subtrigona  villosa  munitas  disposita.  Fila¬ 
menta  filiformia,  glabra,  Antheris  linearibus,  erectis,  inclusis  breviora.  OvamuM  ovato-  subtri- 
gonum,  extus  pilis  fuscis  densis  scabrido  -  tomentosum ,  magnitudine  fere  nucis  Coryli  Avellanae. 
Stylus  stamina  superans,  trigonus,  corollae  fere  longitudine.  Stigma  capitato  -  trilobum.  Catsula 
basibus  petalorum  persistentibus  coronata,  papilloso  -  scabra ,  trilocularis,  trivalvis,  valvulis  hori¬ 
zontalibus  concavis  vertice  dehiscens  ,  polvsperma.  SEMiNa  matura  non  vidi. 

f  *  fr  «  *  *  v  .  0 

Habitat  in  campis  altis  petrosis  ad  tres  Barras  et  Tejuco  districtus  adamantum ,  ait. 
ptusquam  3000  pedum. 

Floret  Junio  2J. . 

Explic.  Tab. .  VIII.  Fig.  1.  Ovarium  cum  staminibus  et  stylo.  2.  Phalanx  staminum  solitaria.  3.  Squa¬ 
mula  phalangis  basin  cingens  aucta.  4.  Styli  pars  superior  cum  stigmate  aucta.  5.  Ovarium  discissum. 
6.  Capsula  valvula  una  resecta  magn.  nat. 

.  *  * 

4.  VELLOSIA  PLICATA.  f  Tab.  IX. 

V.  caudice  erecto  ramoso,  foliis  lineari- lanceolatis  acutis  utrinque  plicatis,  margine 
et  plicarum  carinis  serrulato  -  scabris ,  floribus  hexandris,  ovario  longissimo  clavato 
nudo  glabro  striatulo. 

Caudex  erectus  vel  adscendens,  dichotomus  ramis  erectis  trigonis,  foliorum  basibus  emarcidis 
persistentibus  aridis  atque  fibris  transversim  connexis  obtectus  et  Jungermanniis ,  Cetrariis  aliisque 
Lichenibus  dense  obsitus,  digiti  majoris  crassitie.  Folia  in  apice  ramorum  approximata,  trifariam 
posita,  equitantia,  erecta,  basi  attenuata  concava  striata  purpurascentia,  antice  lanceolata  acuta 
pungentia,  utrinque  longi tudinaliter  plicata,  margine  et  carinis  plicarum  pilis  albidis  rigidis  brevi¬ 
bus  obsita,  quinque  ad  sex  pollices  longa,  medio  sex  ad  octo  lineas  lata.  Scafi  uniflori ,  tres  vel 
quatuor  terminales  inter  folia  provenientes,  foliis  duobus  parvis  linearibus  subvaginantibus  cincti, 
triquetri,  glabri,  pollicares  vel  bipollicares.  Perianthium  eorollinum  ut  in  reliquis,  petalis  lan¬ 
ceolatis,  erecto -patentibus,  subrevolutis ,  glabris,  teneris,  albis.  Stamina  sex,  inclusa,  filamentis 
ex  ore  ovarii  simplicibus ,  glabris.  Antherae  lineares  ,  filamentis  multoties  longiores  ,  flavae. 
Ovarium  clavato  -  trigonum ,  longissimum,  bipollicare  et  longius,  crassitie  pennae  scriptoriae,  apice 
truncatum,  glabrum,  striatum.  Stylus  trigonus,  glaber,  petalis  brevior.  Stigma  capitato  -  trilobum,' 
glabrum.  Catsula  vertice  dehiscens  ,  valvulis  brevissimis  convexis  5  maturam  non  vidi. 

Habitat  in  campis  agrestibus  montis  Serra  de  Monte  santo  dicti  e  Schisto  micaceo 
constantis ,  vicinia  pagi  Monte  santo  in  Provincia  Bahiensi ,  ait.  1500  circiter  ped. 

Floret  Aprili ,  Majo.  2J.. 

Explic.  Tab.  IX.  Fig.  1.  Ovarii  pars  superior  cum  staminibus  ct  stylo.  2.  Ovarium  longitudinaliter 
discissum  cum  stylo  persistente. 

VII.  BARBACENIA  Vandblu. 

HEXANDRIA  Monogynia  Linn.  Syst.  Sex.  Familia:  HAEMODOREAE 
Rob.  Brown. 

CHARACTER  DIFFERE  NTIALIS. 

Perianthium  corollinnm,  ovario  adnatum,  infundibuliforme ,  sexfidum.  Filamenta 
bifida,  antheras  dorso  affixas  in  divisione  gerentia.  Capsula  trilocularis,  polysperma. 

CHARACTER  NATURALIS. 

Perianthium  corollinum,  ovario  adnatum,  membranaceum  vel  coriaceum,  infundibuli¬ 
forme,  limbo  sexfido ,  erecto  -  patente,  extus  vel  pilis  resiniferis  vel  glandulis  clava¬ 
tis  obsitum,  intus  glabrum,  circa  capsulam  persistens.  Stamina  sex,  basi  laciniarum 
periantbii  inserta  iisque  opposita,  erecta,  plerumque  inclusa.  Filamenta  brevia,  com¬ 
presso- plana,  basi  dilatata,  apice  bifida.  Antherae  in  angulo  divisionis  filamentorum 
dorso  affixae,  biloculares,  lineares,  elongatae.  Pollen  ovato  -  globosum,  linea  longitudi¬ 
nali  concava  notatum,  flavescens.  Ovarium  periantbio  adnato  cinctum,  ovatum,  trilocu¬ 
lare,  loculis  polyspennis.  Stylus  erectus,  triqueter,  tripartibilis,  corollam  raro  excedens. 
Stigma  capitato  -  trigonum.  Capsula  cylindrico  -  subtrigona ,  cincta  periantbio  crasso 
adnato,  quod  in  matura  denique,  aeque  ac  in  Vellosia,  exsiccatum  delabitur  ,  capsu¬ 
lamque  nudam  e  vertice  extrorsum  irregulariter  dehiscentem  ostendit  5  trilocularis , 
polysperma.  Dissepimenta  duplicata,  duplicaturis  e  fructus  axi  in  receptaculum,  pro 
quovis  loculo  ovatum  ,  conicum ,  seminibus  copiosis  dense  obsitum ,  turgentibus.  Semina 
angulosa ,  erecta  ,  numerosa. 

Habitus:  Plantae  perennes,  caudice  vel  simplici  vel  ramoso,  erecto,  foliorum  ob- 
literatorum  rudimentis  dense  vestito.  Folia  spiraliter  disposita,  terminalia,  semiam- 
plexicaulia,  erecto  -  patentia ,  angusta,  acuta,  carinata,  duriuscula,  basi  succo  vis¬ 
coso  -  resinoso  conglutinata.  Scapi  terminales ,  inter  folia  solitarii  vel  plures ,  uniflori, 
teretiusculi  vel  trigoni ,  florem  versus  plerumque  obsessi  pilis  apice  resiniferis  vel 

e 

glandulis  clavatis  pedicellatis ,  rarius  simpliciter  pubescentes  vel  glabriusculi.  Flores 
plerumque  magni ,  unum  ad  duos  pollices  longi ,  speciosi ,  extus  eodem  modo  quo 
scapus  glandulis  pedicellatis  vestiti,  in  viva  planta  pulcherrime  virides,  rubri  seu  flavi, 
intus  glabri  et  saepius  discolores. 

•  A»  V*  % 

Statio  et  Habitatio:  Omnes  species  nobis  cognitae  ,  numero  12  inter  gradu3 
latitud.  austr.  14  et  23,  super  montes  e  schisto  micaceo  granuloso  aliisque  primaevae 
formationis  saxis  compositos,  altitudine  inde  a  1000  ad  5500  usque  ped.  observatae, 
loca  sicca,  aprica,  ventosa,  humili  vegetatione  obsessa  amant. 


Nov.  Gen.  Tom.  I. 

1.  BARBACENIA  TRICOLOR-  t  Tab.  X. 

B.  foliis  linearibus  acuminatis  hirsutis,  scapo  foliis  breviore,  perianthii  tubo  cy¬ 
lindrico  glanduloso  -  pubescente  ovario  longiore,  laciniis  glabriusculis,  filamentorum  anthe- 
ras  aequantium  cruribus  brevissimis. 

Caudex  brevis  ,  subsimplex  vel  ima  basi  divisus  ,  adscendens  ,  rudimentis  foliorum  obliterato- 
rum  dense  vestitus,  digitum  fere  crassus,  fuscus,  aridus,  radiculas  fibrosas  hinc  inde  emittens. 
Folia  terminalia,  quam  in  plurimis  speciebus  pauciora,  quinque  vel  sex,  angusto  -  linearia,  acumi¬ 
nata,  integerrima,  subcarinata,  pilis  glandulosis  ferrugineo-hirsuta,  rigidiuscula,  tres  ad  sex  pollices 
longa.  Scapus  erectus,  bi-vel  tripollicaris ,  solitarius,  obsolete  trigonus,  glanduloso  -  hirsutus. 
Perianthii  tubus  elongatus,  sesquipollicaris  ,  cylindricus,  apicem  versus  parum  dilatatus,  ovario 
duplo  longior,  glanduloso  -  pubescens  ,  basi  viridis,  sursum  coccineus;  limbus  sexfidus,  laciniis  lan- 
ceolatis,  basin  versus  attenuatis,  acutis,  glabris  vel  tribus  exterioribus  extus  pubescentibus,  paten¬ 
tibus,  tubo  brevioribus,  flavescenti  -  miniatis.  Stamina:  Filamenta  sex,  imo  limbo  adnata,  com¬ 
presso- plana,  basi  dilatata,  nervo  medio  prominente  percursa,  apice  brevissime  bifida  in  dentes 
lanceolatos  acutos  patentes,  glabra,  flava,  coccineo  -  marginata.  Antherae  dorso  parum  supra  basin 
affixae,  lineares,  violaceae,  longitudine  filamentorum,  polline  flavo  farctae.  Ovarium  periantliio 
adnatum ,  oblongum ,  tubo  duplo  brevius.  Stylus  e  vertice  ovarii  planiusculo  erectus ,  filiformis, 
glaber,  obsolete  trigonus,  longus,  stamina  aequans.  Stigma  trigono-capitatum,  glabrum.  Capsulam 

y 

non  vidi. 

Habitat  in  montosis  fei'ruginosis  micaceis  Provinciae  Minas  gerdes  dictae. 

Floret  Majo  ,  Junio.  2J. . 

Explie.  Tab.  X.  Fig.  1.  Stamen.  2.  Stylus  magn.  nat. 

2.  BARBACENIA  TOMENTOSA  f  Tab.  XI. 

B.  foliis  lineari  -  lanceolatis  acutis  tomentoso  -  incanis  scapo  longioribus ,  perianthii 
pubescentis  tubo  cylindrico  quam  ovarium  triplo  longiore ,  laciniis  erectis  ,  filamentis 
brevissimis. 

Radix  perennis,  fibrosa,  fibris  flexuosis ,  villosis ,  cinereis.  Caudex  erectus,  simplex  vel  ramo¬ 
sus,  foliorum  obliteratorum  rudimentis  dense  vestitus,  sexpollicaris  vel  pedalis,  crassitie  circiter  digiti 
minoris.  Folia  in  caudice  ramisque  terminalia,  spiraliter  disposita,  subrosulata,  basi  amplexicauli 
longi  tudinaliter  striata,  adpressa,  inde  patentia,  lineari  -  lanceolata ,  acuta,  rigidiuscula,  subpun- 
gentia ,  utrinque  tenuissime  plicato  -  striata ,  tomento  molli  canescente  obtecta ,  ad  medium  usque 
pilis  longis  teneris  ciliata,  tres  ad  sex  pollices  longa,  duas  ad  tres  lineas  lata.  Scapus  sesqui-velbipol- 
licaris ,  erectus,  tenuis,  subtrigonus  ,  villosus,  incanus.  Periantiiium  longe  tubulosum,  cocci¬ 
neum,  tubo  cylindrico  recto ,  tenuiter  striato ,  pubescente ;  limbo  erecto ,  patente ,  sexfido ,  laciniis 
ovato  -  lanceolatis,  acutiusculis,  integerrimis.  Filamenta  imo  limbo  inserta,  plana,  glabra,  apice  bi¬ 
fida,  laciniis,  lanceolatis  acutis,  antheris  breviora.  Antherae  dorso  parum  infra  medium  affixae, 
erectae,  lineares.  Ovarium  adnatum,  tubo  perianthii  triplo  circiter  brevius,  ovatum,  vertice  planius- 

culum.  Stylus  erectus,  tenuis,  filiformis,  glaber,  perianthium  aequans.  Stigma  capitato -trigonum. 
Capsulam  non  vidi. 

Habitat  in  rupibus  c  schisto  micaceo  granuloso  inter  Villam  St.  Joam  d'El  Rey  et ' 
Villam  Ricam ,  nec  non  in  districtu  adamantum  Provinciae  Minas  gerdes  dictae. 

Floret  Aprili ,'  Majo.  2J.. 

Expl.  Tab.  XI.  Fig.  l.  Stamen.  2.  Stylus  magn.  nat. 


3.  BARBACENIA  LONGIFLORA  t  Tab.  XII. 

4 

B.  foliis  lineari  -  lanceolatis  acuminatis  basi  ciliatis ,  scapo  foliis  breviore  et  perian- 
thii  tubo  quam  ovarium  quadruplo  longiore  glanduloso  -  hirtis ,  antheris  filamenta 
duplo  superantibus. 

Radix  uti  in  congeneribus  fibrosa,  perennis.  Caudex  brevis,  bi-ad  quadripollicaris ,  simplex, 
rudimentis  foliorum  propria  resina  inter  se  conglutinatis  tectus  ,  apice  floriger.  Folia  terminalia, 
erecto- patentia,  lineari -lanceolata,  subensiformia,  acuminata,  integerrima,  ciliata,  basi  subamplexi- 
caulia,  rigida,  glabra,  circiter  sex  pollices  longa.  Scapus  terminalis  inter  folia  iisque  brevior, 
obsolete  trigonus,  basi  glaber,  apicem  versus  glanduloso -pubescens.  Perianthium  longe  tubulosum, 
basi  viride,  deinde  flavum,  tubo  cylindrico  recto  vel  parum  incurvo,  longissimo,  glandulis  pedicellatis 
hirto;  laciniis  erecto  -  patentibus  ,  lanceolatis,  acutis,  intus  glabris.  Stamina:  Filamenta  imo  limbo 
affixa,  plana,  glabra,  apice  bifida,  laciniis  linearibus  acutis  divergentibus,  tertiam  filamenti  partem 
aequantibus.  Antheraf.  lineares,  medio  dorso  affixae,  filamenti  longitudine.  Stylus  perianthium  pa¬ 
rum  excedens,  staminibus  longior,  filiformis,  rectus,  glaber,  uti  stigma  incrassatum,  ovato-trigonum, 
trisuleatum,  roseo -miniatus. 

Habitat  in  graminosis ,  rupestribus  prope  Tejuco ,  in  districtu  adamantum. 

Floret  Majo  ,  Junio.  2J. . 

Explic.  Tab.  XII.  Fig.  1.  Stamen.  2.  Styli  pars  superior  cum  stigmate. 

**  V  % 

4.  BARBACENIA  BICOLOR.  f  Tab,  XIII. 

B.  foliis  linearibus  acuminatis  ciliato-  serrulatis ,  scapo  folia  aequanle  apice  glandu¬ 
loso -hirto,  perianthio  praeter  lacinias  limbi  interiores  glandulis  clavatis  glutinosis  dense 
vestito ,  tubo  ovarii  longitudine ,  antheris  stamina  aequantibus. 

Radix  perennis,  fibrosa.  Caudex  erectus,  bi-vel  tripedalis,  crassitie  pugni,  foliorum  rudimen¬ 
tis  aridis  resinoso  -  conglutinatis  obtectus.  Folia  in  apice  caudicis  ramorumque  subspiraliter  con¬ 
gesta,  numerosa,  erecto -patentia,  linearia,  acuminata,  margine  serrulato- ciliata,  subtus  carinata 
carina  apicem  versus  serrulata,  ceterum  glabra,  longitudinaliter  striata,  juniora  glaucescentia ,  pe¬ 
dalia,  medio  circiter  sex  lineas  lata,  basi  latiora.  Scapi  terminales,  inter  folia  provenientes  eorum- 
que  longitudine,  teretius  culi ,  basi  glabri,  apicem  versus  glandulis  pedicellatis,  clavatis,  viridibus, 
mucum  sudantibus  obsiti.  Perianthium  coriaceum;  tubus  cylindraceo- oblongus ,  una  cum  limbi  la¬ 
ciniis  exterioribus  glandulis  quam  in  scapo  crassioribus  ac  densius  positis  capitatis  vestitus,  viridis; 
limbi  laciniae  erectae,  ovato  -  oblongae ,  acutae,  interiores  aeque  ac  exteriorum  pagina  interior 

flavae.  Stamina:  Filamenta  compressa,  crassiuscula ,  apice  bifida,  dentibus  linearibus  acutis  ere¬ 
ctis,  tertiam  totius  filamenti  partem  aequantibus.  Antherae  dorso  infra  medium  affixae,  lineares, 
flavae,  longitudine  filamenti,  polline  elliptico,  linea  longitudinali  notato  farctae.  Ovarium  oblon_ 
gum,  tubo  parum  brevius.  Stylus  rectus,  subtrigonus,  stamina  parum  excedens.  Stigma  incrassa¬ 
tum,  oblongum,  trigonum,  trisulcatum,  apice  tripartibile. 

Habitat  in  alpestribus  petrosis  graminosis  plus  quam  3000  ped.  altitud.,  in  districtu  ada¬ 
mantum. 

Floret  Majo  ,  Junio.  2J.. 

Explic.  Tab.  XIII.  Fig.  I.  Tota  planta  multoties  diminuta,  habitu  plurimas  Barbaceniae  aeque  ac  Vellosiae 
species  referens,  eo  solummodo  discrimine,  quod  Vellosiae  sint  robustiores,  altiores  magisque  divisae.  II.  Fo¬ 
lium  et  scapus  florifer  magn.  nat.  1.  Perianthium  discissum  a  facie  interiore.  2.  Filamentum  a  facie  visum. 
3.  Anthera  a  dorso  visa.  4.  Pollen.  5.  Stylus  ovarii  vertici  insidens.  6.  Ovarium  longitudinaliter  dis¬ 
cissum.  7.  Idem  transversim  discissum  magn.  nat.  8-  Idem  auctum. 

5.  BARBACENIA  RUBRO -VIRENS  +  Tab.  XIV.  *. 

B.  foliis  linearibus  subulato  -  acuminatis  ,  scapo  folia  aequante  apice  aeque  ac  pe- 
rianthium  longissimum  tomentoso-hirto,  limbi  laciniis  reflexis  dependentibus,  ovario  tubo 
breviore,  antheris  filamenta  duplo  superantibus. 

Radix  perennis,  fibrosa.  Caudex  erectus,  pedalis  vel  bipedalis,  crassitie  pugni,  simplex  vel 
ramum  unum  alterumve  emittens,  foliorum  rudimentis  aridis  basi  resinoso- conglutinatis  obtectus. 
Folia  in  apice  caudicis  ramorumque  subspiraliter  congesta,  numerosa,  erecto  -  patentia ,  linearia, 
subcarinata ,  in  acumen  longissimum  subula  tum  subtriquetrum  serrulatum  terminata,  integerrima, 
glabra,  basi  ciliata,  tenuissime  longitudinaliter  striata,  duodecim  ad  quindecim  pollices  longa, 
medio  quatuor  ad  sex  pollices  lata.  Scapi  terminales,  e  medio  fasciculi  foliorum  eorumque  longi¬ 
tudine,  unus  ad  quatuor,  erecti,  teretiusculi,  basi  glabri,  sursum  pilis  densis  e  basi  subinconspicua 
glandulosa  subulatis  tomentoso-hirti.  Perianthium  coriaceum,  congenerum  longissimum,  tres  pollices 
nonnunquam  excedens;  tubus  ovario  longior,  sursum  ampliatus,  pilis,  iis  scapi  plane  similibus  sed  den¬ 
sius  positis,  viridibus  vel  rubentibus  hirtus ;  laciniae  longissimae,  lineares,  acutiusculae,  basi  erecto- 
patentes,  superne  reflexae,  extus  hirtae,  intus  glabrae  et  pallide  rubro- virentes.  Stamina:  Filamenta 
sex ,  laciniarum  limbi  basibus  adnata,  tubo  exserta,  compresso  -  plana,  apice  bifida,  dentibus  erecto- 
patentibus  ,  quintam  circiter  filamenti  partem  aequantibus.  Antherae  lineares,  medio  dorso  inter 
filamenti  duplo  brevioris  crura  insertae ,  longissimae,  pallide  flavae.  Ovarium  oblongum,  apice  pa¬ 
rum  constrictum.  Stylus  erectus,  subtrigonus,  glaber,  filamentis  parum  longior.  Stigma  incras¬ 
satum,  oblongum,  subtrigonum,  trisulcatum,  acutiusculum.  Capsulam  non  vidi. 

Habitat  in  Provincia  Minas  gerdes  dicta,  locis  altis  petrosis  districtus  adamantum. 
Floret  Majo  ,  Junio.  2f. . 

Explic.  Tab.  XIV.  Fig.  I.  Barbae,  rubrovirentis  scapus  florifer  et  folium  magn.  nat.  1.  Tota  planta 
multoties  diminuta.  2.  Stamen  et  3.  Styli  pars  superior  cum  stigmate  aucta. 

VII.  BARBACENIA.  VIII.  GLOSSARRHEN. 

6.  BARBACENIA  EXSCAPA.  f  Tab.  XIV.  2. 

B.  foliis  lanceolatis  recurvatis  subulato  -  acuminatis  ciliato  -  serratis ,  floribus  exsca- 
pis  pubescentibus,  filamentis  latissimis  bipartitis. 

Radix  perennis,  fibrosa,  descendens.  Caudex  subnullus  seu  brevissimus,  foliorum  rudimentis 
laceratis  obtectus.  Folia  reflexa,  lanceolata,  subulato  -  acuminata ,  margine  cartilagineo -serrulata, 
serraturis  pilis  albis  ciliatis,  subtus  carinata,  carina  apicem  versus  serrulata,  ceterum  glabra, 
striatula,  dura,  juniora  glauccscentia,  sex  pollices  longa,  medio  quatuor  ad  sex  lineas  lata,  saepe 
complicata.  Flores  terminales  inter  folia  duo  vel  tria  erecta,  navicularia,  subvaginantia ,  in  carina 
evidentius  serrulato -  ciliata ,  vix  pollicaria  provenientes;  subsessiles,  solitarii.  Perianthii  flavi  tu¬ 
bus  cylindricus,  pubescens,  vix  pollicaris;  limbi  laciniae  erecto  -  patentes  ,  obovatae  vel  obovato- 
lanceolatae,  acutae,  integerrimae,  extus  ad  nervum  medium  pubescentes,  intus  glabrae.  Stamina: 
Filamenta  sex,  infra  basin  laciniarum  inserta,  compresso -plana,  tenera,  ad  basin  usque  bipartita, 
laciniis  linearibus,  acutis,  acute  serrulatis,  utrinque  glandulis  discoloribus  punctatis.  Antherae  dorso 
parum  supra  basin  inter  lacinias  affixae ,  lineares ,  flavae  ,  longitudine  filamenti.  Ovarium  breve, 
oblongo -cylindricum.  Stylus  erectus,  trigonus,  glaber,  longitudine  staminum.  Stigma  incrassa¬ 
tum,  oblongo -trigonum,  trisulcatum  ,  apice  tripartibile.  Capsulam  non  vidi. 

Ilabitat  in  summo  cacumine  montis  Itambe  da  Villa  do  Principe ,  districtus  adamantum, 
mter  rupes  e  schisto  micaceo  granuloso. 

Floret  Majo ,  Junio.  2J.. 

Explic.  Tab.  XIV  Fig.II.  Barbae,  exscapa.  1.  Flos  dissectus.  2.  Siamen.  3.  Filamentum.  4.  Styli  pars 
superior  cum  stigmate ,  auctae. 

VIII.  GLOSSARRHEN.  t 

PENTANDRIA  Monogynia  Linn. Syst. Sex.  Familia:  JONIDIA  Ventenat. 

CHARACTER  DIFFERENTIALIS. 

Calyx  pentaphyllus,  foliolis  duobus  interioribus  minimis.  Corolla  pentapetala  ir¬ 
regularis  ;  petalo  infimo  maximo ,  basi  bicalloso  ,  #calcarato ;  summis  minimis.  Filamenta 
quinque,  membrana  aucta ,  duobus  basi  appendicula  in  calcar  irrepente  instructis.  Cap¬ 
sula  unilocularis ,  trivalvis ,  polysperma ,  seminibus  valvularum  medio  affixis. 

CHARACTER  NATURALIS. 

Calyx  pentaphyllus,  persistens;  foliola  inaequalia,  exteriora  tria  cordato  -  ovata 
subreflexa,  interiora  duo  minima,  lineari  -  lanceolata,  acuminata,  erecta.  Corolla 
pentapetala,  irregularis ;  petalum  infimum  maximum,  e  basi  attenuata,  superne  callis  duo¬ 
bus  barbatis  conniventibus  instructa  antice  in  labium  obeordatum,  venosum,  sub  anthesi  pa¬ 
tens  extensum,  postice  in  calcar  conicum,  apice  incurvum  decurrens;  lateralia  multolies 
minora  oblique  obovata,  summa  minima,  lineari  -  oblonga.  Stamina:  Filamenta  quinque, 
basi  libera,  tcretiuscula,  sursum  membrana  squamaeformi  aucta,  utrinque  glabra;  infima  duo 
Nov.  Gen.  Tom.  I.  f’ 

labio  opposita  majora  et  supra  basin  appendice  filiformi,  calcari  nectarifero  immersa,  mu¬ 
nita.  Antherae  paginae  interiori  membranae  dorso  affixae  eaque  marginatae,  biloculares, 
loculis  subdisjunctis,  longitudinaliter  dehiscentibus.  Pollen  oblongum.  Ovarium  ovato- 
globosum,  glabrum,  uniloculare.  Stylus  simplex,  teres,  sursum  incrassatus..  Stigma 
lunato  -  bicorne.  Capsula  ovato  -  subtriquetra  ,  unilocularis ,  trivalvis  ,  polysperma  , 
insertione  seminum  valvulari. 

Habitus:  Frutices  parvi  vix  humanam  altitudinem  excedentes,  ramosissimi  ;  foliis 
alternis,  simplicibus,  petiolatis,  stipularibus ,  serratis,  deciduis;  floribus  solitariis,  axilla¬ 
ribus  ;  pedunculis  bracteatis. 

Statio  et  Habitatio:  in  udis  umbrosis  sylvarum  primaevarum,  inter  gradus  14 
et  22  lat.  austr. 

Etymologia:  Genus  dictum  a  staminibus  appendice  linguaeformi  auctis. 

1.  GLOSSARRIIEN  FLORIBUNDUS.  +  Tab.  XV. 

G.  foliis  ovato  -  oblongis  utrinque  attenuatis  acutis  et  acute  dentato  -  serratis ,  pe¬ 
dunculis  axillaribus. 

Frutex  tri  -  ad  quinquepedalis,  erectiusculus ,  ramosissimus,  cortice  cinereo,  longitudinaliter 
rimuloso  tectus.  Piami  patentes,  juniores  rufo- fusci,  lineis  e  foliorum  basi  acute  decurrentibus 
angulati  et  cicatricibus  foliorum  delapsorum  notati,  subllexuosi,  ramulosi.  Folia  alterna,  in  pe¬ 
tiolum  brevem  semiteretem  longe  decurrentia,  subapproximata,  patentia,  oblongo  -  lanceolata,  atte¬ 
nuata,  acuta,  basi  cuneata  et  integerrima,  a  medio  apicem  versus  remote  serrato -dentata ,  venosa, 
glabra,  attamen  utrinque  verrucis  minimis  vario  modo  in  series  et  lineas  positis,  discoloribus,  nudis 
oculis  vix  conspiciendis,  subtilissime  irrorato -leprosa ,  pollicaria  vel  bipollicaria,  sex  ad  duodecim 
lineas  lata.  Stipulae  petiolares,  geminae,  breves,  triangulari  -  subulatae,  membranaceae,  pallidae, 
latere  exteriore  in  ramulo  decurrentes.  Pedunculi  solitarii,  axillares,  teretes,  filiformes,  glabri, 
medio  bracteis  duabus,  tribus  vel  quatuor  patentibus,  brevibus,  lanceolalis ,  acutis,  integerrimis, 
glabris,  membranaceis,  aridis,  fuscescentibus  instructi;  apicem  versus  articulati.  Flores  nutantes, 
magnitudine  f  iolctc  odorctlae  hortensis.  Calyx  pentaphyllus,  persistens  ;  foliolis  tribus  exterioribus 
e  basi  cordata  anguste  ovatis,  aculis,  integerrimis,  utrinque  uti  folia  leprosis,  glabris,  erectis, 
apice  reflexis;  interioribus  duobus  brevioribus,  lineari  -  lanceolatis ,  subulato  -  acuminatis  ,  glabris. 
Corolla  hypogvna  ,  pentapetala,  irregularis,  alba.  Petala  summa  minima,  calyce  multo  breviora, 
lineari  -  oblonga ,  apice  subemarginata,  glabra,  conniventia ;  lateralia  duplo  majora,  oblique  obo- 
vala  ,  margine  subundulata,  venosa,  calycem  subaequantia  ;  infimum  maximum,  e  basi  constricta, 
carinata,  supra  cristis  duabus  linearibus  conniventibus  barbatis  munita,  antice  expansum  in  labellum 
obeordatum,  sub  anthesi  patens,  deinde  convolutum,  glabrum,  venosum,  nervo  medio  subelevato  et  in 
sinu  prominulo  percursum,  postice  in  calcar  conicum,  coinpressiusculum,  obtuse  curvatum  produc¬ 
tum,  album  et  venis  purpureo  -  violaceis  pictum,  medio  flavum.  Stamina  quinque.  Filamenta 
basi  brevissima  sub  tere  tia ,  sursum  dilatata  in  membranam  planam;  duorum  petalo  infimo  ad- 
stantium  singulum  ad  basin  laminae  oblongae,  nervo  medio  distincto  percursae  appendicula  filiformi 
in  calcar  ipsa  brevius  deflexa  indeque  apice  conduplicata  instructum  ;  tria  superiora  appendicu- 

lis  destituta,  in  membranam  spathulatam,  integerrimam,  glabram  excurrentia.  Anthf.rae  in  laminae 
filamentorum  pagina  interiore  dorso  adnatae  eaque  duplo  breviores,  biloculares ,  loculis  subdisjun- 
ctis,  oblongis,  latere  longitudinaliter  dehiscentibus.  Ovarium  ovato  -  globosum ,  glabrum.  Stylus 
simplex,  teres,  sursum  incrassatus,  glaber.  Stigma  lunato -bilobum,  medio  umbonatum.  Capsula 
ovato  -  subtriquetra,  unilocularis ,  trivalvis  ,  polysperma.  Semina  valvulis  affixa. 

Habitat  in  montosis  sylvaticis  prope  Rio  de  Janeiro. 

Floret  Septembri ,  Octobri.  . 

Exphc.  Tah.  XV.  Fig.  1.  Calyx.  2.  Ejusdem  foliolum  interius  auctum.  3.  Petalum  infimum  auctum. 
4.  Petalum  laterale  et  5.  Petalum  superius,  aucta.  6.  Stamen  unum  e  tribus  superioribus  a  facie.  7.  Idem 
a  dorso  visum  magis  auctum.  8.  Stamen  unum  e  duobus  inferioribus  a  dorso  visum.  Q.  Ovarium  cum  stylo. 

Secunda  praeter  hanc  depictam  species  in  Brasilia  obviam  venit: 

2.  G.  pauciflorus,  foliis  e  basi  longe  attenuata  obovatis  spathulatis  obtusis  cren^to  -  serratis, 
pedunculis  axillaribus. 

Frutex  deflexus  humilior,  omnibus  partibus  minor. 

Habitat  in  umbrosis  udis  lapidosis  ad  Jluviurn  Itahype ,  Prov.  Bahiensis. 

Floret  Decembri,  . 

IX.  NOISETTIA  Humb. 

PENTANDRIA  Monogynia  Linn.  Syst.  Sex.  Familia:  JONIDIA  Vent. 

CHARACTER  DIFFER  ENTIALIS.' 

Calyx  pentaphyllus.  Corolla  pentapetala  ,  irregularis ,  pelalo  infimo  maximo  cal- 
carafo.  Stamina  quinque.  Filamenta  basi  subconnata ,  superne  membrana  aucta;  in¬ 
feriora  geminata  appendice  filiformi  in  calcar  irrepente  instructa.  Capsula  unilocularis, 
trivalvis  ,  membranacea,  jam  immatura  dehiscens  et  excrescens.  Semina  ala  membra¬ 
nacea  cincta. 

CHARACTER  NATURALIS. 

Calyx  inferus ,  pentaphyllus ,  persistens ,  foliolis  subaequalibus ,  lanceolalis..  Co¬ 
rolla  pentapetala,  irregularis;  petalum  infimum  maximum,  ex  ungue  antice  in  laminam 
planam,  postice  in  calcar  conicum  productum;  lateralia  breviora,  unguiculata,  petali 
infimi  marginibus  tam  arcte  adpressa ,  ut  cum  eo  quasi  connata  labium  tripartitum 
formare  videantur  ;  summa  minima  ,  conniventia.  Stamina  quinque.  Filamenta 
brevissima,  conniventia,  basi  subconnata,  sursum  in  membranam  ovato  - lanceolatam 
dilatata;  inferiora  geminata  supra  basin  appendice  filiformi  calcari  inclusa  instructa. 
Antherae  laminae  filamenti  dorso  adnatae ,  anticae  ,  biloculares ,  longitudinaliter  dehis¬ 
centes.  Pollen  globosum,  flavidum.  Ovarium  ovatum,  obsolete  trigonum.  Stylus 
clavatus.  Stigma  oblique  truncatum.  Capsula  oblonga  ,  clavato  -  trigona ,  ante  matura- 

tionem  dehiscens  in  valvulas  tres  patulas,  demum  membranaceo  -  dilatatas  et  elongatas. 
Semina  lineae  in  medio  valvularum  per  totam  longitudinem  alternatim  inserta,  tropho- 
spermio  longo  filiformi  suffulta,  obovata,  compresso  -  plana ,  ala  membranacea  orbiculari 
basi  emarginata  cincta,  latere  exteriore  percursa  raphe  umbilicali  recta,  quae  in  medio 
adscendit  et  vertice  in  chalazam  orbicularem  terminatur.  Testa  chartacea,  fragilis. 
Tunica  interna  tenuis,  membranacea.  Albumen  carnosum.  Embryo  orthotropus,  rectus, 
radicula  conica  recta,  cotyledonibus  orbicularibus  planis  sibi  incumbentibus* 

Habitus:  Frutices  ramis  tenuibus,  volubilibus;  foliis  alternis  petiolatis ;  floribus 
axillaribus,  fasciculatis,  coloris  pallidi. 

Statio  et  Habitatio:  in  sylvis  primaevis  et  ad  sepes  Americae  tropicae  locis 
calidis. 

1.  NOISETTIA  PYRIFOLIA.  f  Tab.  XVI. 

N.  caule  fruticoso  volubili  ,  foliis  ovatis  acutis  crenatis  petiolatis,  floribus  axilla¬ 
ribus  fasciculatis,  petalis  summis  calyce  longioribus,  labelli  ovati  calcare  incurvo. 

Caulis  fruticosus,  laxe  effusus,  volubilis,  ramosus;  ramis  teretibus,  flexuosis,  laxis;  ramulis 
crassitie  pennae  anserinae  vel  tenuioribus,  cortice  glabro  cinereo -fusco  tectis.  Folia,  in  petiolis 
semiteretibus ,  glabris,  quatuor  ad  sex  lineas  longis,  alterna,  ovata,  acuta,  margine  obsolete 
crenato  -  serrata ,  venoso  -  nervosa ,  utrinque  glabra,  viridia,  duos  ad  tres  pollices  longa,  duodecim 
ad  octodecim  lineas  lata.  Stipulae  minimae,  lanceola tae,  acutae,  membranaceae,  fuscae,  caducae. 
Flores  axillares  ,  in  pedunculo  communi  brevissimo,  squamis  seu  bracteis  minimis  ovato- lanceo- 
latis  acutis  ciliatis  tecto  dense  aggregati,  fasciculati,  pedicellati ,  in  medio  ramorum  semper  vi- 
ginli  ad  viginti  quinque,  ob  folia  alterna  verticillos  dimidiatos  referentes,  sursum  pauciores, 
terminales  imo  solitarii.  Pedicelli  circiter  semipollicares,  erecti,  teretes,  glabri,  basi  bractea 
una  alterave  lanceolata  acuta  ciliata  minuta  obsiti ,  deinde  nudi ,  parum  supra  medium  articulati, 
plurimi  post  antliesin  una  cum  flore  ex  articulo  decidentes  ,  adeo  ut  in  quovis  fasciculo  unus 
rarius  duo  fructiferi,  qui  sub  maturescentia  capsulae  elongantur  et  crassescunt,  supersint.  Calyx 
pentaphyllus ,  aequalis,  foliolis  brevibus,  lineam  longis,  ovatis,  acutis,  glabris,  magis  minusve 
ciliatis.  Corolla  pentapetala,  petalis  inaequalibus;  summa  minima,  obovata,  obtusa,  mucronata, 
ciliata,  connivenlia ,  calyce  duplo  circiter  longiora;  lateralia  quam  summa  triplo  majora,  obovata, 
obtusa,  patentia,  basi  ad  imum  arcte  adpressa  eique  fere  adnata,  adeo  ut  cum  eo  labellum  trilobum 
referant;  imum  multo  majus,  basi  unguiculatum  et  carinatum,  postice  productum  in  calcar  laminae 
longitudine,  conicum,  apice  incurvum,  antice  in  laminam  e  basi  rotundata  spathulatam,  integerri¬ 
mam,  glabram,  venosam  expansum.  Stamina:  Filamenta  quinque,  erecta,  conniventia,  longitu¬ 
dine  styli,  basi  subconnata,  sursum  membranaceo  -  dilatata,  Antiieras  ovatas,  biloculares,  anticas,  in¬ 
teriori  paginae  dorso  adnatas  gerentia,  glabra,  duo  inferiora  geminata,  basi  in  appendiculas  subu- 
latas,  apice  subglandulosas ,  calcari  irrepentes  extensa.  Ovarium  obsolete  ovato  -  trigonum,  glabrum. 
Stylus  brevis  ,  cylindricus,  glaber,  stigmate  obliquo  subclavato  terminatus.  Capsula  immatura 
trigono -clavata,  quatuor  ad  sex  lineas  longa,  dehiscens  in  valvulas  tres  erecto  -  patentes ,  tandem 
duos  ad  tres  pollices  longas  et  unum  pollicem  latas ,  membranaceas,  marginibus  subrevolutas, 

glabras ,  medio  per  totam  longitudinem  linea  parum  elevata  percursas,  in  qua  semina  trophospermio 
satis  longo  filiformi  suffulta,  compresso-plana,  membrana  orbiculari  glabra  basi  subemarginata  cincta, 
affixa  sunt.  Testa  tenuis,  nitida,  viridifusca,  latere  exteriore  raphe  ab  hilo  ad  verticem  seminis 
usque  producta  ibique  in  clialazam  impressam  orbicularem  terminata  percursa.  Tunica  interior 
tenuissima,  alba,  vertice  macula  fusca  orbiculari  notata.  Albumen  carnosum,  album.  Embryo 
erectus,  radicula  conica,  cotyledonibus  albo- virescentibus,  orbicularibus,  planis,  sibi  incumbentibus. 

Habitat  inter  virgulta  prope  Rio  de  Janeiro. 

Floret  Julio ,  Augusto.  %  . 

Explic.  Tai).  XVI.  Fig.  1.  Flos  parum  auctus.  2.  Petalum  laterale  et  3.  Petalum  superum  magis  aucta. 
4.  Calyx.  5.  Stamen  e  tribus  superis.  6.  Stanfiria  inferiora.  7.  Ovarium  cum  Stylo.  8.  Semen  tunica 
interiore  tectum.  Q.  Idem  longitudinaliter  dissectum.  Omnia  aucta. 

X.  CORYNOSTYLIS. 

PENTANDRIA  Monogynia  Linn.  Syst.  Sex.  Familia:  JONIDIA  Vent. 

CHARACTER  DIFFERE  NTI  ALIS. 

Calyx  pentaphyllus ,  subaequalis.  Corolla  pentapetala ,  irregularis  ,  petalo  imo 
maximo  calcarato.  Stamina  quinque,  Filamentis  quatuor  connatis,  ima  basi  breviter 
appendiculatis.  Capsula  lignescens ,  corticata ,  unilocularis  ,  trivalvis.  Semina  plurima, 
subquadrato  -  compressa ,  rugosa ,  valvulis  affixa. 

CHARACTER  NATURALIS. 

Calyx  inferus ,  pentaphyllus ,  foliolis  brevibus ,  ovatis ,  acutis  ,  subcarnosis ,  glabris. 
CopiOlla  infera,  pentapetala,  irregularis;  petala  summa  minima,  obovata,  conniventia; 
lateralia  majora,  erecto  -  patentia,  oblongo  -  subrhombea  ;  imum  cordato  -  ovatum  ,  in 
calcar  longum,  conicum,  postice  leviter  curvatum  productum.  Stamina  quinque.  Fi¬ 
lamenta  ima  basi  per  paria  connata,  ibique  calcar  versus  in  appendicem  villosam  ex¬ 
tensa  ,  quinto  libero  ,  superne  conniventia  in  corpus  pentagonum ;  membranacea ,  intus 
Antiieras  biloculares.  loculis  basi  junctis  ferentia,  apice  ligula  membranacea  aucta. 
Ovarium  globoso  -  trigonum ,  glabrum.  Stylus  adseendens  ,  clavatus,  compressiusculus, 
cavus,  stamina  superans.  Stigma  sublaterale,  perforatum,  ciliatum.  Capsula  magna, 
ovata,  obsolete  trigona,  lignescens,  corticata,  unilocularis,  trivalvis,  valvulis  medio 
area  longitudinali  nitida,  concava,  cui  tanquam  receptaculo  semina  per  plures  series 
disposita  adhaerent ,  notatis.  Semina  numerosa ,  totam  capsulam  dense  replentia ,  tro- 
phospermiis  brevibus  affixa,  imbricata,  compresso  -  subquadrata ,  angulata,  latere 
interiori  fasciculo  vasorum  ab  hilo  ad  verticem  usque  producto ,  ibique  in  chala- 
zam  terminato,  percursa.  Testa  corticata,  fragilis,  fusca,  corrugata.  Tunica  inte¬ 
rior  membranacea,  tenuissima,  allia,  vertice  chalaza  lineari  brunnea  notata.  Albu- 
Nov.  Gen.  Tom,  1.  '  7 

men  tenue ,  subcarnosum.  Embryo  orthotropus ,  rectus ,  cotyledonibus  transverse  ob¬ 
longis,  planis,  sibi  incumbentibus,  radicula  conica. 

Habitus:  Frutex  scandens,  foliis  alternis,  stipulis  deciduis,  floribus  racemosis 
axillaribus. 

Statio  et  Habitatio  :  in  sylvis  et  locis  umbrosis  Americae  tropicae  a  grad.  10 
lat.  bor.  ad  10  lat.  australis  usque. 

Etymologia:  Nomen  e  graeco  a  stylo  clavato. 

1.  CORYNOSTYLIS  hybanthus.  Tab.xvn.xvin. 

C.  caule  fruticoso  scandente ,  foliis  alternis  oblongo  -  ovatis  serratis ,  floribus  race¬ 
moso  -  fasciculatis. 

Viola  Hybanthus  Aubl.  Gaj  an.  II.  311.  tab.  ,3 1Q.  Poir.  Encycl.  VIII.  p.  649-  ( exclusis 
synonymis').  Mcycr  Primit.  flor.  Essec/ueb.  p.  123. 

Jonidium  Hybanthus  Roem.  et  Schultes  Syst.  Veg.  V.  p.  395. 

Caulis  fruticosus ,  scandens ,  ramosus ,  teretiusculus ,  cortice  cinereo ,  rugoso ,  punctis  elevatis 
albidis  verruculoso,  ramis  patentibus  volubilibus  glabris,  junioribus  apicem  versus  pubescentibus. 
Folia  alterna,  in  petiolum  brevem  infra  convexum  supra  concavum  glabrum  vel  in  junioribus 
pubescentem  attenuata,  ovata,  acuta  apice  subcurvato  ,  acute  serrulata  ,  firma,  utrinque  glabra, 
nitida,  duos  ad  tres  pollices  longa,  duodecim  ad  quindecim  lineas  lata.  Stipulae  parvae,  ovato- 
oblongae  ,  acutae,  deciduae.  Flores  in  ramulis  parvis,  pube  brevi  fusca  tectis,  ex  axillis  foliorum 
approximatorum  reliquis  minorum  ,  racemum  foliosum  laxum  formantes.  Pedunculi  quam  folia 
fulcrantia  multo  longiores,  circiter  bipollicares ,  filiformes,  flexuosi,  tenuiter  pubescentes,  supra 
medium  bracteis  duabus  minutis  ovatis  acutiusculis  ciliatis  fuscis  caducis  instructi,  infra  florem 
articulati  et  abinde  subincrassati,  basi  quoque  bracteis  nonnullis  minutis  nec  minus  caducis  suf¬ 
fulti.  Flores  pollicares,  erecto  -  patentes ,  albi  vel  adulti  ochroleuci.  Calyx  pentaphyllus  ;  foliola 
ovata,  acutiuscula,  integerrima,  brevissime  ciliata,  subcarnosa,  alba,  summo  minore.  Corolla  pen- 
tapetala ,  irregularis;  petala  duo  summa  erecta,  conniventia,  obovata ,  obtusa,  margine  tenuissime 
ciliata,  extus  medio  concava,  basi  callosa,  longitudine  anlherarum;  lateralia  duplo  majora,  basi 
erecta,  deinde  patentia,  irregulariter  obovata,  eroso -subciliata ;  imum  maximum,  basi  semitubu- 
loso  -  concavum  ,  antice  extensum  in  laminam  primum  convoluto  -  cucullatam  ,  ante  anlhesin  una 
cum  petalis  lateralibus  stamina  involventem,  deinde  planiusculam,  leviter  obcordatam,  mucronatam; 
postice  productum  in  calcar  longum,  compresso  -  conicum,  vix  curvatum,  oblique  contortum, 
obtusum,  intus  apicem  versus  tenuiter  barbatum.  Stamina:  Filamenta  quinque,  conniventia,  basi 
plana,  subcarnosa,  sursum  in  laminam  membranaceam,  ovato -lanceolatam,  obtusiusculam ,  glabram 
dilatata;  summum  liberum,  reliqua  per  paria  connata,  eo  modo,  ut  a  singuli  lateralium  basi  pro¬ 
cessus  subcarnosus  barbatus  ad  inferiora  descendat,  qui  abinde  in  appendices  breves  calcar  ver¬ 
sus  spectantes  barbatas  longitudinaliter  connatas  terminantur.  Antherae  laminae  filamentorum  pa¬ 
ginae  interiori  dorso  affixae  ,  ovatae ,  biloculares  ,  loculis  conjunctis ,  longitudinaliter  dehiscentibus. 
Pollen  ovato  -  trigonum ,  flavidum.  Ovarium  globoso  -  subtrigonum  ,  glabrum.  Stylus  stamina  pa- 

rum  superans,  adscendens,  clavatus,  subcompressus ,  cavus.  Stigma  parum  infra  apicem  Styli 
perforatum,  tenuissime  ciliatum,  primum  clausum,  deinde  hians.  Capsula  pedunculo  incrassato, 
lignescente,  cinereo  -  fusco  suffulta,  ovato- subtrigona,  vertice  sulcis  tribus  notata,  lignescens,  cor¬ 
ticata,  cortice  glabro  cinereo,  magnitudine  fructus  Juglandis  nigrae ,•  unilocularis ,  trivalvis;  val¬ 
vulae  intus  glabrae,  nitidiusculae,  badiae,  striatulae,  medio  linea  longitudinali  lata,  subconcava, 
punctis  ah  insertione  seminum  et  rudimentis  trophospermiorum  cicatrisata  notatae.  Sumina  nu¬ 
merosa,  totam  capsulam  replentia,  receptaculo  valvulari  per  plures  series  affixa,  imbricata,  irregu- 
lariter  subquadrata  vel  rhombea,  compresso -plana,  corticata.  Testa  in  facie  exteriore  (valvulam 
versus  spectante)  glabriuscula ,  in  interiore  suberoso- rugosa  et  rimulosa,  ibique  fasciculo  vasorum 
ab  hilo  in  verticem  seminis  usque  producto  inque  chalazam  linearem  terminato  percursa.  Tunica 
interior  tenuis,  membranacea,  atque  toto  vertice  chalaza  fusca  notata.  Albumen  tenue,  subcar- 
nosum ,  albidum.  Embryo  ortholropus ,  rectus,  cotyledonibus  transverse  oblongis,  planis,  sibi  in¬ 
cumbentibus,  subvenosis ;  radicula,  conica. 

Habitat  in  sylvis  primaevis  ad  flumen  Amazonum  ejuscjue  confluentes  e.  g.  ad  Japurd 
prope  pagum  Miranharum ,  lecta  mense  Januario  florifera  et  fructifera.  lj . 

Explic.  Tab.  XVII.  Corynostylis  Hybanthus.  Tab.  XVIII.  Fig.  1.  Petalum  inferius.  2.  Petalum  late¬ 
rale.  3.  Petalum  superius  magn.  nat.  4.  Stamina  cum  calyce.  5.  Stamina  aucta.  6.  Stamen  unum  a 
facie  visum  auctum.  7.  Stylus.  8-  Ovarium  cum  stylo.  9.  Stylus  magis  auctus.  10.  Stigma.  11.  Stylus 
et  ovarium  longitudinaliter  dissectum.  12.  Idem  horizontaliter  discissum.  13.  Capsula.  14.  Eadem,  valvula 
una  ademta  ut  semina  appareant.  15.  Valvula  a  facie  interiore  visa.  16.  17.  Semina  a  dorso.  18.  1Q.  Ea¬ 
dem  a  facie  visa.  20.  Semen  tunica  interiore  involutum.  21.  Embryo. 

XI.  ALSODEA.  Aub.  du  petit  thouars. 
PENTANDRIA  Monogynia  Linn.  Syst.  Sex.  Familia  :  JONIDIA  Ventenat. 

CHARACTER  DIFFEREN  TI  ALIS. 

Calyx  pentaphyllus.  Corolla  pentapetala,  campanulata,  limbo  revoluto.  Stamina 
quinque ;  Filamenta  squamaeformia ,  Antheras  dorso  adnatas  gerentia.  Capsula  unilo¬ 
cularis  ,  trivalvis,  membranacea  vel  coriacea,  saepe  inflata.  Semina  cuique  valvulae 
unum  vel  plura  adnata. 

CHARACTER  NATURALIS. 

Calyx  pentaphyllus,  persistens,  foliolis  ovatis  vel  lanceolatis.  Corolla  pentapetala, 
regularis,  campanulata,  aestivatione  oblique  imbricata,  petalis  plerumque  erecto -conniven- 
tibus  apice  revolutis  florem  Convallariae  majalis  aemulans,  rarius  patens,  persistens  cap¬ 
sulamque  cingens.  Stamina:  Filamenta  quinque,  hypogyna,  persistentia,  cum  petalis  alter¬ 
nantia,  basi  subconnata,  unguiculata,  sursum  lanceolata,  membranacea,  squamaeformia, 
dorso  plerumque  barbata.  Antherae  paginae  interiori  filamentorum  dorso  adnatae,  iis 
breviores  indeque  marginato  -  appendiculatae ,  anticae,  biloculares,  longitudinaliter  dehiscen¬ 
tes,  loculis  apice  vel  muticis  vel  corniculatis.  Pollen  ovato-ellipticum,  minutum,  pallide 


28 


XI.  ALSO  DEA. 


flavidum.  Ovarium  superum,  globoso-lrigonum,  unii  oculare,  ovulis  pluribus.  Stylus  sim¬ 
plex,  clavatus,  persistens.  Capsula  basi  calyce,  corolla  et  staminibus  persistentibus  cincta, 
turbinata,  ovata  vel  subcylindrica ,  obiter  trigona  angulis  magis  minusve  distinctis,  saepius 
inflata,  membranacea  vel  coriacea,  unilocularis ,  trivalvis.  Valvulae  semen  unum  vel 
plura  medio  lineae  longitudinali  affixa  gerentes,  una  vel  duabus  saepe  abortu  sterilibus, 
tertia  fertili  multo  minoribus  ,  unde  capsula  obliqua  et  irregularis  evenit.  Semen  ova¬ 
tum  vel  subglobosum ,  trophospermio  brevissimo  affixum.  Testa  crustacea ,  fragilis, 
rapbe  unilaterali  a  hilo  ad  verticem  usque  adscendente  ibique  in  chalazam  orbicularem 
terminata  percursa.  Tunica  interna  tenuis,  membranacea.  Albumen  carnosum,  farina¬ 
ceum  ,  semini  conforme.  Embryo  erectus ,  intrarius ,  radicula  brevi ,  conica ,  cotyledo¬ 
nibus  planis,  sibi  incumbentibus. 

Habitus:  Arbores  parvae  vel  frutices  variae  magnitudinis,  raro  tamen  viginti  pedes 
excedentes,  trunco  simplici  in  comam  valde  ramosam  diviso  ,  ramis  oppositis  vel  al¬ 
ternis  ,  stipulis  deciduis,  foliis  vel  alternis  vel  oppositis,  petiolatis,  integris,  floribus 
paniculatis  vel  racemosis,  raro  solitariis. 

Statio  et  Habitatio  :  inter  tropicos  in  sylvis  primaevis  utriusque  hemisphaerii  et 
quidem  a  Palisotio  de  Beauvois  et  Solandro  in  Africa  occidentali,  ab  Auberto  du  Petit 
Thouars  in  insula  Madagascaria ,  ab  Aubletio  in  Gujana,  a  Banksio  et  nobis  demum 
in  Brasilia  inventae. 

Ad  genus  nostrum  teste  ex  parte  clar.  Bob.  Brown  in  Tuckey  Narrat,  oj  an  Expedition 
to  explore  the  river  Zaire ,  append.  V.  p.  441-  referri  debent: 

Conoria  Aabl.  Gujan.  tab.  95.  et  Passura  ejusd.  tab.oftO.  ( ead.  planta  capsulas  gerens?') 

1.  C.  flavescens.  Humboldt  nov.  geri,  et  spec.  tab.  4Q1«  2.  C.  ulmifolia. 

Piiana  Aubl.  I.  c.  tab.  94.  1.  R.  Gujanensis  ,  et  Rinorea  Aubl.  I.  c.  tab.  93.  1.  R.  Guja- 
nensis. 

Ceranthera  Pol.  de  Beauvois  flore  d? Ovare  II.  p.  10.  sec/.  tab.  65.  66.  1.  C.  dentata. 

2.  C.  subintegrifolia. 

Alsodcia  Aub.  du  Petit  Thouars  flore  des  Isles  cTAfricjue  p.  55.  Tab.  17.  18.  1.  A.  pubes¬ 
cens.  2.  A.  angustifolia.  3.  A.  latifolia.  !\.  A.  pauciflora. 

Passalia  Soland.  ined.  et  Pkysiphora  Banks  ined. 

Pentaloba  Loureiro  flor.  Cochinch.  an  huc  revocanda  adhucdum  dubium,  aeque  ac  Piparea 
Aubl.  tab.  386.  praesertim  ob  ejus  fructus  solitarios  et  semina  tomento  albo  (arillo  ?)  obducta. 
Lavradiam  Pande  Ilii  non  hujus  loci  esse,  sed  proprium  Sauvagesiae  affine  genus  constituere 
mox  probabimus. 

1.  ALSODEA  PHYSIPHORA.  +  Tab.  XIX. 

A.  foliis  lanceolatis  vel  obovato  -  lanceolatis  repando  -  serrulatis  glabris ,  racemis 
simplicibus  secundis  subaggregatis ,  filamentis  acutis  dorso  barbatis ,  antherarum  locu¬ 
lamentis  muticis,  capsulis  inflatis  globoso -trigonis. 

Tp.uncus  arboretis,  triginti  ad  quadraginta  pedum  altitudine,  coma  densa  patente,  ramis  pa¬ 
tentibus,  cortice  albido  -  cinereo  tectis.  Folia  alterna,  approximata ,  breviter  petiolala,  petiolis 
semiteretibus ,  supra  planis  subcanaliculatis ,  subtus  convexis,  tenuiter  pubescentibus,  rubentibus 
instructa,  circumscriptione  variantia,  lineari  -  lanceolata,  lanceolata,  vel  obovato -  oblonga,  utrinque 
attenuata,  acuta,  magis  minusve  distincte  serrata,  serraturis  remotiusculis  acutis,  utrinque  glabra 
vel  subtus  ad  nervum  medium  leviter  pubescentia,  venosa,  laete  viridia,  juniora  tenera,  adultiora 
firmiora,  unum  ad  sex  pollices  longa,  sex  ad  quindecim  lineas  lata.  Stipulae  parvae,  lanceolatae, 
aculae,  integerrimae,  caducae.  Racemi  plerumque  ex  apice  ramorum,  solitarii  vel  aggregati, 
multiflori,  simplices,  secundi,  ante  anthesin  nutantes,  unum  ad  tres  pollices  longi.  Pedunculus 
communis  teres,  glaber,  tenuis,  erectus,  basi  bracteis  nonnullis  ovato -lanceolatis,  acutis,  subcilia- 
tis,  minutis  instructus.  Flores  pedicellati,  nutantes;  pedicelli  tenues,  flore  longiores,  basi  bractea 
una  vel  duabus  lanceolatis  acutis  pubescentibus  minutis  instructi,  medio  articulati.  Calyx  corollae 
adpressus  eaque  multo  brevior;  foliola  ovato  -  lanceolata ,  acuta,  integerrima,  glabra,  viridia. 
Corolla  campanulata ,  basi  subventricosa ,  sursum  constricta,  apicibus  petalorum  demum  reflexis 
vel  revolutis  figura  floris  Convallariae  majalis ,  sed  paulo  minor;  petala  lanceolata,  acuta,  inte¬ 
gerrima,  glabra,  alba.  Stamina:  Filamenta  squamaeformia ,  lanceolata,  acuta,  ima  basi  subcon- 
nata ,  sursum  in  conum  petala  excedentem,  ovarium  includentem  conniventia,  cum  petalis  alter¬ 
nantia  et  una  cum  iis  demum  capsulae  basin  cingentia ,  dorso  a  basi  ad  medium  usque  barba 
densa,  quae  antherae  figuram  aemulatur,  obsita,  flavescentia.  Antherae  filamentis  duplo  minores, 
interiori  eorum  faciei  adnatae,  ovato -oblongae,  apice  muticae,  biloculares,  latere  dehiscentes,  flavae. 
Ovarium  ovato  -  subtrigonum  ,  pube  densa  fusca  obductum.  Stylus  glaber,  sub  clavatus ,  stamina 
superans.  Capsula  ventricoso  -  globosa  ,  trigona,  membranacea,  glabra,  stylo  persistente  coronata, 
unilocularis ,  trivalvis,  valvulis  medio  in  linea  seu  crista  longitudinali  semen  unicum  subglobosum 
foventibus.  Semina  matura  non  visa. 

Habitat  in  collibus  apricis ,  calidis ,  denso  virgulteto  obsitis  prope  Sebastianopolin ,  Pro¬ 
vinciae  Rio  de  Janeiro. 

Floret  Augusto ,  Septembri,  jj . 

Explic.  Tab.  XIX.  Fig.  1.  Flos  auctus.  2.  Stamina.  3.  Stamen  solitarium  a  dorso.  4.  Idem  a  facie 
visum.  5.  Ovarium  cum  stylo.  6.  Ovarium  discissum. 

2.  ALSODEA  RACEMOSA,  t  Tab.  XX. 

A.  foliis  oppositis  oblongis  acuminatis  integerrimis  utrinque  glabris  ,  racemis  com¬ 
positis  elongatis ,  pedicellis  cymosis ,  filamentis  lanceolatis  aculis  serrulatis  glabris ,  an- 
therarum  loculamentis  corniculatis. 

Truncus  arboreus,  cortice  cinereo  glabriusculo  nitido  tectus.  Rami  oppositi,  patentes,  teretes, 
glabri;  ramuli  ad  divisiones  subincrassati ,  obsolete  tetragoni,  subtilissime  adpresso- pubescentes. 
Folia  opposita,  breviter  petiolata,  petiolis  semiteretibus,  supra •  canaliculatis ,  glabris  vel  tenuis¬ 
sime  pubescentibus,  oblonga,  acuminata,  integerrima,  utrinque  glabra,  nervo  medio  subtus  pro¬ 
minente  venisque  subcostatis  percursa,  quinque  ad  octo  pollices  longa,  duos  ad  tres  pollices  lata. 
Stipulae  deciduae,  lineari-lanceolatae,  pubescentes.  Racemi  extrafoliacei ,  elongati,  parum  cernui, 
sex-ad  decempollicares ,  folio  adstante  longiores.  Pedunculus  communis  filiformis,  subangulatus, 
Nov.  Gen.  Tom.  I.  ° 

ad  lentem  tenuissime  pubescens;  pedunculi  partiales  brevissimi,  vix  duas  lineas  longi,  alternatim 
circa  rachin  dispositi,  horizontaliter  patentes,  basi  bractea  minuta,  ovata,  acuta,  pubescente  suffulti, 
pubescentes,  cymoso  -  tri  -  ad  quinqueflori.  Flores  congenerum  minimi,  grani  miliacei  magnitu¬ 
dine,  pedicellati,  fedicellis  brevibus,  vix  duas  lineas  longis,  pubescentibus,  basi  bractea  minutissima 
munitis  et  articulatis.  Calyx  pentaphyllus ,  persistens,  brevis,  albovirens ;  foliola  ovata,  obtusius- 
cula,  integerrima,  ciliata,  subcoriacea ,  pubescentia,  quam  petala  dimidio  breviora.  Corolla  pen- 
tapetala  ,  persistens ,  alba ;  petalis  ovatis  ,  acutiusculis ,  integerrimis  ,  erectis  ,  cra6siusculis ,  apice 
vix  reflexis,  glabris  vel  extus  medio  dorso  pubescentibus.  Filamenta  persistentia,  basi  in  annu- 
lum  seu  urceolum  connata,  erecta,  conniventia,  squamaeformia ,  lanceolata,  acuta,  apicem  versus 
minutim  serrata,  membranacea,  glabra,  flava,  antheram  plus  quam  duplo  superantia,  petala 
aequantia,  basi  cum  totidem  squamulis  brevissimis,  setoso  -  barbatis,  urceolo  impositis  alternantia. 
Antherae  interiori  filamentorum  paginae  parum  supra  basin  adnatae ,  biloculares  ,  loculamentis 
subdisjunctis ,  ovato -oblongis,  glabris,  latere  longitudinaliter  dehiscentibus,  apice  in  cornu  patens 
subulatum  productis,  albis.  Ovarium  minimum,  globoso  -  subtrigonum ,  glabrum.  Stylus  subcla- 
vatus,  erectus,  teretiusculus ,  glaber,  antheras  aequans.  Stigma  obsoletum.  Capsula  basi  persisten¬ 
tibus  floris  partibus  cincta,  stylo  coronata,  globoso- triloba ,  chartacea,  glabra,  unilocularis ,  tri- 
valvis ,  valvulis  subcarinatis  semen  unum  medio  affixum  foventibus ,  una  vel  duabus  abortu  semi¬ 
nis  multo  minoribus,  unde  capsula  obliqua  apparet. 

Habitat  in  sylvis  primaevis ,  locis  udis  suffocatis,  ad  lacum  Teffe  et  alibi  in  ripa  flumi¬ 
nis  Solimoens. 

Floret  Novembri ,  Decembri,  . 

Explic.  Tai.  XX.  Flg.  1.  Flos  auctus.  2.  Foliolum  calycis.  3.  Petalum  ,  magis  aucta.  4.  Stamen  a 
facie  interiore  visum.  5.  Stamina  a  dorso  visa.  6.  Ovarium  cum  stylo  maxime  aucta.  7.  Capsula.  8.  Eadem 
discissa ,  magn.  nat. 

3.  ALSODEA  PANICULATA.  f  Tab.  XXI. 

A.  foliis  alternis  ovato  -  oblongis  acuminatis  subi ntegerr imis  glabris ,  paniculis 
florum  terminalibus ,  filamentis  acutis  serrulatis ,  antherarum  loculamentis  acuminatis. 

Truncus  arboreus.  P«.ami  erecto  -  patentes ,  cortice  cinereo,  transversim  minute  rugoso  tecti, 
teretes,  glabri.  Folia  alterna,  petiolata,  petiolis  semiterelibus,  supra  subcanaliculatis,  glabris,  qua- 
tuor  lineas  longis,  ovato  -  oblonga ,  basi  acutiuscula ,  apice  acuminata,  acumine  saepe  obliquo, 
integerrima  vel  raro  obsolete  subrepanda,  utrinque  glabra,  subtus  pallidiora,  venosa  venis  subparal- 
lelis,  tres,  quatuor  vel  sex  pollices  longa,  duos  circiter  lata.  Stipulae  lanceolatae,  acutae,  glabrae, 
deciduae.  Paniculae  terminales,  erectae,  aequales,  tres  ad  sex  pollices  longae,  solutae.  Pedun¬ 
culus  communis  basi  teretiusculus,  sursum  subangulatus,  tenuissime  pubescens,  duos  vel  tres  ramos 
ipso  parum  breviores,  subhorizontaliter  patentes,  strictos  emittens,  quorum  ramuli  oppositi  vel  alterni, 
breves,  patentes,  angulati,  pubescentes,  bractea  minutissima  ovata  acutiuscula  suffulti.  Flores  pe¬ 
dicellati,  tres,  quatuor  vel  quinque  in  quovis  paniculae  ramulo  subdichotome  dispositi,  ad  basin 
pedicellorum  brevissimorum  pubescentium  bractea  instructi,  nutantes.  Calyx  pentaphyllus,  per¬ 
sistens,  foliolis  ovalis,  obtusiusculis,  integerrimis,  ciliatis,  pubescentibus.  Corolla  pentapetala ,  per¬ 
sistens  ,  campanulata ,  calyce  dimidio  longior,  alba;  petala  ovato -lanceolata ,  acutiuscula,  erecta, 

conniventia  ,  apice  subreflexa ,  extus  tenuiter  pubescentia,  crassiuscula.  Filamenta  basi  vix  di¬ 
stincte  in  annulum  connata  ,  infra  antheram  parum  constricta,  sursum  squamaeformia,  lanceolata, 
acuta,  serrata,  inter  antherae  loculamenta  parum  barbata  iisque  duplo  longiora,  petalis  breviora. 
Antheraf,  filamenti  paginae  interiori  adnatae ;  loculamenta  subconligua,  latere  longitudinaliter  de¬ 
hiscentia,  apice  in  mucronem  brevem  rectum  terminata.  Ovarium  parvum ,  globoso  -  subtrigonum, 
villosum.  Stylus  filiformis  ,  tenuissimus,  basi  flexuosus,  sursum  erectus.  Stigma  capitatum.  Cap¬ 
sula  persistentibus  floris  partibus  cincta,  turbinato  -  sub  trigona ,  pilis  brevibus  adpressis  sericeo- 
pubescens,  unilocularis ,  trivalvis,  valvulis  duabus  plerumque  abortientibus,  tertia  monosperma. 
Semen  maturum  non  vidi. 

Habitat  in  sylvis  primaevis  ad  Tejfe  et  Coari ,  Provinciae  a  flumine  nigro  dictae. 

Floret  Novembri $  Decembri .  %  . 

Explic.  Tab.  XXI.  Fig.  1.  Flos  magn.  aucta.  2.  Petalum.  3.  Pars  folioli  calycini  pilis  squarnu- 
losis  tecta.  4.  Stamina  a  dorso.  5.  Stamen  separatum  a  facie  visum;  omnia  valde  aucta.  6.  Ovarium. 

Familia  Jonidiorum  monente  clar.  Piob.  Broivn  in  duas  sectiones  dividi  potest  ,  quarum  pri¬ 
ori  corolla  irregulari  Violeas  veras  seu  Jonidia,  Violam ,  Glossarrhena ,  Jonidiam,  Noisse- 
tiam,  Iiybanthum  et  Corynostylin ,  alteri  corolla  regulari  Alsodinas,  Alsodeam  et  fortasse 
Hymenantheram  Rob.  Br.  adnumeramus.  Hybanthum  Hunth  nov.gen.  et  spec.  V.  tab.  4<J4-  pecu¬ 
liare  et  a  Corynostydi.  nostra  (Jlybantho  Aubl. )  distinctum  genus  formare,  cui  et  Viola  Hybanthus 
Jacc/.  Amer.  ed.  p ict.  pag.  107.  tab.ZbO.  fg.2.\.  subjungi  debet,  luce  clarius  patet.  Glossar/'hena 
pauci/lorum  nostrum  eandem  plantam  cum  Schweiggera  Spreng.  {Neue  Entdeck.  Tom.ll.  p.  1 67) 
esse,  e  specimine  a  clar.  auctore  ipso  communicato  nuperrime  comperimus.  Reliqua  genera  ab 
auctoribus  ad  Violeas  relata ,  Burcardia  Schreb. ,  Salmasia  Schreb. ,  Gynopleura  Cavan. ,  Par- 
opsia  Noronh. ,  Frankenia  Lin. ,  removenda  sunt ,  cum  characteri  familiae ,  praesertim  stamini¬ 
bus  appendiculatis  et  seminibus  raphe  laterali  vertice  in  chalazam  terminata  notatis  innixo  ,  non 
respondeant. 

XII.  LAVRADIA  Vandelli. 

PENT ANDRIA  Monogynia  Linn.  Syst.  Sex.  Familia:  DROSEREAE 
DeCand. 

CHARACTER  DIFFERENTIALIS. 

Calyx  quinquepartitus.  Cop»olla  pentapetala.  Squamae  petaloideae  quinque  in 
tubum  stamina  includentem,  demum  irregulariter  dehiscentem  connatae,  staminibus  op¬ 
positae.  Stamina  quinque.  Filamenta  brevissima.  Capsula  incomplete  trilocularis,  tri¬ 
valvis  ,  polysperma.  Semina  versus  valvularum  basin  marginibus  inti  orsum  flexis 

rHiNcI 

CHARACTER  NATURALIS. 

Calyx  quinquepartitus,  persistens.  Corolla  infera,  pentapetala,  petalis  deciduis 
breviter  unguiculatis.  Corona  fimbriarum  nulla.  Squamae  petaloideae  quinque ,  in 
tubum  conicum,  apice  pervium,  basi  constrictum,  stamina  et  ovarium  involventem  con¬ 
natae,  attamen  singulae  lineis  longitudinalibus  seu  suturis  quinque  distinguendae,  per- 

sistentes ,  ad  maturationem  capsulae  demum  irregulariter  in  duas  vel  tres  partes  dila- 
bentes.  Stamina  quinque,  persistentia.  Filamenta  brevissima,  teretia.  Antherae 
erectae,  oblongae,  biloculares,  loculis  latere  longitudinaliter  dehiscentibus,  polline  minu¬ 
to  elliptico  farctis,  singulae  oppositae  concavitati  parvae  cuivis  tubi  petaloidei  squamae 
insculptae.  Ovarilm  ovato -subtrigonum,  glabrum.  Stylus  erectus,  subulatus.  Stigma 
obsoletum.  Capsula  calyce,  antheris  et  tubo  petaloideo  persistentibus  cincta,  basi  ro¬ 
tundato-  trigona ,  rostrata,  stylo  persistente  coronata,  incomplete  trilocularis,  trivalvis. 
Valvulae  ab  apice  introrsum  dehiscentes,  marginibus  superne  planis  inanibus,  basin 
versus  parum  inflexis  ibique  seminiferis.  Semina  marginibus  valvularum  affixa,  imma¬ 
tura  minuta,  ovata,  scrobiculato  -  reticulata,  raphe  a  basi  in  verticem  usque  producta  ibi¬ 
que  in  chalazam  terminata  percursa. 

Habitus:  Frutices  parvi,  Andromedis  et  Vacciniis  similes,  elegantissimi ,  ramis 
virgatis,  foliis  alternis  approximatis ,  nonnunquam  subimbricatis ,  stipulis  pinnatifidis  vel 
laciniatis  persistentibus ,  floribus  terminalibus  racemosis  vel  paniculatis.  Affinitas  maxi¬ 
ma  cum  Sauvagesia,  a  qua  tamen  coronae  fimbriarum  defectu,  et  squamis  petaloideis 
in  tubum  connatis  antherisque  oppositis  satis  recedunt. 

Statio  et  Habitatio:  Genus  in  campis  Brasiliae  interioribus  altitudine  ultra  2000 
ped.,  inter  gradus  1  (j  —  20  lat.  australis,  nobis  obvium. 

I.  LAVRADIA  ALPESTRIS.  t  Tab.  XXII. 

L.  foliis  approximatis  linearibus  quadrifariam  horizontaliter  patentibus  integerrimis, 
stipulis  subintegris  setaceis,  bracteis  calycibusque  nudis,  floribus  paniculatis. 

Caulis  frutescens,  bi-ad  tripedalis,  teres,  debilis,  vix  pennae  scriptoriae  crassitie,  cortice 
cinereo,  verrucis  parvis  magis  minusve  distincte  geminis  (stipularum  rudimentis)  notato  tectus, 
ramosus,  ramis  virgatis  innovando  irregulariter  subdichotomis ,  basi  aphvllis.  Folia  petiolo  bre¬ 
vissimo,  erecto,  adpresso  affixa,  horizontaliter  patentia,  dense  alternatim  quadrifariam  posita,  lineari- 
ianceolata,  basi  rotundata,  acuta,  integerrima,  margine  revoluta,  glabra,  laete  viridia,  subtus  ve¬ 
nosa  pallidiora,  duas  ad  tres  lineas  longa,  vix  unam  lata.  Stipulae  lineari -setaceae,  integerrimae 
vel  utrinque  in  lacinias  duas  vel  tres  divisae,  arcuato  -  reflexae  ,  basi  glanduloso -incrassata  folii 
insertionem  cingentes ,  fuscae  ,  folio  breviores.  Flores  terminales  vel  ex  innovatione  ramorum, 
paniculati.  Pedunculus  basi  teres,  superne  angulatus,  tenuis,  glaber,  nudus,  purpurascens,  in 
ramos  alternos  multifloros  laxe  paniculatos  divisus;  pedicelli  breves,  uniflori,  alterni,  bractea  parva, 
lanceolata,  acuta,  decidua  suffulti.  Corollae  petala  obovata ,  acuta,  integerrima,  glabra,  patentia, 
purpurascenti  -  rosea.  Tubus  petaloideus  conicus,  apice  truncatus  et  fimbriatus,  purpureo- viola- 
scens ,  colore  sursum  dilutiore ,  stylum  aequans ,  tandem  a  maturante  capsula  in  lacinias  duas  vel 
tres  irregulariter  dissolvendus.  Filamenta  subnulla.  Antherae  subsessiles,  ovatae,  mucronatae, 
biloculares,  latere  dehiscentes.  Ovarium  conicum,  glabrum,  tubo  inclusum.  Stylus  filiformis,  brevis, 
in  una  capsulae  valvula  persistens.  Stigma  obsoletum.  Capsula  calyce,  antheris  et  tubo  petaloi¬ 
deo  irregulariter  fisso  cincta,  conico  -  triquetra,  rostrata,  unilocularis,  trivalvis,  vel  si  malis  incom- 

plete  trilocularis  ob  valvulas  introrsum  dehiscentes,  margine  a  basi  ad  medium  fere  usque  in  dis- 
sepimenta  exsurgentes,  superne  inanes.  Semina  numerosa,  reticulata,  fusca. 

Habitat  in  descensu  e  monte  Serra  de  Carassa  dicto  versus  Inficionado,  oppidum  Pro¬ 
vinciae  Minas  Gerdes ,  locis  lapidosis,  umbrosis,  super  schislum  micaceum  granulosum. 

Floret  Aprili ,  Majo.  . 

Exylic.  Tai).  XXII.  Fig.  1.  Folia  cum  stipulis  parum  aucta.  2.  Calyx.  3.  Petalum.  4.  Tubus  peta- 
loideus.  5.  Idem  dissectus.  6.  Stamen.  7.  Pistillum.  8.  Capsula.  g.  Valvula  separata,  omnia  aucta. 
10.  Semen  maxime  auctum. 

2.  LAVRADIA  MONTANA.  Tab.  XXIII. 

L.  foliis  alternis  subsessilibus  obovatis  marginatis  calloso  -  denticulatis  obtusis 
cum  mucrone  glabris ,  stipulis  pinnatifidis ,  bracteis  calycibusque  glanduloso  -  ciliatis , 
floribus  racemosis. 

Lavradia  Vandclli  in  Rocmer  script.  Ius.  min.  p.  88.  Tab.  VT.  Fig.  6. 

PiAdix  perpendicularis,  lignosa,  fibrosa,  extus  brunnea,  intus  flavescens.  Caulis  circiter  bi-vel 
tripedalis,  ab  ima  basi  ramosus,  erectus,  teres,  crassitie  pennae  corvinae  vel  crassior,  cortice  atro- 
fusco  glabro  foliorum  delapsorum  stipularumque  cicatricibus  notato  tectus ;  rami  cauli  conformes, 
subdichotomi.  Folia  alterna,  brevissime  petiolata,  approximata,  erecto- patentia,  obovata  vel  obo- 
vato  -  oblonga ,  apice  rotundata  cum  mucrone,  marginata,  cartilagineo  -  serrulata  ,  utrinque  glabra, 
laete  viridia ,  nitida  ,  nervo  medio  apice  in  mucronem  producto  venisque  numerosis  parallelis 
percursa,  firma,  duodecim  ad  quindecim  lineas  longa,  sex  ad  octo  lineas  lata.  Stipulae  erectae, 
pinnatifidae,  laciniis  longis  capillaribus,  terminali  longissima,  persistentes.  Florum  racemi  vel  e 
dichotomia  ramorum  vel  axillares,  raro  terminales,  simplices,  multiflori,  erecti,  tri-ad  quadripol- 
licares ;  pedunculus  communis  subangulatus,  glaber,  purpurascens ;  pedi celli  uniflori,  gemini  vel  terni 
inter  bracteas  nonnullas  parvas,  ovatas  vel  ovato -lanceolatas ,  sessiles,  acutas,  marginatas,  glandu¬ 
loso  -  serrulatas ,  glabras  provenientes,  filiformes,  glabri,  unguiculares.  Calyx  persistens,  quinque¬ 
partitus  ;  laciniis  ovato -lanceolatis ,  acutis,  glanduloso  -  ciliatis ,  glabris,  petala  duplo  superantibus 
Petala  quinque,  breviter  unguiculata ,  obovato- oblonga ,  obtusa,  integerrima,  glabra,  saturate 
rosea,  decidua.  Tubus  petaloideus  conicus,  basi  constrictus,  apice  truncatus  subfimbriatus ,  gla¬ 
ber,  lineis  quinque  longitudinalibus  notatus,  petala  aequans,  purpureus,  maturante  capsula  irre- 
gulariter  dissolutus  in  lacinias  duas  vel  tres.  Stamina  quinque,  persistentia,  ovarii  longitudine. 
Filamenta  brevissima,  teretia,  glabra.  Antherae  erectae,  oblongae,  biloculares ,  croceae.  Pollen 
minutum,  ellipticum,  flavidum.  Ovarium  ovato- globosum  et  obsolete  trigonum,  glabrum.  Stylus 
erectus  ,  filiformis  ,  glaber  ,  tubum  petaloideum  duplo  fere  excedens.  Stigma  obsoletum.  Capsula 
calyce,  tubo  irregulariter  fisso  et  reflexo  staminibusque  cincta,  trigono  -  conica ,  incomplete  trilo¬ 
cularis,  trivalvis;  valvulae  ab  apice  introrsum  dehiscentes,  sursum  planae  inanes,  basin  versus  in 
marginibus  introflexis  semina  plurima  subglobosa  gerentes. 

Habitat  in  montibus  Morro  de  Filia  Rica,  Itacolumi ,  Serra  de  Itambe  dictis  aliisque 
Provinciae  Minas  Geraes. 

Floret  Martio ,  Aprili.  %  . 


Nov.  Gen.  Tom.  I. 

Explic.  Tab.  XX III.  Fig.  1.  Calyx  auctui.  2.  Flos  demtis  petalis  tubum  petaloideum  monstrans,  parum 
auctus.  3.  Tubi  petaloidei  squamae  duae  a  facie  interiore  visae.  4.  Ovarium  cum  staminibus  quatuor, 
quinto  resecto.  5.  Stamen  quintum,  magis  auctum.  6.  Capsula  tubo  petaloideo  cincta,  resecto  calyce. 
1.  Valvula  solitaria  a  facie  interiore.  8.  Capsulae  basis  cum  seminibus  valvulis  affixis. 

XIII.  SAUVAGESIA.  Lrm 

PENTANDRIA  Monogynia  Linn.  Syst.  Sex.  Familia  :  DROSEREAE. 

DeCand. 

CHARACTER  DIFFERE  NTI  ALIS. 

Calyx  pentaphyllus.  Corolla  pentapetala.  Corona  fimbriarum  inter  petala  et 
squamas  petaloideas  quinque ,  quae  totidem  stamina  alterna  cingunt.  Stylus  simplex. 
Capsula  incomplete  trilocularis,  trivalvis ,  seminibus  versus  basin  capsulae  valvularum 
marginibus  allixis. 

CHARACTER  NATURALIS. 

Calyx  pentaphyllus ,  persistens,  foliolis  integerrimis,  nonnunquam  apice  setoso  - 
ciliatis.  Corolla  infera ,  pentapetala ,  decidua ,  petalis  ovatis  ,  breviter  unguiculatis. 
Corona  fimbriarum  clavatarum  vel  claviformium  persistens  circa  souamas  petaloideas 
quinque  in  tubum  conicum  conniventes,  persistentes,  ovato  -  oblongas ,  stamina  et  ova¬ 
rium  involventes.  Stamina  cum  squamis  petaloideis  alternantia.  Filamenta  quinque, 
brevia.  Antherae  erectae,  oblongae,  biloculares,  latere  dehiscentes  *) ,  polline  ellip¬ 
tico  minutissimo  farctae.  Ovarium  globoso -sublrigonum,  subtriloculare,  polyspermum. 
Stylus  simplex,  teres,  nonnunquam  clavatus,  glaber.  Stigma  obsoletum.  Capsula  ca¬ 
lyce,  squamis  petaloideis  et  staminibus  persistentibus  cincta,  trigono  -  conica ,  immatura 

# 

stylo  persistente  coronata,  deinde  mutica,  incomplete  trilocularis,  trivalvis;  valvulae  ab 
apice  introrsum  dehiscentes ,  apice  inanes  planae,  basin  versus  in  marginibus  introflexis 
et  quasi  dissepimenta  incompleta  formantibus  semina  plura  trophospermiis  longis  affixa 
gerentes.  Semina  minuta,  ovato  -  elliptica ;  testa  crassiuscula ,  extus  scrobiculis  par¬ 
vis,  regulariter  hexagonis  notata,  intus  solida,  glabra;  tunica  interior,  tenuissima. 
Albumen  semini  conforme,  farinaceum.  Embryq  intrarius,  erectus.,  radicula  recta  cy¬ 
lindrica  ,  cotyledonibus  planis  sibi  incumbentibus. 

*)  In  omnibus  speciebus ,  quas  nobis  observare  contigit,  antherarum  loculamenta  a  poro  in  vertice  per 
totam  longitudinem  ad  latera  staminis  dehiscere  vidimus,  quamquam  Auguste  de  St.  Hilaire  ( T\lem.  du 
Mus.  d’hist.  nat.  tom.  III.  pag.  215.  sec/.)  antheras  Sauv.  erectae  ab  ipso  prope  Hio  de  Janeiro  observatae  dorso 
se  aperire  asserat. 

Habitus:  Plantae  herbaceae  vel  fruticosae,  valde  ramosae,  foliis  simplicibus,  alter¬ 
nis  ,  plerumque  lanceolatis  vel  linearibus ,  stipulis  persistentibus  laciniatis  vel  pinnatifi- 
dis ^  floribus  axillaribus  vel  terminalibus,  pedunculis  paucifloris. 

Statio  et  Habitatio:  Omnes  species  hucusque  cognitae  Americae  loca  umbrosa 
uliginosa  depressa  vel  montosa  inhabitant,  Tropicos  vix  excedentes. 

1.  SAUVAGESIA  PUSILLA,  f  Tab.  XXIV.  l. 

S.  annua,  caule  erecto  ramoso,  foliis  linearibus,  stipulis  capillari  -  pinnatifidis, 
pedunculis  axillaribus  unifloris ,  floribus  erectis ,  corona  fimbriarum  nulla. 

Radix  annua ,  tenuis,  fibrosa,  fusca.  Caules  plures  vel  unus  jam  a  basi  ramosus,  erectus, 
subanguiatus  ,  glaber ,  epidermide  basi  purpurascenti  -  fusca  sursum  viridi ,  stipulis  persistenti¬ 
bus  et  foliorum  delapsorum  cicatricibus  obsita,  ceterum  glabra,  tres  -  ad  sexpollicaris ;  rami 
basi  simplices,  subvirgati,  erecti,  sursum  ramulosi.  Folia  approximata,  alterna,  sessilia,  erecta, 
linearia,  basi  attenuata,  acuta,  medio  uninervia  et  praeterea  nervo  marginali  cincta,  apicem  ver¬ 
sus  remote  serrulata,  utrinque  glabra,  sex,  octo  ad  decem  lineas  longa  ,  unam  lata.  Stipulae 
lineares,  capillari- pinnatifidae  ,  laciniis  longis  setaceis  ,  erecto  -  adpressae  ,  membranaceae,  ochra- 
ceae ,  foliis  dimidio  breviores.  Pedunculi  axillares  vel  subterminales  ,  unillori,  solitarii,  rarius 
gemini,  erecti,  nervis  e  foliolis  calycinis  decurrentibus  subquinquangulares  ,  glabri,  longitudine 
foliorum.  Calycis  foliola  ovato  -  lanceolata ,  acuta,  integerrima,  apice  fasciculo  setarum  pe¬ 
nicillata,  glabra,  pallide  viridia  margine  pallidiora,  extus  striis  tenuissimis  violaceis  notata.  Co- 
p.ollae  petala  decidua,  erecto  -  patentia  j  obovato  -  oblonga ,  obtusa,  integerrima,  rosea  vel  rarius 
alba,  longitudine  calycis  vel  parum  longiora.  Corona  fimbriarum  nulla.  Squamae  petaloideae 
quinque  ,  persistentes ,  erectae ,  in  conum  conniventes ,  laxiores  tamen  quam  in  reliquis  speciebus, 
oblongae,  obtusae,  integerrimae,  glabrae  *  roseo- violaceae ,  petalis  dimidio  breviores,  cum  stami¬ 
nibus  alternantes.  Staminum  filamenta  brevia,  erecta,  glabra,  alba.  Antherae  oblongae,  obtusae, 
biloculares  ,  latere  dehiscentes,  polline  minutissimo  farctae.  Ovarium  ovato  -  subtrigonum ,  minu¬ 
tum,  glabrum,  stylo  basi  subflexo  sursum  clavato,  erecto,  obtuso,  stamina  aequante  terminatum. 
Capsula  corolla,  squamis  petaloideis  et  staminibus  persistentibus  cincta,  trigono  -  conica,  incom¬ 
plete  trilocularis,  trivalvis ;  valvulae  sursum  inanes,  basi  semina  gerentes  plura,  in  dissepimento  in¬ 
completo  e  marginibus  inlrollexis  connatisque  orto  affixa;  trophospermia  longa  subclavata. 

Ilabilat  in  campis  editis  graminosis  Chapada  do  Paralia  dictis ,  Maurihae  armatae 
regio  agmine  superbientibus. 

Floret  Augusto  ,  Septembri.  0 , 

Explic.  Tab.  XXIV.  1.  Sauvag.  pusilla.  Fig;  1.  Calyx  apertus  cum  squamis  petaloideis.  2-  Apex 
folioli  calycini  magis  auctus.  3-  Squama  petaloidea,  a ds tante»  stamine  alternante.  l\.  Pistillum.  5-  Capsula 
in  calyce,  (j.  Valvula  capsulae  cum  seminibus  dissepimento  affixis.  1.  Dissepimentum  magi3  auctum  cum 
trophospermiis.  g.  Semen  maxime  auctum. 

2.  SAUVAGESIA  OVATA,  f  Tab.  XXIV.  2. 

S.  herbacea ,  caule  adscendente  basi  ramoso  ,  foliis  breviter  petiolatis  ovato  -  lan- 
ceolalis  acutiusculis  marginatis  crenatis  ,  floribus  terminalibus  paniculato- racemosis. 

Radix  lignescens  ,  horizontalis,  ramosa,  fibrosa,  fibrillis  subsimplicibus ,  tenuibus,  fusca. 
Caulis  basi  procumbens  et  saepius  radicans  ibique  in  ramos  plures  adscendentes  ,  simplices, 
virgatos,  glabros,  pedales  vel  altiores,  crassitie  pennae  gallinaceae  solutus.  Folia  alterna, 
inferiora  ovata  atque  petiolata  ,  petiolis  semiteretibus  supra  planis  subcanaliculatis  glabris , 
superiora  subsessilia ,  ovato  -  lanceolata ,  acuta,  nervo  medio  subtus  prominente  percursa  simi¬ 
lique  marginali  subflexuoso  cincta,  crenato  -  serrulata,  utrinque  glabra,  supra  nitidiuscula, 
laete  viridia,  venoso  -  costata,  octo,  decem  ad  duodecim  lineas  longa,  quatuor  ad  sex  lata. 
Stipulae  erectae,  cauli  adpressae,  persistentes,  lineari  -  lanceolatae ,  setaceo -acuminatae  ,  mem¬ 
branaceae,  glabrae,  fuscescentes ,  longitudinaliter  nervoso  -  striatae  ,  pinnatifidae  laciniis  (ortis  e 
nervis  apicem  versus  parenchymate  destitutis)  divergentibus,  setaceo  -  capillaribus ,  foliis  triplo  vel 
quadruplo  breviores.  Flores  terminales  in  paniculam  racemosam,  foliosam,  bi  -  vel  tripolli- 
carem  dispositi.  Pedunculus  communis  erectus,  subangulatus  ,  glaber,  basi  in  ramos  duos  vel 
tres,  breves,  erecto -patentes,  racemosos  divisus,  apicem  versus  pedicellos  gerens  unifloros,  binos, 
ternos  vel  quaternos  e  foliorum  axillis  provenientes  ,  erecto  -  patentes ,  tenues  ,  angulatos ,  glabros, 
flore  et  folio  fulcrante  longiores.  Folia  floralia  caulinis  conformia,  sed  multoties  minora,  sessilia, 
eo  praesertim  a  bracteis  diversa,  quod  semper  stipulas  juxta  se  habeant,  quarum  summae  folia  vix 
tres  lineas  longa  aequant.  Calyx  pentaphvllus  \  foliolis  ovatis,  acutis,  integerrimis,  viridibus,  pallidius 
et  membranaceo  -  marginatis ,  corolla  duplo  brevioribus.  Corollae  petala  decidua,  patentia,  ovata, 
acutiuscula ,  integerrima,  colore  pallide  roseo.  Coronae  fimbriae  persistentes,  numerosae,  teretes, 
clavatae,  apicem  versus  reticulato -venosae ,  purpureae,  longitudine  calycis.  Squamae  petaloideae 
ovato  -  oblongae ,  obtusae,  in  conum  longitudine  petala  aequantem  conniventes,  purpureo -roseae. 
Stamina  erecta,  conniventia.  Filamenta  brevissima.  Antherae  oblongae,  obtusae,  biloculares,  latere 
dehiscentes.  Ovarium  globoso-trigonum,  glabrum,  stamina  aequans.  Stylus  erectus,  tubum  petaloi- 
deum  excedens,  angulatus.  Stigma  obsoletum.  Capsula  ut  in  congeneribus,  marginibus  tamen 
valvularum  jam  in  medio  introflexis  et  ab  inde  seminiferis. 

Habitat  in  pratis  humidis  paludosis  juxta  amnem  Tamandatahy  prope  St.  Pauli  civi¬ 
tatem  et  in  vicinia  oppidi  Mogy  das  Cruces. 

Floret  Januario ,  Februario .  2J.. 

Explic.  Tab.  XXIV.  2.  Sauvag.  ovata.  Fig.  1.  Petalum.  2.  Flos  integer  ademta  corolla,  auctus.  3. 
Fimbria  solitaria  maxime  aucta.  4.  Squama  petaloidea.  5.  Stamen  a  latere  visum,  loculamentis  dehiscen¬ 
tibus.  6.  Pistillum.  7.  Stylus  magis  auctus.  8-  Pollen.  Q.  Capsula  calyce  ,  corona  fimbriarum  et  squa¬ 
mis  petaloideis  cincta.  10.  Valvula  solitaria  cum  seminibus  immaturis. 

3.  SAUVAGESIA  SERPYLLIFOLIA  f.  Tab.  XXV. 

S.  caule  erecto  fruticoso,  foliis  subsessilibus  approximatis  lanceolatis  acutis  crena- 
to-marginatis,  racemis  terminalibus.  S.  erecta  Spreng.  N.  Entd.  I.  p.  296.  {exci,  synoni) 
et  S.  Sprengelii  St.  Hilaire  in  Bullet,  de  la  Soc.  philom.  1823  p.  173. 

Radix  fibrosa,  fibris  lignosis,  filiformibus,  teretiusculis ,  fuscis.  Caulis  fruticosus,  erectus, 
bi- tripedalis,  tenuis,  jam  parum  supra  basin  ramosus,  cortice  atro -purpureo  vel  nigricante, 
glabro,  nitido  tectus,  teres,  cicatricibus  foliorum  delapsorum  stipularumque  rudimentis  notatus. 
Rami  tenues,  virgati,  subfastigiati ,  pennae  corvinae  circiter  crassitie,  ramulosi,  ramulis  epider¬ 
mide  purpurascente  obductis,  erectis.  Folia  alterna,  approximata,  erecto- patentia,  lanceolata  vel 
lato -lanceolata,  acuta,  basi  in  petiolum  brevissimum  attenuata,  margine  incrassata  crenata,  utrin- 
que  glabra,  supra  lucida  laeteque  viridia,  subtus  pallidiora,  venoso- striata,  nervo  medio  fusces- 
cente ,  duas  circiter  lineas  longa,  unam  lata.  Stipulae  ambitu  lanceolatae ,  ciliato  -  pinnatifidae, 
laciniis  remotiusculis  setaceo- capillaribus,  quam  folia  triplo  breviores,  fuscescentes ,  demum  in 

caulis  parte  aphylla  persistentes,  albidae.  Florum  racemi  terminales,  simplices,  solitarii,  sex  _ 

duodecimflori ;  pedicelli  uniflori ,  ante  anthesin  nutantes ,  dein  erecti ,  glabri ,  filiformes ,  singuli 
folio  Florali  caulinis  conformi  sed  minore,  stipulis  praedito  suffulti.  Calyx  pentaphyllus ,  inae¬ 
qualis  5  foliolis  duobus  exterioribus  brevioribus,  interioribus  longioribus,  ovatis,  acutiusculis,  integer¬ 
rimis,  margine  membranaceis,  enerviis,  glabris,  quam  petala  brevioribus,  e  purpurascente  viridi¬ 
bus.  Petala  unguiculata,  rotundato  -  obovata ,  integerrima,  rosea.  Coronae  fimbriae  claviformes, 
vel  potius  ex  ungue  longo  filiformi  reniformes ,  squamis  petaloideis  duplo  breviores ,  purpureae. 
Squamae  petaloideae  lanceolatae ,  integerrimae ,  apice  obtusae  et  nonnunquam  irregulariter  lacinu- 
latae  vel  quasi  ciliatae ,  cum  staminibus  alternantes ,  in  tubum  rectum  cylindricum  conniventes, 
purpureae  ,  persistentes.  Stamina  quam  squamae  petaloideae  breviora , .  erecta ,  conniventia. 
Filamenta  brevissima,  glabra,  teretia.  Antherae  oblongae,  biloculares,  latere  longitudinaliter 
dehiscentes,  polline  minutissimo,  globoso,  albido  farctae.  Ovarium  globoso  -  subtrigonum,  glabrum. 
Stylus  filiformis,  erectus,  glaber,  staminibus  longior.  Stigma  obsoletum.  Capsula  immatura  ex 
ovato  acuminata. 

Habitat  in  arenosis  maritimis ,  inter  Hio  de  Janeiro  et  Villam  dos  Ilheos. 

Floret  Januario.  . 

Explic.  Tab.  XXF.  Fig.  1.  Folium  cum  stipulis.  2.  Petalum.  3.  Flos  ademta  corolla  ;  omnia  aucta.  4.  Fim¬ 
bria  coronae  solitaria  magis  aucta.  5.  Squama  petaloidea.  6.  Stamen.  7.  Pistillum.  8.  Capsula  immatura 
aperta.  Q.  Valvula  ab  interiore  facie  visa ;  omnia  magn.  a. 

Praeter  has  depictas  in  Brasilia  a  nobis  collectae  sunt: 

4.  S.  Adima,  radice  repente,  caule  herbaceo  decumbente  ramoso,  ramis  flexuosis,  foliis  pe- 
tiolatis  lanceolatis  subspathulatis  acutis  serrulatis,  pedunculis  filiformibus  axillaribus  solitariis,  fo¬ 
liolis  calycinis  ovatis  setaceo -acuminatis. 

Sauvag.  Adima  Aubl.  gujan.  l.pag.  251-  tab.  100.  fig.  a.  et  Lam.  lllnstr.  des  genr.  II.  tab.  140. 
73.1.?  ( Icones  pessimae.')  —  Iron  herbaceus  minor.  Brown.  Jam.  p.  179.  tab.  \1.Jig.  3. 

Habitat  in  rupibus  ad  cataractas  Cupatenses,  Provinciae  Jluminis  nigri. 

Floret  Februario.  21 . 

5.  S.  erecta,  radice  repente,  caule  erecto  vel  adscendente  ramoso,  foliis  subsessilibus  lan- 
ceolatis  acutis  serrulatis,  pedunculis  axillaribus  plerumque  geminis,  foliolis  calycinis  lanceolatis 
acuminatis.  S.  erecta  St.  Ililaire  l.  c. 

Ilabitat  in  pratis  udis  ad  flum.  Fermozo ,  Pr  ovine.  Pernambucanae. 

Floret  Octobri.  © . 

?  S.  stricta  ,  radice  fibrosa,  caule  erecto  ramisque  strictissimis. 

Occurrit  cum  priore.  ©. 

(3.  S.  laxa,  caule  herbaceo  laxo  elongato  erectiusculo,  foliis  lineari-lanceolatis  acutis  serrulatis 
floribus  in  racemis  subterminalibus,  calycibus  acutis.  S.  rubiginosa  /3.  luxurians  St.  Hil.  I.  c.? 

JIabitat  in  pratis  pinguibus  ad  Coari ,  Provinciae  fluminis  Nigri. 

Floret  Novembri.  2J. . 

7.  S.  fruticosa,  caule  fruticoso  ramosissimo,  ramis  fastigiatis,  foliis  linearibus  acutis  con¬ 
fertis,  pedunculis  axillaribus  unifloris. 

Ilabitat  in  petrosis ,  ad  ostium  Piio  dos  Enganos  in  flumen  Japurd  ad  Arara-Coara , 
Provinciae  fluminis  nigii. 

Floret  Februario.  2J. . 

Ex  Aug.  de  St.  Hilaire  conspectu  specicrum  Sauvagesiae  et  Lavradiae  in  Monographia 
mox  edenda  enumerandarum  ( Bullet .  de  la  Soc.plxilom.  I.  c.~)  ipso,  quo  haec  sub  prelo  versaban¬ 
tur  ,  tempore  comperimus ,  Sauv.  ovatam  nostram  nomine  S.  racemosae  et  Lavr.  montanam 
nomine  L.  glandulosae  a  claro  viro  describenda  fore.  De  Lavr.  capillari  et  de  Sauv.  lineari- 
folia  ejusd.  adhucdum  dubitamus,  an  cum  nostris  L.  alpestri  et  S.  pusilla  conveniant. 

Caeterum  haec  genera  Drosereis,  a  quibus  variis  notis  recedunt,  lapsu  calami  adnu- 
meravimus.  Majorem  certe  cum  Violaceis  et  praecipue  cum  Alsodinis  monstrant  affinitatem; 
nam  quid  earum  corona  petaloidea  seu  corolla  interior  auct.  ( petalcs  interieurs  Aug.  de  St. 
Ililaire  Mem.  du  Mus.  III.  p.  215.) ,  nisi  appendices  filamentorum  Alsodearum  ab  antheris 
solutae  et  vel  in  tubum  connatae  in  Lavradia  vel  liberae  in  Sauvagcsia ,  et  quid  ulterioris 
corona  fimbriarum ,  nisi  barba  in  dorso  filamentorum  Alsodearum  ( conf, \  tab.  nostr.  XIX. 
fig.2.  3.  et  tab.  XX.  fg.  5.  6.),  pari  quo  squamae  ipsae  modo  mutata  et  quasi  nobilitata?  Nihilo¬ 
minus  tamen  hac  ipsa  liberiore  evolutione  aeque  ac  seminum  insertione  et  habitu  alieno,  Eri  c  eis 
quasi  analogo,  ab  Alsodinis  quoque  tantum  recedunt,  ut  eas  vel  pro  novae  familiae  prototypo 
habendas,  vel  quidem,  ne  nimium  minorum  familiarum  numerus  augeatur,  ad  finem  V  i ol  a  c  e  arum 
ponendas  censeamus.  Clar.  St.  Ililaire  quidem  1.  c.  Sauvagesiam  Frankeniis  adnumerat,  sed 
hanc  parvam  tribum  ( Franheniam  et  Sarothram )  affinitate  sat  arcta  Caryopliyllacearum 
potius  generibus  connexam  existimaremus  illis,  quibus  embryo  est  rectus  intrarius  e.  g.  Lecheae , 
Ortegiae  aliisque,  eo  modo  ut  copulam  quasi  inter  has  et  Portui  a  caceas  capsula  uniloculari, 
Clay Ioniam ,  Montiam  etc.  praebeant. 

XIV.  PLECTANTHERA.  t. 

TOLYADELPHIA  Polyandria  Linn.  Syst.  Sex.  Familia:  TREMANDREyE 
Rob.  Brown? 

CHARACTER  DIFFERENTIALIS. 

Calyx  pentaphyllus.  Corolla  pentapetala.  Stamina  unilateralia;  Filamenta  bre¬ 
vissima  circiter  tria ;  Antherae  quinque  ad  quindecim ,  fornicato  -  conglobatae ,  quadrilo- 
culares,  apice  poris  dehiscentes.  Capsula  trilocularis.  Semina  apice  alata. 

CHARACTER  NATURALIS. 

Calyx  pentaphyllus ,  inferus ,  foliolis  fimbriato  -  ciliatis.  Corolla  infera ,  pentape¬ 
tala  ,  aestivatione  involuta.  Stamina  hypogyna.  Filamenta  brevissima ,  omnia  ad  unum 
ovarii  latus  posita,  inter  se  in  unam  vel  plures  (duas  ad  quinque)  phalanges  connata, 
atque  delapsis  antheris  ad  capsulae  basin  persistentia.  Antherae  erectae ,  lateribus 
arcte  sibi  adpressae  et  fere  connatae ,  in  fornicem  conchaeformem  ,  primum  ova¬ 
rium  tegentem,  postea  inde  patentem  congestae,  quadriloculares ,  loculis  apice  forami¬ 
nibus  obliquis  dehiscentibus.  Pollen  minutum ,  ellipticum ,  linea  concava  longitudinali 
notatum.  Ovarium  oblongo  -  trigonum ,  basi  attenuatum,  triloculare,  loculis  polysper- 
mis  ,  apice  in  stylum  desinens  cylindrico  -  trigonum ,  stigmate  emarginato  vel  obsoleto 
terminatum.  Capsula  prismatica,  stylo  persistente  coronata,  trilocularis,  trivalvis,  lo¬ 
culis  polyspermis  ;  valvulae  marginibus  introflexis  dissepimenta  praebentibus  adnatae 
receptaculo  centrali ,  quod  ab  apice  introrsum  dehiscentes  plerumque  in  tres  partes 
dividunt ,  semina  simul ,  ab  inde  libera  in  valvulis  asservanda ,  a  placentis  dissolventes. 
Semina  parva,  oblonga,  dorso  hinc  ad  apicem  usque  ala  membranacea  cincta.  Testa 
reticulato  -  glabra ,  chartacea.  Tunica  interior  tenuis.  Albumen  farinaceum,  includens 
embryonem  rectum  clavatum,  cotyledonibus  indistinctis,  planis,  sibi  incumbentibus,  ra¬ 
dicula  infera,  cylindrico  -  attenuata. 

Habitus.  Frutices  sunt  vel  arbusculae  humanam  altitudinem  vix  excedentes,  ra¬ 
mosae  ,  stipulatae  vel  exstipulatae ,  foliis  alternis,  simplicibus,  serratis,  petiolatis  vel  ses¬ 
silibus  ,  ciliatis  ,  parallelo  -  venosis ,  firmulis ,  floribus  terminalibus ,  racemosis. 

Statio  et  Habitatio  :  in  Provincia  Minas  geraes  aliisque  Brasiliae  interioris  locis 
alpestribus  sicciusculis  apricis,  inter  gradus  latitud.  austral.  18  et  10. 

Etymologia  :  Nomen  e  graeco  tAej itos  et  xvSygx  ob  antheras  plicatas. 

1.  PLECTANTHERA  FLORIBUNDA.  f.  Tab.  XXVI. 

S.  stipulis  persistentibus  ,  foliis  ellipticis  in  petiolum  brevem  decurrentibus  serratis, 
serraturis  uncinatis ,  floribus  racemosis,  penta  —  polyandris. 

Frutex  elegans,  quadri  —  sexpedalis,  ramosus.  Fiami  erecti,  stricti,  ramulos  plurimos  sub- 
fastigiatos  emittentes,  teretes,  epidermide  obducti  cinereo  -  fusca ,  rugulosa,  verruculis  parvis, 
oblongis,  medio  rimula  longitudinali  notatis,  albidis  obsita,  stipulis  persistentibus  petiolorumque  delap¬ 
sorum  cicatricibus  semilunaribus,  convexis,  elevatis  vestita.  Folia  alternatim  sparsa,  oblanceolata, 
basi  in  petiolum  attenuata ,  obtusa ,  sed  nervo  medio  prominente  mucronata ,  serrata  ,  serraturis 
acutis ,  apice  glandula  instructis ,  incumbentibus ,  adeo  ut  folium  primo  intuitu  crenatum  et  infra 
apicem  cujusque  crenae  acu  percussum  appareat,  rigidula,  utrinque  glabra,  supra  lucida  et  laete 
viridia,  subtus  pallidiora  venisque  copiosis  parallelis  costata,  duodecim  ad  octodecim  lineas  longa, 
quatuor  ad  sex  lata;  petioli  semiteretes ,  glabri,  vix  duas  lineas  longi.  Stipulae  ad  petiolorum 
delapsorum  cicatrices  persistentes,  lineari  -  subulatae ,  aridae,  nervo  medio  percursae,  integerrimae, 
vel  margine  ciliato  -  serrulatae  seu  laceratae ,  glabrae ,  duas  ad  tres  lineas  longae.  Flores  termi¬ 
nales,  racemosi,  racemis  simplicibus,  multifloris,  laxiusculis,  erectis,  tri-ad  sexpollicaribus.  Pedun¬ 
culus  communis  angulatus,  striatus,  purpurascens;  pedicelli  uniflori,  teretiusculi ,  glabri,  florigeri 
quatuor  ad  sex,  fructiferi  duodecim  lineas  longi,  erecti,  basi  bracteis  plerumque  tribus,  quarum 
media  longior,  linearibus,  acutis,  serrulato  -  ciliatis ,  membranaceis,  glabris,  maturescente  capsula 
delabentibus  suffulti.  Calycis  foliola  omnia  subaequalia ,  lineari -lanceolata ,  acuta,  longe  ciliata, 
glabra,  submembranacea,  viridia,  una  cum  petalis  duplo  longioribus  decidua.  Corolla  patens,  pe¬ 
talis  aequalibus  vel  subaequalibus ,  obovato -  ellipticis  ,  obtusiusculis ,  integerrimis,  glabris,  flavis. 
Stamina  numero  inter  quinque  et  quindecim  variantia.  Filamenta  brevissima,  in  phalanges  seu 
corpuscula  duo  ad  quinque  compressiuscula ,  apice  truncata,  glabra  connata,  ovarii  basin  semicin- 
gentia.  Antherae  octo,  decem  ad  quindecim,  erectae,  subtortae ,  lateribus  inter  se  subconna- 
tae  et  in  corpus  conchaeforme,  primum  pistillum  fornicans ,  deinde  ad  ejus  latus  patens  congestae, 
quadriloculares ,  apice  poris  obliquis  dehiscentes,  magnitudine  inter  se  inaequales  sed  plerumque 
ovarium  aequantes,  flavae,  polline  minuto  albido  farctae.  Ovarium  substipitatum,  oblongo -trigo¬ 
num,  angulis  linea  longitudinali  exaratis,  glabrum,  apice  in  stylum  brevem,  simplicem,  subcurva- 
tum,  florem  aequantem  desinens.  Stigma  subcapitatum ,  emarginatum.  Capsula  in  pedicello  apice 
cicatricibus  foliorum  calycis  notato  et  subincrassato  ,  basi  filamentis  persistentibus  semicincta, 
prismatica ,  castanea  verruculis  dilutioribus ,  ab  apice  ad  medium  usque  dehiscens  ,  octo  circiter 
lineas  longa,  sublignosa.  Semina  umbrina,  ala  dilutiore. 

Habitat  in  monte  Itacolumi  prope  Villam  Ricam ,  Provinciae  Minas  Geraes. 

Floret  Aprili ,  Majo,  . 

Exphc.  Tab.  XXVI.  Fig.  1.  Calyx.  2.  Staminum  complexus  a  dorso.  3.  Idem  a  facie,  omnia  aucta. 
4.  Anthera  a  latere,  magis  aucta.  5.  Ovarium  cum  filamentis  persistentibus.  6.  Capsula  immatura.  7. 
Eadem  transversim  dissecta.  8.  Semen.  Omnia  aucta.  —  Tabula  supplementi  fructus  illustrabit  maturos. 

Altera  species ,  cujus  flores  vero  non  possidemus ,  est : 

2.  Plectanthera  ciliosa,  exstipularis  (?) ,  foliis  ovatis  longe  petiolatis  acutis  setoso  -  mucro¬ 
natis  ciliatis. 

Arbuscula  elegantissima,  sexpedalis.  Folia  longe  petiolata,  subhorizontaliter  patentia,  ovata, 
acuta  ,  nervo  medio  utrinque  prominente,  apice  in  setam  tres  ad  quatuor  lineas  longam  producto 
mucronata,  longe  ciliata,  ciliis  e  venis  parallelis  provenientibus  apice  subglandulosis ,  utrinque 
glabra,  supra  lucida,  subtus  pallidiora,  lineato -nervosa,  duodecim  ad  quindecim  lineas  longa,  octo 
ad  decem  lineas  lata;  petioli  teretes,  glabri,  fere  bipollicares ,  purpureo -rosei.  Capsulae  in  race¬ 
mis  simplicibus,  triquetrae,  sex  ad  septem  lineas  longae,  basi  quam  prioris  magis  attenuatae  sed 
ambitu  crassiores,  purpurascenti- fuscae.  Semina  ala  unilaterali  quam  in  praecedente  angustiore 

Habitat  in  campis  districtus  adamantum ,  Provinciae  Minas  geraes. 

Floret :  ?.  Fructus  maturat  Aprili ,  Majo.  ^  . 

Tabula  nostra  jam  plus  quam  sex  mensium  spatio  sculpta  fuit ,  cum  ex  Aug.  de  St.  Hi- 
laire  Appergu  diun  Koyage  dans  Vlnterieur  du  Bresil  etc.  (  Memoires  du  Museum  1823.  fasc. 
4-  5.  p.  307  —  380),  Plectantheram  nostram  ab  illo  Luxemburgiam  vocari,  duasque  species,  a 
nostris  uti  videtur  diversas,  L.  octandram  et  L.  polyandram  ei  quoque  in  Brasilia  obviam  ve¬ 
nisse,  nobis  innotuit. 

XV.  TERMINALIA  Linn. 

POLYGAMIA  Monoecia  Linn.  Syst.  Sex.  Familia:  COMBRETACEaE  Rob. 

» 

Brown. 

CHARACTER  D  IFFERE NT I ALI S. 

Hermaphrod.  Calyx  adnatus,  limbo  campanulato  quinquepartito.  Corolla  nulla. 
Stamina  decem  calyci  inserta.  Stylus  basi  annulo  quinquelobo  cinctus.  Drupa  carnosa 
vel  exsucca  alata  vel  angulata,  monosperma.  Masculis:  Calyx  et  stamina  ut  in  her¬ 
maphroditis.  Pistilli  rudimentum  subulatum. 

CHARACTER  NATURALIS. 

Polygama.  Hermaphroditis:  Calyx  adnatus,  quinquepartitus,  laciniis  erecto -pa¬ 
tentibus  ovatis ,  plerumque  pubescentibus.  Corolla  nulla.  Stamina  decem ,  libera. 
Filamenta  calyci  inserta,  alterna  majora.  Antherae  ovatae,  dorso  parum  supra  basin 
affixae ,  biloculares ,  loculis  longitudinaliter  dehiscentibus ,  polline  minutissimo  globoso 
farctis.  Ovarium  tubo  calycis,  apice  infra  limbum  constricto  pedicellum  referenti ,  adna- 
tum,  ante  grossificationem  cylindricum,  tenue,  deinde  ampliatum,  uniloculare,  mono- 
spermum ,  ovulo  pendulo.  Stylus  teretiusculus  ,  stigmate  obsolete  bifido  vel  crenato 
terminatus ,  in  fundo  calycis  nectario  seu  coronula  quinqueloba  cinctus.  Drupa  unilo- 
cularis ,  monosperma;  aliis  carnosa  sarcocarpio  crasso  succulento,  ovata,  compressiuscula 
margine  prominente,  vel  angulata  angulis  plerumque  quinque,  quorum  duo  latiores,  acuta 
obtusave ;  aliis  sicca  sarcocarpio  fungoso -fibroso  tenaci  putamini  arctissime  adnato,  com¬ 
pressa  medio  convexa ,  margine  in  alam  lateralem  attenuata ,  obtusa  vel  breviter  mucro¬ 
nata.  Putamen  osseum,  durum,  angulis  prominentibus  tot,  quot  drupa  monstrat.  Semen 

pendulum,  amygdalinum,  raphe  laterali  ab  hilo  ad  verticem  usque  producta  ibique  in 
chalazam  atram  extensa  notatum.  Testa  simplex,  membranacea.  Albumen  nullum. 
Embryo  semini  conformis ,  inversus ,  cotyledonibus  foliaceis  crassis ,  secundum  longi¬ 
tudinem  seminis  in  spiram  convolutis ,  radicula  tereti  recta  supera. 

Habitus:  Arbores  ex  parte  altae,  ramis  subfasciculatis.  Folia  in  ramulis  irregu- 
lariter  dichotomis  terminalia,  fasciculata,  decidua,  exstipulacea ,  vere  una  cum  flori¬ 
bus  e  gemmis  plerumque  villosis  provenientia ,  integra ,  glabra  vel  villosa.  Flores 
in  spicis  pluribus  e  quovis  foliorum  fasciculo ,  inferiores  hermaphroditi ,  superiores 
plerumque  masculi. 

Statio  et  Habitatio:  Occurrunt  inter  tropicos  utriusque  hemisphaerii  plerumque 
locis  depressis  humidis,  rarius  uti  nostrarum  nonnullae  species  in  campis  ventosis  sic¬ 
cis,  locis  arboribus  sparsis  consitis  (quae  Brasiliensibus  Tabuleiro). 

1.  TERMINALIA  fagifolia.  t  Tab.  xxvn. 

T.  foliis  fasciculatis  ovatis  acutiusculis  mucronatis  sericeo -villosis,  floribus  spicato- 
glomeratis. 

Arbor  mediocris,  trigintapedalis,  trunco  saepe  inclinato  vel  torto,  ramis  expansis,  cortice  crasso 
testaceo  longitudinaliter  rimoso,  ramulis  dichotomis  vel  ternis  quaternisve  congestis,  cortice  cinereo- 
fusco  rimuloso  apicem  versus  cicatricibus  foliorum  delapsorum  approximatis  notato  ibique  fere 
suberoso  tectis.  Folia  in  apice  ramulorum  provenientia,  inter  gemmarum  squamas  persistentes, 
ovatas ,  acutas ,  concavas ,  membranaceas ,  aridas ,  dense  hirsutas ,  ciliatas ,  intus  ad  carinam  glabras 
fasciculata,  brevissime  petiolata,  ovata,  acuta  vel  obtusiuscula ,  mucronata,  integerrima,  utrinque, 
praesertim  subtus  villo  incumbente  nitido  sericeo  obducta,  adultiora  supra  parum  calvescentia, 
venoso- costata  ,  nervo  medio  lateralibusque  subtus  prominentibus  minus  villosis  quam  reliqua 
folii  pagina,  duos  pollices  longa ,  octodecim  lineas  lata;  petioli  brevissimi,  semiteretes ,  densis¬ 
sime  hirsuti,  basi  articulati.  Stipulae  nullae.  Pedunculi  subterminales  ,  tres,  quatuor  vel  plures 
e  quovis  foliorum  fasciculo  provenientes ,  teretes ,  tenues ,  erecti ,  pilis  albidis  dense  vestiti ,  ad 
medium  usque  nudi,  abinde  spicam  gerentes  basi  laxiorem,  apicem  versus  densam ,  oblongam  multi- 
(viginti  -  ad  triginta-)  floram,  longitudine  folia  subaequantes  vel  iis  breviores.  Flores  sessiles  in 
pedunculo,  sed  calycis  tubo  elongato  ovarium  cylindricum  includenti  quasi  pedicellati ,  singuli  basi 
bractea  lineari  -  subulata  villosa  calyce  breviore  muniti ,  hermaphroditi  vel  masculi.  Hermaphro¬ 
ditis  :  Calyx  inferus,  monophyllus ,  tubo  tenui  cylindrico  ovario  adnato,  limbo  urceolato- cam- 
panulato,  laciniis  ovatis  acutis  erecto -patentibus,  utraque  facie,  sed  praesertim  intus,  dense  sericeo- 
villosis ,  primum  persistens ,  deinde  ad  drupae  maturescentiam  delabens.  Staminum  filamenta  ex 
inferiore  parte  calycis  exserta,  aequalia,  teretia,  filiformia,  glabra,  erecta.  Antherae  incum¬ 
bentes,  ovato  -  oblongae  ,  bilo  culares  ,  polline  minutissimo  flavido  farctae.  Ovarium  superum, 
adnatum,  primum  tenue,  cylindricum,  floris  pedicellum  referens,  deinde  ovatum  in  tubo  calycis 
ampliato  ad  limbum  denique  constricto.  Stylus  erectus,  cylindricus,  longitudine  staminum,  stigmate 
obsoleto,  crenato  vel  subemarginato  terminatus,  basi  nectario  seu  annulo  subcarnoso  quinquelobo 
inter  pilos  densos  fundum  calycis  tegentes  abscondito  cinctus.  Drupa  sicca,  compressa,  suborbi- 

cularis,  medio  utrinque  convexo  -  gibbosa,  sex  ad  octo  lineas  longa,  pollicem  fere  lata,  sarco- 
carpio  obducta  fibroso  -  fungoso  incrassato  duro  tenaci ,  margine  in  alam  putaminis  latitudine 
apice  et  basi  emarginatam  attenuato,  sericeo  -  pubescente ,  arctissime  juncto  putamini  osseo,  duro, 
ovato  -  oblongo.  Semen  cylindricum,  utrinque  attenuatum,  pendulum  in  trophospermio  recto,  subu- 
lato.  Testa  simplex,  membranacea,  brunneo- fusca,  raphe  a  trophospermio  ad  verticem  usque  pro¬ 
ducta  percursa.  Albumen  nullum.  Embryo  inversus  ,  uti  in  congeneribus.  Flores  masculi  vel  in 
spicis  distinctis  vel  superiores  in  hermaphroditis,  post  anthesin  una  cum  pedunculo  communi  dela- 
bentes,  ovarii  rudimento  breviore  tenui  cylindrico  suffulti,  caeterum  praeter  stylum  staminibus 
duplo  breviorem  ac  calycem  vix  aequantem  hermaphroditis  plane  similes. 

Habitat  in  campis  St.  Philippi  Provinciae  Minas  gerdes,  prope  Formigas ,  Contendas 
et  trans  flumen  St.  Francisci,  in  via  quae  a  Salgado  ad  Contagem  St.  Mariae  Provinciae 
Goyazanae  ducit.  Incolis  Caxapora  do  Gentio  dicitur. 

Floret  Augusto ,  Septembri,  . 

Explic.  Tab.  XXVII.  Fig.  1.  Flos  hermaphroditus  integer,  duplo  auctus.  2.  Idem,  ovario  jam  grossi- 
ficato.  3.  Stamina  a  dorso  et  a  facie  visa,  magis  aucta.  4.  Flos  dissectus.  5.  Stylus  cum  nectario  magis 
auctus.  6.  Flos  masculus  dissectus.  7.  Stylus  magis  auctus.  8.  Drupa.  Q.  Eadem,  resectis  alis,  aperta. 
10.  Semen,  m.  n.  11.  Embryo  magn.  aucta. 

Praeter  hanc  in  Brasilia  nobis  occurrebant  : 

•  \  *  .  3m 

2.  T.  lanceolata ,  foliis  fasciculatis  ovato  -  lanceolatis  acutiusculis  mucronatis  sericeo -pubes¬ 
centibus. 

Priori  similis  sed  distincta  ramis  gracilioribus ,  epidermide  minus  crassa ,  foliis  lanceolatis  nec 
ovatis,  versus  basin  magis  attenuatis,  sericeo -pubescentibus  nec  villosis,  viridibus. 

Habitat  inter  Malhada  et  Caitete ,  oppidulum  Provinciae  Bahiensis. 

Floret  Septembri.  ■£. 

3.  T.  argentea ,  foliis  oppositis  ovatis  acuminatis,  supra  pubescentibus  subtus  holosericeo- 
argenteis. 

Folia  quam  in  praecedentibus  majora,  ovata,  acuminata,  subtus  pulcherrime  holosericeo -argen¬ 
tea,  nitentia. 

Habitat  in  montosis  ad  Hilla  do  Hio  da  Contas ,  Prov.  Bahiensis. 

Floret  Octobri,  lfc . 

Succum  stillat  flavum  resinosum,  quo  incolae  pro  Gummi  Guttae  utuntur. 

4.  T.  lucida ,  foliis  oppositis  ovato  -  oblongis  acutis  coriaceis  utrinque  glabris  lucidis,  basi 
eglandulosis  ,  spicis  plurimis  aggregatis  pubescentibus. 

T.  lucida ,  Comes  de  Hoff  mannsegg  Tentamen  florulae  Paraensis.  ( ined. ) 

Habitat  in  sylvis  inundatis ,  Gabo  dictis  ad  fluv.  Amazonum,  Provinciae  Paraensis. 

Floret  Novembri ,  Decembri  %. 

5.  T.  firma,  foliis  fasciculatis  obovatis  obtusis  mucronatis  coriaceis  rigidis  integerrimis 
margine  revolutis  utrinque  glabris  reticulatis  eglandulosis,  spicis  terminalibus  pluribus  villosis. 

Habitat  in  editis  montis  Serra  de  Araracoara  ad  fluvium  Japurd,  Provinciae  flum.  nigri. 

Floret  Januario,  t.  • 

Catappa  Fuimph.,  Tanibouca  Aubl.,  Pamea  Aubl.,  Chuncoa  Juss.  (  Gimbernatia  flor,  peruv.), 
Badamia ,  Myrobalanus  et  Catappa  Gaertn.  ,  omnia  in  unum  antiquiore  Linnaei  nomine  Termi¬ 
nalia  vocandum  genus  coercenda  esse  existimamus.  Habitus  florisque  structura  omnibus  plane 
conformes  et  fructus  quoque  non  multo  magis  inter  se  differunt,  quam  drupae  carnosae  Amygdali 
Persicae  a  siccis  illis  Am.  communis  recedunt. 

XVI.  PSYLLOCARPUS.  +• 

TETRANDRIA  Monogynia  Linn.  Syst.  Sex.  Familia:  RUBIA CEvE  Juss. 

CHARACTER  DIFFERENTI  ALIS. 

Calyx  octofidus,  laciniis  duabus  multo  longioribus.  Corolla  infundibuliformis, 
fauce  barbata ,  limbo  quadripartito.  Stamina  quatuor  inclusa.  Stylus  brevissimus , 
stigmate  clavato.  Capsula  bilocularis ,  bivalvis ,  loculis  monospermis.  Semina  peltata , 
chartacea,  compressa. 

CHARACTER  NATURALIS. 

Calyx  ovario  adnatus ,  persistens ,  limbo  octofido ,  laciniis  subulatis  ,  duabus  oppo¬ 
sitis  quadruplo  longioribus  linearibus  acutis  patentibus ,  reliquis  brevissimis.  Corolla 
supera,  infundibuliformis,  tubo  cylindrico,  intus,  praesertim  faucem  versus,  barbato, 
limbo  quadripartito ,  laciniis  aequalibus  ovato  -  triangularibus  acutiusculis  erecto  -  paten¬ 
tibus.  Stamina  quatuor ,  tubo  corollae  basin  versus  inserta ,  inclusa.  Filamenta  bre¬ 
vissima,  vix  distincta.  Antherae  oblongae,  dorso  parum  supra  basin  affixae,  bilocu- 
lares ,  antice  longitudinaliter  dehiscentes.  Pollen  minutissimum ,  oblongum.  Ovarium 
inferum ,  subglobosum  ,  biloculare ,  loculis  monospermis.  StYLus  cylindricus ,  erectus, 
inclusus ,  brevissimus.  Stigma  clavato  -  incrassatum ,  emarginato  -  bilobum.  Capsula  ca¬ 
lycis  persistentis  dentibus  coronata,  compressa,  bilocularis,  loculis  monospermis,  bivalvis, 
apice  dehiscens.  Dissepimentum  membranaceum,  valvulis  parallelum.  Semen  solitarium 
in  quovis  loculamento,  dissepimenti  centro  affixum,  peltatum,  orbiculari -compressum, 
margine  subchartaceum  et  quasi  alatum,  in  medio  ad  hilum  convexum.  Testa  simplex, 
chartacea.  Albumen  tenue,  aequabile.  Embryo  intrarius,  orthotropus,  rectus,  radicula 
tenui  cylindrica ,  cotyledonibus  orbicularibus  seu  spathulatis  plane  sibi  incumbentibus. 

Genus  Borreriae  Meyer  flor .  Esseq.  p.  7Q.  tab.  1.  affine,  attamen  dissepimento 
completo  et  a  valvulis  secedente  seminibusque  alatis  peltatis  distinctum. 

Habitus.  Frutices  parvi ,  ramosi ,  ramis  virgatis  scopariis ,  plerumque  quadrangu¬ 
laribus  ,  foliis  verticillatis  linearibus  vel  subulatis  ,  stipulis  ciliato  -  setosis  cum  petiolis 
vaginato  -  connatis.  Flores  versus  apicem  ramulorum  axillares  vel  terminales,  sessiles, 
subverticillati ,  coerulei. 

Statio  et  Habitatio  :  in  campis  editis  ventosis  aridiusculis  montium ,  quorum 
juga  per  interiora  Provinciae  Minas  geraes  decurrunt ,  schisto  siliceo  constantium , 
reperta  inter  grad.  15  —  21.  lat.  austr. 

Etymologia  :  Nomen  e  graeco  a  et  xagro c,  ob  semina  colore  et  figura  pu¬ 

licem  referentia. 

1.  PSYLLOCARPUS  ERICOIDES.  f  Tab.  XXVIII.  1. 

P.  suffruticosus,  inferne  subsimplex,  glaber,  ramis  tenuibus  virgatis ,  foliis  verticillatis 
octonis  —  duodenis  quam  internodia  brevioribus ,  floribus  terminalibus  subcapitatis. 

Radix  lignosa,  fibrosa,  perennis.  Caules  suffruticosi ,  uni  -  bipedales ,  erecti,  tenues,  virgati, 
cortice  cinereo  -  fusco  glabro  tecti ,  basi  subteretes ,  apicem  versus  quadrangulares ,  ad  nodos  sub- 
incrassati  stipulisque  persistentibus  obsiti  ,  subsimplices  vel  ramosi ,  ramis  erectis  brevibus  ag¬ 
gregatis,  rarius  subdi chotomis,  caeterum  cauli  conformibus.  Folia  in  fasciculos  duos  oppositos  sti¬ 
pulis  connatos  subverticillatim  congesta  decem,  quindecim  vel  quoque  plura,  subulato- subtriquetra, 
acuta,  subpungentia ,  glabra,  erecta,  internodiis  breviora,  rarius  ea  subaequantia ,  quatuor  ad  sex 
lineas  longa.  Internodia  semipollicaria  vel  pollicaria,  inferiora  semper  remotiora.  Stipulae  inter 
se  et  cum  foliorum  basibus  connatae,  membranaceae,  glabrae,  apice  setoso  -  ciliatae.  Flores  in 
apice  ramorum  sessiles,  oppositi  vel  subverticillati,  dense  aggregati  et  capitulum  referentes,  sin¬ 
guli  folio  florali  reliquis  plane  simili  suffulti.  Calyx  urceolatus,  compressiusculus,  glaber,  dentibus 
duobus  longioribus  tubo  adpressis  deinde  divaricatis,  reliquis  minoribus  setaceis  fimbriato  -  ciliatis. 
Corolla  calyce  triplo  longior,  tubo  cylindrico  extus  glabro  vel  ad  lentem  squamoso  -  scabriusculo, 
pallide  coeruleo,  limbo  quadrifido,  laciniis  ovatis  acutis  patentibus  intus  violaceis,  aeque  ac  inte¬ 
rior  tubi  superficies  villo  denso  albo  obductis.  Staminum  filamenta  quatuor,  brevissima  vel  sub- 
nulla,  imo  corollae  tubo  adnata.  Antherae  ovatae,  erectae,  biloculares ,  antice  longitudinaliter 
dehiscentes ,  polline  oblongo  flavo  farctae.  Ovarium  ovatum ,  supra  convexo  -  planum.  Stylus 
brevissimus,  rectus,  teres,  glaber.  Stigma  capitato  -  emarginatum.  Capsula  quam  in  sequente 
specie  parum  minor,  caeterum  aeque  ac  semina  ei  plane  conformis. 

Habitat  in  campis  ad  Bandeirinha ,  prope  Tejuco ,  districtus  adamantum  in  Provincia 
Minas  Geraes. 

Floret  Majo  ,  Junio.  % . 

Explic.  Tab.  XXVIII.  1.  Psyllocarpus  ericoides.  Fig.  l.  Flos.  2.  Corolla  discissa  m.  a. 

,  '  /  • 

% 

2.  PSYLLOCARPUS  LARICOIDES.  f  Tab.  XXVIII.  2. 

P.  frutescens,  ramosissimus  ramis  glabris,  foliis  fasciculato  -  verticillatis  approximalis 
setaceis ,  floribus  terminalibus  subspicatis ,  calycibus  glabris. 

R.adix  lignosa,  fibrosa,  perennis.  Caulis  frutescens,  erectus,  sesqui -vel  bipedalis,  jam  a 
basi  in  ramos  plurimos  comam  densam  constituentes  solutus,  cortice  cinereo -fusco  solubili  tectus, 
teres,  glaber.  Ram:i  erecto- patentes ,  tenues,  attamen  stricti,  iterum  dichotomo  -  ramosi ,  subfasti- 

giati,  epidermide  albida  solubili,  cortice  fuscescente.  Folia  duodecim  ad  triginta  in  fasciculos 
oppositos,  verticillos  referentes  congesta,  setacea,  sessilia,  glabra,  apicem  versus  parum  latiora, 
acuta,  integerrima,  sex  ad  octo  lineas  longa.  Internodia  abbreviata,  vix  semipollicaria.  Stipulae 
inter  se  et  cum  foliorum  basibus  connatae,  membranaceae,  glabrae,  apice  setoso- ciliatae.  Flores 
versus  apicem  ramorum ,  singuli  sessiles  in  axillis  foliorum ,  approximati ,  spicam  brevem ,  laxam 
referentes.  Calyx  urceolatus ,  glaber,  octodentatus ,  dentibus  duobus  oppositis  triplo  longioribus 
patentibus,  reliquis  brevissimis,  setaceis,  ciliatis.  Corolla  calyce  duplo  longior,  tubulosa,  pallide 
coerulea;  tubus  cylindricus,  limbus  quadrifidus,  laciniis  ovatis,  acutis,  patentibus,  extus  glabris, 
intus  aeque  ac  tubus  villo  denso  albido  barbatis.  Staminum  filamenta  brevissima  vel  subnulla. 
Antherae  erectae,  ovatae,  biloculares,  polline  minutissimo  flavo  farctae,  corollae  tubo  duplo  bre¬ 
viores.  Ovarium  ovatum ,  supra  planum.  Stylus  brevissimus ,  rectvis  ,  simplex ,  glaber.  Stigma 
capitato  -  emarginatum.  Capsula  calyce  persistente  coronata,  ovata,  compressa,  glabra,  utrinque 
lineis  tribus  ad  quinque  longitudinalibus  obsolete  notata,  bilocularis ,  bi valvis.  Valvulae  ab  apice 
dehiscentes,  intus  glaberrimae.  Dissepimentum  valvulis  parallelum  membranaceum  glabrum,  linea 
longitudinali  et  in  centro  utrinque  cicatrice  parva  oblonga  ad  insertionem  seminis  notatum. 
Semen  unum  in  quovis  loculamento,  obovatum,  compresso- planum,  sub  chartae  eum,  fuscum. 

Var.  /3.  densifolia.  Exemplaria  in  altioribus  montibus  e.  g.  in  Serra  do  Itambe  collecta 
internodiis  magis  approximatis,  foliis  longioribus  copiosioribusque  a  reliquis  aliquantum  recedunt. 

Habitat  in  siccis  montosis  Provinciae  Minas  Geraes ,  nec  non  in  Serra  de  Sincord ,  Pro¬ 
vinciae  Bahiensis. 

Floret  Majo ,  Junio.  %  . 

Explic.  Tab.  XXFIII.  2.  Psyllocarpus  laricoides.  Fig.  1.  Flos.  2.  Corolla  discissa  cum  staminibus.  3.  Ca¬ 
lyx.  4.  Idem  magis  auctus,  dentibus  unius  lateris  resectis.  5.  Capsula  magn.  nat.  6.  Eadem  aucta.  7.  Eadem 
dissepimentum  semenque  monstrans.  8.  Dissepimentum  separatum.  Q.  Semen  cum  hilo  centrali.  10.  Idem 
dissectum,  ut  embryo  appareat.  Omnia  aucta. 

Reliquae  nobis  cognitae  species  sunt: 

3.  P.  thymbroides,  caule  frutescente  ramosissimo,  ramis  squarrosis  pubescentibus,  floribus 
terminalibus  subspicatis,  calycibus  hirsutis. 

Humilis,  pedalis  vel  bipedalis.  Folia  fasciculata  ut  in  reliquis,  approximata,  puberula.  Flo¬ 
res  azurei. 

Habitat  in  campis  montosis  ad  montium  tractum  Serra  de  Gran  Mogol  adamantibus 
divitem ,  Provinciae  Minas  Geraes. 

Floret  Julio.  £ . 

L\.  P.  as  par  ago  ides,  suffruticosus,  glaber,  ramis  virgatis  tenuibus,  foliis  filiformibus,  peduncu¬ 
lis  terminalibus  elongatis  nudis,  floribus  capitatis. 

Sesqui -vel  bipedalis,  glaber,  ramis  gracilibus,  virgatis,  dilute  fuscis.  Folia  numerosissima, 
fasciculata,  setaceo- filiformia.  Flores  minuti,  albi. 

Habitat  in  campis  altis  termini  Minarum  Novarum  prope  Piedade ,  Provinciae  Minas 
Geraes. 

Floret  Junio.  . 

XVII.  OXYPETALUM  Rob.  Brown. 

GOTHOFREDA  Vent. 

PENTANDRIA  Digynia  Linn.  Syst.  Sex.  Familia:  ASCLEPIADEAE  Rob. 
Brown. 


CHARACTER  D  IFFEPiENTIA LIS. 

Corolla  tubo  brevi ,  limbo  quinquepartito.  Corona  staminea  simplex,  pentaphylla, 
foliolis  subrotundis  vel  truncatis.  Columna  fructificationis  exserta.  Antherae  mem¬ 
brana  terminatae.  Massae  pollinis  fusiformes ,  pendulae  in  retinaculi  appendicibus 
basilaribus  sursum  in  subulam  adscendentibus.  Stigma  acumine  elongato ,  bipartito. 
Folliculi  laeves.  Semina  comosa. 


CHAP1ACTEP1  NATURALIS. 

Calyx  inferus,  quinquepartitus.  Corollae  tubus  brevis,  nunquam  calycem  exce¬ 
dens  ,  urceolatus ;  limbus  quinquepartitus  ,  laciniis  lineari  -  lanceolatis  vel  ovatis ,  sae¬ 
pius  longissime  attenuatis  erectis  vel  reflexis.  Corona  basi  staminum  affixa,  pentaphylla, 
foliolis  erectis  conniventibus  spathulatis ,  truncatis  vel  emarginato  -  bilobis.  Columna 
fructificationis  exserta.  Staminum  filamenta  quinque,  brevissima,  inter  se  et  cum 
corona  connata.  Antherae  membrana  lanceolata  acuta  saepius  elongata  terminatae. 
Pollinis  massae  decem ,  ceraceae ,  pendulae ,  fusiformes ,  binae  in  quovis  retinaculo. 
Retinacula  elongata  (massas  pollinis  superantia),  lineari  -  spathulata ,  sulco  longitudi¬ 
nali  bipartibilia ,  subcornea,  saepius  vel  apice  solummodo  vel  quoque  ad  latera  appen¬ 
diculis  membranaceis  aucta,  basi  utrinque  processu  longitudinaliter  adnato  membranaceo 
sursum  in  subulam  terminato ,  deorsum  in  angulum  cui  massa  pollinis  adhaeret  attenuato 
instructa.  Ovaria  lagenaeformia ,  plana,  arcte  sibi  apposita.  Styli  teretes,  breves, 
apice  articulati.  Stigma  exsertum,  pentagono  -  cylindricum ,  apice  bipartitum,  basi  foveis 
parvis  vel  potius  fornicibus  quinque  longitudinalibus  exsculptum,  quibus  retinacula  pollinis 
incumbunt.  Folliculi  oblongi,  compressiusculi.  Semina  comosa. 

Habitus:  Plantae  lactescentes,  frutescentes  volubiles,  vel  herbaceae  erectae,  foliis 
oppositis,  floribus  laterifoliis  solitariis  vel  cymosis  suaveolentibus. 

Statio  et  Habitatio  :  Genus  hucusque  inter  tropicos  in  America  observatum,  uti 
videtur  in  apricis  calidis  campis  inter  gradus  18  et  22  latit.  austr.  frequentius. 

1.  OXYPETALUM  Banksii  Tab.  xxix. 

O.  volubile ,  foliis  ovatis  cordatis  pubescentibus ,  pedunculis  multifloris  subcorym- 
bosis,  corollae  laciniis  lineari -lanceolatis  acuminatis  reflexis,  coronae  foliolis  rotundatis, 
antherarum  retinaculis  apice  nudis. 

Oxypetalum  Banksii  Boem,  et  Schultes  Syst.  veget.  VI.  p.  Ql. 

Caulis  suffrutescens,  volubilis,  teretiusculus ,  ramis  tenuibus  filiformibus  iterum  volubilibus, 
teretibus,  incano -pubescentibus.  Folia  opposita,  petiolata ,  ovata,  basi  cordato- subsagittata  lobis 
obtusis,  in  acumen  breve  rectum  terminata,  integerrima,  utrinque  praesertim  subtus  pubescentia, 
supra  laete  et  subflavescenti  -  viridia ,  subtus  canescentia ,  figura  foliorum  Convulvuli  sepium ,  sed 
plerumque  minora,  unum  ad  duos  pollices  longa,  duodecim  ad  octodecim  lineas  lata;  petioli  semi- 
teretes,  pubescentes,  folio  duplo  breviores.  Pedunculi  interpetiolares  teretiusculi ,  pubescentes, 
pollicares  vel  longiores,  multiflori.  Flores  subcorymbosi ,  pedicellati;  pedicelli  uniflori ,  teretius¬ 
culi,  pubescentes,  sex  ad  duodecim  lineas  longi ,  basi  bractea  parva  lineari  subulata  pubescente  suf¬ 
fulti.  Calyx  quinquepartitus,  laciniis  lineari  -  lanceolatis  acutis  pubescentibus,  corollae  adpressis 
ejusque  tubum  subaequantibus.  Corolla  ochroleuco- flavida,  puberula,  suaveolens,  tubo  brevi  sub- 
ventricoso ,  laciniis  longis  lineari  -  lanceolatis  acuminatis ,  margine  praesertim  apicem  versus  undu¬ 
latis,  primum  convolutis  vel  erectis  deinde  reflexis  pedicellum  longitudine  fere  aequantibus,  tubo 
multoties  longioribus  Corona  staminea  exserta,  simplex,  imo  filamentorum  tubo  adnata,  penta¬ 
phylla;  foliola  oblongo  -  spathulata  ,  integerrima,  glabra ,  subcarnosa,  margine  tenuiora,  fusca, 
antherarum  appendicibus  oppositis  breviora.  Filamenta  carnosa,  brevia,  corollae  tubo  adnata, 
ita  ut  antherae  sessiles  appareant.  Antherae  erectae ,  glabrae  ,  stigmati  adpressae ,  auctae  mem¬ 
brana  lanceolata  acuta,  nervo  medio  percursa,  diaphana,  fusca.  Massae  pollinis  flavescentes  binae, 
in  retinaculo  spathulato  corneo  extus  convexo  intus  concavo  ct  sulco  longitudinali  bipartibili  brun- 
neo,  cujus  appendicibus  basilaribus  acutis,  sursum  in  subulas  aduncas  desinentibus,  membranaceis 
pellucidis  flavescentibus  affixae  sunt.  Ovaria  lagenaeformia,  compressiuscula,  striata,  glabra.  Styli 
breves,  teretiusculi,  glabri,  apice  incrassato  -  articulati.  Stigma  magnum,  pentagono  -  oblongum, 
basi  fornicibus  quinque  excavatum,  quibus  pollinis  massae  affiguntur,  apicem  versus  bifidum  laci¬ 
niis  subulatis  primum  conniventibus  deinde  patentibus,  glabrum,  viride.  Folliculi  ovato  -  com- 
pressiusculi ,  sursum  in  rostrum  flexuosum  desinentes,  pilis  adspersi,  intus  laeves.  Semina  comosa. 

Habitat  in  campestribus  aridis  calidis  juxta  Sebastianopolin ,  Prov.  Hio  de  Janeiro. 

Floret  Junio.  2J. . 

Explic.  Tab.  XXIX.  Fig.  1.  Pars  corollae  ab  intus  visa.  2.  Corona  cum  calyce  et  staminibus.  3.  Sta¬ 
men  a  facie  externa.  4.  Idem  facie  interna,  maxime  aucta.  5.  Massae  pollinis  retinaculo  affixae.  6.  Ova¬ 
ria  cum  stylis  et  stigmate  massas  pollinis  gerente.  7.  Stigma  maxime  auctum.  8.  Ovaria  cum  stylis  ead.  magn. 

2.  OXYPETALUM  APPENDICULATUM.  f  Tab.  XXX. 

O.  volubile ,  foliis  ovatis  acuminatis  cordatis  pubescentibus ,  pedunculis  cymosis 
subquadrifloris  ,  corollae  laciniis  angusto  -  lanceolatis  acutis  erecto  -  patentibus ,  coronae 
foliolis  rotundatis,  retinaculis  apice  membranaceo  -  appendiculatis. 

Habitu  cum  praecedente  specie  valde  conveniens.  Caulis  herbaceus  vel  suffrutescens ,  volubilis, 
teres,  pubescens,  ramosus  ramis  oppositis.  Folia  opposita,  petiolata ,  ovato  -  lanceolata ,  basi 
cordata,  integerrima,  utrinque  molliter  pubescentia,  supra  viridia,  subtus  pallida  et  glaucescentia, 
sesqui  —  bipollicaria ,  decem  ad  sedecim  lineas  lata  5  fetioli  semiteretes  ,  pubescentes ,  sex  lineas 
longi.  Pedunculi  interpetiolares,  teretiusculi,  pubescentes,  flores  tres  ad  quinque  pedicellatos  cymo¬ 
sos  gerentes,  octo  —  duodecim  lineas  longi  ;  pedicelli  uniflori,  teretes,  pubescentes,  basi  bractea 
brevi  subulata  hirta  suffulti ,  longitudine  corollae  vel  breviores.  Calyx  quinquepartitus  ,  laciniis 
linearibus  acutis  hirtis  patentibus,  longitudine  corollae.  Corolla  pallide  flava,  laciniis  lanceolatis 
longe  acuminatis  erecto -patentibus,  extus  tenuiter  pubescentibus  intus  glabris.  Coronae  stamineae 
foliola  elliptica,  stamina  obtegentia,  glabra,  flava,  medio  rosea.  Staminum  filamenta  subnulla.  An- 
therae  compressae,  stigmati  adpressae,  supra  loculorum  foramina  constrictae  et  abinde  apicem 
versus  in  laminam  terminatae  lanceolatam  acutam  falcatam ,  membranaceam  et  nervo  medio  crasso 
percursam,  longitudine  retinacula  aequantem.  Pollinis  massae  flavae,  basi  acutae.  Retinacula 
cornea,  linearia,  extus  sulco  longitudinali  sursum  latiore  exarata,  intus  convexa,  aucta  appendice 
terminali  suborbiculari  emarginata  membranacea  diaphana  flavescente.  Ovaria  et  styli  ut  in 
praecedente.  Stigma  basi  incrassatum,  pentagonum,  elongatum,  sursum  in  appendicem  clavaefor- 
mem  apice  bifidam  cruribus  erecto- patentibus  subulatis  glabris  terminatum,  roseum,  staminibus 
triplo  longius ,  corolla  dimidio  brevius.  Folliculos  non  vidi. 

Habitat  inter  frutices  prope  Lagoa  dourada  inter  S.  Joao  d'El  Rey  et  Villam  Ricam 
alibic/ue  in  montosis  Provinciae  Minas  Geraes. 


Floret  Januario ,  Februario.  U  . 

Explic.  Tab.  XXX.  Fig.  l.  Laciniae  corollae  a  facie  interiore.  2.  Una  a  facie  exteriore  visa.  3.  Ca¬ 
lyx  cum  corona.  4.  Anthera  cum  duobus  pollinis  retinaculis  a  facie  exteriore.  5.  Eadem  a  facie  interiore. 
6.  Pollinis  massae  cum  retinaculis.  (4 — 6  maxime  aucta).  7.  Calyx  cum  ovario  et  stigmate  cui  retinacula 
adhaerent.  8.  Idem  resecto  stigmate,  magis  auctus. 

Praeter  descriptas  e  Brasilia  allatae  exstant: 

3.  0.  riparium,  volubile,  foliis  ovatis  cordatis  acuminatis  pubescentibus,  pedunculis  bi — sex¬ 

tioris  subcorymbosis,  corollae  laciniis  linearibus  elongatis,  coronae  foliolis  emarginato -bilobis,  reti¬ 
naculis  apice  nudis. 

O.  riparium  Runth  nov.  gen.  et  spec.  III.  p.  154-  tab.  231.  Roem.  et  Schult.  Spec.  piant.  VI. 

p.  92. 


Habitat  in  sylvis  caeduis  inter  virgulta  prope  Praesidium  S.  Jodo  Baptista ,  Provin¬ 
ciae  Minas  Geraes. 

Floret  Aprili.  ^ . 


4.  O.  montanum,  volubile,  foliis  lanceolatis  acutis  petiolatis,  pedunculis  multifloris  cymosis, 
petalis  linearibus  erectis  sursum  reflexis ,  coronae  foliolis  acutis ,  retinaculis  apice  sagittato  -  dila¬ 
tatis. 


Habitat  in  summo  monte  Jlambe  da  Villa  do  Principe. 
Floret  Majo.  2J. . 

Flos  ochroleucus. 

5.  O.  foliosum,  villosum,  caule  erecto  herbaceo,  foliis  approximatis  subsessilibus  ovato-cordatis 
acutis,  pedunculis  multifloris  cymoso- corymbosis  versus  apicem  caulis  approximatis,  petalis  erec¬ 
tis  linearibus  acutis,  coronae  foliolis  emarginato  -  bilobis,  retinaculis  apice  nudis. 

Habitat  in  campis  prope  S.  Pauli  civitatem. 

Floret  Januario.  2J. . 

Corolla  ochroleuca  basi  violacea ,  corona  rosea. 

6.  O.  erectum,  caule  erecto  herbaceo,  foliis  ovato-cordatis  acutis  pubescentibus,  pedunculis 
unifloris,  petalis  lineari -lanceolatis  patentibus,  coronae  foliolis  emarginato  - bidentatis  ,  retinaculis 
nudis. 

Habitat  in  campis  ad  Capdo  et  Villa  Rica,  Provinciae  Minas  Geraes. 

Floret  Februario.  2J. . 

Corolla  ochroleuca. 

7.  O.  strictum,  caule  erecto  herbaceo  stricto,  foliis  lanceolatis  cordatis  subsessilibus,  pedun¬ 
culis  unifloris,  petalis  lanceolatis  acutis,  coronae  foliolis  profunde  trifidis,  antherarum  membranis 
elongatis,  retinaculis  nudis. 

Habitat  in  campis  ad  flumen  Pardopeba  secundum  viam  regiam  inter  S.  Jodo  (TEI  Rey 
et  Villa  Rica. 

Floret  Februario.  3J. . 

Corolla  flavescens.  Corona  alba. 

8.  O.  capitatum,  caule  herbaceo  erecto,  foliis  lanceolatis  acutis  villosis,  floribus  in  umbel¬ 
lam  globosam  congestis,  coronae  foliolis  bifidis,  retinaculis  nudis. 

Habitat  in  campis  S.  Philippi  prope  Contendas,  Provinciae  Minarum. 

Floret  Junio.  3J.. 

XVIII.  DITASSA  Rob.  Brown. 

PENTANDRIA  Digynia  Linn.  Syst.  Sex.  Familia:  ASCLEPIADEAE  Rob. 
Brown. 

CHARACTER  DIFFERENTI  ALIS. 

Corolla  subrotata,  fauce  esquamata,  limbo  quinquepartito.  Corona  staminea  co¬ 
lumnae  fructificationis  exsertae  adnata ,  duplex ;  exterior  quinquepartita ,  interior  penta¬ 
phylla  exteriori  antherisque  opposita.  Antherae  membrana  terminatae.  Massae  pol¬ 
linis  pendulae ,  clavatae.  Stigma  apiculo  obtuso.  Semina  comosa. 

CHARACTEPi  NATURALIS. 

Calyx  inferus  quinquepartitus,  laciniis  ovatis  vel  lanceolatis  acutis  patentibus.  Co¬ 
rolla  infera,  monopetala,  tubo  brevissimo,  limbo  quinquepartito,  laciniis  subovatis 

intus  barbatis  vel  glandulosis  ,  erectis  vel  horizontaliter  patentibus.  Corona  duplex , 
utraque  columnae  fructificationis  inserta ;  exterior  submonophylla ,  profunde  quinque¬ 
partita,  laciniis  lanceolatis  erectis  vel  patentibus;  interior  pentaphylla,  foliolis  stamini¬ 
bus  adnatis  iisque  aeque  ac  coronae  exteriori  oppositis  linearibus  sursum  conniventibus. 
Columna  fructificationis  exserta.  Staminum  filamenta  quinque  inter  se  et  cum  corona 
connata.  Antherae  membrana  stigmati  incumbente  auctae.  Pollinis  massae  decem, 
ceraceae ,  pendulae,  clavatae  vel  obovatae ,  binae  in  retinaculi  lanceolati  vel  spathulati, 
sulco  longitudinali  bipartibilis,  subcornei  cruribus  basilaribus  tenuibus  deorsum  curvatis. 
Ovaria  lagenaeformia ,  arcte  sibi  apposita.  Styli  breves ,  apice  articulati.  Stigma 
pentagonum,  lateribus  retinacula  gerens,  apice  obtuso  -  convexum ,  subumbonatum.  Fol¬ 
liculi  lineari  -  oblongi ,  teretiusculi ,  villosi  vel  glabri.  Semina  comosa. 

Habitus  :  Plantae  suffruticosae  lactescentes  ,  volubiles  vel  erectae  ,  foliis  oppositis 
sessilibus  vel  breviter  petiolatis  exstipulaceis  ,  umbellis  laterifoliis,  floribus  plerumque 
minutis. 

Statio  et  Habitatio  :  in  locis  alpestribus  asperis  graminosis  ventosis  sicciusculis 
inter  gradus  18  —  22  latit.  austr.  observatae  et  Americae  propriae. 


1.  DITASSA  DECUSSATA.  f  Tab.  XXXI.  1. 

D.  frutescens,  erecta,  foliis  sessilibus  approximatis  ovato  -  cordatis ,  lateribus  reflexis 
inverse  navicularibus  rugosis  hirtis ,  pedunculis  multifloris ,  floribus  subcymosis. 

Caulis  erectus,  lignescens,  teres,  ramosus,  aeque  ac  rami  virgati  erecto -patentes  villo  den¬ 
sissimo  cinereo  obductus,  crassitie  pennae  anserinae  vel  parum  crassior.  Folia  opposita,  decussata, 
approximata  et  fere  quadrifariam  imbricata,  sessilia,  basi  cordata,  ovata,  acutiuscula  et  apice  pa¬ 
rum  inflexa,  marginibus  jam  a  nervo  medio  reflexis  inverse  navicularia,  supra  rugosa,  subtus  ner¬ 
vis  prominentibus  reticulata,  utrinque  hirta,  tres  lineas  longa,  duas  circiter  lata.  Pedunculi 
laterifolii,  foliis  breviores;  pedicelli  brevissimi,  basi  bractea  lanceolata  membranacea  hirta  suf¬ 
fulti.  Flores  glomerato  -  cymosi ,  minimi,  vix  grani  miliacei  magnitudine.  Calyx  laciniis  lanceola¬ 
tis  acutiusculis  integerrimis  hirtis,  corolla  plus  quam  duplo  brevioribus,  erectis.  Corolla  alba 
extus  virescens,  limbo  erectiusculo  ;  laciniae  ovato-lanceolatae,  acutiusculae,  integerrimae,  subcarnosae, 
extus  pilis  sparsis  longis  hirtae,  intus  medio  glabrae,  marginem  versus  linea  elevata  e  papillis  minu¬ 
tis  dense  congestis  composita  cinctae.  Corona  staminea  cum  corollae  laciniis  alternans;  exterior 
basi  tubi  filamentorum  inserta,  laciniis  lineari -lanceolatis  integerrimis  acutis  glabris,  stigmati, 
quo  parum  longiores,  incumbentibus;  interior  foliolis  supra  exterioris  lacinias  insertis  iisque  oppo¬ 
sitis,  brevioribus  et  angustioribus  ,  caeterum  conformibus.  Filamenta  brevissima,  in  tubum  con¬ 
nata,  carnosa.  Antherae  stigmati  adpressae,  apice  membrana  brevi  obtusa  stigmati  incumbente 
auctae ,  ad  loculorum  latera  in  angulum  prominentem  sursum  et  deorsum  productae.  Massae  pol¬ 
linis  clavatae,  obtusae.  Retinacula  ovato- lanceolata,  obtusiuscula ,  basi  cordata,  linea  longitudi¬ 
nali  concava  bipartibilia ,  cornea,  fusco-atra,  ad  latera  parum  supra  basin  pollinis  massas  in  cru¬ 
ribus  linearibus  deorsum  curvatis  flavescentibus  suspensas  gerentia.  Ovaria  congenerum.  Styli 

brevissimi,  calycem  non  aequantes,  apice  articulati.  Stigma  breve,  lateribus  subpentagonum,  apice 
convexo  -  depressum,  medio  brevissime  umbonatum.  Folliculi  compresso  -  teretes  subcylindrici, 
utrinque  attenuati,  acuti,  extus  valde  hirsuti,  pollicares  vel  longiores.  Semina  comosa,  coma  seri¬ 
cea  alba  nitida. 

Habitat  in  montosis  asperis  ad  Lavras  da  Pindaiba  in  'districtu  adamantum,  Provinciae 
Minas  Geraes. 

Floret  Junio.  2J. . 

Explic.  Tab.  XXXI.  1.  Ditassa  decussata.  Fig.  1.  Flos  apertus  valde  auctus.  2.  Idem  a  latere.  3.  Corona 
staminea  cum  columna  fructificationis.  4.  Coronae  exterioris  foliolum.  5.  Retinaculum  cum  pollinis  massis 
a  dorso  visum,  maxime  auctum.  6.  Ovaria  cum  stylis  in  calyce,  valde  aucta. 

2.  DITASSA  MUCRONATA.  f  Tab.  XXXI.  2. 

D.  frutescens ,  caule  volubili  ramis  plerumque  rectis ,  foliis  oppositis  breviter  petio- 
latis  ovato  -  lanceolatis  obtusiusculis  cum  mucrone ,  margine  reflexis  pubescentibus ,  flo¬ 
ribus  umbellatis. 

Caulis  lignosus,  teres,  volubilis,  crassitie  circiter  pennae  corvinae  vel  crassior,  tomento  sor¬ 
dide  brunneo  obductus ,  ramosus ,  ramis  oppositis  plerumque  rectis  patentibus  iterum  ramulosis. 
Folia  opposita,  breviter  petiolata,  ovato -lanceolata,  utrinque  subattenuata ,  obtusiuscula,  integer¬ 
rima  margine  reflexo ,  nervo  medio  prominente  mucronata ,  utrinque  hirta  ,  subtus  venis  elevatis 
costata  et  pallidiora,  quatuor  ad  sex  lineas  longa,  tres  circiter  lata;  fetoli  breves,  erecti,  vix 
longitudine  lineae ,  semiteretes ,  villosi.  Pedunculi  brevissimi ,  umbellam  quadri  —  octofloram  ge¬ 
rentes,  pedicelli  flore  parum  longiores  teretes,  patentes,  villosi,  basi  bracteis  minutissimis  inter 
pilos  vix  distinguendis  lanceolatis  acutis  suffulti.  Calyx  corollae,  qua  duplo  brevior,  adpressus,  laciniis 
ovato  -  lanceolatis  acutis  hirsutis.  Corolla  quam  in  praecedente  major ,  alba ,  tandem  ochroleuca ; 
limbi  laciniae  ovato -lanceolatae,  acutae,  utrinque,  praesertim  intus,  dense  barbatae.  Corona  sta¬ 
minea  exterior  longitudine  corollae ,  laciniis  e  basi  subrliombea  sursum  in  acumen  longissimum 
lineare,  margine  crenulatum,  siccando  convolutum  extensis,  nervo  medio  distincto  percursis ;  interior 
dimidio  fere  brevior,  foliolis  lineari- setaceis  integerrimis  erectis,  columnam  stamineam  multum 
superantibus.  Staminum  filamenta  brevissima,  connata.  Antherae  ad  loculorum  latera  sursum  et 
deorsum  in  angulum  prominentem  extensa ,  membrana  obtusa  stigmati  incumbente  aucta.  Pieti- 
nacula  oblonga,  utrinque  obtusa,  sursum  parum  latiora,  fusca,  basin  versus  pollinis  massas  ob¬ 
longas  reticulatas  flavas  in  cruribus  filiformibus  horizontaliter  patentibus  suspensas  gerentia.  Ova¬ 
ria  et  styli  congenerum.  Stigma  quam  in  praecedente  parum  convexius.  Fructus  desideratur. 

1  Habitat  in  alpestribus  Morro  de  Hilla  Rica,  Provinciae  Minas  Geraes. 

Floret  Martio,  lj . 

Explic.  Tab.  XXXI.  2.  Ditassa  mucronata.  Fig.  1.  Flos  apertus  valde  auctus.  2.  Idem  a  dorso  visus. 
3.  Corona  staminea  duplex.  4.  Coronae  exterioris  foliolum  magis  auctum.  5-  Corona  interior  cum  columna 
fructificationis.  6.  Columna  fructificationis  magis  aucta.  7.  Retinaculum  cum  pollinis  massis  maxime  auctum, 
fl.  Ovaria  et  styli  in  calyce. 

Reliquae  species  e  Brasilia  allatae  sunt: 

3.  D.  passerinoides,  frutescens,  erecta,  foliis  e  basi  cordata  ovato  -  lanceolatis  acutis  integerri¬ 
mis  margine  reflexis  subsessilibus  approximatis,  umbellis  paucifloris. 

Habitat  in  alpestribus  districtus  adamantum. 

Floret  Majo.  . 

D.  decussatae  valde  affinis  et  fortasse  nihil  nisi  ejusdem  varietas  tenuior. 

4*  D.  acerosa,  frutescens,  erecta,  foliis  lineari -subacerosis  oppositis  ternis  quaternisve  vil¬ 
losis,  floribus  umbellatis. 

Habitat  in  monte  Itambe  da  Villa  do  Principe ,  locis  alpestribus. 

Floret  Majo.  Ii . 

5.  D.  laevis,  fruticosa,  subrecta,  ramis  laxis,  foliis  breviter  petiolatis  lineari  -  lanceolatis 
mucronatis  planis  utrinque  glabris,  umbellis  multifloris,  pedicellis  flore  brevioribus. 

Habitat  in  adscensu  montis  Itambe  de  Mato  dentro ,  Provinciae  Minas  Geraes. 

Floret  Majo.  % . 

6.  D.  linearis,  suffrutescens,  volubilis,  foliis  breviter  petiolatis  linearibus  acutis  mucronatis 
planis  utrinque  glabris,  umbellis  paucifloris,  pedicellis  florem  aequantibus. 

Habitat  in  Morro  de  Villa  Rica. 

Floret  Martio.  . 

Flores  congenerum  maximi. 

7.  D.  retusa,  frutescens,  volubilis,  foliis  petiolatis  obovato  -  lanceolatis  retusis  mucronatis 
margine  planis  glabris,  floribus  umbellatis. 

Habitat  in  adscensu  Serra  do  Caraga ,  Provinciae  Minas  Geraes. 

Floret  Martio.  . 

8.  D.  obcordata,  frutescens,  volubilis,  foliis  petiolatis  ovato  -  subrotundis  reflexo -complicatis 
obcordatis  cum  mucrone  utrinque  glabris  subtus  glaucescentibus,  floribus  subsolitariis. 

Habitat  in  alpestribus  graminosis  districtus  adamantum ,  Provinciae  Minas  Geraes. 

Floret  Majo.  Ij . 

r. 

XIX.  PHYSIANTHUS.  t 

PENTANDRIA  Digjnia  Linn.  Syst.  Sex.  Familia:  ASCLEPIADEAE  Rob. 
Brown. 

CHARA  CTER.  D  I FFERENTIA LIS. 

Corolla  campanulata,  tubo  inflato- ventricoso,  limbo  quinquefido  connivente.  Co¬ 
lumna  fpojctificationis  inclusa.  Corona  staminea  inclusa  pentaphylla,  foliolis  tubo  sta¬ 
mineo  insertis  ,  deinde  corollae  adnatis  ,  sursum  liberis  cucullatis.  Antherae  mem¬ 
brana  terminatae.  Pollinis  massae  decem,  ceraceae,  compresso  -  clavatae,  in  cruribus 
retinaculi  deflexis  pendulae.  Stigma  biapiculatum.  Semina  comosa. 

14 

XIX.  PHYSIANTHUS. 


CHARACTER  NATURALIS. 

Calyx  inferus ,  quinquepartitus ,  laciniis  ovatis  erecto  -  patentibus.  Corolla  in¬ 
fera,  monopetala,  subcarnosa ,  campanulata ,  tubo  inflato -ventricoso ,  limbo  quinquefido, 
laciniis  ovatis  erectis  conniventibus ,  aestivatione  contorta.  Corona  inclusa,  basi  sta¬ 
minum  affixa,  deinde  ad  medium  usque  corollae  adnata,  pentaphylla,  foliolis  ovatis 
extrorsum  cucullatis  carnosis.  Columna  fructificationis  inclusa.  Staminum  filamenta 
quinque,  brevia,  connata,  coronae  foliolis  opposita,  parum  supra  basin  callo  annulari 
elevato  cincta.  Antherae  membrana  brevi  diaphana  stigmati  adpressa  auctae , 
basi  ad  latera  loculamentorum  in  angulum  acutum  prominentem  dilatata.  Pollinis 
massae  decem ,  ceraceae ,  compresso  -  clavatae ,  pendulae.  Retinacula  stigmati  affixa, 
ovata,  sulco  longitudinali  bipartibilia ,  cincta  membrana  tenui  apice  biauriculata ,  basi 
in  crura  plana  pollinifera  producta.  Ovaria  lagenaeformia.  Styli  breves,  teretes, 
apice  articulati.  Stigma  pentagonum,  apice  bifidum,  laciniis  brevibus  subulatis  conni¬ 
ventibus.  Folliculi  desiderantur. 

Habitus  :  Planta  herbacea,  volubilis,  lactescens,  foliis  oppositis ,  floribus  cymosis. 

Statio  et  Habitatio:  Unica  species  in  umbrosis  sylvaticis  ad  tropicum  Capricorni  lecta. 

Etymologia:  Nomen  e  graeco,  ob  corollam  inflatam. 

Affinitas  :  Inter  Kanahiam  et  Diplolepidem  R.  Brown  ponenda ,  sed  ab  utraque 
distinctissima. 

1.  PHYSIANTHUS  ALBENS,  f  Tab.  XXXII. 

Ph.  herbacea ,  volubilis ,  foliis  oppositis  integerrimis  acutis  basi  cordato  -  truncatis, 
subtus  albo  -  pruinosis  ,  floribus  subdichotomo  -  cymosis. 

Radix  perennis.  Caulis  herbaceus,  volubilis,  teres,  pilis  brevissimis  adpressis  tenuissime  pu¬ 
bescens,  crassitie  pennae  anserinae  vel  tenuior,  parum  ramosus,  ramis  axillaribus  patentibus,  in¬ 
ternodiis  inferioribus  elongatis  pedalibus,  superioribus  vix  folia  superantibus.  Folia  opposita,  petio- 
lata ,  ovato -oblonga,  basi  truncato -subcordata  lobis  obtusis,  integerrima,  acuta,  tenera,  supra  laete 
viridia  pilisque  tenuissimis  nudo  oculo  non  concipiendis  adspersa,  subtus  juniora  nivea,  adultiora 
ad  lentem  pilis  brevissimis  rigidis  adpressis  tenuissime  tomentosa,  duos  ad  tres  pollices  longa, 
unum  ad  duos  lata;  petioli  horizontaliter  patentes  vel  reflexi,  semiteretes,  supra  plani  subcanali- 
culati,  subtus  convexi,  ad  lentem  pubescentes,  duodecim  ad  sedecim  lineas  longi.  Pedunculi  la- 
terifolii  vel  rarius  axillares,  subdichotomi ,  quadri  -  quinque  -  ad  sexflori,  pubescentes,  subpolli- 
cares.  Flores  oppositi,  pedicellati,  inferiores  praecociores;  pedicelli  teretes  albido  -pubescentes* 
longitudine  florum,  bractea  lineari -lanceolata  integerrima  acuta  pubescente  breviore  suffulti;  flos 
infimus  plerumque  solitarius  longius  pedicellatus,  ipse  ebracteatus  sed  bracteae  flore  destitutae  op¬ 
positus.  Calyx  quinquepartitus,  laciniis  erecto  -  patentibus  ovato -lanceolatis  acutis  integerrimis 
utrinque  praesertim  basin  versus  tenuissime  pubescentibus,  apice  subventricoso- conniventibus,  co¬ 
rollae  duas  tertias  circiter  aequantibus.  Corolla  tenuissime  pubescens,  alba  cum  tinctura  rosea, 
subuncialis ;  tubus  basi  quinquegibbosus,  sursum  teres,  parum  constrictus,  longitudine  calycis; 
limbus  quinquefidus  laciniis  erectis  conniventibus  ovatis  acutiusculis  subcarnosis,  ad  lentem  re- 

liculato -verruculosis.  Coronae  foliola  latere  exteriore  ad  medium  usque  corollae  tubo  adnata,  sur¬ 
sum  convergentia,  extrorsum  cucullata,  acutiuscula,  subcarnosa,  glabra,  longitudine  circiter  an- 
therarum,  quibus  opposita  sunt.  Staminum  filamenta  carnosa,  glabra;  antherae  erectae,  stigmati 
adpressae,  basi  ad  latera  loculorum  in  angulum  acutum  prominentem  sursum  attenuatum  extensae, 
apice  membrana  parva  stigmati  adpressa  ovata  acuta  auctae.  Massae  pollinis  obovatae  utrinque 
obtusae,  reticulatae,  flavae.  Retinacula  foveis  seu  fornicibus  parvis  in  medio  stigmatis  aflixa, 
ovato  -  oblonga ,  sursum  acutiuscula,  linea  longitudinali  deorsum  latiore  concava  bipartibilia,  cincta 
margine  membranaceo  pellucido  apice  in  auriculas  duas  subrotundas  obtusas  extenso,  ad  latera 
angustato,  basin  versus  excurrente  in  crura  divergentia  plana  undulata,  pollinis  massas  gerentia, 
longitudine  ipsius  retinaculi.  Ovaria  glabra.  Styli  breves,  teretes,  glabri.  Stigma  obsolete  penta- 
gonum,  in  lacinias  duas  conicas  breves  conniventes  terminatum. 

Tota  herba  valde  lactescit. 

Habitat  in  sylvis  prope  Ypanema ,  Provinciae  S.  Pauli. 

Floret  Januario ,  Februario.  2£. 

-  Explic.  Tab.  XXXII.  Fig.  1.  Flos  integer  in  calyce  magn.  nat.  2.  Corolla  dissecta  ab  interiore  facie, 
aucta.  3-  Corona  cum  infima  corollae  parte  circumscissa,  cui  adhaeret,  et  cum  corpore  fructificationis.  4.  Fo¬ 
liolum  coronae  solitarium  ab  utrague  facie,  auctum.  5.  Stamen  cum  pollinis  massis  et  retinaculis  a  facie  interiore? 
magis  auctum.  6.  Pollinis  massae  in  retinaculo,  maxime  auctae.  7.  Ovaria  cum  stylis  et  stigmate,  aucta. 

XX.  SCHUBERTIA.  + 

PENT ANDRIA  Digynia  Linn.  Syst.  Sex.  Familia:  ASCLEPIADEAE  Rob. 
Brown. 

CHARACTER  DIFFERENTI  ALIS. 

Corolla  infundibuliformis ,  tubo  basi  globoso,  limbo  quinquepartito  patente.  Co¬ 
lumna  fructificationis  inclusa.  Corona  subinclusa,  basi  fundo  corollae,  sursum  per  cal- 
los  quinque  antheris  adnata  et  inde  in  lacinias  quinque  lanceolatas  stellato  -  conniventes 
producta.  Antherae  membrana  brevi  terminatae.  Pollinis  massae  pendulae.  Stigma 
turbinatum,  supra  convexo  -  planum.  Semina  comosa? 

CHARACTER  NATURALIS. 

Calyx  inferus,  profunde  quinquepartitus,  laciniis  magnis  erecto-patentibus.  Corolla 
infera,  monopetala,  infundibuliformis;  tubus  basi  globoso-pentagonus,  sursum  constrictus, 
cylindricus ;  limbi  laciniae  lineares  vel  lanceolatae,  horizontaliter  patentes,  contortae.  Co¬ 
lumna  fructificationis  inclusa.  Corona  simplex  quinquepartita,  imo  corollae  fundo  ad  ba¬ 
sin  columnae  fructificationis  inserta,  abinde  tubo  adnata  et  columnae  quoque  per  callos  quin¬ 
que  adhaerens  concavitatibus  totidem  interpositis,  sursum  libera,  in  lacinias  quinque  an¬ 
theris  oppositas  lineari  -  lanceolatas  stellatim  conniventes  terminata.  Filamenta  brevia,  car¬ 
nosa,  connata.  Antherae  quinque,  membrana  brevi  terminatae ,  basi  ad  latera  locu- 

lamentorum  in  angulum  longe  prominentem  deorsum  spectantem  dilatatae.  Pollinis 
massae  decem,  pendulae ,  compressiusculae,  obovatae,  reticulatae ,  binae  retinaculi  sub- 
rhombei  bipartibilis  cornei  cruribus  deflexis  affixae.  Ovaria  lagenaeformia,  sibi  adpressa. 
Styli  breves ,  teretes ,  apice  articulati.  Stigma  turbinatum ,  vertice  convexo  -  planum, 
brevissime  biumbonatum. 

Habitus:  Plantae  fruticosae,  volubiles,  hirsutae,  lactescentes,  foliis  oppositis  petiolatis 
cordatis,  floribus  umbellatis  subcarnosis  intus  saepius  barbatis. 

Statio  et  Habitatio:  in  America  tropica,  locis  umbrosis  sicciusculis. 

Etymologia  :  Appellavimus  hoc  genus  in  honorem  viri  aestumatissimi ,  amici  ca¬ 
rissimi,  H.  G.  Schubert,  Professoris  in  Alma  Erlangensi,  de  historia  naturali  multis  at¬ 
que  ingeniosissimis  scriptis  optime  meriti. 

1.  SCHUBERTIA  MULTIFLORA.  t  Tab.  XXXIIL 

S.  foliis  cordatis  obovatis  acutis,  umbellis  multifloris,  corollae  tubo  intus  glabro 
quam  laciniae  lineares  breviore. 

Frutex  scandens,  volubilis.  Caulis  in  inferiore  parte  lignescens,  cortice  laevigato  tenui  cine- 
rascente  obductus,  sursum  uti  rami  pauci  viridis,  teres,  striatus,  pilis  patentibus  scabriusculus, 
crassitie  pennae  anserinae  vel  crassior.  Folia  in  caulis  nodis  opposita,  internodiis  inferioribus  elon¬ 
gatis  subpedalibus,  superioribus  folii  longitudine,  petiolata,  obovato-oblonga,  cordata,  acuminata,  in¬ 
tegerrima,  supra  obscure  viridia,  pubescentia,  subtus  pallidiora,  nervo  medio  venisque  reticulatis  per¬ 
cursa  densiusque  pubescentia,  quatuor  ad  sex  pollices  longa,  tres  ad  quatuor  lata;  petioli  breves, 
semiteretes,  supra  plani  subcanaliculati,  pubescentes,  sex  ad  duodecim  lineas  longi.  Pedunculi 
laterifolii,  erecti,  teretes,  petiolis  triplo  longiores,  pubescentes,  multiflori.  Flores  decem  ad  vi- 
ginti  in  umbellam  hemisphaericam  congesti;  pedicelli  erecti,  teretes,  pubescentes,  unciales, 
bracteis  numerosis  lineari  -  subulatis  integerrimis  pubescentibus  semipollicaribus  suffulti.  Calycis 
laciniae  magnae,  lanceolatae,  acuminatae,  integerrimae,  erectae,  longitudinaliter  striatae,  parum  pu¬ 
bescentes,  pallide  virides,  corollae  tubo  parum  longiores.  Corolla  alba,  fauce,  serius  tota,  sordide 
flavescens;  tubus  basi  globoso -pentagonus ,  sursum  cylindricus,  extus  pubescens,  intus  glaber, 
subsemipollicaris ;  limbi  laciniae  horizontaliter  patentes  vel  reflexae,  lineares,  integerrimae,  extus 
pubescentes,  intus  glabrae,  quam  tubus  longiores.  Coronae  laciniae  basi  inter  se  et  cum  corollae 
tubo  connatae ,  sursum  antheris  per  callum  globulosum  obtusum  in  sicca  planta  vix  conspicuum 
cohaerentes,  ab  inde  liberae,  lineares,  integerrimae,  apice  crenato-subemarginatae,  carnosae,  exsertae 
et  stellatim  conniventes.  Filamenta  brevia,  carnosa,  basin  versus  attenuata.  Antherae  erectae, 
stigmati  adnatae ,  membrana  brevi  obtusa  auctae ,  angulis  ad  latera  loculorum  descendentibus  acutis 
valde  prominentibus,  coronae  callos  interjectos  quasi  amplectentibus.  Pollinis  massae  flavae  in 
retinaculi  rhombei,  linea  concava  sursum  latiore  bipartibilis,  fusci,  basi  emarginati  cruribus  deflexis 
basi  constrictis  deinde  dilatatis  compressis  pallide  flavis.  Styli  breves,  virides.  Stigma  turbinato- 
pentagonum,  apicem  versus  gerens  fornices  quinque,  quibus  retinacula  incumbunt,  angulis 
prominentibus  impositos,  margine  elevato  lineari  deorsum  arcuato  atque  concavitates  ab  anthe- 
rarum  loculis  impressas  cingente  inter  se  junctos,  vertice  convexo  -  planum ,  umbone  emarginato. 

Habitat  in  umbrosis  ad  saxa  granitica ,  inter  Alegre  et  Capoculo,  praedia  in  via  pu¬ 
blica ,  quae  a  Joazeiro  ad  Oeiras  ducit ,  sita,  Provinciae  Pernambucanae. 

Floret  Aprili.  2J. . 


Explic.  Tab.  XXXIII.  Fig.  1.  Corollae  tubus,  magn.  nat.  2.  Idem  laciniis  duabus  resectis,  ut  corona 
appareat,  auctus.  3.  Laciniae  duae  cum  coronae  lacinia,  magis  auctae.  4.  Columna  fructificationis,  resectis 
basi  callis  coronae  foveas  duas  exbibens ,  aucta.  5.  Stamen  ab  interiore  facie,  ut  appendix  membranacea  ap¬ 
pareat.  6.  Pollinis  massae  in  retinaculo.  7.  Ovaria  cum  st}'lis  et  stigmate. 


Altera  species  in  Brasilia  obvia  est: 


2.  S.  graistuflora,  foliis  cordatis  obovatis  acutis,  umbellis  paucifloris,  corollae  tubo  intus  bar¬ 
bato  lacinias  limbi  ovatas  aequante. 

Habitat  in  sylvis ,  ad  arbores  scandens ,  inter  Brejo  et  Ilha ,  praedia ,  Provinciae  Piau- 
hiensis. 

Floret  Aprili ,  Majo.  2J.. 


Ad  nostrum  genus  praeterea  referri  debet: 

3.  S.  longiflora,  foliis  cordatis  obovatis  acutis  villosis,  umbellis  multifloris,  corollae  tubo 
intus  hirsutissimo  limbi  lacinias  lanceolatas  triplo  superante. 

Cynanchum  longijlorum  Jacq.  Amer.  p.  45.  Tab.  85.  {ed.  pictae'). 

Crescit  Carthagenae  in  sylvis  densis. 

Floret  Augusto.  3j. . 


XXI.  ASPIDOSPERMA.  t 

PENT ANDRIA  Monogynia  Linn.  Syst.  Sex.  Familia:  APOCYNE./E  Rob. 
Brown. 

CHARACTER  DIFFERENTIALIS. 

Calyx  quinquepartitus.  Corolla  quinquefida ,  contorta.  Stamina  quinque  infra  fau¬ 
cem  nudam  tubo  adnata,  caeterum  libera,  inclusa,  filamentis  brevissimis.  Stylus  cla¬ 
vatus.  Folliculus  unus  vel  duo  obovati,  compresso  -  inaequilateri.  Semina  plura  mem¬ 
branaceo  -  alata ,  bracteata  ,  peltata. 

CHARACTER  NATURALIS. 

Calyx  inferus,  campanulatus ,  quinquepartitus,  laciniis  erectis  lanceolatis.  Corolla 
infera,  monopetala,  tubo  recto  cylindrico,  limbo  quinquepartito  patente,  laciniis  lanceo¬ 
latis  acutis  vel  obtusis ,  aestivatione  contorta.  Stamina  quinque  corollae  tubo  adnata, 
inclusa,  a  stigmate  soluta.  Filamenta  brevissima,  teretia.  Antherae  dorso  parum  supra 
basin  insertae,  erectae,  ovatae,  biloculares ,  loculis  antice  longitudinaliter  dehiscenti¬ 
bus,  ad  basin  usque  polline  minutissimo  globoso  farctis.  Ovaria  duo,  basi  connata, 

sursum  arcte  sibi  adpressa,  unilocularia,  ovulis  pluribus.  Stylus  inclusus,  rectus,  cy¬ 
lindricus,  linea  longitudinali  concava  bipartibilis.  Stigma  clavato  -  incrassatum ,  apice 
cylindraceo-umbonatum,  barbatum  vel  nudum.  Folliculi  solitarii  vel  bini,  lignosi,  com¬ 
pressi,  convexiusculi ,  obovati,  inaequilateri ,  dorso  recti,  ventre  convexo  longi tudinaliter 
ultra  dimidium  dehiscentes,  polyspermi.  Semina  in  folliculi  margine  ventrali  per  paria 
affixa  trophospermiis  filiformibus  in  latere  interiore  ad  centrum  seminis  usque  productis, 
deorsum  bifariam  imbricata ,  summa  et  simul  intima  pendentia ,  lateralia  horizontalia, 
infima  exteriora  adscendentia.  Testa  tenera ,  chartacea ,  supra  nucleum  parenchymate 
spongioso  farcta  ,  marginem  versus  in  alam  orbicularem  vel  ellipticam  membranaceam 
tenuiter  radiato  -  striatam  attenuata.  Tunica  interior  cum  testae  parenchymate  con¬ 
nata  et  vix  distinguenda.  Albumen  nullum.  Embryo  rectus,  heterotropus ,  cotyledo¬ 
nibus  magnis  planis  sibi  incumbentibus ,  radicula  recta ,  cylindrica. 

Habitus.  Arbores  ramis  patentibus  saepe  squarrosis  vel  refractis ,  cortice  sube- 
roso  solidove  tectis ,  foliis  ovatis  integerrimis  plerumque  pube  obductis  alternis  sessili¬ 
bus  vel  petiolatis  exstipulaceis ,  floribus  terminalibus  cymosis ,  fructu  plerumque  unico 
e  quavis  cyma. 

Statio  et  Habitatio  :  Genus  forsan  speciebus  dives  in  sylvis  aestate  sicca  aphyl- 
lis,  quas  Ccilingas  vocant,  atque  in  campis  sparsis  arboribus  consitis,  Tabuleiro  dictis, 
in  interioribus  terrae  continentis  a  20° — 8°  lat.  austr.  usque  observatum.  Sicca  aprica 
non  plane  respuit  ,  attamen  in  subsylvaticis  vel  in  sylvis  frequentius  occurrit.  Terram 
calcaream  praediligit,  altitud.  supra  Oceanum  1000  ad  1500  pedum. 

Etymologia:  Nomen  e  graeco,  ob  semen  trophospermio  centrali  affixum  clypeique 
figuram  referens. 

Affinatas:  Fructus  structura  Allamandam  prae  aliis  refert,  cujus  capsula  (velut 
e  duobus  generis  nostri  folliculis  connatis  orta)  eodem  modo  trophospermiis  margi¬ 
nalibus,  sed  in  toto  ambitu  dispositis  instructa  est,  et  seminum  quoque  insertione  figura¬ 
que  affinem  se  praebet. 

1.  ASPIDOSPERMA  TOMENTOSUM.  +  Tab.  XXXIV. 

A.  ramis  suberosis ,  foliis  terminalibus  in  orbem  congestis  ovatis  basi  attenuatis 
subsessilibus  acutis  utrinque  tomentosis ,  cymis  compositis  dense  congestis. 

Arbop.  decem  —  quindecimpedalis ,  torta,  ramis  expansis,  cortice  crasso  suberoso  cinereo- 
iutescente  ,  in  ramulis  ad  innovationes  parum  constrictis  et  hinc  quasi  articulatis  spongioso  rimu- 
loso  et  cicatricibus  foliorum  delapsorum  concavis  transverse  oblongis  notato ,  ligno  texturae  sub¬ 
tilis  tenaci  pallide  flavescente,  buxeum  colore  et  textura  quasi  referente,  sed  minus  duro.  Folia 
in  apice  ramulorum  terminalia,  sex,  octo  vel  decem  in  orbem  expansa,  basi  gemmae  squamis  per¬ 
sistentibus  brevibus  ovato  -  subrotundis  obtusiusculis  integerrimis  tomentosis  fuscis  solidis  munita, 

ovata  vel  obovata,  postice  attenuata  vel,  si  malis,  in  petiolum  decurrentia,  acuta,  integerrima,  nervo 
medio  subtus  prominente  crasso  percursa  venisque  marginem  versus  parum  divisis  costata,  utrin- 
que  tomentosa,  tomento  e  filis  tenerrimis  capillaribus  composito,  albido  -  virentia ,  tres  ad  sex  pol¬ 
lices  longa,  unum  ad  tres  lata,  juniora  densissime  tomentosa,  fulva;  petioli  breves,  semiteretes, 
supra  canaliculati,  tomentosi.  Cymae  terminales  inter  folia  provenientes,  compositae,  subdichoto- 
mae,  una,  duae  vel  tres  e  quovis  ramulo.  Pedunculi  communes  erecti,  teretes,  tomentosi,  in  ra¬ 
mos  duos  vel  tres  iterum  ramulosos  obsolete  dichotomos  divisi ,  pollicares  vel  sesquipollicares. 
Flores  in  ultimis  pedicellis  tres  ad  sex  vel  plures,  subdichotomo  -  aggregati.  Calyx  globoso -cam- 
panulatus,  quinquepartitus,  laciniis  erectis  ovato -lanceolatis  acutiusculis  subcarnosis  villosis,  corol¬ 
lae  tubo  duplo  brevioribus.  Corolla  monopetala,  tubo  erecto  basi  inflato -subpentagono  deinde 
cylindrico,  faucem  versus  parum  ampliato,  extus  villoso  intus  tenuissime  pubescente,  limbo  patente 
parum  contorto  quinquepartito  ,  laciniis  lineari  -  lanceolatis  acutiusculis ,  margine  integerrimo 
parum  inflexis,  extus  pubescentibus  intus  glabris,  longitudine  tubi.  Stamina  quinque,  a  stigmate 
libera,  corollae  tubo  adnata ,  inclusa.  Filamenta  brevissima,  teretia,  glabra.  Antherae  ovato- 
lanceolatae,  acutae,  flavescentes.  Ovaria  duo,  semi -  elliptica,  basi  connata,  ovarium  didymum  re¬ 
ferentia,  glabra.  Stylus  erectus,  compresso  -  teres,  glaber,  ovariis  parum  longior,  calycem  aequans. 
Stigma  turbinatum,  apice  truncatum,  umbone  cylindrico  pilis  rigidis  nonnullis  coronato  superimpo¬ 
sito.  Folliculi  plerumque  solitarii,  lignosi,  compresso  -  convexiusculi ,  obovati ,  inaequilateri ,  ex¬ 
tus  cortice  cinereo- flavescente  verruculoso  obducti,  intus  rugosi  flavescentes,  sesquipollicares  vel 
bipollicares ,  pollicem  lati.  Semina  circiter  sex,  ovata,  margine  lato  cincta,  tenuia,  glabra,  testacea. 

Habitat  in  campis  S.  Philippi ,  secundum  jluvium  S.  Francisci  in  Provincia  Minarum , 
inter  Contendas  et  Salgado  et  versus  occasum  juxta  Carinhanha  jluvium  et  in  planitie 
alta  Chapada  do  Parandn,  locis  fruticibus  obsitis  siccis. 

Floret  Augusto,  . 

Pereiro  do  campo  incolis  dictum. 

Explic.  Tab.  XXXIV.  Fig.  l.  Flos  integer.  2.  Calyx.  3.  Corolla  absque  calyce.  4.  Eadem  longitudi- 
naliter  dissecta,  omnia  aucta.  5.  Stamen  a  facie.  6.  Idem  a  dorso,  magis  aucta.  7.  Ovarium  auctum.  8. 
Stylus  cum  stigmate,  magis  auctus.  Q.  Folliculus,  magn.  naturali. 

2.  ASPIDOSPERMA  MACRO CARPON.  f  Tab.  XXXV  et  XXXVI. 

A.  ramulorum  cortice  solido,  foliis  ovato -subcordatis  petiolatis  obtusiusculis  coria¬ 
ceis,  adultioribus  supra  glabris,  cymis  compositis  densis. 

Arbor  decem  -  ad  quindecimpedalis ,  habitu  praecedentis ,  cortice  ramulorum  solido  griseo- 
fusco  verrucoso,  juvenili  molliter  cano  -  pubescente.  Folia  petiolata,  alterna,  ovato- elliptica,  basi 
subcordata,  obtusius  cula ,  integerrima,  margine  parum  revoluto,  firma,  coriacea,  attamen  decidua, 
nervo  medio  crasso  percursa  venisque  rarioribus  marginem  versus  parum  ramulosis  costata ,  ju¬ 
niora  utrinque  tomento  denso  albido  obducta,  adultiora  supra  glabra,  subtus  tomento  pallido  e 
pilis  quam  in  praecedente  crassioribus  facto  obducta,  tres  pollices  circiter  longa,  duos  lata;  petioli 
semiteretes ,  supra  canaliculati  subtus  convexi ,  pubescentes ,  tres  ad  quatuor  lineas  longi.  Cymae 
in  ramulis  ultimis  terminales,  compositae,  densae,  subdichotomae  ;  pedunculus  communis  teres,  to- 
mentosus ,  apice  bractea  una  alterave  ovato  -  subrotunda  obtusa  tomentosa  munitus ,  abinde  in  ra- 

mos  quatuor  atl  sex  aequales  breves  teretes  tomentosos  solutus.  Flores  in  ultimis  ramulis  sessiles, 
quam  in  praecedente  triplo  majores,  albi.  Calycis  campanulati  laciniae  lanceolatae,  acutae,  inte¬ 
gerrimae,  margine  parum  inflexo,  tomento  ochraceo-cinerascente  obductae,  corolla  duplo  brevio¬ 
res.  Corollae  tubus  e  basi  globosa  cylindricus,  extus  aeque  ac  laciniae  lanceolatae  obtusae  inte¬ 
gerrimae  parum  contortae,  quas  longitudine  aequat,  tomentosus ,  intus  glaber.  Stamina  eis  prae¬ 
cedentis  conformia,  anlheris  tamen  crassioribus.  Ovaria  praecedentis.  Stylus  cylindricus,  stigmate 
clavato  apice  umbonato  glabro.  Folliculi  solitarii  vel  gemini,  obovato  -  inaequilateri,  ventre  con¬ 
vexo  dorso  subrecto ,  compressi ,  plani ,  lignosi ,  duri ,  quatuor  ad  quinque  pollices  longi ,  tres  ad 
quatuor  lati,  extus  cortice  ruguloso  cinereo  cano  -  pubescente  lac  tandem  in  resinae  flavae  gut¬ 
tas  inspissatum  stillante  obducti,  intus  rugosi,  glabri,  sericeo  -  nitentes ,  pallide  fusco- ochracei, 
ventre  ultra  dimidium  dehiscentes  et  inde  subbivalves,  polyspermi.  Semina  viginti  vel  plura,  tro- 
phospermio  centrali  subancipiti  glabro  circiter  pollicari  aflixa ,  orbicularia ,  diametri  circiter  duo¬ 
rum  ad  trium  pollicum.  Testa  glabra,  sericeo  -  nitens ,  ochroleuca,  medio  spongiosa,  fuscescens, 
marginem  versus  in  alam  latam  orbicularem  membranaceam  striis  tenuissimis  radiatam  ampliata. 
Tunica  interior  testae  adnata.  Albumen  nullum.  Embryo  cotyledonibus  magnis  orbiculari  -  reni¬ 
formibus  compressis  planis  subcarnosis  sibi  incumbentibus,  radicula  recta  cylindrica  cotyledonum 
lobis  cincta. 

Habitat  in  campis  altis  inter  Tejuco  et  Serra  do  Gram  Mogol ,  Prov.  Minarum. 

Floret  Aprili.  "fr  * 

Euplic.  Tab.XXXV.  Aspidosperma  macrocarpon.  Tab.  XXXVI.  Fig.  1.  Ejusdem  corolla  dissecta,  magn. 
nat.  2.  3.  Stamen  a  facie  et  a  dorso,  auctum.  4.  Calyx  cum  ovariis  et  stylo,  minus  auctus.  5.  Stigma,  valde 
auctum.  6.  Folliculus,  magn.  naturali.  7.  Idem  apertus  cum  seminibus.  8.  Semen  resecta  ala  cum  embryone, 
magn.  nat.  Q.  Embryo  cotyledone  una  resecta,  m.  nat. 

Praeter  has  depictas  e  Brasilia  habemus: 

3.  A.  refractum,  cortice  solido,  ramulis  dichotomo  -  refractis,  foliis  ovatis  acutis  pubescenti¬ 
bus  ,  cymis  simplicibus  paucifloris. 

Habitat  in  sylvis  Ca tingas  dictis ,  inter  oppidum  Caitete  et  praedium  Maracas,  in  inte¬ 
rioribus  Provinciae  Bahiensis. 

Floret  Septembri ,  Octobri  £ . 

4.  A.  bicolor,  cortice  solido,  ramis  squarrosis,  foliis  petiolatis  obovatis  obtusis  supra  glabris 
subtus  tomentoso  -  canis. 

Habitat  inter  frutices  Provinciae  Piauhiensis. 

5.  A.  PYRiFOLiuitr,  cortice  solido,  foliis  petiolatis  ovatis  acutis  utrinque  glabris. 

Habitat  in  margine  sylvarum  Provinciae  Piauhiensis  prope  Oeiras  et  alibi. 

POLYGAMIA  Monoecia  Linn.  Syst.  Sex.  Familia:  SAPINDACE^E  Juss. 

\ 

CHARACTER  D IFFERENTI  ALI  S. 

He  rmaphroditis:  Calyx  quinquepartitus.  Corolla  pentapetala.  Nectarium:  dis¬ 
cus  glandulosus,  in  inferiore  floris  parte  in  squamam  duplicem  extensus,  stamina  octo 
adscendentia  cingens.  Ovarium  triloculare.  Stylus  simplex.  Capsula  incomplete  trilo¬ 
cularis ,  polysperma;  seminibus  bracteatis.  Masculis:  Calyx,  corolla  et  stamina  her¬ 
maphroditi.  Ovarii  rudimentum  conicum. 

CHARACTER  NATURALIS. 

Polygamo-monoica.  Hermaphroditis :  Calyx  inferus ,  quinquepartitus ,  laciniis 
ovatis.  Corolla  infera,  pentapetala,  subregularis ,  petalis  lineari  -  spathulatis  deciduis, 
aestivatione  imbricata  apice  involuta.  Nectarium  :  Discus  glandulosus  stamina  cingens, 
in  inferiore  floris  parte  in  squamam  truncatam  dentatam,  alteram  minorem  bicarinatam 
ambientem  extensus.  Stamina  octo,  e  fundo  floris.  Filamenta  adscendentia,  a  nec- 
tarii  squamis  aversa,  filiformia ,  glabra.  Antherae  erectae ,  ovatae ,  biloculares ,  longi- 
tudinaliter  dehiscentes.  Pollen  minutum ,  globosum ,  globulis  tribus  vel  pluribus  co¬ 
haerentibus.  Ovarium  ovatum,  triloculare,  loculis  multiovulatis.  Stylus  simplex,  teres, 
sursum  curvatus.  Stigma  subincrassatum ,  trilobum.  Capsula  magna,  lignosa,  globoso- 
trigona,  incomplete  trilocularis  ,  trivalvis.  Receptaculum  centrale  lignoso  -  suberosum, 
basi  et  apice  divisum  in  dissepimenta  incompleta  plana,  dorso  valvularum  affixa.  Semina 
in  quovis  loculo  sex  ad  octo,  basi  receptaculi  inserta,  erecta,  simpliciter  imbricata, 
bracteata,  transverse  oblonga.  Testa  papyracea,  marginem  versus  in  alam  membra¬ 
naceam  excurrens.  Tunica  interior  tenuis,  membranacea.  Albumen  nullum.  Embryo 
rectus  ,  orthotropus ,  cotyledonibus  magnis  dilatatis  planis,  radicula  conica  compressius- 
cula ,  plumula  vix  conspicua.  Masculis:  Calyx  et  Corolla  hermaphroditi.  Stamina 
longiora.  Ovaphi  rudimentum  parvum,  conicum,  triapiculatum. 

Habitus:  Arbores  mediocres,  foliis  impari -pinnatis  exstipularibus  alternis,  floribus 
paniculatis. 

Statio  et  Habitatio  :  Genus  observatum  in  interioris  terrae  continentis  campis, 
solo  calcareo  vel  arenoso,  inter  gradus  1Q  —  6  latit.  australis,  altitudine  supra  Oceanum 
1000  pedum  et  quod  excedit,  in  sylvis  aboriginibus  non  obvium. 

Etymologia.  E  graeco  tyxioc  et  x,x§tcs  ob  fructus  colorem. 

Affinatas  :  Genus  Llagunoae  Ruiz  et  Pavon.  flor,  peruv.  prodr.  p.  114.  tab.  28. 
affine,  sed  corolla  pentapetala  et  fructus  fabrica  distinctissimum. 

1.  PHAEOCARPUS  CAMPESTRIS,  t  Tab.  XXXVII.  et  XXXVIII. 

Ph.  foliis  pinnatis  cum  impari ,  floribus  paniculatis ,  capsula  globoso  -  trigona. 

Arbor  duodecimpedalis ,  ramis  tortis  patentibus,  cortice  laevigato  cinereo  intus  flavescente 
tandem  suberoso  vestitis,  ramulis  ultimis  petiolorum  cicatricibus  notatis  griseo -pubescentibus  tere¬ 
tibus  vel  subangulatis.  Folia  alterna,  decidua,  pinnata  cum  impari,  quinque  —  sexjuga,  exsti- 
pulacea;  foliola  alterna,  sessilia,  elliptica,  obtusa  vel  subemarginata ,  integerrima,  membranacea, 
supra  glabra  vel  juniora,  praesertim  ad  venas,  pubescentia,  subtus  molliter  pubescentia,  nervo 
medio  prominente  percursa,  flavescenti- viridia,  duos  ad  tres  pollices  circiter  longa,  unum  vel  duo 
lata,  inferioribus  parum  minoribus;  petioli  communes  semiteretes,  supra  plani  subtus  convexi, 
basi  subincrassata  articulati,  pubescentes,  octo  ad  duodecim  pollices  longi.  Florum  paniculae 
pyramidatae,  plures  ex  apice  ramulorum  provenientes,  erectae,  multiflorae,  pedales.  Pedunculi 
teretes ,  sursum  angulati ,  tomento  fulvo  e  filis  inarticulatis  subulatis  parce  ramosis  conflato  ob¬ 
ducti,  basi  et  ad  ramulorum  insertionem  bracteis  nonnullis  ovatis  acutis  integerrimis  membra¬ 
naceis  tomentosis  fuscis  muniti;  ramuli  erecto  -  patentes,  superiores  sensim  breviores;  pedicelli 
ultimi  filiformes,  uniflori,  primum  erecti,  sub  anthesi  parum  nutantes,  fulvo  -  pubescentes, 
basi  articulati,  gemini  vel  terni,  rarius  solitarii  inter  bracteas  duas  lanceolatas  acutas  pubescen¬ 
tes  provenientes,  sex  ad  octo  lineas  longi.  Flores  hermaphroditi  duo  vel  tres  in  quaque  panicula 
inter  masculos  quadraginta  vel  quinquaginta.  Calyx  quinquepartitus  ,  laciniis  ovatis  obtusis 
margine  ciliato  -  crenulatis ,  extus  praesertim  basi  et  dorso  pubescentibus,  intus  glabris,  membra¬ 
naceis,  enerviis.  Corollae  petala  horizontaliter  patentia,  linearia,  duobus  superioribus  parum  ma¬ 
joribus  subfalcatis  ,  a  basi  ad  medium  usque  margine  revoluta,  apice  plana  rotundata  ibique  irre- 
gulariter  denticulato  -  crenata ,  extus  pubescentia,  flavo  -  viridia,  intus  margine  virentia  medio  violaceo- 
fusca  (chocoladina) ,  quatuor  ad  sex  lineas  longa,  apice  duas  lata.  Nectarium  annulus  glandulosus, 
crenatus,  flavescens,  stamina  cingens,  in  inferiore  floris  parte  in  squamam  adscendens  subqua- 
dratam  carnosulam,  apice  emarginato  -  tridentatam  ,  dente  medio  parum  majore  truncato  e  nervo 
extus  prominente  orto ,  glabram  vel  intus  ad  basin  pilis  nonnullis  adspersam  ,  quae  alteram  ambit 
duplo  minorem  ovatam ,  acutiusculam ,  integerrimam ,  carnosam ,  extus  pubescentem  intus  bica- 
rinatam  lineis  duabus  elevatis  inter  concavitates  a  pressione  filamentorum  ortas  positis.  Staminum 
filamenta  subulata ,  glabra,  brevia,  dimidium  ovarii  aequantia.  Antherae  ovatae,  obtusae, 
erectae,  attamen  dorso  parum  supra  basin  emarginatam  affixae,  biloculares,  antice  longitudinaliter 
dehiscentes.  Pollen  minutum,  globosum,  flavidum,  globulis  tribus  vel  pluribus  cohaerentibus. 
Ovarium  ovato  -  subtrigonum ,  basi  constrictum,  pube  flavescente  dense  obductum.  Stylus  sim¬ 
plex,  teres,  pubescens,  apicem  versus  curvatus,  longitudine  fere  petalorum,  in  stigma  capitato- 
tridentatum  glabrum  incrassatus.  Capsula  in  pedunculo  incrassato  lignescente  suspensa ,  de¬ 
presso  -  subgloboso- trigona ,  magnitudine  fructus  Citri  Aurantii  majoris,  epidermide  fusca  verru¬ 
culis  obscurioribus  obsita;  valvulae  naviculari  -  concavae ,  extus  medio  dorso  obtuse  subcarinatae, 
solidae,  lignosae,  intus  glabrae,  medio  dissepimentum  ferentes  incompletum  tenue  membranaceum 
fuscum ,  apice  et  basi  incrassatum  suberosum  ibique  cum  receptaculo  centrali  confluens.  Re¬ 
ceptaculum  centrale  medio  attenuatum  vel  plane  interruptum,  basi  et  vertice  pyramidato  -  incras¬ 
satum,  suberosum,  obscurius  fuscum.  Semina  transverse  oblonga,  extus  concava  intus  convexa, 
bracteata,  ala  cincta,  trophospermiis  rectis  compresso- conicis  receptaculi  parte  inferiori  affixa, 

duos  circiter  pollices  lata,  quindecim  lineas  longa.  Testa  papyracea,  tenuis,  e  stratis  duobus 
facile  separandis  composita,  quorum  exterius  pallide  fuscum  nitidum,  interius  cervinum,  marginem 
versus  in  alam  ejusdem  compagis  integerrimam  basi  emarginatam  extensa.  Tunica  interior 
membranacea,  fusca,  extus  pube  quasi  seu  scobe  fuscescente  adspersa.  Albumen  nullum.  Embryo 
rectus,  orthotropus.  Cotyledones  transverse  oblongae,  magnae,  basi  emarginata  subinaequali ,  pla¬ 
nae,  tenues,  venis  e  centro  radiantibus  percursae,  pollicem  et  quod  excedit  latae,  octo  ad  decem 
lineas  longae.  Piadicula  conica  crassiuscula  parum  obliqua.  Flores  masculi  hermaphroditis  calyce 
corolla  et  nectario  plane  conformes.  Staminum  filamenta  duplo  longiora,  adscendentia.  Ovarii 
rudimentum  exiguum,  oblongo  -  subtrigonum ,  pube  flavescente  adspersum.  Stigmatis  rudimentum 
sessile,  tridenticulatum ,  glabrum. 

Habitat  in  campis  calidis  altis  calcareis  passim  arbusto  consitis  inter  For  mi  g  as  et  Con¬ 
tendas  atque  in  campis  S.  Philippi  secus  flumen  S.  Francisci  inter  Salgado  et  Malhada , 
Provinciae  Minas  Geraes. 

Floret  Julio,  . 

Explic.  Tab.  XXXVII.  Phaeocarpi  campestris  ramus.  Tab.  XXXVIII.  Fig.  1.  Floris  masculi  calyx 
2.  Petalum  a  facie  et  a  dorso.  3.  Stamina  in  calyce.  4.  Squama  duplex  ovarii  rudimento  apposita,  aucta. 
5.  Squama  exterior  separata,  magis  aucta.  6.  Squama  interior  ab  utraque  facie,  aucta.  7.  Stamen  separa¬ 
tum,  valde  auctum.  8.  Ovarii  rudimentum.  g.  Flos  hermaphroditus.  10.  Stylus  auctus.  11.  Ovarium 
transverse  dissectum.  12.  Capsula.  13.  Eadem  aperta  ut  semina  et  dissepimentum  incompletum  pateant. 
14.  Semen.  15.  Idem  resecta  testa.  l6.  Embryo.  Omnia  magn.  nat..  17.  Radicula  cum  gemmula,  aucta. 

Alteri  speciei,  quae  Ph.  agrestis  dici  posset,  capsula  est  depressior,  subhexagona,  venis  ele¬ 
vatis  in  valvularum  superficie  notata,  colore  obscuriore. 

Habitat  haec  in  campis  agrestes  dictis ,  Provinciae  Piauhiensis. 

Fructifera  lecta  mense  Majo.  % . 


XXIII.  LAGETTA  juss. 

DIOECIA  Octandria  (Octandria  Monogynia)  Linn.  Syst.  Sex.  Familia:  THY¬ 
MELEN  Juss. 

CHARACTER  D  IFFERENTIA LIS. 

Dioica  vel  (in  altera  specie)  hermaphrodita  (?)  Masculis:  Perianthium 
quadrifidum.  Stamina  octo.  Squamulae  totidem  in  fundo  floris.  Foemineis:  Perianthium 
quadrifidum,  persistens.  Stylus  simplex,  stigmate  capitato -bilobo.  Drupa  sicciuscula, 
calyce  inclusa  ,  mono  -  tripyrena. 

CHARACTER  NATURALIS. 

Dioica  vel  (in  L.  lintearia)  hermaphr odi t a.  Masculis:  Perianthium  tubulosum, 
quadrifidum,  laciniis  subpatentibus  sericeis.  Stamina  octo,  duplici  serie  perianthii  tubo  inserta, 
superiora  limbi  laciniis  opposita,  inferiora  cum  illis  alternantia.  Filamenta  brevissima,  teretia, 
glabra.  Antherae  erectae,  ovatae,  biloculares,  loculis  introrsum  longitudinaliter  dehiscentibus, 

polline  minuto  globoso  albido  farctis.  Spu amulae  octo  parvae,  lineari -setaceae  infundo 
floris,  pilis  densissimis  sericeis  interpositae.  Foemineis:  Perianthium  inferum,  sub- 
campanulato- tubulosum,  quadrifidum,  limbo  patente,  utrinque,  praesertim  intus,  sericeo- 
hirsutum ,  persistens.  Spu  amulae  in  fundo  floris  aeque  ac  in  masculis.  Ovarium  sericeo- 
hirsutum ,  uniloculare ,  ovulo  uno  vel  tribus.  Stylus  terminalis ,  rectus ,  cylindricus. 
Stigma  capitato -bilobum.  Drupa  perianthio  persistente  baccato  -  tunicata  pilisque  in  illius 
superficie  interiore  dense  involuta ,  sicciuscula  ,  mono  -  rarius  di  -  vel  tripyrena.  Pu¬ 
tamen  ovato  -  subtrigonum  ,  acutiusculum ,  fragile.  Testa  simplex,  tenuis,  basi  chalaza 
cupulari  obscuriore  notata.  Embryo  inversus,  cotyledonibus  carnosis  plane  sibi  incum¬ 
bentibus  ,  radicula  supera  brevi  conica ,  gemmula  subobsoleta. 

Habitus  :  Frutices  vel  arbores  dense  ramosae ,  libro  tenaci  deductili ,  foliis  sim¬ 
plicibus  oppositis  alternis  vel  sparsis ,  floribus  terminalibus  racemosis. 

Statio  et  Habitatio:  Occurrunt  in  America  tropica  locis  virgultosis  umbrosis  de¬ 
pressis  vel  quoque  (L.  lintearia)  in  summis  montibus. 

1.  LAGETTA  FuNIFERA.  t  Tab.  XXXIX. 

L.  dioica,  foliis  oppositis  alternisve  lanceolatis  acutis  integerrimis  subtus  sericeis, 
floribus  terminalibus  subracemosis. 

Daphne  brasiliensis ,  Raddi  quaranta  Piante  dei  Br asile  p.  12.  n.  Q. 

Fanifera  utilis ,  Leandro  in  litt.  ad  Acad.  Monae,  ined. 

Frutex  humanae  altitudinis  ,  cortice  cinerascenti  -  fusco  glabro  tenacissimo  intus  sericeo- 
nitente  tectus,  ramis  teretibus  subdichotomis ,  junioribus  pilis  fuscescentibus  patentibus  dense 
vestitis  atque  hinc  inde  gemmarum  squamis  persistentibus  munitis,  inter  alias  plantas  assurgens  at¬ 
que  eas  circumvolvens  nec  tamen  ipse  scandens  vel  volubilis.  Folia  in  diversis  ramis  opposita,  terna 
vel  ad  ramificationes  quaterna,  vel  quoque  alterna  sparsave ,  lanceolata,  in  petiolum  brevissimum 
attenuata,  acuta,  integerrima,  supra  glabra,  laete  viridia,  nitidiuscula,  subtus  pilis  fuscescentibus 
aeque  ac  rami  novelli  sericeo -hirta,  membranacea,  tres  ad  quatuor  pollices  longa,  octo  ad  duo¬ 
decim  lineas  lata,  exstipularia.  Flores  in  dichotomia  ramorum  vel  terminales,  raro  axillares. 
Masculi  in  racemum  vel,  si  mavis,  in  cymam  simplicem  paucifloram  nutantem,  bracteis  seu 
gemmae  squamulis  persistentibus  linearibus  acutis  suffultam  congesti;  pedunculus  communis  brevis, 
vix  quatuor  lineas  longus,  aeque  ac  reliquae  floris  partes  pilis  fuscescentibus  sericeo -pubescens; 
pedicelli  sex  ad  decem,  uniflori,  omnes  in  apice  pedunculi  communis  affixi,  longitudine  inter 
se  inaequales,  filiformes,  apice  articulati  ibique  subincrassati ,  nutantes,  post  floris  delapsum  per¬ 
sistentes,  quinque  ad  sex  lineas  longi.  Perianthii  tubus  gracilis,  duas  —  tres  lineas  longus,  utrin¬ 
que  sericeo -hirsutus,  viridis;  limbus  erectus  quadrifidus,  laciniis  ovatis  acutis.  Staminum  filamenta 
brevissima,  glabra.  Antherae  erectae,  ovatae,  acutae,  anticae,  polline  minutissimo  globoso  fla¬ 
vido  farctae.  Squamulae  octo,  plerumque  per  paria  conjunctae,  subulatae,  vitellinae,  unam  vel 
unam  et  dimidiam  lineam  longae ,  in  fundo  floris  pilis  copiosis  longis  albidis  fere  absconditae. 

Pistilli  rudimentum  nullum.  Foeminei  subsessiles ,  subsolitarii  masculisque  rariores,  caeterum  eis 
praeter  tubum  magis  inflatum  atque  toto  ambitu  majorem  conformes ,  intus  densius  pilosi.  Squa¬ 
mulae  uti  in  masculis.  Ovarium  ovato  -  globosum ,  hirsutum,  uniloculare,  ovulo  plerumque  unico, 
rarius  duobus  vel  tribus.  Stylus  cylindricus,  glaber,  longitudine  perianthii.  Stigma  capitato -bilo- 
bum ,  tuberculis  parvis  acutiusculis  echinato  -  verrucosum.  Drupa  magnitudine  nucis  Avellanae , 
perianthio  persistente  arcte  adpresso  inclusa  pilisque  densis  tubi  superficiei  interiori  aeque  ac 
fructui  ipsi  impositis  intricatisque  involuta,  sicciuscula,  mono  -  rarius  di  -  vel  tripyrena.  Pyrena 
ovato  -  trigona,  acutiuscula ,  glabra,  putamine  fragili  fusco.  Testa  tenera,  fuscescens,  basi  cha- 
laza  cupulari  crassiore  nigricante  notata.  Albumen  nullum.  Embryo  inversus,  cotyledonibus  carno¬ 
sis  crassis  ovatis  retusis  planis  sibi  incumbentibus,  radicula  parva  conica. 

Habitat  locis  montanis  ad  Aquaeductum  prope  Rio  de  Janeiro. 

Floret  Julio.  % . 

Incolis  Embira-branca  dicitur,  qui  librum  ad  contorquendos  funes,  nisi  madefiant,  sat  du¬ 
rabiles  deducunt. 

Explic.  Tab.  XXXIX.  I.  Lagettae  Funiferae  ramus  foemineus.  II.  Ejusdem  ramus  masculus.  Fig.  1.  Flos 
masculus  discissus.  2.  Squamulae  duae  e  fundo  perianthii.  3.  Alia  magis  aucta.  4.  Stamen  auctum.  5.  Pollen 
valde  auctum.  6.  Flos  foemineus  discissus  cum  ovario  et  squamulis.  7.  Styli  pars  superior  cum  stigmate, 
magis  aucta.  8.  Calyx  fructifer.  Q.  Drupa.  1 0.  Pyrena  magn.  nat.  11.  Eadem  putamine  demto.  12.  Coty¬ 
ledones  transversim  dissectae.  13.  Semen  longitudinaliter  dissectum,  ut  gemmula  appareat. 

Duae  praeter  descriptam  in  Brasilia  occurrunt  plantae  ad  Thymelaearum  familiam  pertinentes, 
quarum  utraque  novum  genus  constituit : 

I.  DAPHNOPSIS.  Dio ica.MAScuuis:  Perianthium  quadrifidum.  Stamina  octo.  Rudimentum  pistilli. 
Squamae  nullae.  Foemineis  :  Perianthium  quadrifidum ,  ad  basin  drupae  persistens.  Stylus  brevis¬ 
simus.  Stigma  capitato  -  bilobum.  Drupa  sicca  nuce  fibrosa. 

I.  D.  brasiliensis  f  Habitat  in  umbrosis  sylvaticis  ad  Morro  do  Lobo  atque  inter  Hillam 
de  S.  Joao  de  Atibaya  atque  Jacaray ,  Provinciae  S.  Pauli  versus  confinia  Provinciae  Mi¬ 
nas  Geraes. 

II.  SCHOENOBIBLUS.  Dioica.  Masculis:  Perianthium  infundibuliforme,  limbi  laciniis  quatuor 
reflexis.  Stamina  quatuor,  exserta.  Squamae  nullae.  Foeminei  ignoti. 

1.  Sch.  daphnoides  f  Habitat  in  sylvis  inundatis  ad  flumen  Japiird ,  Provinciae  a  flu¬ 
mine  nigro  dictae. 

MOJNOECIA  Triandria  Linn.  Syst.  Sex.  Familia:  EUPHORBIA CE^E.  Jussieu. 

CHARACTER  DIFFERENTI  ALIS. 

Monoica.  Masculi  in  spicis  distichis,  bini  bractea  quinqueloba  cincti.  Calyx 
triphyllus  ,  foliolis  subunguiculatis.  Stamina  tria.  Foeminei  solitarii  infra  masculos,  e 
squama  conformi.  Calyx  inferus,  triphyllus.  Ovarium  sexgibbosum.  Stigmata  tria  ses¬ 
silia.  Capsula  tricocca,  coccis  monospermis,  singulis  apicem  versus  bicorniculatis. 

CHARACTER  NATURALIS. 

Monoica.  Flores  masculi  in  spicis  distichis,  racheos  compressae  dentibus  alternis 
insidentes ,  numerosi ,  bini  bractea  quinquefida  cincti  ,  uno  praecociore  pedicellato, 
altero  sessili.  Calyx  (vel ,  si  mavis ,  corolla)  triphyllus  ,  foliolis  ovatis  apice  conniven- 
tibus  carinatis.  Stamina  tria,  cum  calycis  foliolis  alternantia  et  tandem  inter  ea  reflexa. 
Filamenta  brevia,  subulata.  An  therae  erectae,  ovato  -  subrotundae ,  biloculares,  locu¬ 
lis  latere  longitudinaliter  dehiscentibus,  polline  minuto  elliptico  linea  longitudinali  notato 
subpedicellato  farctis.  Pistilli  rudimentum  nullum.  Flores  foeminei  infra  spicas  mas¬ 
culas  unus  ,  duo  vel  tres ,  singuli  bractea  quinquefida  vel  trifida  cincti.  Calyx  inferus, 
triphyllus,  persistens;  foliola  ovata,  obtusa.  Ovarium  simplex,  triloculare,  loculis  unio- 
vulatis,  ovato  -  trigonum ,  apicem  versus  sexgibbosum,  saepe  pubescens.  Stylus  nullus. 
Stigmata  tria,  persistentia,  simplicia,  divergentia,  revoluta.  Capsula  subrotundo -tri¬ 
gona  ,  saepius  pubescens ,  tricocca ;  cocci  monospermi  ,  crustacei ,  fragiles  ,  singuli  api¬ 
cem  versus  prominentiis  duabus  magis  minusve  distinctis  squamaeformibus  vel  subulatis 
instructi,  stigmatibus  persistentibus  coronati.  Semen  pendulum,  subtrigono -cylindricum, 
trophospermio  apice  in  strophiolam  peltatam  extenso.  Testa  fragilis,  raphe  laterali  in 
chalazam  verticalem  terminata  percursa. 

Habitus:  Herbae  annuae,  perennes  vel  parvi  frutices,  ramis  plerumque  innovando- 
fastigiatis  scopariis  inferne  aphyllis  ,  foliis  plerumque  minutiusculis  saepe  colore  glau- 
cescente  vel  rubente  ,  alternis  sparsisve ,  raro  oppositis ,  simplicibus ,  glandulosis ,  flori¬ 
bus  minutissimis,  in  spicas  tenues  distichas  laterifolias  vel  oppositifolias  congestis. 

Statio  et  Habitatio  :  Plantae  campestres  rarius  sylvestres  ,  altitudine  supra  Ocea¬ 
num  600  —  2000  ped.,  locis  siccis  lapidosis  apricis,  inter  tropicum  Capricorni  et  gradum 
decimum  latitud.  australis  in  Brasilia  frequentius  observatae ,  ulterius  tamen ,  uti  videtur, 
trans  Aequatorem  in  hemisphaerio  occidentali  sparsae. 

Etymologia  :  Nomen  e  graeco,  ob  spicas  florum  quasi  ochreatas. 

Affinitas:  Tragiae  proximum  genus,  sed  floribus  masculis  pluribus  bractea  quin- 
quefida  cinctis,  calyce  foemineo  triphyllo  capsulaeque  prominentiis  aeque  ac  toto  habitu 
distinctum. 

1.  CNEMIDOSTACHYS  MYRTILLOIDES.  t  Tab.  XL. 

C.  fruticosa,  caule  teretiusculo  pubescente,  foliis  e  basi  cuneata  ellipticis  obtusis  te¬ 
nuissime  crenatis,  glandulis  interjectis  prominentibus,  supra  glabriusculis  subtus  molliter 
glauco  -  pubescentibus ,  fructibus  puberulis. 

Frutex  humilis ,  bi  —  tripedalis ,  cortice  obscure  fusco  tenuiter  rimuloso  tectus ,  basi  glaber, 
sursum  pubescens,  ramosus;  rami  plurimi,  erecti,  fastigiati,  ramulis  alternis  vel  sparsis  molliter 
pubescentibus  subangulatis  vel  teretiusculis,  fuscis  vel  rubentibus.  Folia  alterna,  petiolata,  approxi- 
mata,  lanceolata,  basi  subattenuata,  obtusa  vel  acutiuscula  cum  mucrone,  margine  tenuissime  et 
irregulariter  crenulata,  glandulis  urceolatis  e  margine  paginae  inferioris  prominentibus  fuscis  inter 
crenas  a  se  invicem  remote  positis,  supra  glabra,  viridia  vel  rubentia,  subtus  pube  brevi  recta 
densa  e  pilis  simplicibus  subulatis  saepe  curvis  solitariis  vel  basi  geminis  composita  glauco  -  pubes¬ 
centia,  evenia,  nervo  medio  utrinque  prominente,  sex,  octo  ad  duodecim  lineas  longa,  duas,  tres 
ad  quatuor  lata;  petioli  semiteretes ,  supra  canaliculati,  unam  ad  duas  lineas  longi.  Flores  mas¬ 
culi  numerosi  in  spicis  solitariis,  tenuibus,  laterifoliis  vel  oppositifoliis ,  versus  apicem  ramorum, 
sesqui  -  bipollicaribus  ,  rachi  lineari  compressa  tenuissime  pubescente  dentata ,  gemini  vel  rarius 
terni  in  quovis  racheos  dente ,  uno  praecociore  breviter  pedicellato ,  reliquis  subsessilibus ;  squama 
cincti  quinquefida,  laciniis  ovato  -  subrotundis  acutiusculis  vel  obtusis  integerrimis  vel  margine 
irregulariter  lacinulatis  membranaceis ,  extus  a  basi  ad  medium  usque  pubescentibus ,  abinde  aeque 
ac  intus  glabris,  enerviis,  media  parum  majore.  Calycis  foliola  basi  attenuata,  subunguiculata,  sursum 
ovata  obtusa,  integerrima,  glabra,  conniventia,  medio  linea  longitudinali  extus  concava  intus  con¬ 
vexa  notata,  flava  dein  rubentia.  Staminum  filamenta  teretia,  glabra,  foliolis  calycinis  breviora 
atque  inter  ea  reflexa.  Antherae  flavidae.  Flores  foeminei  ad  basin  spicarum  vel  infra  eas  sparsi, 
duo  vel  tres,  remotiusculi ,  singuli  bractea  cincti  quam  in  masculis  majore  pubescente  quinquepar¬ 
tita,  laciniis  tribus  anterioribus  majoribus  et  profundioribus ,  posterioribus  duabus  obsoletis  obtusis. 
Calycis  foliola  ovata,  obtusa,  integerrima,  subtiliter  pubescentia,  membranacea,  ovario  plus  quam 
duplo  breviora,  enervia.  Ovarium  rotundato  -  subtrigonum ,  pubescens,  prominentiis  in  vertice  per 
paria  approximatis  ovatis.  Stigmata  glabra,  flavescentia.  Capsula  cylindrico-trigona,  tricocca,  plus 
minus  tenuiter  pubescens  vel  imo  villosa,  stigmatum  rudimentis  coronata.  Cocci  convexi,  linea  con¬ 
cava  a  se  invicem  separati  ipsique  in  dorso  linea  longitudinali  notati ,  quae  inter  verticis  prominentias 
breves  ovatas  squamaeformes  decurrit.  Semen  subcylindricum  vertice  subemarginatum,  suspensum  in 
trophospermio  tenui  in  strophiolam  medio  umbonatam  terminato.  Testa  cinereo -plumbea,  fragilis. 

Habitat  in  alpestribus  districtus  adamantum ,  Provinciae  Minas  Gerdes ,  altitudine  supra 
Oceanum  3000  circiter  pedum 

Floret  Majo ,  Junio.  $ 

Explic.  Tab.  XL.  Fig.  1.  Flos  masculus  in  racheos  dente  a  facie  visus.  2.  Idem  a  latere  cum  por¬ 
tione  racheos,  valde  auctus.  3.  Foliolum  calycis.  4.  Stamen,  maxime  auctum.  5.  Flos  foemineus  in  rachi, 
valde  auctus.  6.  Idem  a  vertice  visus.  7.  Capsula,  minus  aucta.  8.  Coccus  separatus  a  facie  interiore. 
q.  Semen  immaturum. 

2.  CNEMIDOSTAGHYS  MARGINATA,  f  Tab.  XLI. 

C.  fruticosa  ,  glauca ,  caule  angulato  glabro ,  foliis  basi  subcordato  -  rotundatis  vel 
ellipticis  ovatis  obtusis  cum  mucrone,  margine  calloso  crenulato  cinctis,  utrinque  glabris, 
coriaceis  firmis,  fructibus  glabris. 

Frutex  humilis,  ab  ima  basi  ramosus;  rami  primarii  teretius  culi ,  flexuosi,  nodosi,  epidermide 
cinereo- fusca  longitudinaliter  rimosa  et  cortice  brunneo  tecti,  juniores  e  fusco  glaucescentes,  glabri, 
ancipites  vel  angulati,  ad  ramificationes  incrassato  -  articulati.  Folia  opposita,  alterna  vel  sparsa, 
petiolata ,  ovata,  obtusa  cum  mucrone,  basi  rotundato  -  subcordata ,  margine  calloso  incrassato  te¬ 
nuissime  crenulato  albido  cincta,  firma,  coriacea,  utrinque  glabra,  glauca,  subtus  ad  basin  juxta 
marginem  glandulis  subternis  urceolatis  exsculpta,  nervo  medio  subrubente  prominente,  pollicaria 
vel  sesquipollicaria ,  sex  ad  decem  lineas  lata;  petioli  duas  lineas  longi,  semiteretes,  supra  cana¬ 
liculati  ,  glabri ,  ramuli  angulo  acuto  impositi ,  qui  inde  infra  folia  opposita  anceps ,  infra  alterna 
aut  sparsa  irregulariter  angulatus  est.  Spicae  masculae  quam  in  praecedente  longiores,  bi  —  quin- 
quepollicares.  Rachis  angulata,  glabra.  Flores  numerosi,  bini  e  squama  glabra  obsolete  quin- 
queloba,  lacinia  media  longiore  acuta  subciliata,  lateralibus  brevissimis  rotundatis.  Calycis  foliola 
apice  acutiusculo  inflexa,  medio  dorso  linea  extus  concava  intus  convexa  notata,  flavescentia.  Fi¬ 
lamenta  brevissima,  teretia,  sursum  incrassata.  Antherae  globosae,  rubentes.  Flores  eoeminei 
solitarii,  infra  spicam  masculam  vel  rarius  in  ipsa  ejusdem  basi,  primum  sessiles  et  squama  brevissima 
tri  -  vel  obsolete  quinqueloba,  lacinia  media  longiore  acuta  subciliata,  lateralibus  obsoletis  cincti, 
denique  grossificati  in  pedicello  brevi  trigono  e  squama  emersi.  Calycis  foliola  ovato- subrotunda, 
acutiuscula,  tenuissime  lacerato  -  ciliata ,  subaequalia.  Ovarium  globoso  -  trigonum,  vertice  promi¬ 
nentiis  sex  mamillaribus  per  paria  dispositis,  glabrum.  Stigmata  basi  connata,  sursum  revoluta, 
brevia,  crassa,  flavescentia.  Capsula  trigona,  glabra,  pedicellata,  pedicello  lineam  circiter  longo 
crasso  trigono,  stigmatibus  persistentibus  coronata,  tricocca;  cocci  convexi,  dorso  carinati,  api¬ 
cem  versus  prominentiis  duabus  brevibus  acutiusculis  instructi  vel  saepius  quoque  nudi. 

Habitat  in  campis  distinctus  adamantum  ,  Provinciae  Minas  Geraes. 

Floret  Majo ,  Junio.  %  . 

3.  CNEMIDOSTACHYS  serrulata.  t  Tab.  xlii. 

C.  frutescens,  caule  piloso -hispido  ,  foliis  basi  rotundatis  oblongo  -  lanceolatis  acu¬ 
tiusculis,  margine  uncinato -serrulatis,  uti  fructus  pubescentibus. 

Frutex  humilis,  sesqui-vel  bipedalis.  Radix  lignosa,  torta,  extus  cinereo- flavescens  intus  albida. 
Caulis  adscendens  ,  teretiusculus ,  cortice  atro  -  purpureo  glabro  transverse  tenuiter  rimuloso  tectus, 
ramosus;  rami  erecti,  teretes,  cinereo- fusci ,  pilis  longis  simplicibus  ad  lentem  albido  -  fuscoque 
annulatis  horizontaliter  patentibus  rigidiusculis  hispidi,  juniores  praeterea  pube  breviore  flaves¬ 
cente  vestiti  Folia  alterna  vel  rarius  ad  ramificationes  opposita,  petiolata,  lanceolata  vel  oblongo- 
lanceolata ,  acutiuscula ,  basi  rotundata  ,  toto  margine  eleganter  atque  argute  uncinato  -  serrulata, 
glandulis  nonnullis  orbicularibus  ex  inferiore  folii  pagina  inter  dentes  prominentibus,  membrana¬ 
cea,  utrinque  adpresso- pubescentia,  nervo  medio  prominente,  caeterum  evenia,  sex  ad  octo  lineas 
longa,  duas  ad  tres  lata;  petioli  semiteretes,  pubescentes,  lineam  longi.  Spicae  masculae  filifor- 

mes,  sesqui  -  bipollicares;  rachis  compressa,  pilis  patentibus  obsita.  Florus  quam  in  praeceden¬ 
tibus  minores,  bini  e  squama  pubescente  quinqueloba,  laciniis  lateralibus  obtusis,  media  parum 
longiore  acuta.  Petala  uti  in  praecedentibus  ,  flavo  -  aurantiaca.  Filamenta  teretia ,  adscendentia, 
demum  inter  petala,  quibus  duplo  breviora,  reflexa.  Antherae  ovato  -  subrotundae ,  miniato  -  fla¬ 
vae.  Flores  foeminei  infra  spicam  masculam  plerumque  duo,  sub  anthesi  sessiles,  squamula  quin¬ 
queloba  pubescente  cincti.  Calycis  foliola  ovato -lanceolata,  obtusa,  extus  pubescentia.  Ovarium 
globoso- trigonum ,  apice  sexcallosum ,  callis  per  paria  approximatis  mammillaribus,  pubescens. 
Stigmata  teretia,  glabra,  divergentia,  apice  revoluta.  Capsula  congenerum ,  breviter  pedicellata, 
molliter  pubescens,  prominentiis  in  vertice  coccorum  compressiusculis  obtusis. 

Habitat  in  campis  Provinciae  Minas  gerdes. 

Floret  Majo ,  Junio. 

4.  CNEMIDOSTACHYS  BIDENTATA.  +  Tab.  XLIII. 

C.  suffrutescens ,  glabra,  caulibus  virgatis  teretibus,  foliis  linearibus  acutis  argute 
serrulatis  basi  glandulis  duabus  prominentibus  dentatis ,  fructibus  glabris. 

Suffrutescens.  PiAdix  multiceps,  lignosa,  torta,  extus  ochraceo- fusca  intus  albida,  crassitie 
fere  digiti  minimi.  Caules  plurimi  ex  eadem  radice,,  tenues,  virgati,  simplices  vel  parce  in  ramu¬ 
los  duos  vel  tres  filiformes  divisi,  erecti,  teretes,  glabri,  tenuissime  longitudinaliter  striati,  apicem 
versus  a  petiolis  decurrentibus  angulati ,  basi  purpurascentes  sursum  virides  ,  pedales  vel  bipeda¬ 
les,  intus  medulla  evanescente  farcti  et  inde  adultiores  vel  sicci  cavi.  Folia  alterna,  remota, 
linearia,  in  petiolum  brevissimum  attenuata,  acuta  vel  obtusiuscula  cum  mucrone,  argute  calloso- 
serrulata,  basin  versus  glandulis  duabus  orbicularibus  centro  pertusis  ex  inferiore  folii  pagina  pro¬ 
minentibus  suboppositis  bidentata ,  utrinque  glabra ,  ad  lentem  punctis  minutissimis  albidis  promi¬ 
nulis  dense  obsita  et  inde  glaucescentia ,  evenia,  nervo  medio  prominente,  sesqui  -  vel  bipollicaria, 
duas  lineas  lata.  Spicae  masculae  versus  apicem  caulis  ramorumve  solitariae,  filiformes,  bi-vel  tri- 
pollicares.  Rachis  compressa,  glabra,  dentata  uti  in  reliquis.  Flores  nudis  oculis  vix  distinguendi, 
bini  e  squama  glabra  quinqueloba ,  laciniis  lateralibus  obtusis  ,  intermedia  acuta  mucronata  parum 
longiore.  Calyx  uti  in  praecedentibus.  Filamenta  subnulla.  Antherae  globosae ,  purpureae. 
Flores  foeminei  a  masculis  remoti  infra  eos  e  caule  vel  e  ramulo  solitarie  provenientes,  sub  an¬ 
thesi  sessiles  in  squama  glabra  quinqueloba,  laciniis  lateralibus  rotundatis  ,  intermedia  breviore 
acuta.  Calycis  foliola  ovato  -  lanceolata ,  acuta,  integerrima,  glabra.  Ovarium  globoso -trigonum, 
glabrum ,  apicem  versus  prominentiis  sex  parvis  mammillaribus.  Stigmata  basi  connata  ,  brevia, 
reflexa,  crassa,  glabra,  viridia.  Capsulam  non  vidi. 

Habitat  in  graminosis  montosis  prope  Filia  Rica ,  Provinciae  Minas  gerdes. 

Floret  Aprili ,  Majo.  2J.. 

5.  CNEMIDOSTACHYS  scoparia.  t  Tab.xuv. 

C.  fruticosa,  glabra,  caule  tereti  virgato,  foliis  anguste  linearibus  obtusiusculis  cre- 
natis,  fructibus  glabris. 

Caulis  fruticosus,  erectus,  teres,  striatus,  cortice  cinereo  -  fusco  glabro  obductus,  crassitie 
fere  pennae  anserinae,  sursum  solutus  in  ramos  numerosos  virgatos  subfastigiatos  erectos  teretes, 
apicem  versus  subangulatos ,  glabros,  virides  vel  glaucescentes.  Folia  alterna  vel  sparsa,  remota, 
subsessilia,  anguste  linearia,  obtusiuscula,  apice  saepe  reflexa,  calloso  -  crenata ,  sicca  convoluta 
vel  revoluta,  firma,  coriacea,  glabra,  glaucescentia,  evenia,  nervo  medio  prominente  percursa, 
pollicaria  vel  bipollicaria ,  vix  lineam  lata.  Spicae  masculae  versus  apicem  ramorum  plerum¬ 
que  solitariae  ,  filiformes  ,  sesqui  -  bipollicares.  Flores  magnitudine  vix  dimidium  grani 
Papaveris  aequantes,  bini  brevissime  pedicellati  squama  cincti  glabra  subtriloba,  laciniis  duabus 
utriusque  lateris  in  unam  obtusam  emarginatam  confluentibus ,  intermedia  parum  longiore  acuta. 
Calyx  et  Stamina  ut  in  congeneribus.  Flores  foeminei  a  spicis  masculis  plerumque  remoti  atque 
infra  cos  solitarii  in  ramo  sessiles.  Squama  triloba,  glabra,  laciniis  lateralibus  rotundatis,  inter¬ 
media  parum  longiore  acuta.  Calycis  foliola  ovato  -  subrotunda ,  obtusa,  membranacea,  glabra. 
Ovarium  glabrum,  globoso -trigonum ,  prominentiis  in  vertice  sex  minutissimis.  Stigmata  basi  sub- 
connata,  brevia,  subclavato- peltata,  carnosa,  glabra,  viridia.  Capsula  breviter  pedicellata,  cylin¬ 
drico  -  trigona,  glabra. 

Habitat  in  campis  montanis  Provinciae  Minas  geraes. 

Floret  Aprili ,  Majo.  . 

Reliquae,  quas  in  Brasilia  invenimus,  species  sunt: 

6.  C.  prostrata,  annua,  pubescens,  caulibus  diffusis  adscendentibus,  foliis  ovatis  vel  lanceolatis 
basi  rotundatis  acutis  tenuissime  crenulatis  glandulisque  interjectis  dentatis,  fructibus  glabriusculis. 

Habitat  in  deserti  arenosis  ad  jlumen  S.  Francisci  prope  Joazeiro ,  Provinciae  Bahiensis. 

Floret  Martio ,  Aprili.  ©. 

1.  C.  tragioides  ,  annua ,  pubescenti-hirta ,  caule  erecto,  foliis  ovatis  vel  lanceolatis  acutis  re¬ 
mote  denticulatis ,  fructibus  hirsutis. 

Habitat  ad  marginem  jlu minis  S.  Francisci  prope  Malhada ,  Provinciae  Bahiensis. 

Floret  Septembri,  Octobri.  ©. 

8.  C.  glaerata,  herbacea,  glabra,  caulibus  diffusis  adscendentibus,  foliis  e  basi  cordata 
ovatis  obtusiuscule  acuminatis  crenatis,  fructibus  glabris. 

Tragiae  corniculatae  Vahl  Ecl.  II.  p.  55-  tab.  19.  ad  nostrum  genus  revocandae  proxima, 
sed  foliis  crenatis,  in  illa  integerrimis,  diversa. 

Habitat  in  viis  et  in  apricis  montanis  prope  Bio  de  Janeiro. 

Floret  Julio ,  Augusto.  ©. 

g.  C.  salici  folia  ,  frutescens,  tota  glabra,  foliis  angusto -lanceolatis  acuminatis  crenato-ser- 
rulatis,  fructibus  glabris. 

Habitat  in  campis  prope  Hilla  Bica,  Provinciae  Minas  Geraes. 

Floret  Aprili  —  Junio.  1j  . 

10.  C.  oleoides,  suffrutescens ,  caule  hirto,  foliis  anguste  lanceolatis  basi  attenuatis  acutius- 
culis  cum  mucrone  tenuissime  serrulatis,  supra  molliter  pubescentibus,  subtus  pubescenti  -  canis, 
basi  glandulis  obsitis,  fructibus  pubescentibus. 

Habitat  in  campis  deserti  et  prope  Hilla  Rica ,  Provinciae  Minas  geraes. 

Floret  Aprili.  . 

11.  C.  hispida,  suffrutescens,  caule  hirto,  foliis  lanceolatis  basi  rotundatis  acutiusculis  cum 
mucrone ,  margine  tenuissime  serrulatis  glandulis  interjectis  remotis  prominentibus,  utrinque  pubes¬ 
centibus  ,  fructibus  hispidis. 

Habitat  in  campis  Provinciae  Minas  Geraes. 

Floret  Aprili ,  Majo,  . 

12.  C.  longifolia,  suffrutescens,  caule  pubescente,  foliis  basi  rotundatis  lineari  -  lanceolatis 
acutiusculis  serrulatis  supra  glabris  subtus  pubescentibus,  fructibus  glabris. 

Habitat  in  deserto  inter  Minas  Novas  et  flumen  S.  Francisci. 

Floret  Julio  ,  Augusto.  Ii . 

13.  C.  crotonoides  ,  frutescens,  caule  pubescente,  foliis  e  basi  cuneata  lanceolatis  acutiusculis 
serrulatis  glandulis  interjectis,  fructibus  glabris. 

Habitat  in  campis  Provinciae  Minas  Geraes. 

Floret  Majo ,  Junio.  . 

14-  C.  acalyphoides  ,  frutescens,  caule  hirsuto,  ramis  patentibus,  foliis  basi  cordatis  ovatis 
vel  ovato  -  lanceolatis  acutis  serrulatis  supra  glabris  subtus  pilosis  et  ad  basin  glandulosis,  fructibus 
glabriusculis. 

Habitat  in  campis  deserti  Provinciae  Bahiensis  et  Minas  Geraes ,  ad  flumen  S.  Francisci. 

Floret  Augusto,  . 

15.  C.  glandulosa,  frutescens,  caule  hirsuto,  foliis  basi  subcordato-rotundatis  ovato- ellipticis 
cum  mucrone,  margine  tenuissime  serrulatis  glandulisque  interjectis  prominentibus  remote  denta¬ 
tis  utrinque  pubescentibus,  fructibus  glabris. 

Habitat  in  campis  Provinciae  Minas  Geraes. 

Floret  Majo ,  Junio.  Ii  • 

16.  C.  coriacea,  fruticosa,  caule  angulato  glabro,  foliis  anguste  ellipticis  obtusis  utrinque 
glabris  coriaceis  firmis,  fructibus  glabris. 

Habitat  in  montosis  apricis  Provinciae  Minas  Geraes. 

Floret  Majo.  % . 

17.  C.  daphnoides,  fruticosa,  caule  tereti  pubescente,  foliis  e  basi  rotundato -cuneata  glandulis 
quatuor  vel  sex  notata  lanceolatis  acutis  vel  obtusiusculis  tenuissime  crenulato  -  serrulatis  supra 
glabris  subtus  incano- tomentosis ,  fructibus  glabris. 

Habitat  in  campis  Provinciae  Minas  Geraes. 

Floret  Majo ,  Junio.  %  . 

Cnemidostachyn,  genus  quod  jam  in  descriptione  itineris  nostri  per  Brasiliam  (p.  206.)  sub  hoc 
nomine  enumeravimus,  a  cl .Adriano  deJussieu  in  libro  de  Euphorbiaceis  Microstachyn  vocari  nu¬ 
perrime  comperimus. 

HEX ANDRIA  Monogynia  Linn.  Syst.  Sex.  Familia  :  CAPP ARIDE AE 

JuSSIEU. 

CHARACTER  D IFFERENTI  ALI  S. 

Calyx  tetraphyllus.  Corollae  petala  quatuor  adscendentia ,  unguiculata.  Stamina 
sex  vel  octo  inaequalia ,  duobus  vel  quatuor  minoribus  infra  antheram  inflatis.  Ova¬ 
rium  subsessile.  Capsula  siliquosa,  unilocularis,  bivalvis,  receptaculo  marginali  persistente, 
seminibus  pluribus  echinatis. 

CHARACTER  NATURALIS. 

Calyx  inferus,  deciduus,  tetraphyllus,  foliolis  lanceolatis  vel  linearibus.  Corolla 
infera,  tetrapetala ;  petala  omnia  e  superiore  parte  receptaculi  adscendentia,  unguicu- 
lata,  obovata,  integerrima,  tenera.  Stamina  sex  vel  rarius  octo,  hypogyna.  Fila¬ 
menta  filiformia,  declinata,  plerumque  inter  se  inaequalia;  superiora  duo  vel  quatuor 
breviora  infra  antheram  inflato  -  incrassata ,  reliquat  inferiora  longiora.  Antherae 
erectae,  lineares,  biloculares,  loculis  longitudinaliter  latere  dehiscentibus,  tandem  effoetae 
apice  recurvae  et  inde  reniformes.  Pollen  minutum ,  ovato  -  subrotundum ,  linea  longi¬ 
tudinali  concava  notatum.  Ovarium  ovatum  vel  lanceolatum ,  compressum,  subsessile, 
declinatum ,  uniloculare ,  multiovulatum.  Stylus  simplex ,  subulatus ,  adscendens  ,  stig¬ 
mate  acuto  vel  subcapitato.  Capsula  siliquosa  unilocularis,  bivalvis,  ovata  vel  linearis; 
receptaculum  periphericum  filiforme,  tenue,  persistens,  valvulis  liberis  delabentibus  in¬ 
terpositum  ,  seminaque  plura  simplici  serie  affixa  gerens.  Semina  reniformia ,  rugis 
transversis  aculeisque  armata.  Integumentum  triplex;  extimum,  vix  nisi  scalpendo  a 
testa  separandum ,  arillus  videtur  tenuissimus  in  trophospermium  subulatum  desinens. 
Testa  crustacea,  fragilis,  intus  laevis.  Tunica  intepuor  tenera,  membranacea,  fusca. 
Albumen  nullum.  Embryo  seminis  cavitati  conformis,  inversus,  arcuato  -  conduplicatus, 
cotyledonibus  incumbentibus  convexiusculis ,  radicula  tereti  deorsum  attenuata. 

Habitus:  Plantae  parvae,  herbaceae,  annuae,  radice  fibrosa  tenui,  caulibus  ramosis 
erectis  vel  prostratis,  foliis  simplicibus  exstipulaceis  sparsis,  floribus  terminalibus  race¬ 
mosis  flavis. 

Statio  et  Habitatio:  in  arenosis  et  in  graminosis  campis  inter  grad.  10  —  12 
lat.  austr.  in  interioribus  terrae  continentis  observatae. 

Etymologia:  Nomen  e  graeco  ob  stamina  ex  parte  apice  inflato  -  incrassata. 

1.  PHYSOSTEMON  LANCEOLATUM.  t  Tab.  XLV. 

P.  erectum ,  foliis  lineari  -  lanceolatis ,  capsulis  elongatis  linearibus  subteretibus, 
stylo  persistente  brevissimo. 

Radix  annua,  perpendicularis,  fibrosa,  extus  sordide  flavescens.  Caulis  herbaceus,  erectus,  pe¬ 
dalis  vel  sesquipedalis,  ramosus,  angulosus,  sulcatus,  rubenti- virens,  sursum  viridis.  Rami  simplices, 
erecti,  tenues,  virgati,  angulati.  Folia  alterna,  petiolata,  inferiora  lineari -lanceolata,  summa  line¬ 
aria,  omnia  basi  subrotunda,  acuminata,  integerrima,  utrinque  laete  viridia,  pollicaria  vel  sesqui- 
pollicaria;  petioli  breves  compressi,  ad  folii  basin  subarticulati,  in  rami  angulum  decurrentes. 
Florum  racemi  terminales,  laxi,  simplices,  multiflori,  tri-sexpollicares.  Pedunculus  angulatus, 
sulcatus  ;  pedicelli  breves,  tenues,  singuli  bractea  minuta  setacea  arida  suffulti,  sub  anthesi  paten¬ 
tes,  fructiferi  nutantes.  Calycis  foliola  ovato  -  lanceolata ,  acuta,  tenuiter  venosa,  glabra,  viridia, 
petalis  duplo  breviora.  Petala  ovato -rhombea,  breviter  unguiculata ,  acutiuscula ,  integerrima, 
flava.  Stamina  sex.  Filamenta  subulata,  glabra,  ovario  et  stylo  longiora,  rubenti -pallida ;  qua- 
tuor  inferiora  aequalia,  declinata,  duo  superiora  erecta  parum  minora,  infra  apicem  in  apophysin 
subgloboso - discoideam  inflatam  incrassata.  Antherae  erectae,  olivaceo -  virides  ,  oblongae.  Ova¬ 
rium  subfusiforme,  glabrum,  excurrens  in  stylum  brevem  subulatum  rectum  persistentem.  Stigma 
subcapitatum.  Capsula  linearis,  subteres,  striata,  subtorulosa,  stylo  coronata,  pollicaris  vel  ses- 
quipollicaris.  R.eceptaculum  persistens,  filiforme,  intus  trophospermiis  persistentibus  dentatum. 
Semina  numerosa,  reniformia,  rugis  transversalibus  et  aculeis  brevibus  angulosis  scabra,  brunnea, 
magnitudine  circiter  seminis  Brassicae. 

Habitat  in  graminosis  depressis  supra  solum  arenarium ,  non  procul  a  flumine  S.  Fran- 
cisci,  in  Provincia  Pernambucana  prope  praedia  Terra  nova  et  Bom  Jardim. 

Floret  Aprili ,  0. 

Explic.  Tab.  XLV.  Fig.  1.  Flos  magn.  nat.  2.  Petalum.  3.  Calyx.  4.  Flos  auctus  absque  corolla. 
5.  Ovarium  magis  auctum.  6.  Capsula  magn.  nat.  7.  Eadem  aucta.  8.  Semen  magn.  nat.  Q.  Idem  auctum. 

2.  PHYSOSTEMON  TENUIFOLIUM.  t  Tab.  XLVI. 

P.  totum  glabrum ,  caule  erecto ,  foliis  lineari  -  subulatis ,  capsulis  ovatis  stylum 
aequantibus. 

Radix  annua,  perpendicularis,  subsimplex ,  extus  sordide  flavescens  intus  alba.  Caulis  ere¬ 
ctus,  jam  a  basi  ramosus  ,  pedalis  vel  sesquipedalis,  basi  cortice  griseo  -  flavescente  tectus,  sur¬ 
sum  viridis,  angulatus,  striatus.  R.ami  erecto -patentes ,  simplices,  tenues,  virgati,  angulati,  striati. 
Folia  sparsa,  sessilia,  lineari  -  subulata ,  acuta,  utrinque  glabra  et  laete  viridia,  sesqui  -  bipollica- 
ria.  Florum  racemi  terminales ,  laxi,  multiflori,  tri-sexpollicares.  Pedunculus  angulatus,  striatus; 
pedicelli  filiformes,  patentes  vel  nutantes,  singuli  bractea  seu  folio  florali  ipsis  longiore  suffulti,  qua- 
tuor  ad  sex  lineas  longi.  Calycis  foliola  aequalia,  lanceolata,  acuta,  nervosa,  glabra,  corolla  breviora. 
Corolla  congenerum  maxima,  aurea.  Petala  adscendentia,  ovato- rhombea,  breviter  unguiculata, 
acutiuscula,  integerrima,  glabra.  Staminum  filamenta  sex,  subulata,  glabra,  petalis  et  stylo  bre¬ 
viora:  duo  inferiora  declinata  ovarium  superantia,  quatuor  superiora  apice  incrassata  in  apophy¬ 
sin  globosam  ,  cui  anthera  oblonga  olivaceo  -  viridis  insidet.  Ovarium  ovatum,  basi  attenuatum, 
compressum,  glabrum.  Stylus  adseendens,  arcuatus,  longitudine  petalorum,  subulatus ,  glaber. 

Stigma  obsolete  capitatum.  Capsula  ovata,  utrinque  attenuata,  compressa,  apice  stylo  persistente 
longitudine  ipsam  aequante  coronata.  Pieceptaculum  ut  in  praecedente.  Semina  octo  ad  duodecim, 
reniformia,  compressiuscula,  apice  subrostrata,  aculeis  longis  rectis  subulatis  echinata,  brunnea, 
magnitudine  seminis  Raphani  arvensis. 

Habitat  in  graminosis  ad  Terram  Novam ,  praedium  haud  procul  a  Jlumine  S.  Francisci 
in  Provincia  Pernambucana. 

Floret  Aprili.  ©. 

Explic.  Tab.  XLVI.  Fig.  1.  Flos  magn.  nat.  2.  Stamen  valde  auctum.  3.  Ovarium  auctum.  4.  Idem 
dissectum,  magis  auctum.  5.  Ovulum  auctum.  6.  Semen  magn.  nat.  7.  Idem  auctum. 

3.  PHYSOSTEMON  ROTUNDIFOLIUM.  t  Tab.  XLVII. 

P.  foliis  ovato  -  ellipticis  acutis ,  capsulis  ovatis  compressis  stylum  persistentem 
superantibus. 

Radix  annua,  perpendicularis,  sordide  flavescens.  Caules  plures  herbacei,  decumbentes,  sim¬ 
plices  vel  parce  ramosi,  hirti,  sursum  angulati.  Folia  alterna,  approximata,  ovata  vel  obovata, 
cuspidato -mucronata,  integerrima,  pilis  simplicibus  rectis  conicis  articulatis  pubescenti  -hirtula, 
glaucescentia ,  venosa,  nervo  medio  subtus  prominente;  inferiora  majora  in  petiolum  brevem  de¬ 
currentia  ,  sex  ad  duodecim  lineas  longa ,  tres  ad  octo  lata ,  superiora  floralia  sessilia,  duplo  minora, 
scabriora.  Pedunculi  axillares,  solitarii,  filiformes,  pubescentes,  folio  florali  longiores.  Flores 
congenerum  minimi,  flavi.  Calycis  foliola  lanceolata,  acuta,  integerrima,  enervia,  pubescentia, 
patentia.  Petala  adscendentia,  obovato  -  lanceolata ,  obtusius  cula ,  integerrima,  venosa,  glabra, 
calyce  duplo  longiora.  Staminum  filamenta  sex  vel  octo,  subaequalia,  filiformia,  glabra,  fusco-auran- 
tiaca ,  stylum  superantia ,  duo  vel  quatuor  superiora  infra  apicem  apophysi  pyriformi  instructa. 
Antherae  erectae,  ovatae,  fusco -aurantiacae,  effoetae  apice  recurvatae.  Ovarium  sessile,  ovatum, 
compressum,  villosum.  Stylus  rectus,  longitudine  ovarii,  subulatus ,  glaber,  in  stigma  acutum 
desinens.  Capsula  ovata,  compressa,  pubescens,  stylo  persistente  recto  breviore  coronata.  Semina 
sex  ad  octo ,  reniformia ,  globosa ,  aculeis  conicis  solidis  echinata ,  brunnea. 

Habitat  in  sabulosis  ad  Jlumen  S.  Francisci  prope  Joazeiro ,  in  confiniis  Provinciarum 
Pernambucanae  et  Bahiensis 

Floret  Martio ,  Aprili  0. 

Explic.  Tab.  XLVII.  Fig.  1.  Flos  auctus.  2.  Petalum  magn.  nat.  et  auctum.  3.  Calycis  foliolum  au¬ 
ctum.  4.  Stamen  auctum.  5.  Ovarium  auctum.  6.  Capsula  magn.  nat.  7.  Ejusdem  pars  superior  aucta, 
g.  Semen  magn.  nat.  Q.  Idem  auctum.  10.  Semen  dissectum  multo  magis  auctum  j  a)  testa,  b)  Embryo. 
11.  Embryo  auctus.  12.  Idem  cotyledonibus  disjunctis. 

XXVI.  ARISTOLOCHIA  Linn. 

GYNANDRIA  Hexandria  Linn.  Syst.  Sex.  Familia:  ARISTOLOCHIAE. 

JUSSIEU. 

CHARACTER  DIFFERENTI  ALIS. 

Perianthium  monophyllum ,  tubulosum ,  basi  ventricosum ,  limbo  ligulato  -  extenso. 
Antherae  sex,  stigmatis  lateribus  adnatae.  Stigma  subsessile,  sexpartitum.  Capsula 
sexlocularis  ,  polysperma.  Semina  bracteata. 

Habitus:  Plantae  herbaceae  vel  fruticosae,  graveolentes,  erectae,  prostratae, 
scandentes  vel  volubiles ,  foliis  alternis  integerrimis  integris  vel  lobatis ,  pedunculis 
uni-bi  -  multifloris. 

1.  ARISTOLOCHIA  GIGANTEA.  +  Tab.  XLVIII. 

A.  volubilis,  glabra;  foliis  ovato  -  subrotundis  acutis,  stipulis  reniformibus,  floribus 
solitariis,  tubo  ventriculiformi ,  limbo  pedali  plano  cordato  obtuso  intus  velutino- scabro, 
macula  glabra  glandulosa  ad  faucem. 

Caulis  herbaceus,  sexpedalis,  volubilis,  teres  vel  obsolete  angulatus,  glaber,  glaucescens,  crassitie 
pennae  anserinae.  Folia  alterna,  petiolata,  ovato -subrotunda,  basi  cordata  lobis  rotundatis,  acuta, 
integerrima,  utrinque  glabra,  tenera,  supra  laete  viridia  subtus  glaucescentia  et  venis  pro¬ 
minentibus  reticulata,  quinquenervia ,  nervis  basi  in  petiolum  decurrentibus,  tres  circiter  pollices 
longa  totidemque  lata;  petioli  sulcati,  glabri,  sesqui- ad  bipollicares.  Stipulae  magnae,  reniformes, 
integerrimae,  glabrae.  Flores  axillares,  solitarii.  Pedunculi  uniflori,  elongati,  sulcati,  glabri, 
glaucescentes.  Perianthium  e  congenerum  maximis;  tubus  inflatus,  obovatus,  ventriculiformis , 
carnosus,  nervoso  -  striatus ,  e  glauco  viridi- vi olascens ;  limbus  basi  constrictus,  cylindricus,  intus 
purpureo -fuscus,  rugulosus,  glandulis  obsitus  atque  faucem  versus  pilis  albis  barbatus;  antice  amplia¬ 
tus  largissime  patens,  ovatus,  cordatus  lobis  obtusis,  sinu  acuto,  obtusus,  e  nervo  medio  mucronatus, 
margine  tenuissime  undulato  -  crenatus ,  membranaceus,  velutino  -  scaber,  nervis  e  tubo  radiatim 
expansis  venisque  inter  eos  reticulatis  testaceis  percursus,  caeterum  colore  e  purpureo- fusco  hepa¬ 
tico,  ad  faucem  macula  ovato  -  cordata  plana  glanduloso  -  crassiore  notatus,  diametro  duodecim 
ad  quindecim  pollicum.  Antherae  obtusae,  lutescentes.  Stigma  cylindricum,  sexpartitum,  laciniis 
longis  lineari -lanceolatis  obtusiusculis.  Appendix  nulla.  Ovarium  tortum,  striatum,  glabrum. 

Habitat  in  sepibus  montanis  prope  Hilla  nova  da  Rainha  seu  Jacobina  Nova,  in  deserto 
Provinciae  Bahiensis. 

Floret  Martio.  .  \ 

Aristolochia  cordijlora  Humboldt  (Nova  gen.  et  spec.  II.  p.  ilii.)  foliis  acuminatis  et  peri- 
anthio  ampliore  adhuc  (  l6  -pollicari)  unicolore  purpureo  a  nostra  recedit. 


70 


XXVI.  ARISTOLOCHIA. 


2.  ARISTOLOCHIA  CYMBIFERA.  f  Tab.  XLIX. 

A.  volubilis,  glabra;  foliis  cordato  -  reniformibus ,  floribus  solitariis,  tubo  obovato, 
limbo  cylindrico  deflexo  bilabiato ,  labio  superiore  lanceolato  acuto  canaliculato ,  in¬ 
feriore  plus  quam  duplo  longiore  e  basi  inflato  -  cymbiformi  in  laminam  ovatam  emar- 
ginatam  undulatam  extenso. 

Aristolochia  grandiflora ,  B.  A.  Gomez  in  Actis  Oliss.  1812 .  p.  64*  Corr.  c.  icone. 

Caulis  volubilis,  glaber,  teres,  laevis.  Folia  alterna,  cordato  -  reniformia,  sinu  quadrato 
lobis  rotundatis,  obtusa  vel  obtusiuscula,  integerrima,  utrinque  glabra,  firmula,  pedatinervia 
et  inter  nervos  reticulato  -  venosa,  tres  ad  quatuor  pollices  longa  lataque;  petioli  teretes,  glabri, 
bipollicares.  Stipulae  magnae,  reniformes,  integerrimae,  reticulatae,  amplexicaules.  Flores  soli¬ 
tarii  in  pedunculis  sulcatis  glabris  curvatis  tri  -  quadripollicaribus.  Perianthium  sex  ad  decem 
pollices  longum  ;  tubus  inflatus ,  obovatus ,  nervosus  ,  e  viridi  -  ochraceus ;  limbus  constrictus 
cylindricus,  deflexus,  bilabiatus ;  labium  superius  lanceolatum ,  acutum,  nervosum,  extus 
complicato  -  convexum  intus  concavum,  apicem  versus  parum  arcuato  -  reflexum ,  margine  sub- 
undulatum,  colore  tubi,  intus  profundiore,  fusco -atro- maculatum ;  inferius  duplo  triplove  lon¬ 
gius,  a  basi  ad  medium  usque  in  cymbae  formam  dilatatum,  nervosum,  margine  undulatum,  intus 
testaceum  vel  sordide  isabellinum,  lineis  punctisque  atropurpureis  variegatum,  inde  in  laminam 
planiusculam  obovatam  emarginatam,  nervo  medio  carinatam,  margine  undulatam,  concolorem 
extensum.  Appendix  subnulla.  Stigma  sexlobum,  lobis  brevibus  obtusis  rotundatis.  Ovarium 
sulcatum  ,  glabrum. 

Habitat  in  sepibus  umbrosis  Provinciae  S.  Pauli  et  prope  Sebastianopolin. 

Floret  Januario. 

3.  ARISTOLOCHIA  GALEATA,  f  Tab.  L. 

A.  volubilis,  glabra:  foliis  stipulisque  reniformibus,  floribus  solitariis,  tubo  obovato- 
globoso,  limbo  cylindrico  deflexo  tandem  bilabiato,  labio  superiore  lanceolato  acuto  galeato- 
recurvo,  inferiore  e  basi  lineari  canaliculata  in  laminam  obcordato- emarginatam  extenso. 

Caulis  volubilis,  glaber,  torto  -  sulcatus.  Folia  alterna,  petiolata ,  reniformia,  lobis  rotunda¬ 
tis  sinu  subrecto,  obtusa,  integerrima,  tenera,  glabra,  pedatinervia,  nervis  tribus  primariis  e  sinus 
centro  in  petiolum  decurrentibus,  supra  viridia  subtus  glaucescentia  venisque  purpurascentibus  reti¬ 
culata,  tres  ad  quatuor  pollices  longa  totidemque  lata.  Petioli  teretiusculi ,  bipollicares.  Stipu¬ 
lae  amplexicaules,  saepius  geminae,  reniformes,  integerrimae,  glabrae.  Flores  solitarii  in  pedun¬ 
culis  axillaribus  sulcatis  glabris  tri  -  quadripollicaribus.  Perianthii  tubus  inflatus  obovato  -  glo¬ 
bosus,  nervosus  et  inde  striatus,  basi  e  viridi  glaucescens,  sursum  aeque  ac  totum  perianthium 
testaceus'  venis  maculisque  atropurpureis  reticulatis  pulchre  pictus ;  limbus  cylindricus,  deflexus,  de¬ 
mum  bilabiatus;  labium  superius  lanceolatum,  acutum,  integerrimum,  extus  convexum  intus  conca¬ 
vum,  apice  recurvum,  nervosum,  eleganter  testaceo-  et  atropurpureo- variegatum  ,  duos  pollices 
circiter  longum,  octo  —  decem  lineas  latum;  inferius  duplo  longius,  basi  angustatum,  lineare,  cana¬ 
liculatum,  antice  extensum  in  laminam  obovatam  obtusam  emarginatam  margine  subundulatam, 
glabram,  nervo  medio  subcarinatam,  obscurius  testaceam,  atropurpureo -reticulatam.  Appendix 

bidentata ,  dentibus  acutis.  Ovarium  sulcato  -  tortum  ,  glabrum.  Stigma  sexlobum  ,  lobis  brevissi¬ 
mis  rotundatis. 

Habitat  in  interioribus  Provinciae  Minas  Geraes,  locis  calidis. 

Floret  Septembri.  2J.. 

Species  hic  descriptae ,  A.  galeata  et  cymbifera  ,  caule  volubili ,  foliis  stipulisque  cordatis  aut 
reniformibus  inter  se  conveniunt  atque  cum  aliis  tribus  affinibus  mox  memorandis  ob  perianthii 
structuram,  magnitudinem  et  colorem  in  sectionem  coercentur  peculiarem,  characteres  sat  conspi¬ 
cuos  exhibentem.  Est  enim  omnibus  perianthium  insignis  magnitudinis,  obscure  fusco -vel  atro- 
purpureo- variegatum,  cujus  tubus  .obovatus  vel  ventriculum  humanum  referens  infra  cipicem  in 
limbum  est  apertus  e  basi  tubulosa  bilabiatum.  Hujus  vero  labium  superius  ratione  insertionis  floris 
appellamus  processum  canaliculatum  angustum  variae  magnitudinis,  inferius  laminam  e  basi  cana¬ 
liculata  angustata  vel  cymbiformi  extensam,  labelliformem ,  explanatam  et  patentem. 

Sunt  vero  hae  species  sequentes  : 

A.  eabiosa,  volubilis,  glabra;  foliis  stipulisque  reniformibus  obtusis  ,  perianthii  tubo  obovato, 
limbo  basi  cylindrico  bilabiato ,  labio  superiore  lanceolato  recto  abbreviato ,  inferiore  quadruplo 
longiore  e  basi  inflata  cymbiformi  in  laminam  transverse  ellipticam  emarginatam  extenso. 

A.  labiosa,  Edwards  Botan.  Register  tab.  689.  {exci,  synoni) 

A.  erasiliensis,  volubilis,  glabra;  foliis  cordiformibus ,  perianthii  tubo  obovato,  limbo  basi 
cylindrico  bilabiato ,  labio  superiore  elongato  lanceolato  acutiusculo  canaliculato ,  inferiore  subbre¬ 
viore  e  basi  lineari  canaliculata  in  laminam  transverse  oblongam  subbilobam  extenso. 

A.  ringens ,  Link  et  Otto  Abbild.  auserlesener  Gewdchse  etc.  1.  p.  33.  tab.  13.  {exci, 
synon.') 

Ambuiaembo  r  Marcgrav.  Bras.p.  260.  {ed.  1658.)  c.  icone. 

A.  ringens,  volubilis,  glabra;  foliis  suborbiculari  -  reniformibus,  perianthii  tubo  obovato  -globoso, 
limbi  basi  cylindrici  bilabiati  labio  superiore  elongato  lanceolato  acuto  complicato,  inferiore  bre¬ 
viore  e  basi  lineari  spathulato  integerrimo. 

A.  ringens ,  Vahl  symb.  11.  p.  ()4-  tab.  47.  PVilld.  spec.  piant.  IV.  p.  155.  {exci.  syn.  Marc- 
gravii. ) 

A.  gigantea  nostra  habitu  optime  cum  praecedentibus  conveniens  transitum  ad  reliquas  species 
unilabiatas  praebere  videtur ,  cum  in  ea  perianthii  limbus  ingens  ,  quasi  e  duobus  labiis  connatis 
in  cordis  figuram  se  extendat. 

4.  ARISTOLOCHIA  CYNANCHIFOLIA.  +  Tab.  LI. 

A.  volubilis,  glabra;  foliis  ex  ovato  elongato -triangularibus  profunde  cordatis  sinu 
subquadrato,  lobis  rotundatis  subtus  glaucis ,  pedunculis  unifloris,  corollae  tubo  obovato, 
limbo  e  basi  cylindrica  unilabiato  ,  labio  cordato  elongato  -  deltoideo  acuminatissimo 
serrulato. 

Caulis  volubilis,  scandens,  uti  reliquae  partes  glaber,  sulcatus,  hinc  inde  tortus,  tenuis. 
Folia  alterna,  petiolata,  ex  ovato  elongato  -  triangularia,  acuta,  basi  profunde  cordata,  sinu  subqua- 

drato,  lobis  rotundatis,  integerrima,  tenera,  tri  -  vel  subquinquenervia ,  nervis  lateralibus  in  baseos 
lobos  descendentibus  brevibus,  supra  viridia  subtus  glaucescentia,  quatuor  vel  quinque  pollices 
longa,  duos  fere  lata.  Petioli  semiteretes ,  pollicares  vel  bipollicares.  Stipulae  minutissimae,  de¬ 
ciduae.  Flores  solitarii  in  pedunculis  axillaribus  filiformibus  elongatis,  quatuor  vel  quinque  polli¬ 
ces  longis.  Perianthii  tripollicaris  tubus  inflatus,  obovatus;  limbus  basi  deflexus,  cylindricus,  fere 
pollicaris,  crassitie  pennae  anserinae,  albus  nervisque  longitudinalibus  fuscis  striatus,  unilabiatus; 
labium  breviter  unguiculatum ,  subdeltoideum ,  e  basi  cordata  in  acumen  longissimum  productum, 
margine  denticulato  -  serrulatum.  Appendix  vix  ulla.  Ovarium  subclavatum ,  gracile ,  striatum 
glabrum. 

Habitat  in  sepibus  prope  Sebastianopolin. 

Floret  Novembri.  2J.. 

5.  ARISTOLOCHIA  RAJA,  f  Tab.  LII. 

A.  volubilis ,  glabra  ;  stipulis  reniformibus ,  foliis  transverse  oblongis ,  obsolete  tri- 
lobis,  lobo  medio  brevissimo,  floribus  solitariis,  corollae  tubo  obovato,  limbo  infundi- 
buliformi  in  labium  lanceolatum  acutum  concavum  extenso. 

Caulis  debilis,  volubilis,  uti  tota  planta  glaber,  striatus.  Folia  alterna,  petiolata,  transverse 
oblonga  et  obsolete  triloba ,  lobo  medio  parum  prominente  ,  obtusa ,  vel.  potius  e  basi  lata  subcor- 
data  subito  in  apicem  brevem  obtusum  desinentia,  ita  ut  circumscriptio  folii,  praesertim  junioris, 
figuram  quasi  Rajae  Torpedinis  exhibeat,  integerrima,  quinquenervia ,  nervis  in  petiolum  decur¬ 
rentibus,  reticulato- venosa,  supra  viridia  subtus  glaucescentia,  duodecim  ad  sedecim  lineas  longa, 
duos  pollices  lata.  Petioli  semiteretes,  filiformes,  sesquipollicares.  Stipulae  reniformi  -  orbiculares, 
glabrae  Flores  in  pedunculis  axillaribus  unifloris  filiformibus  tenuiter  striatis,  sesqui -bipollicaribus. 
Perianthiem  pollicare  vel  sesquipollicare ,  ochroleuco -albidum ,  nervis  rubro  -  virentibus  striatum. 
Tubus  inflatus ,  subglobosus ;  limbus  deflexus ,  infundibuliformis ,  desinens  in  labium  lanceolatum, 
concavum,  subcymbiforme,  acutum,  integerrimum,  intus  pubescens  et  viridi- fuscescens.  Appendix 
nulla.  Antherae  carneo  -  fuscidulae. 

Habitat  inter  virgulta  montis  Corcovado ,  prope  Sebastianopolin. 

Floret  Octobri ,  Novembri.  2J.. 

6.  ARISTOLOCHIA  ERIANTHA.  f  Tab.  LIII. 

A.  volubilis,  pilis  patentissimis  hirta;  foliis  rotundato  -  reniformibus  ciliatis,  flori¬ 
bus  solitariis ,  perianthii  hirsuti  tubo  inflato ,  limbo  deorsum  flexo  cylindrico  elongato, 
labio  transverse  lineari  -  oblongo  subemarginato- bilobo,  lobis  glanduloso- barbatis. 

Caulis  volubilis,  tenuis,  striatus,  uti  tota  planta  pilis  longis  simplicibus  patentissimis,  pulchre 
fusco  alboque  annulatis,  hirtus.  Folia  alterna,  petiolata,  rotundato- reniformia  sinu  lobisque  rotundatis, 
obtusa  vel  brevissime  mucronulata,  tenera,  utrinque  pubescentia,  quinque  -  septemnervia,  nervis  in  pe¬ 
tiolum  decurrentibus,  supra  viridia,  subtus  incano  -  glaucescentia,  tres  vel  quatuor  pollices  lata  toti- 
demque  longa;  petioli  semiteretes,  hirsuti,  pollicares  vel  bipollicares.  Stipulae  reniformes,  hirtae. 
Flores  in  pedunculis  axillaribus  unifloris  hirtis,  longitudine  petiolorum  vel  longioribus.  Perian- 

thii  hirsuti  tubus  inflatus,  obovatus  ,  flavus,  violaceo -nervosus  et  basi  punctis  violaceis  adspersus, 
intus  intensius  coloratus;  limbus  deflexus,  cylindricus,  elongatus,  bipollicaris,  extus  flavus,  violaceo- 
nervosus  ,  intus  violaceo- punctatus  et  glanduloso  -  hirtus,  subbilabiatus ,  loco  labii  superioris  emar- 
ginatus ,  lobis  brevibus  patentibus  reflexis  ;  labium  inferius  transverse  lineari  -  oblongum ,  subbilobum 
lobis  patentissimis ,  subspathulatis  pubescentibus  apicem  versus  fuscis  alboque  barbatis,  caeterum 
flavis.  Appendix  nulla.  Stigma  sexlobum,  lobis  lanceolatis  conniventibus.  Ovarium  lineare,  den¬ 
sissime  hirtum. 

Habitat  in  sepibus  montanis  prope  Villam  Caitete  et  ad  Praedium  Caza  da  Telha ,  haud 
procul  ab  oppidulo  Villa  nova  do  Rio  de  Contas  dicto ,  in  deserto  Provinciae  Bahiensis. 

Floret  Octobri ,  Novembri.  2J.. 

7.  ARISTOLOCHIA  RUMICIFOLIA.  f  Tab.  LIV. 

A.  volubilis  ,  glabra  5  foliis  elongato  -  deltoideis  profunde  cordatis  sinu  lobisque 
rotundatis ,  stipulis  subnullis ,  pedunculis  unifloris  solitariis ,  perianthii  tubo  elliptico, 
limbo  recto  e  basi  cylindrica  ligulato  obconico  apice  rotundato. 

Caulis  volubilis,  glaber,  angulatus,  striatus,  tenuis.  Folia  alterna,  petiolata,  elongato- del¬ 
toidea,  basi  profunde  cordata,  sinu  rotundato,  lobis  obtusis  conniventibus,  acutiuscula,  integerrima, 
glabra,  trinervia,  viridia,  subtus  pallidiora,  tres  ad  quatuor  pollices  longa,  unum  et  dimidium 
circiter  lata  ;  petioli  semiteretes ,  tenues  ,  glabri ,  sesquipollicares.  Stipulae  subnullae.  Flores 
in  pedunculis  axillaribus  unifloris  filiformibus  glabris  pollicaribus.  Perianthii  sesquipollicaris  tubus 
ellipticus,  limbus  basi  cylindricus,  rectus,  inde  quasi  se  aperiens  in  ligulam  obconicam  conca¬ 
vam,  apice  rotundato  -  subdeltoideam  ibique  testaceo -atro  purpureoque  variegatam,  caeterum,  uti 
totum  perianthium,  fusco -violaceam  viridique  irroratam,  glabram.  Appendix  bidentata.  Ovarium 
lineari -subclavatum,  glabrum. 

Habitat  in  sepibus  prope  Sebastianopolin. 

Floret  Novembri.  2J. . 

Praeterea  ob  formam  singularem  digna  est,  quae  hic  notetur: 

A.  macroura,  volubilis,  glabra;  caule  angulato  sulcato,  stipulis  reniformibus,  foliis  basi  cor¬ 
datis  trilobis,  pedunculis  unifloris,  perianthii  tubo  obovato,  limbo  deflexo  cylindrico  fauce  ampliato 
unilabiato ,  labio  e  basi  cordato  -  deltoidea  quam  faux  triplo  latiore  in  acumen  longissimum  crenu- 
latum  ultrapedale  extenso. 

A.  macroura ,  Gomez  l.  c.  p.  77.,  qui  conferatur  de  hujus  et  A.  cymbiferae  usu  medico. 

Habitat  locis  humoso  -  arenosis  prope  Sebastianopolin ,  ubi  invenerunt  cl.  Gomez  et 
Mi  kan. 

Floret  Julio ,  Augusto.  2J.. 

Ab  hac  distinguenda : 

A.  trilobata ,  volubilis  glabra;  caule  angulato  sulcato,  stipulis  reniformibus,  foliis  basi  cordatis 
trilobis,  pedunculis  unifloris,  perianthii  tubo  obovato,  limbo  deflexo  cylindrico  unilabiato  labio  e 
basi  cordato -deltoidea  fauce  vix  latiore  in  acumen  integerrimum  perianthio  triplo  longius  extenso. 

A.  trilobata  ,  fVilld.  spec.  piant.  IV.  p.  15  L 

Maximilianea  Mart.  *)  Cochlospermum  Kunth. 

POLYANDRIA  Monogynia  Linn.  Syst.  Sex.  Familiae  distinctae  inter  BOMBA- 
CEAS  Kunth  et  GORDONIEAS  D.  C.  mediae  typus. 

CHARACTER  DIFFERENTI  ALIS. 

Calyx  pentaphyllus ,  persistens.  Corolla  pentapetala.  Stamina  indefinita ,  libera, 
antheris  quadrilocularibus  apice  poro  apertis.  Stylus  simplex.  Capsula  tri-  vel  quin- 
quel ocularis  ,  tri  -  vel  quinquev alvis ,  polysperma.  Semina  arcuata,  arillata,  lana  in¬ 
voluta. 

CHARACTER  NATURALIS. 

Calyx  inferus,  pentaphyllus,  persistens,  foliolis  inaequalibus  ovatis  integerrimis,  aesti- 
vatione  imbricato  -  valvulari.  Corolla  infera,  pentapetala,  petalis  patentibus  breviter  ungui- 
culatis,  tenuiter  venosis ,  aestivatione  convolutiva.  Stamina  hypogyna,  indefinita,  libera. 
Filamenta  filiformia,  glabra,  multiseriata.  Antherae  erectae,  lineares,  quadriloculares,  locu¬ 
lis  poro  unico  terminali  apertis.  Ovarium  globosum ,  tri  -  vel  quinqueloculare ,  loculis 
multiovulatis.  Stylus  simplex,  filiformis,  adscendens,  stigmate  obtuso.  Capsula  coriacea, 
prismatico- conica,  tri-  vel  quinquelocularis ,  tri  -  vel  quinquevalvis ,  loculis  polyspermis, 
valvulis  medio  dorso  septiferis,  septis  in  receptaculum  centrale  confluentibus.  Semina 
in  quovis  loculamento  viginti  vel  plura,  reniformia,  arillo  crustaceo  lana  alba  obducto 
tecta.  Testa  subcornea,  laevis,  hilo  minimo  orbiculari;  tunica  interior  membranacea, 
basi  chazala  orbiculari  umbonata  notata.  Albumen  carnosum,  album.  Embryo  arcua¬ 
tus,  inversus,  centralis,  cotyledonibus  planis  incumbentibus,  radicula  cylindrica. 

Habitus:  Arbores  vel  arbusculae,  foliis  alternis  palmatifidis  serratis  vel  integerrimis 
stipulaceis  deciduis,  floribus  terminalibus  paniculatis  flavis  speciosis. 

Statio  et  Habitatio:  Habitat  nostra  species  locis  calidis  apricis  siccis  campestri¬ 
bus  interioris  terrae  continentis,  observata  inter  gradus  17  et  14  lat.  australis ,  altitudine 
supra  Oceanum  1200  pedum.  (An  eadem  hujus  generis  species  est,  quae  in  Regno 
Mexicano  occurrere  dicitur?)  Altera  species  in  Asia  tropica,  e.  g.  in  Indiae  orientalis 
littore  Coromandel  invenitur. 

Etymologia  :  Domum  veneraturi  WittelsbachiopiUm,  Heroum,  Patrum  patriae, 
omnis  scientiae  ac  praesertim  historiae  naturalis  Maecenatum  genitricem,  hoc  genus 
appellavimus. 


*)  In  Regensb.  botan.  Zeit.  1819-  p.  452- 

1.  WITTELSBACHIA  INSIGNIS,  •]*  Tab.  LV. 

W.  foliis  quinquelobis  subtus  pubescentibus,  lobis  argute  serratis. 

Maximilianea  regia ,  Mart.  et  Schrank  in  Regensb.  bot.  Zeil.  1819.  p.  452. 
Bombax  hibiscifolium  ,  Herb.  fVillcl. 

Truncus  arboreus ,  tri  -  sexpedalis ,  subsimplex ,  cortice  fusco  purpurascente  glabro  tenaci 
deductili,  ligno  molli  albido,  medulla  ampla.  Rami  parci,  teretes,  hinc  inde  verrucis  parvis 
scabris  obsiti,  juniores  pubescentes.  Folia  alterna,  patentia,  longe  petiolata,  e  basi  cordata 
palmato  -  tri  -  vel  quinqueloba,  lobis  infimis  duobus,  si  adsunt,  multo  minoribus  retro  spectan¬ 
tibus  ,  superioribus  tribus  subaequalibus  ovatis  acutis ,  grosse  atque  argute  inaequaliter  serra¬ 
tis  ,  nervo  medio  subtus  prominente  venisque  parallelis  percursis ,  membranacea  ,  juniora  utrin- 
que  pubescentia ,  adultiora  supra  glabra ,  utrinque  viridia  cum  tinctura  purpurascente.  Petioli 
subteretes  ,  supra  linea  concava  notati ,  ima  basi  incrassata  articulati ,  pubescentes  ,  quatuor  ad  sex 
pollices  longi.  Stipulae  caducae ,  lineares  ,  integerrimae  ,  ciliatae.  Gemmae  petiolorum  basibus  fere 
tectae,  perulatae,  squamis  duabus  oppositis.  Flores  in  apice  ramorum  in  paniculam  pyramidatam 
subsimplicem  dispositi ,  paniculae  ramis  teretibus  vel  subangulatis  patentibus  glabris ,  bracteis  trian¬ 
gularibus  munitis;  pedicellis  teretibus  pubescentibus  basi  articulatis,  bracteis  parvis  setaceis  ciliatis 
suffultis.  Calyx  inferus  ,  pentaphyllus  ,  persistens  ;  foliola  inaequalia  ,  subcoriacea  ,  enervia ,  extus 
tenuissime  pubescentia ,  intus  glabra ;  exteriora  duo  duplo  minora,  ovata,  obtusa  vel  quoque  lanceo- 
lata  et  acuta,  integerrima,  glabra,  tenuiter  ciliata,  purpurascentia ;  interiora  tria  multo  latiora,  elliptica 
vel  ovata,  obtusa,  integerrima,  ciliata,  tue  dio  crassiuscula ,  marginem  versus  tenuiora  et  nonnun- 
quam  more  petalorum  colorata  atque  lineolis  parvis  miniatis  picta,  caeterum  viridi-  rubentia ,  peta¬ 
lis  duplo  breviora.  Corolla  tripollicaris ;  petala  patentia ,  obovato  -  subquadrata ,  emarginata  ,  inte¬ 
gerrima,  utrinque  glabra,  tenera,  radiatim  venosa,  vitellina  et  lineolis  longitudinalibus  coccineis  or¬ 
nata.  Stamina  ad  basin  usque  libera.  Filamenta  filiformia,  inaequalia,  glabra,  adscendentia ,  vitel¬ 
lina.  Antherae  erectae,  lineares,  longae,  quadriloculares,  loculis  omnibus  in  porum  terminalem 
unicum  apertis.  Ovarium  superum,  globosum ,  villosum,  tri  -  quadri  -  vel  quinqueloculare  ,  loculis  multi - 
ovulatis,  ovulis  pluriseriatis  in  placentis  centralibus.  Stylus  simplex,  teres,  glaber,  adscendens, 
staminibus  longior.  Stigma  truncatum,  glabrum.  Capsula  junior  calyce  persistente  et  petalorum 
rudimentis  cincta,  odore  ylncthi  graveolentis ,  matura  pyramidalis,  tri -vel  quinquelocularis ,  tri -vel 
quinquevalvis ;  valvulae  ab  apice  dehiscentes ,  coriaceae,  extus  tomento  brevi  detergibili  canescentes 
vel  calvae  et  purpurascenti  -  castaneae  ,  longitudinaliter  striatae ;  sarcocarpium  epicarpio  adnatum 
fibrosum,  fibris  in  valvularum  pariete  transversis  flexuoso  -  reticulatis ,  medio  dorso  in  dissepimentum 
adscendentibus ;  endocarpium  a  sarcocarpio  secedens  in  frusta  papyracea,  fragilia,  alba;  placentae  lineares, 
margini  dissepimentorum  longitudinaliter  affixae,  polyspermae,  basin  et  apicem  versus  evanidae.  Co¬ 
lumna  centralis  incompleta ,  tri  -  quinquepartibilis ,  saepe  obsoleta.  Semina  in  quovis  loculo  viginti 
vel  plura,  pluribus  adhuc  abortivis;  reniformia,  arillata.  Arillus  completus,  crustaceus ,  fragilis, 
testaceus ,  lana  densa ,  e  pilis  longis  simplicibus  verruculis  minutis  insertis  albidis  composita  invo¬ 
lutus.  Testa  subcornea,  dura,  laevis,  nitens,  atra.  Tunica  interior  fusca,  membranacea,  chalazam 
mamillarem  in  latere  interiore  gerens.  Albumen  carnosum  ,  albidum.  Embryo  homotropus ,  inver¬ 
sus,  cotyledonibus  planis  ovato  -  lanceolatis  acutiusculis,  radicula  conica. 

Habitat  in  13 rasilia,  locis  campestribus  deserti  inter  Bio  das  Mortes ,  Rio  Jequetinhonha 
et  Rio  de  S.  Francisco ,  praesertim  in  solo  calcareo ,  observata  prope  Contendas ,  Formigas 
et  Malhada,  nec  non  inventa  in  sylvis  Catingas  dictis  interioris  Provinciae  Bahiensis.  Alia 
specimina  a  celeb.  de  Humboldt  prope  La  Victoria  Provinc.  Caraccasanae  collecta  in  her¬ 
bario  Willden oivian o  invenimus. 

Floret  Junio ,  Julio.  Fructus  maturat  Septembri ,  Octobri.  £ 

Explicat.  Tah.  LF.  Fig.  i.  Petalum  magn.  nat.  2.  Stamen  auctum.  3.  Pistillum  magn.  nat.  4.  Capsula. 
5.  Valvula  separata  intus  visa,  diffracto  jam  endocarpio ,  ut  sarcocarpii  facies  appareat ,  cum  semine  lana  invo¬ 
luto  ,  magn.  nat.  6.  Semen  arillatum,  absque  lana.  7.  Semen  arillo  resecto ,  magn.  nat.  8.  Semen,  absque  testa, 
parum  auctum ,  inferiore  parte  transversim  resecta.  9.  Nucleus  in  tunica  interiore  longitudinaliter  dissectus  , 
ut  embryonis  situs  appareat,  auctus.  10.  Embryo  magis  auctus.  11.  Idem  disjunctis  cotyledonibus. 

ADNOTATIO.  Sub  pagellae  impressione  evenit ,  ut  species  hujus  generis  a  clar.  de  Humboldt 
collectas  et  in  herbario  Willdenow  iano  servatas  examinare  nobis  liceret ,  quibus  perscrutatis  nonnulla 
characteri  generis  supra  dato  addenda  duximus: 

Stamina  vel  libera  vel  basi  in  fasciculos  plures  coalita ;  antiierae  vel  biloculares  vel  crista  pol- 
linifera  in  quovis  loculamento  in  dissepimentum  producta  quadriloculares ,  poro  unico  vel  duplici 
apice  apertae.  Capsulae  valvulae  medio  dorso  septiferae ;  sarcocarpium  epicarpio  adnatum ,  e  fibris 
transversis  subparallelis  demum  in  dissepimenta  adseendentibus  compositum  4.  endocarpium  charta¬ 
ceum  ,  fragile ,  post  capsulae  maturitatem  a  sarcocarpio  vel  in  frusta  irregularia  secedens  ,  vel  ad 
clissepimentorum  margines  discedens  quasi  in  valvulas  tres  interiores  cum  exterioribus  alternantes. 
Columna  centralis  incompleta,  tri- quinquepartibilis.  Semina  adhaerentia  placentis,  dissepimentorum 
marginibus  longitudinaliter  adnatis. 

Character  dipferentjalis  hinc  sequenti  modo  constituendus  erit: 

Calyx  pentaphyllus ,  persistens.  Corolla  pentapetala.  Stamina  indefinita,  libera  vel  basi  irre- 
gulariter  subcoalila,  antiieris  bi  -  quadrilocularibus ,  apice  per  poros  unum  vel  duos  apertis.  Stylus 
simplex.  Capsula  tri  -  quin quelo cularis  ,  tri  -  quinquevalvis ,  polysperma.  Semina  arcuata  vel  subgy- 
rosa ,  arillata ,  lana  involuta. 

Nomen  IVittelsbachiae  pro  designando  genere  retinendum  censuimus ,  quum  alterum  nomen  a 
clar.  Kimthio  propositum,  Cocldospermum ,  jam  prius  auctore  clar.  Ja  Gasca  nonnullis  plantis  a 
Salsolae  genere  removendis  adtributum  esset.  ( Herrera  Agricultura  gcneral.  I.  1813.  p. 
282.  seqi)  Alterum  vero  nomen  Maximiliancae  a  nobis  seminibus  e  Brasilia  Monachium  missis  ad- 
scriptum  ,  sub  quo  reverend.  de  Schratik  primus  hoc  genus  1.  c.  publici  juris  fecit ,  serius  in  Pal¬ 
mae  genus  transtulimus. 

Pieliquae  hujus  generis  species  cognitae  sunt : 

2.  IV.  vili  folia ,  foliis  quinquelobis  utrinque  glabris,  lobis  crenato -serratis.  Bombax  vit fo¬ 
lium,  IVilld.  Enum.  p.  720. 

Crescit  prope  Campechc.  (v.  s.  folium  e  collectione  Humboldtii  in  herb.  Willdenowiano.) 

3.  IV.  Gossypium,  foliis  quinquelobis  subtus  albo- tomentosis ,  lobis  integerrimis. 

Bombax  Congo  ,  Burm.  ind.  l45.  B.  grandi/lorum,  Sonuerat  Voy.  aux  Ind.  II.  p.  255.  tab. 
153.  —  B.  Gossypium,  Linn.  Syst.  517.  Cavan.  diss.  V.  p.  297.  tab.  156.  IVilld.  Spcc.  Piant. 
III.  p.  732. 

Cochlospermum,  Kunth  in  Humb.  Nov.  Gen.  et  Spec.  V.  />.231.  adnot.  Ejusdem  Dissert.de 
Malvae,  p.  6.  De  Candolle  Proclr.  Syst.  nat.  I.  p.  527. 

Crescit  in  India  orientali,  fi  (v.  s.) 

4.  IV.  orinocensxs  ,  foliis  digitatis,  foliolis  quinis  vel  senis  integerrimis  glabris. 

Bombax  orinocense ,  Kunth  Nov.  Gen.  et  Spec.  V.  p.  234.  Bombax  Cciba ,  herb.  IVilld. 

Specimina  cl.  de  Humboldt  in  herb.  Willdenowiano  asservata  completiora  sane ,  quam  quae 
clar.  Kunthius  prae  oculis  habuit,  nonnulla  de  floribus  seminibusque  observare  sinebant,  quae  ad 
confirmandam  nostram  de  planta  in  hoc  genere  collocanda  opinionem  et  in  complementum  descrip¬ 
tionis  viri  clarissimi  hic  addimus  : 

Flores  terminales,  paniculati.  Calycis  foliola  ovata  vel  ovato  -  oblonga,  obtusa,  integerrima, 
coriacea,  tenuiter  tomentosa.  Corolla  quam  in  W.  insigni  minor.  Stamina  indefinita;  filamenta 
ima  basi  irregulariter  coalita,  sursum  libera,  filiformia  ,  glabra,  petalis  multo  breviora.  Antherae 
erectae ,  lineari  -  oblongae  ,  biloculares  ,  utroque  loculo  apice  per  porum  dehiscente.  Ovarium  non 
visum.  Semina  immatura  in  spiram  torta,  sesquigyrosa ;  arillus  lana  densa  longa  cinereo  -  fusces- 
cente  vestitus. 

Crescit  ad  ripas  fluminis  Orinoco.  fi 

Pachira  Aubl. 

MONADELPHIA  Polyandria  Linn.  Syst.  Sex.  Familia:  BOMBACEAE  Kunth. 

CHARACTER  DIFFERENTI  ALIS. 

Calyx  tubulosus,  truncatus,  subquinquedentatus.  Corolla  pentapetala,  petalis 
longissimis  linearibus.  Stamina  numerosissima ,  basi  tubuloso  -  monadelpha ,  apice  li¬ 
bera.  Stylus  simplex,  stigmatibus  quinque.  Capsula  junior  quinquelocularis,  quin- 
quevalvis,  intus  nuda,  polysperma.  Semina  nuda,  subquadrata. 

CHARACTER  NATURALIS. 

Calyx  inferus,  persistens,  monophyllus,  tubulosus,  limbo  truncato  subquinque- 
dentato,  basin  versus  glandulis  impressis  notatus.  Corolla  infera,  pentapetala,  petalis 
linearibus,  coriaceis,  longissimis,  extus  tomentosis,  aestivatione  hinc  longitudinaliter  im¬ 
bricata.  Stamina  hypogyna,  indefinita,  centum  vel  plura,  monadelpha.  Filamenta  longis¬ 
sima,  basi  in  tubum  cum  petalis  primo  conjunctum  connata,  sursum  aut  in  phalanges 
duodecim  ad  viginti  disposita  atque  iterum  bifida  apiceque  tantum  simplicia,  aut  jam  ab 
orificio  tubi  plane  libera,  simplicia,  filiformia.  Antherae  vel  parum  supra  basin 
affixae ,  incumbentes ,  lineares ,  vel  medio  dorso  insertae ,  apicibus  reflexis  dorso¬ 
que  connatis  reniformes  vel  oblongae,  uniloculares ,  loculo  superne  longitu- 

dinaliter  dehiscente.  Pollen  triangulare.  Ovarium  superum ,  calyce  inclusum ,  ovato- 
pentagonum,  quinqueloculare ,  loculis  multiovulatis.  Stylus  simplex,  longissimus. 
Stigmata  quinque,  radiato -patentia.  Capsula  magna,  ovata  vel  cylindrica,  junior 
quinquelocularis ,  tandem  dissepimentis  medio  valvularum  affixis  evanescentibus  unilo- 
cularis,  quinquevalvis ,  valvulis  extus  sublignosis,  intus  spongioso  -  mollibus  calvis,  tan¬ 
dem  e  pedunculo  solutis.  Semina  in  quovis  loculamento  multa,  dissepimentorum  ru¬ 
dimentis  duplici  serie  affixa,  magna,  subquadrato  -  cuneata ,  nuda.  Epidermis  testae 
arcte  adhaerens,  derasilis,  venosa,  venis  a  cicatrice  quadam  seu  hilo  externo  ad  pro¬ 
prium  testae  hilum  usque  in  fasciculum  simplicem  junctis,  inde  per  totam  seminis  su¬ 
perficiem  dendroideo  -  expansis.  Testa  crustacea,  fragilis,  laevis,  hilo  magno  plano 
notata.  Tunica  interior  incompleta,  membranacea,  embryonis  plicas  intrans.  Al¬ 
bumen  nullum  (?).  Embryo  rectus,  cotyledonibus  carnosis  crassis  transverse  oblongis 
inaequalibus,  una  majore  alteram  minorem  obvolvente.  Radicula  recta,  cylindrica. 

Habitus:  Arbores  e  minoribus  vel  parvae,  fronde  densa  laeta  conspicuae,  foliis 
petiolatis  alternis  digitatis,  stipulis  deciduis,  floribus  solitariis  axillaribus  terminalibusve 
magnis  speciosis,  seminibus  edulibus. 

Statio  et  Habitatio  :  Species  hucusque  cognitae  omnes  Americam  tropicam  et 
quidem  sylvarum  primaevarum  loca  humida  ad  margines  fluviorum  etc.  incolunt,  in 
depressis,  quam  in  montanis  frequentiores. 

1.  CAROLINEA  TOMENTOSA.  f  Tab.  LVT. 

C.  foliolis  octonis  vel  novenis  obovatis  obtusis  coriaceis  tomentoso- hirtis,  pe¬ 
dunculo  calycem  urceolatum  coriaceum  basi  multiglandulosum  aequante,  petalis  ere¬ 
ctis,  staminum  tubo  calycis  longitudine,  antheris  oblongis,  stylo  glabro. 

Arbor  parva,  ramis  flexuosis  tortis,  cortice  cinereo  obductis.  Folia  alterna,  petiolata,  pal¬ 
mata;  foliola  octo  vel  novem  brevissime  petiolata,  petiolis  propriis  crassis  semiteretibus  articulatis, 
obovata,  rotundata,  utrinque  pilis  stellatis  tomentoso- hirta,  nervo  medio  subtus  prominente  venisque 
parallelis  percursa,  octo  ad  decem  pollices  longa,  quatuor  ad  sex  lata,  extimis  minoribus  ;  petioli  primarii 
teretes,  basi  incrassata  articulata  glandulis  duabus  convexis  magnis  notata,  tomentoso  -  hirti ,  pedales  , 
crassitie  pennae  cygneae.  Stipulae  deciduae.  Flores  axillares  vel  terminales,  solitarii,  breviter  pe- 
dunculati.  Pedunculus  teres  ,  crassus,  tomentosus ,  basi  bracteis  nonnullis  deciduis  ovato  -  subrotundis 
integerrimis  coriaceis  tomentosis  munitus ,  pollicem  fere  longus.  Calyx  cupularis ,  tubo  cylindrico, 
limbo  truncato  integerrimo,  coriaceus,  extus  ferrugineo  -  tomentosus ,  ima  basi  glandulis  duodecim 
vel  pluribus  in  annulum  dispositis  impressis  rotundis  notatus.  Petala  quinque,  libera  vel  ima  basi 
subconnexa,  linearia,  obtusa,  integerrima,  erecta  vel  denique  a  medio  apicem  versus  reflexa,  crassa, 
coriacea,  extus  olivaceo  -  fusco  tomentosa ,  intus  alba,  tenuiter  villosa  atque  in  ea  parte,  quae  in 
flore  nondum  aperto  alteri  petalo  non  incumbit,  pilis  longis  retrorsis  sericeo -hirta  ,  tres  vel  quatuor 
pollices  longa,  unum  fere  lata.  Staminum  filamenta  indefinita,  numerosissima,  basi  in  tubum  cy¬ 
lindricum  pubescentem  pollicarem  connata ,  sursum  in  fasciculos  quinque  vel  plures  divisa  et  inde 

vel  bifurca  vel  plane  simplicia,  filiformia,  glabra,  alba,  petalis  terlia  parte  breviora.  Antherae 
oblongae,  dorso  affixae  sed  lateribus  deflexis  connatis  erectae,  uniloculares  ,  superne  longitudinali- 
ter  dehiscentes  ,  loculi  valvis  tandem  deflexis ,  roseo  -  fuscidulae.  Ovarium  calyce  inclusum ,  ovato- 
pentagonum ,  tomentosum.  Stylus  filiformis,  glaber,  staminibus  longior.  Stigma  quinqueradiatum, 
radiis  primum  erectis  dein  patentibus  filiformibus  brevibus.  Fructus  desideratur. 

Ilabilat  in  campis  prope  Lagoa  doirada  ,  Camabudo  et  alibi  in  regione  Hillae  de  S. 
Jodo  cT EI  Rey ,  Provinciae  Minas  Geraes. 

Floret  Februario,  fi 

ADNOTATIO.  Seminum  Carolineae  principis  descriptionem  iconemque  hic  addere  haud  inutile 
duximus ,  cum  ea  praeter  Aubletium  a  nemine  hucusque  descripta  fuerint.  Capsula  magna,  ovata,  vertice 
contracto  acutiore ,  obiter  quinquesulcata  ,  tomentoso  -  scabrida  ,  junior  olivacea  ,  matura  castaneo- 
fusca ,  quinquelocularis ,  dissepimentis  in  medio  valvularum  affixis ,  tandem  ob  tenuitatem  evanidis. 
Semina  multa  in  quovis  loculamento,  duplici  serie  disposita,  edulia,  magna,  subquadrato  -  cuneata, 
vertice  rotundata.  Epidermis  testae  arcte  adhaerens ,  crassiuscula ,  derasilis  ,  venosa ,  venis  a  ci¬ 
catrice  s.  hilo  externo  albido  ad  proprium  testae  hilum  usque  in  fasciculum  simplicem  junctis , 
inde  per  totam  seminis  superficiem  dendroideo  -  expansis  venulisque  minoribus  reticulatim  inter  se 
junctis.  Testa  crustacea ,  fragilis ,  laevis  ,  brunnea ,  hilo  magno  plano  triangulari  vix  discolori 
notata.  Tunica  interior  incompleta,  testae  hilo  adhaerens,  tenuis,  membranacea,  pellucida,  in 
seminibus  nostris  non  plane  maturis  nullum  albuminis  (quo  in  Bombace  et  Eriodendro  interior 
ejusdem  superficies  induitur)  vestigium  monstrans,  sed  ipsa  in  ejus  vicem  embryonis  plicas  in¬ 
trans.  Embryo  rectus ,  cotyledonibus  maximis  carnosis  crassis  inaequalibus  ,  una  duplo  majore 
suborbiculari  vel  subrhombea  basi  cordata  irregulariter  lobata,  lobis  inflexis  alteram  minorem 
transverse  oblongam  vel  subreniformem  obvolvente;  radicula  recta,  cylindrica,  obtusa. 

Ex])I!c.  Tab.  LVI.  A.  Carolineae  tomentosae  flos  et  folium  magn.  nat.  Staminis  a  facie  et  a  latere  depicti 
stylique  cum  stigmate  partes  superiores  auctae.  B.  Carolineae  principis  semen,  i.  2.  Semen  epidermide  tectum 
a  basi  et  a  vertice  visum.  3.  Pars  testae  cum  adhaerente  tunica  interiore.  4.  Embryo,  cotyledone  majore  com¬ 
plicata,  a  facie  exteriore  visus.  5.  Idem  ab  alio  latere,  radiculam  exhibens.  6.  Idem,  cotyledonis  majoris  lo¬ 
bis  reflexis,  ut  cotyledon  minor  et  radicula  appareant.  7.  Cotyledon  minor  cum  radicula  separata.  O.  magn.  nat. 

Carolineae  species  praeter  supra  descriptam  in  Brasilia  nobis  obviae  sunt : 

2.  C.  princeps  ,  foliolis  quinatis  vel  octonatis  ovato  -  lanceolatis  acuminatis  glabris ,  pedunculo  ca¬ 
lycem  campanulatum  membranaceum  basi  quinqueglandulosum  aequante,  petalis  apice  recurva¬ 
tis  ,  staminum  tubo  calyce  multoties  longiore ,  antheris  linearibus  supra  basin  affixis ,  stylo  basi 
tomentoso. 

Pachira  aquatica ,  Aubl.  Gujan.  II.  p.  725.  tab.  2Q1.  2Q2.  Cavan.  Diss.  III.  p.  176.  tab.  72. 
f.  l.  —  Carolinea  princeps ,  Linn.fl.  Suppi,  p.  31 4.  JVilld.  Spec.  piant.  III.  p.  729*  De  Cand. 
Prode.  Syst.  veg.  I.  p.  478. 

Crescit  ad  margines  rivulorum  et  fluviorum  Provinciarum  Maranhao  et  P  ara  frequens. 
Floret  Aprili ,  Majo,  fi 

3.  C.  affinis  -j~,  foliis  .  .  .  .  ,  pedunculo  calycem  cylindricum  coriaceum  crassum  basi  quin¬ 
queglandulosum  triplo  superante ,  petalis  erectis ,  staminum  tubo  calyce  multoties  longiore  ,  an¬ 
theris  linearibus  supra  basin  affixis,  stylo  basi  tomentoso.  —  Flos  extus  virescenti  -  fusco  -  fulvus ,  in¬ 
tus  albus. 

Crescit  in  aquaticis  Archipelagi  Paraensis  ad  margines  canalium  et  in  littore 
fluviorum. 

Floret  Aprili ,  Majo.  fi 

4.  C.  longiflora  f ,  foliis  .  ...  ,  pedunculo  calycem  campanulatum  coriaceum  crassum 
basi  multiglandulosum  duplo  superante,  petalis  patenti  -reflexis ,  staminum  tubo  calyce  triplo  lon¬ 
giore,  antheris  reniformibus  medio  affixis,  stylo  glabro.  —  Flos  olivaceo  -  virescens ,  intus  albus, 
totus  tomentosus. 

Crescit  in  sylvis  aestu  aphyllis  ad  Beacho  do  Fogo  et  Formigas  in  deserto  Provin¬ 
ciae  Minas  Gerdes ,  altitudine  supra  Oceanum  circiter  1200  —  1600  pedum. 

Floret  Julio ,  Augusto.  fi 

5.  C.  campestris ,  foliis  quinatis  vel  rarius  ternatis  obovato  -  oblongis  obtusiusculis  utrinque 
glabris ,  pedunculo  calycem  multiglandulosum  aequante  ,  petalis  erectis ,  staminum  tubo  calyce 
subbreviore,  antheris  erectis  reniformibus,  stylo  glabro.  —  Corolla  extus  viridi- olivacea  vel  ru¬ 
bens,  intus  virescenti- albida. 

Crescit  in  campis  editis ,  altitudine  2500  pedum  et  ad  margines  sylvarum  inter  Tapan- 
hoacanga  et  Villam  do  Principe ,  Provinciae  Minas  Gcracs. 

Floret  Majo,  fi 

XXIX.  ERIODENDRON  D.  C. 

MONADELP11IA  Pcntandria  Linn.  Syst.  Sex.  Familia  :  BOMBACEAE  Kunth. 

CHARACTER  DIFFERENT IALIS. 

Calyx  campanulatus ,  irregulariter  subquinquefidus.  Corolla  pentapetala,  petalis 
basi  inter  se  et  cum  staminibus  connexis.  Staminum  columna  sursum  divisa  in  crura  defi¬ 
nita  quinque,  apice  gerentia  antheras  lineares  vel  simplici  serie  adnatas  vel  versatiles  et 
anfractuosas.  Stylus  simplex.  Stigma  quinque -sexfidum.  Capsula  lignosa,  quinque- 
locularis,  quinquevalvis ,  receptaculi  centralis  angulis  prominentibus  dissepimenta  prae¬ 
bentibus  aeque  ac  valvularum  parietibus  vestitis  lana  densissima,  quae  semina  invol¬ 
vit  plurima,  receptaculo  centrali  inter  dissepimenta  seriatim  affixa. 

CHARACTER  NATURALIS. 

Calyx  inferus,  tubulosus  vel  campanulatus,  crassus,  coriaceus,  irregulariter  dissi¬ 
liendo  quinquedentatus,  aestivatione  clausus  et  apice  rumpendus.  Corolla  magna,  infera, 
pentapetala :  petala  basi  breviter  inter  se  et  cum  staminibus  connata ,  oblonga  vel 
obovata,  subinaequilatera ,  crassa,  coriacea,  utrinque  vel  extus  tantum  sericeo  -  hirta ; 
aestivatione  (convoluto-)  hinc  imbricata,  quovis  petalo  alterius  marginem  secus  longitudinem 
obtegente.  Staminum  columna  ovarium  includens  sursum  divisa  in  crura  quinque  subu- 
lata;  singulo  antheras  solitarias  vel  plures,  uniloculares ,  vel  inferne  adnatas 

et  rectilineas ,  vel  versatiles  et  anfractuosas  gerente.  Pollen  trigonum.  Ovarium  coni¬ 
cum,  quinqueloculare ,  ovulis  in  quovis  loculo  plurimis  receptaculo  centrali  seriatim 
immersis.  Stylus  filiformis,  stamina  aequans.  Stigma  quinque  - sexpartitum ,  laciniis 
subulatis  patentibus.  Capsula  magna,  lignosa,  ovata  vel  elliptica,  subpentagona , 
quinquelocularis ,  quinquevalvis ;  valvulae  crassae,  intus  lana  densa  solubili  vestitae, 
deciduae.  Receptaculum  centrale  persistens,  quinquelobum ;  lobi  papyracei,  primum 
valvulis  longitudinaliter  adnexi  et  inde  dissepimenta  praebentes ,  in  aperta  capsula  in¬ 
de  secedentes,  lana  densissima  vestiti.  Semina  receptaculo  centrali  inter  septa  seria¬ 
tim  affixa  vel  subimmersa  atque  ejusdem  lana  plane  involuta,  ipsa  vero  calva,  nu¬ 
merosa,  ovato -globosa,  ad  hilum  compressiuscula.  Epidermis  testae  arcte  adhaerens, 
derasilis,  venosa  vel  punctis  elevatis  scabrida,  ab  hilo  suo  exteriore  ad  interiorem 
testae  versus  verticem  seminis  situm  usque  incrassata  et  saepius  in  cristam  prominula. 
Testa  crustacea,  fragilis,  glabra,  nitida,  hilo  orbiculari  plano  notata,  intus  nonnun- 
quam  strato  celluloso  madefacto  gelatinoso  -  turgido  aucta.  Tunica  interior  tenuis, 
membranacea ,  ad  hilum  chalaza  orbiculari  notata.  Albumen  tenue ,  incompletum , 
tunicae  interiori  adhaerens ,  inde  primos  cotyledonum  gyros  intrans ,  farinaceum. 
Embryo  curvatus,  magnitudine  seminis,  cotyledonibus  magnis  tenuibus  cordatis  sibi 
incumbentibus,  aequalibus’,  replicato  -  convolutis ,  radicula  cylindrica  primum  centri- 
peta  inde  reflexa  et  versus  epidermidis  hilum  recte  descendente. 

Habitus  :  Arbores  vastissimae ,  trunco  saepe  ventricoso ,  aculeis  magnis  conicis 
armatae  vel  inermes ,  cortice  crasso  suberoso ,  ligno  molli ,  ramis  robustis  patentibus, 
foliis  petiolatis  digitato  -  compositis  stipulatis,  aestate  sicca  deciduis,  floribus  solitariis 
amplis. 

Statio  et  Habitatio:  Genus  sylvestre,  nemora  primaeva,  solum  sicciusculum 
praediligens,  inter  tropicos  utriusque  hemisphaerii  proveniens ,  attamen  versus  Aequato- 
rem  frequentius,  in  montes  ultra  2000  pedem  altitudinem  rarius  adscendens  }  truncis  spar¬ 
sis  enormibus  et  receptaculis  seminum  lanatis  persistentibus  inter  vicinas  arbores  quam 
maxime  conspicuum. 

1.  ERIODENDRON  LEJANTHERUM  D.  C.  Tab.  XCVI  et  XCVII. 

E.  trunco  ramisque  aculeatis,  foliis  quinatis  vel  septenatis,  foliolis  ovatis  cuspi¬ 
datis  integerrimis,  floribus  solitariis,  antheris  rectilineis  omni  dorso  filamentis  adnatis. 

Eriodendron  lejant  herum ,  De  Ccind.  Prodr.  Sjrst.  veg.  I.  p.  479* 

Bombax  Erianthos ,  Cavan.  Disseri,  1^.  p.  294.  tab.  i52.  f.  1.  Poiret 
Encycl.  Suppi.  II.  p.  55 1.  IVilld.  Spec.  plani.  III.  p.  731. 

Arbor  maxima,  trunco  basi  incrassato  recto  praealto  aculeato,  ramis  in  comam  lato -ovatam 
horizontaliter  expansis  ramulisque  aculeis  robustis  solitariis  vel  geminis  conicis  rectis  fuscescenti- 

bus  armatis,  cortice  glabro  plumbeo -fusco.  Folia  alterna,  petiolata,  quinata  vel  septenata ;  fo¬ 
liola  in  juniore  planta  oblonga,  in  ramulis  florigeris  obovato -  elliptica ,  cuspidata,  integerrima  vel 
apicem  versus  obsolete  ac  remote  subserrulata ,  glabra  ,  membranacea ,  supra  laete  viridia ,  sub¬ 
tus  glaucescentia  et  nervo  medio  prominente  venisque  tenuibus  subparallelis  ope  venularum  reticulata¬ 
rum  inter  se  junctis  percursa,  duos  ad  tres  pollices  longa,  unum  et  quod  excedit  lata,  lateralibus 
quam  media  plerumque  dimidio  minoribus,  omnia  in  petiolos  proprios  semiteretes  basi  articulatos 
duos  ad  tres  lineas  longos  attenuata ;  petioli  communes  teretes ,  glabri ,  bi  -  tripollicares ,  basi  incras¬ 
sata  articulata ,  apice  parum  dilatati  in  discum ,  cujus  margini  petioli  proprii  inseruntur.  Stipulae 
deciduae.  Flores  e  ramulis  ultimis  solitarii ,  laterales  vel  subterminales ,  breviter  pedunculati,  cylin¬ 
drici  ,  glabri  ,  ad  basin  calycis  bracteis  nonnullis  suborbicularibus  coriaceis  deciduis  muniti ,  vel 
post  harum  delapsum  parvis  cicatricibus  notati ,  semipollicares.  Calyx  campanulatus ,  apice  irregu- 
lariter  quinquefidus  laciniis  late  ovatis  acutis  vel  obtusiusculis  integerrimis,  coriaceus,  extus 
viridis  vel  rubenti  -  fuscescens  et  glaber ,  intus  pilis  densissimis  adpressis  sericeo  -  nitens.  Co 
p.olla  speciosa ,  ampla ,  tripollicaris  et  longior.  Petala  ima  basi  inter  se  et  cum  columna  stami¬ 
num  parum  connata,  ex  ungue  cuneato  in  laminam  obovato  -  oblongam  apice  inaequaliter  emar- 
ginatam  integerrimam  extensa,  coriacea,  extus  pilis  albidis  longis  retro  spectantibus  sordide  al¬ 
bidis  tenuibus  tomentoso -hirsuta,  intus  ab  apice  ad  medium  usque  pube  densa  tenui  canescente 
adspersa,  inde  basin  versus  glabra,  nervis  ex  ungue  radiatim  divergentibus  percursa.  Staminum 
columna  basi  ovarium  cingens,  incrassata,  pubescens,  sursum  constricta  glabra,  inde  divisa  in 
quinque  crura  filiformia,  glabra,  erecto  -  patentia ,  apice  desinentia  in  antherae  connectivum  coria¬ 
ceum,  glabrum,  circumscriptione  lanceolatum,  acutius  eidum ,  apice  parum  reflexum,  hinc  carinatum,  inde 
complicatum.  Antiiera  unilocularis ,  loculo  per  totum  connectivi  marginem  producto  nec  in  ejus¬ 
dem  apice  interrupto,  longitudinaliter  bivalvi,  valvis  elfoetis  deflexis  undulatis.  Ovarium  cylindrico- 
pentagonum ,  quinqueloculare ,  multiovulatum.  Stylus  simplex,  filiformis,  glaber,  stamina  parum 
superans.  Stigma  capitatum  ,  quinquelobum ,  divisionibus  inter  se  cohaerentibus ,  glabrum.  Capsula 
magna,  cylindrica,  utrinque  attenuata,  quatuor  ad  sex  pollices  longa  ,  medio  tres  circiter  pollices 
crassa,  vertice  styli  cicatrice  notata,  caeterum  glabra,  rubro  -  fusca ,  quinquelocularis  ,  quinque - 
valvis*,  valvulae  loculicidae,  semipollicem  crassae,  fibroso  -  carnosae  atque  vasorum  fasciculis  du¬ 
rioribus  subcorneis  sparsis  percursae,  intus  seminum  impressionibus  scrobiculatae  atque  lana  lon¬ 
ga  sericea  sordide  alba  densissime  vestitae ,  post  maturitatem  capsulae  longitudinaliter  dehiscen¬ 
tes  atque  a  dissepimentis  simul  solutae  delabentes.  Receptaculum  centrale  in  fructu  adhucdum 
subsuccoso  quinquangulare  ,  carnosum,  crassum,  emittens  dissepimenta  quinque  membranacea,  te¬ 
nuia,  subundulata,  dorso  valvularum  longitudinaliter  adnata,  aeque  ac  ipsa  columna  densissime 
lanata.  Semina  numerosa ,  in  quovis  loculo  triplici  vel  quadruplici  serie  columnae  centrali  affixa , 
hoc  quidem  modo ,  ut  serierum  lateralium  funiculis  umbilicalibus  longis  cylindricis  vel  sub- 
conicis  solidis  adhaereant ,  intermedia  vero  in  unam  vel  duas  series  disposita  cum  lateralibus  al¬ 
ternantia  ipsi  columnae  centrali  subimmersa  sint;  omnia  lana  capsulae  parietibus  affixa  dense 
involuta,  ipsa  tamen  nuda,  immatura  magnitudine  Pisi  minoris. 

Crescit  in  sylvis  prope  Sebastianopolin.  Arbor  ingens ,  miica  in  suburbiis  superstes , 
omnia  fortasse  specimina  a  Commersonii  temporibus  ad  nos  usejue  collecta  suppeditavit. 


Floret  Februario ,  Martio.  £ 

Explic.  Tab.  XCV1.  Eriodendri  lejantheri  ramus  floriger.  Tab.  XCFII.  Fig.  i.  Petalum.  2.  Stamina  cum 
stylo  in  calyce  dimidiato,  magn.  nat.  3.  Anthera  a  facie  et  a  dorso  visa,  parum  aucta.  4.  Pollen.  5.  Ovarium’ 
resecto  ex  parte  calyce,  magn.  nat.  6.  Stigma  auctum.  7.  Capsula  magn.  nat»  8.  Eadem  longitudinaliter  dis¬ 
secta.  9.  Eadem  transverse  dissecta.  10.  Pars  valvulae  intus  visa,  lana  superne  derasa,  ut  seminum  impressio¬ 
nes  appareant,  magn.  nat. 

2.  ERIODENDRON  Samauma.  t  Tab.  xcvm. 

E.  trunco  aculeato ,  foliis  quinatis  vel  septenatis ,  foliolis  oblongis  integerrimis 
acuminatis,  floribus  solitariis,  petalis  obovato-spathulatis  extus  fulvo  -  lanatis ,  antheris 
anfractuosis  versatilibus. 

Areor  ingens ,  trunco  crassissimo ,  octuaginta  ad  centum  pedes  alto ,  aculeato ,  aculeis  tandem  ni¬ 
gro -fuscis,  ramulis  florigeris  inermibus,  cortice  cinereo -fusco  rimoso  vestitis.  Folia  alterna,  pe- 
tiolata,  quinata  vel  septenata;  foliola  breviter  pedicellata,  oblonga  vel  oblongo  -  lanceolata ,  utrin- 
que  attenuata ,  acuminata ,  integerrima  ,  glabra ,  supra  laete  viridia  nitentia ,  subtus  pallidiora  sub- 
glaucescentia ,  nervo  medio  subtus  prominente  venisque  obsoletis  distantibus  percursa,  longitu¬ 
dine  inter  duos  et  quatuor  pollices  variantia ,  lateralibus  plerumque  quam  media  minoribus ;  pe¬ 
tioli  proprii  breves,  vix  duas  lineas  longi,  semiteretes,  supra  canaliculati,  glabri,  basi  articulati; 
petioli  communes  teretes,  stricti,  glabri,  tri-vel  quadripollicares ,  basi  parum  incrassati  ibique  arti¬ 
cularim  ramo  inserti,  apice  incrassati  in  discum  parvum  semiorbicularem  carnosum,  cujus  mar¬ 
gini  petioli  proprii  inseruntur.  Stipulae  deciduae.  Flores  in  ramulis  ultimis  solitarii,  laterales  vel 
subterminales ,  erecti,  pedunculari;  pedunculi  uniflori ,  cylindrici,  crassi,  glabri,  apice  bracteis 
duabus  deciduis  muniti  vel  post  harum  delapsum  cicatricibus  semicircularibus  notati,  vix  dimidium 
pollicem  longi ,  fructiferi  lignescentes ,  incrassati.  Calyx  campanulato  -  cylindricus  ,  crassus  ,  apice 
in  lacinias  quatuor  vel  sex  integerrimas  acutas  vel  obtusiusculas  irregulariter  divisus ,  pollicem  et 
ultra  longus ,  extus  glaber ,  intus  pilis  brevissimis  adpressis  albido  -  sericeus.  Corollae  petala 
erecto  -  patentia  ,  ovato  -  oblonga ,  obtusa,  integerrima 5  basin  versus  attenuata  atque  ungue  crasso 
latiusculo  columnae  stamineae  adhaerentia,  extus  pilis  longis  rigidis  fulvis  sursum  decumbentibus 
dense  vestita,  sericeo  -  nitentia,  notata  linea  longitudinali  elevata,  per  mutuam  petalorum  in  gem¬ 
ma  pressionem  facta,  intus  tenuiter  pubescentia,  nervis  plurimis  subparallelis  longitudinaliter  per¬ 
cursa,  parte  calyce  inclusa  canaliculata,  pallide  ochroleuca,  quatuor  circiter  pollices  longa,  infra 
apicem  sesquipollicem  lata.  Staminum  tubus  calycis  longitudine,  subpentagonus,  lateribus  concavius- 
culis,  angulis  rotundatis,  carnosus,  glaber,  basi  ampliatus  sursum  attenuatus,  inde  divisus  in  crura 
quinque  adscendentia ,  subulata  ,  glabra ,  petalis  parum  breviora.  Antherae  medio  dorso  filamento 
insertae,  incumbentes,  lineares,  longissimae  sed  horizontaliter  anfractuosae,  anfractibus  utrinque  duo 
bus  vel  tribus  rectis  arcte  sibi  approximatis  et  parallelis,  uniloculares,  loculo  superne  secus  totam  anthe¬ 
rae  longitudinem  dehiscente,  aurantiacae.  Ovarium  parvum,  pentagonum,  superne  quinquegibbosum, 
glabrum.  Stylus  erectus,  filiformis,  supra  basin,  ubi  staminum  tubo  includitur,  parum  incrassa¬ 
tus,  pubescens,  ad  exitum  e  tubo  attenuatus  glaber,  inde  iterum  parum  crassior  et  pubescens, 
sub  stigmate  tandem  attenuatus  ,  glabrescens,  stamina  aequans.  Stigma  forcipato- tripartitum,  la¬ 
ciniis  bifidis  linearibus  acutis.  Capsula  obovato- oblonga,  spithamaea,  fusca,  quinquelocularis,  quin- 
quevalvis  ;  valvulae  lanceolatae,  carnoso  -  fibrosae,  fibris  durioribus  lignescentibus  intertextae,  siccae 
lignosae,  extus  glabrae,  intus  scrobiculatae  atque  lana  densissima  nivea  sericeo  -  nitente  vestitae, 

post  maturitatem  dclabentes.  Receptaculum  centrale  quinquangulare ,  quinquepartibile ,  dissepi- 
menla  emittens  quinque ,  ante  maturitatem  capsulae  medio  dorso  valvularum  adnata ,  serius  for¬ 
tasse  libera  et  hinc  incompleta ,  dimidiato  -  lanceolata ,  tenuia ,  papyracea  ,  costata ,  lana  longa  den¬ 
sissima  nivea  sericea  gyroso - conduplicata  plane  abscondita.  Semina  numerosa,  bi-vel  tri-seriatim 
receptaculo  centrali  inter  dissepimenta  affixa,  magnitudine  Pisi  minoris,  ovata.  Epidermis  derasilis, 
tenuis  ,  ferrugineo  -  fusca ,  punctis  elevatis  sive  glandulis  atris  subscabrida,  ab  hilo  suo  exteriore  ad 
interiorem  testae  usque  spongioso -incrassata  atque  in  cristam  linearem  obtusam  prominens.  Testa  hilo 
versus  verticem  seminis  posito  orbiculari  notata ,  constans  e  stratis  duobus  ,  quorum  exterius 
crustaceum  ,  fragile  ,  laeve  ,  ferrugineo  -  fuscum ,  interius  vero  cellulosum ,  cellulis  madefactis  gela¬ 
tinoso  -  turgidis.  Tunica  interior  tenuis,  membranacea,  fuscescens,  ad  hilum  chalaza  orbiculari  no¬ 
tata,  ibique  testae  arcte  adhaerens.  Albumen  tenue,  farinosum,  tunicae  interiori  adnatum,  coty¬ 
ledonum  gyros  ambiens  primariosque  intrans.  Embryo  seminis  magnitudine ,  centralis ,  cotyledo¬ 
nibus  magnis  foliaceis  cordatis  acuminatis  arcte  sibi  incumbentibus  aequalibus,  parte  superiore  ver¬ 
sus  radiculam  deflexa  et  una  cum  inferiore  chrysaloideo  -  convoluta ;  radicula  cylindrica  primum 
adseendente ,  inde  curvata  et  recta  descendente. 

Habitat  in  sylvis  primaevis  densissimis  udis  vel  sempiterno  rore  humentibus  propter 
fluvios  Japurd ,  Madeira  et  Solimoens. 

Floret  Januario  ;  fructus  maturat  Aprili ,  Majo .  $ 

Lana  fructus  Bombacum  generico  in  Brasilia  nomine  Samduma  dicitur.  Nostrae  speciei 
ob  colorem  album  branca  nuncupata  omnium  nobilissima  et  conficiendis  lectulis  pulvinisque  aptis¬ 
sima  a  mercatoribus  nonnullis  jam  in  Europam  vecta  est ;  fuso  tamen  ob  fibras  rigidiusculas,  licet 
tenuissimas  difficilius  in  fila  deducitur. 

Ex]>lic.  Tai).  XCVIII.  Fig.  i.  Calyx.  2.  3.  Petalum  a  dorso  et  a  facie.  4-  Stamina  cum  stylo.  5.  Pars  sta¬ 
minis  superior  separata.  6.  Tuti  staminei  pars  intus  visa ,  omnia  magn.  nat.  7.  Stylus  parum  auctus.  8.  Co¬ 
lumnae  centralis  in  calyce  pars  infima,  resectis  praeter  unicum  dissepimentis.  9.  Pars  dissepimenti  inferior,  de¬ 
rasa  lana.  10.  Semen.  Omnia  magn.  nat.  11.  Pars  epidermidis  aucta.  12.  Semen  in  testa.  13.  Idem  auctum. 
14.  Idem,  strato  exteriore  testae  ex  parte  resecto,  ut  interioris  cellulae  madefactae  tumidae  appareant.  15.  Al¬ 
bumen  tunicae  interiori  adhaerens.  16.  Embryo,  parum  auctus.  17.  Idem  cotyledonibus  explanatis.  18.  Ra¬ 
dicula  aucta. 


XXX.  BOMBAX  Linn. 

MONADELPHIA  Polyandria  Linn.  Syst.  Sex.  Familia:  BOMBACEAE  Kunth. 

CHARACTER  NATURALIS. 

Calyx  campanulatus  vel  urceolatus ,  truncatus  vel  irregulariter  tri  -  quinquefidus. 
Corolla  pentapetala,  petalis  basi  inter  se  et  cum  staminibus  connexis.  Staminum  co¬ 
lumna  sursum  vel  primum  in  phalanges  quinque  pluresve  divisa,  vel  jam  basi  soluta  in 
filamenta  indefinita,  plurima.  Antiierae  medio  dorso  insertae,  apicibus  reflexis  dor¬ 
soque  connatis  reniformes  vel  oblongae,  uniloculares,  superne  rima  longitudinali  bi- 
valves.  Capsula  et  semina  Eriodendri. 


XXX.  BOMBAX. 

1.  BOMBAX  PARVIFLORUM.  f  Tab.  LVII. 

B.  trunco  inermi,  foliis  quinatis  ternatisve,  foliolis  obovato - lanceolatis  obtusis  vel 
emarginatis  coriaceis  glabris ,  pedunculis  calycibusque  glabris ,  petalis  calyce  triplo 
longioribus  tomentosis,  ovariis  glabris. 

Arbor  duodecim  ad  viginti  quinque  pedes  alta,  ramis  densis,  ramulis  rectis  strictis  teretibus,  cor¬ 
tice  cinereo  -  fusco  glabro  tectis,  novellis  angulatis  viridibus.  Folia  alterna,  ternata  vel  quinata,  ra- 

rius  quaternata ,  petiolata ,  tota  glabra  5  foliola  subsessilia  ,  obovato  -  oblonga  ,  emarginata ,  integer¬ 
rima,  coriacea,  laete  viridia,  nervo  medio  subtus  valde  prominente  percursa,  obsolete  venosa, 
duos  vel  tres  pollices  longa,  unum  lata  5  petioli  communes  pollicares  vel  sesquipollicares,  compresso- 
subancipites  subtus  convexi,  basi  et  apice  parum  incrassati  et  articulati.  Stipulae  deciduae.  Gemmae 
conicae,  tectae  squamis  ovato  -  triangularibus  imbricatis.  Flores  axillares,  tres  ad  quatuor  fascicu¬ 
lati  vel  rarius  solitarii,  pedunculati;  pedunculi  erecti,  stricti,  teretes,  glabri,  pollicem  circiter  longi, 
apice  bractearum  duarum  deciduarum  cicatricibus  notati.  Calyx  campanulatus ,  ore  truncatus  vel 
irregulariter  tri  -  quinquedentatus,  coriaceus,  eglandulosus ,  extus  glaber ,  intus  albido  -  sericeus.  Co¬ 
rollae  petala  obovato -oblonga,  subinaequilatera,  obtusa  cum  mucrone  brevi  adunco,  basin  versus 
attenuata,  integerrima,  ungue  nuda,  caeterum  extus  sericeo -tomentosa,  intus  pilis  longioribus  se¬ 
riceo  -  lanata  excepto  margine  calvescente  in  alabastro  proximum  petalum  obvolvente,  erecto  -  paten¬ 
tia  ,  pollicem  et  quod  excedit  longa,  infra  apicem  quatuor  circiter  lineas  lata.  Staminum  columna 
cylindrica,  glabra,  longitudine  calycis ,  sursum  soluta  in  filamenta  plurima ,  multiseriata ,  simplicia, 
subulata ,  glabra,  albida,  petalis  breviora.  Antherae  medio  dorso  affixae  ,  apicibus  reflexis  renifor¬ 
mes  ,  vertice  dehiscentes  in  valvulas  duas  latiusculas,  emisso  polline  deflexas,  ita  ut  tandem  connecti¬ 
vum  in  vertice  appareat,  flavescentes.  Ovarium  ovato  -  conicum ,  glabrum,  calycem  subaequans* 
Stylus  cylindricus,  erectus,  basi  pubescens,  sursum  glaber,  longitudine  staminum,  stigmate  obso¬ 
leto.  Capsula  calyce  persistente  basi  cincta?  pyriformis,  quinquangularis,  obtusa  et  vertice  umbo- 
nata,  scabra,  ochraceo  -  fusca,  tres  fere  pollices  longa;  valvulae  compage  tenuiore,  attamen  solidae 
et  siccae  lignescentes,  intus  aeque  ac  receptaculum  centrale  lana  densa  sericea  complicata  fuscescente 
obtectae.  Semina  sex  vel  decem  in  quovis  loculo,  magnitudine  Pisi  minoris. 

Habitat  in  campis  sicciusculis  editis  deserti  Provinciae  Minas  Geraes  dictae ,  inter  mon¬ 
tium  tractum  Serra  de  S.  Antonio  et  flumen  S.  Francisci. 

Floret  Junio  ,  Julio  $ 

Explic.  Tab.  LVII.  Fig.  1.  Petalum  a  dorso.  2.  Idem  a  facie  visum.  3.  Stamina  in  calyce.  4-  Eadem 
resecto  ex  parte  calyce,  ut  columna  staminum  appareat.  5.  Columna  staminum  dissecta.  6.  Stamen  unicum, 
anlhera  effoeta,  loculamenti  valvulis  deflexis  connectivum  in  vertice  monstrante,  auctum.  7.  Ovarium  in  calyce. 
8.  Stylus  auctus.  9.  Capsula  immatura  dissecta.  10.  Capsula  matura,  magn.  nat. 

2.  BOMBAX  PUBESCENS,  f  Tab.  LVIII. 

B.  trunco  inermi,  foliis  inferioribus  quinatis  superioribus  ternatis  binatisve;  fo¬ 
liolis  obovato  -  ellipticis  emarginatis  coriaceis  pubescentibus,  pedunculis  calycibusque 
tomentosis,  petalis  calyce  triplo  longioribus  tomentosis,  ovariis  glabris. 


Arbor  mediocris  in  variis  regionibus  inter  duodecim  et  triginta  pedes  altitudine  varians,  trunco 
octo  vel  decem  pedes  alto,  inde  ramis  tortis  expansis  in  comam  diffusam  amplam  soluto,  vestito 
cortice  duriusculo  tenacissimo  rimoso  crasso  cinereo -fusco,  in  ramulis  novellis  cinnamomeo-tomen- 
toso.  Folia  alterna,  petiolata,  inferiora  quinata,  superiora  ternata  vel  raro  binata,  decidua-,  foliola 
obovata  vel  obovato  -  oblonga ,  retusa,  caeterum  integerrima,  basi  in  petiolum  brevissimum  attenua¬ 
ta,  coriacea,  firma,  supra  pubescentia  viridia,  subtus  pallidiora  pubescentia  vel  juniora  pilis  stella¬ 
tis  glandulis  minutis  discoloribus  insertis  ferrugineo  -  tomentosa,  tres  ad  quatuor  pollices  longa,  duos 
circiter  lata;  petioli  communes  pollicares,  crassi,  glabri  vel  pubescentes  aut  verruculosi,  semiteretes, 
basi  et  apice  articulato  -  incrassati.  Stipulae  deciduae.  Pedunculi  axillares,  tres  ad  quinque  fascicu¬ 
lato  -  aggregati  vel  solitarii,  uniflori ,  pollicem  et  quod  excedit  longi,  teretes,  magis  minusve  ferru¬ 
gineo -tomentosi,  infra  apicem  incrassatum  bracteis  duabus  deciduis  muniti.  Calyx  campanulato- 
cupularis ,  truncatus  vel  obiter  quinquedentatus ,  coriaceus ,  extus  pilis  stellatis  detergibilibus  ferru¬ 
gineo -tomentosus,  intus  pilis  simplicibus  decumbentibus  -albis  sericeo  -  nitens.  Corollae  petala  ob¬ 
ovato  -  oblonga,  subinaequilatera,  integerrima,  in  acumen  breve  aduncum  desinentia,  praeter  unguem 
latum  carnosum  utrinque  pilis  decumbentibus  albo  -  tomentosa ,  extus  linea  longitudinali  convexa 
notata,  pollicem  et  quod  excedit  longa,  infra  apicem  quatuor  circiter  lineas  lata,  aestivatione  con¬ 
voluta.  Staminum  columna  cylindrica,  calyci  inclusa,  carnosa,  glabra,  sursum  soluta  in  filamenta 
plurima  multiseriata ,  erecta ,  simplicia ,  subulata  ,  glabra ,  petalis  breviora.  Anthep.ae  medio  dorso 
insertae,  reniformes,  miniatae,  serius  flavae,  caeterum  ut  in  congeneribus.  Ovarium  columna  stami¬ 
num  inclusum,  ovato  -  conicum ,  glabrum,  quinqueloculare.  Stylus  subulatus,  glaber,  longitu¬ 
dine  staminum.  Stigma  acutum  vix  distinctum,  in  aliis  in  styli  apice  acutiore  subcapitatum  et  sub- 
emarginatum.  Capsula  immatura  pyriformis ,  tomentosa ,  quinquelocularis ,  loculis  oligospermis , 
matura  non  visa. 

Habitat  in  S.  Philippi  campis  editis  siccius  culis  arbusto  sparso  (T ab  oleiro)  consitis,  pro¬ 
pe  Contendas  aliisque  locis  in  deserto  Provinciae  Minas  Gerdes ,  e.  g.  prope  Barreii'as ,  For- 
migas,  Reacho  do  Fogo  et  alibi.  Incolae  Imbirus su  nominant ,  ob  corticem  tenacissi¬ 
mum  deductilem ,  quem  saepius  in  funes  torquent. 

Floret  Junio ,  Julio.  % 

Explic.  Tab.  LFIII.  Fig.  i.  et  2.  Petalum  a  dorso  et  a  facie.  3.  Columna  staminum  in  calyce.  4.  Ea¬ 
dem  resecto  calyce.  5.  Ejusdem  dimidia  pars  intus  visa,  omnia  magn.  nat.  6.  Staminis  pars  superior  aucta. 
7.  Ovarium  in  calyce.  8.  Idem  separatum,  magn.  nat.  9.  Capsula  immatura  in  calyce.  10.  Eadem  separata 
dissecta ,  magn.  nat. 


3.  BOMBAX  RETUSUM,  f  Tab.  LIX. 

B.  trunco  inermi ,  foliis  ternatis  quaternatis  vel  quinatis  ,  foliolis  obovatis  retusis 
glabris,  pedunculis  calycibusque  glabris,  petalis  calyce  sextuplo  longioribus  tenuiter 
tomentosis ,  ovario  tomentoso. 

Arbor  vigintipedalis  et  altior ,  ramis  tortis  ,  vestitis  cortice  tenaci  laevi  et  epidermide  cinerea. 
Folia  versus  apicem  ramulorum  sparsa,  petiolata,  ternata,  quaternata  vel  rarius  quinata  ;  foliola 
obovata,  retusa  cum  mucrone  brevissimo,  caeterum  integerrima,  basi  in  petiolum  brevissimum  atte¬ 
nuata  ,  utrinque  glabra,  supra  laete  viridia,  nitida,  subtus  pallidiora,  nervo  medio  prominente  ve- 

XXX.  BOMBAX. 

nisque  lateralibus  parallelis  reticulatim  inter  se  junctis  percursa ,  juniora  versus  nervum  et  venas 
primarias  pube  tenuissima  -ferruginea  e  squamulis  oblongis  irregularibus  composita  adspersa ,  duos 
vel  tres  pollices  longa,  unum  et  dimidium  lata;  petioli  communes  pollicares  vel  sesquipollicares  ,  te¬ 
nues  ,  teretes ,  glabri ,  basi  articulati ,  apice  in  discum  tri  -  pentagonum ,  cui  foliola  adhaerent ,  incras¬ 
sati.  Stipulae  deciduae.  Pedunculi  axillares  vel  subterminales  ,  solitarii  vel  bini .  teretes ,  glabri , 
apice  bracteis  deciduis  muniti.  Calyx  campanulato  -  tubulosus ,  ore  truncatus  vel  obiter  quinqueden- 
tatus  ,  coriaceus ,  extus  glaber,  intus  albido  -  tomentosus.  Corollae  petala  linearia ,  acutiuscula  ,  in¬ 
tegerrima  ,  crassiuscula ,  utrinque  tomentosa ,  alba,  extus  linea  longitudinali  convexa  notata  ,  polli¬ 
caria  ,  quatuor  circiter  lineas  lata.  Staminum  columna  ut  in  congeneribus ;  filamenta  plurima ,  fili¬ 
formia,  glabra,  petalis  breviora,  alba.  Antherae  incumbentes,  oblongae,  flavescentes.  Ovarium 
ovato  -  conicum,  sericeo  -  tomentosum  ,  calyce  brevius.  Stylus  simplex,  filiformis,  glaber.  Stigma 
quinquepartitum,  laciniis  linearibus  patentibus  glabris.  Capsula  desideratur. 

Habitat  in  collibus  campestribus  sparso  arbusto  consitis  prope  Formigas  et  Contendas , 
in  deserto  Provinciae  Minas  Geraes. 

Florebat  Julio.  fi 

Species  tribus  praecedentibus  affinis  est  i 

Bombax  coriaceum  ,  -j-  glabrum  ,  foliis  ternatis,  foliolis  oblongis  acutiusculis  coriaceis  crassis 
marginatis,  fructu  scabro  pyriformi.  —  Flores  non  visi. 

Crescit  in  monte  Arara  -  Coara ,  Peruviae  contermino,  fi 

4.  BOMBAX  MuNOUBA.  f  Tab.  XCIX. 

B.  trunco  inermi,  foliis  octonatis,  foliolis  oblongis  acuminatis  integerrimis  gla¬ 
bris,  calyce  cupulari,  petalis  coriaceis  reflexis,  staminibus  innumeris  apice  bifidis. 

Arbor  vastissima,  speciosa.  Truncus  saepe  plus  quam  octuaginta  pedes  altus  atque  basi  sedecim 
pedes  in  peripheria  metiens,  superne  attenuatus ,  ramis  validis  subverticillatis  patentibus  comam  am¬ 
plissimam  vel  subglobosam  vel  ovato  -  globosam  formans,  cortice  crasso  laevigato,  epidermide  vires¬ 
centi -olivacea  longitudinaliter  cinereo  -  striata ,  in  ramis  novellis  viridibus  glaucescente  obductus. 
Folia  plerumque  in  ramulis  terminaliter  congesta,  petiolata,  octonata ;  foliola  oblongo  -  lanceolata 
vel  oblonga  breviter  acuminata,  basi  in  petiolos  proprios  attenuata,  integerrima  sed  margine  albo 
parum  undulata ,  utrinque  glabra ,  supra  laete  viridia  subtus  pallidiora  et  nervo  medio  venisque 
primariis  prominulis  albis  percursa ,  duriuscula ,  sex  ad  quatuordecim  pollices  longa,  duos  ad  quinque 
lata;  petioli  communes  pedales  vel  longiores,  teretes,  glabri,  purpurascenti -fusco- virides ,  apice  in 
discum  orbicularem  dilatati ,  cui  petioli  proprii  semiteretes  ,  supra  canaliculati ,  glabri ,  rubentes  , 
pollicares  inseruntur.  Stipulae  deciduae.  Flores  in  ramis  terminales,  tres  vel  quatuor,  erecti; 
pedunculi  teretes,  glabri,  fusco  -  virescentes ,  tres  vel  quatuor  pollices  longi,  medio  cicatricibus 
bractearum  delapsarum  notati.  Calyx  urceolatus  ;  limbo  truncato  integerrimo  vel  obiter  eroso -cre- 
nato,  coriaceus,  crassus,  infra  fructum  persistens,  tandem  fere  lignosus,  extus  glaber,  intus  seri¬ 
ceo  -  pubescens.  Corollae  petala  patentia,  revoluta,  tandem  decidua,  oblongo  -  lanceolata ,  acuta, 
ungue  parum  attenuata ,  integerrima  margine  inflexo  ,  coriacea  ,  crassa ,  extus  pilis  tenuissimis  oli- 
vaceo  -  fuscis  vestita,  intus  alba,  tenuissime  pubescentia,  longitudinaliter  nervoso -striata,  duos  et 

dimidium  ad  tres  pollices  longa,  quindecim  lineas  lata.  Staminum  columna  in  alabastro  valde  abbre- 
viata  et  ampliata,  tandem  sub  anthesi  cylindrica,  crassa,  glabra,  alba,  apice  divisa  in  fasciculos 
seu  phalanges  circiter  decem,  basi  depressas  inde  adscendentes  glabras ,  sursum  solutas  in  filamenta 
plurima  (ultra  centum)  filiformia,  glabra,  alba,  pollicaria,  iterum  apice  bifida,  ita  ut  in  quoque 
flore  duo  millia  circiter  antherarum  numerentur.  Antherae  in  filamentorum  cruribus  medio  dorso 
affixae,  lineares,  deorsum  complicatae  atque  connectivo  connato  quasi  erectae,  uniloculares  uti  in 
congeneribus,  flore  nondum  expanso  arcte  sibi  imbricatae  atque  in  corpus  globoso  -  conicum  congestae. 
Ovarium  ovato  -  conicum ,  glabrum.  Stylus  cylindricus,  glaber,  albus,  longitudine  staminum. 
Stigma  capitato  -  peltatum ,  sulcato  -pentagonum,  faciebus  obovatis.  Capsula  magna,  sex  pollices 
longa,  elliptica,  lignea,  quinquevalvis,  glabra,  roseo -purpureo- fusca;  valvulae  lanceolatae ,  cras¬ 
sae,  carnoso  -  fibrosae ,  siccae  spongioso -lignescentes,  intus  lana  densa  testacea  vestitae,  deci¬ 
duae.  Receptaculum  centrale  crassum,  pentagonum,  emittens  versus  valvulas  dissepimenta,  te¬ 
nuia  papyracea  in  capsula  matura  forsan  incompleta  inter  ea  semina  fovens  multiseriatim  foveis 
parvis  irregularibus  immersa ,  lana  testacea  densissime  obtecta  atque  involuta.  Semina  obovato- 
globosa ,  grano  Piperis  parum  minora,  hilo  acutiusculo.  Epidermis  derasililis ,  cinerea,  percursa 
fasciculo  vasorum  fuscescente ,  ab  hilo  exteriore  basilari  acutiusculo  ad  interiorem  testae  proprium 
usque  simplici ,  inde  racliatim  expanso  et  divisionibus  suis  totum  semen  irrepente.  Testa  cru- 
stacea,  glabra,  fusca,  strato  interiore  gelatinoso  nullo  vel  obsoleto.  Tunica  interior  membra¬ 
nacea  ,  tenuis  ,  fuscescens  ,  chalaza  orbiculari  crustacea  ad  hilum  interiorem  posita  notata.  Albu¬ 
men  incompletum,  tunicae  interiori  adhaerens,  farinaceum,  embryonis  gyros  intrans.  Emeryo  con¬ 
generium  ,  cotyledonibus  magnis  foliaceis  acuminatis  cordatis  replicato  -  convolutis ,  radicula  recta 
cylindrica  obtusiuscula. 

Crescit  in  sylvis  secus  Amazonum  fluvium ,  Provinciae  fluminis  nigri.  Incolis  Mun- 
guba  audit. 

Floret  Martio ,  Aprili.  % 

Explic.  Tai.  XCIX.  Flos  et  folium  Bombacis  Munguba.  Fig.  1.  2.  Petalum  a  facie  et  a  dorso.  3.  Ala¬ 
bastrum.  4-  Staminum  columna  ex  alabastro.  5.  Staminum  columna  e  flore  aperto,  resectis  praeter  unam  fila¬ 
mentorum  phalangibus ,  omnia  magn.  nat.  6.  Staminis  pars  superior  aucta.  7.  Ovarium ,  magn.  nat.  8.  Styli 
pars  superior,  aucta.  9.  Capsula  dissecta.  10.  Semen  auctum.  11.  12,  Embryo  auctus.  i3.  Idem  cotyledoni¬ 
bus  explanatis.  Fig.  a.  et  b.  Alius  novae  Bombacis  speciei  alabastrum  sistunt,  in  quo  calycis  primum  undique 
clausi  deinde  apice  perforati  atque  irregulariter  in  lobos  divisi  aestivatio  apparet. 

Praeter  plantas  hic  memoratas  praeterque  Chorisiam  ventricosam  Nees  et  Mart. ,  Pourretiae 
speciem,  quam  tuberculatam  vocamus  nec  non  multas  Helicteris  et  Myrodiae  species,  quas 
nos  quidem  in  Brasilia  invenimus,  magna  sane  plantarum  e  Bombacearum  familia  in  vastissimo  illo 
imperio  copia  viget ,  ast  earum  aliae  propterea  quod  in  enormibus  truncis  flores  proferunt , 
Botanico  sunt  accessu  difficiles ,  aliae  distinctu ,  quod  mensibus  siccioribus  ,  dum  sylvae ,  quas 
Catingas  vocant,  foliis  denudentur,  flores  solummodo  exhibeant.  Quam  ob  causam  et  gene¬ 
rum  cognitio  haud  ita  perfecta  posteriorum  labores  expectat ,  dum  characteres  singulorum  ac¬ 
curatius  pertractare  possent ,  quo  facto  patebit ,  anne  genera ,  qualia  ab  auctoribus  hucusque  con¬ 
stituuntur  ,  in  plura  potius  sint  dispescenda.  Ita  forsan  Bombacis  species  simpliciter  monadelphae 
et  stigmate  minus  distincto  praeditae  ,  capsula  pyriformi  ,  foliis  ternatis  vel  quinatis  durioribus , 
truncis  multo  minoribus  separandae  sunt  ab  ingentibus  illis  ,  quae  B.  Munguba  typum  agnoscunt 
atque  tubo  staminum  numerosissimorum  sursum  polyadelpho,  cruribus  apice  bifidis,  stigmate  capitato- 

quinquelobo,  capsula  oblonga,  receptaculo  centrali  incrassato,  foliolis  demum  pluribus  tenuioribus 
distinguuntur,  si  velis  Ceibae  nomine  salutandae.  Ita  forsan  Eriodendra  antheris  rectilineis  uti  E. 
lejantherum ,  separanda  ab  aliis,  quibus  antherae  sunt  anfractuosae,  uti  E.  Samauma ,  anfractuo¬ 
sum  et  aesculifoliam.  Nos  vero  adhucdum  in  receptis  generibus  acquievimus,  quod,  an  certi 
inter  has  formas  existant  limites  ,  ignoraremus. 

Aestivationem ,  quam  auctores  in  omni  Bombacearum  tribu  convolutivam  dicunt  in  Caroli- 
nea  accuratius  „hinc  longitudinaliter  imbricatam44  nominari  censuimus.  Pendet  vero  haec  diversi¬ 
tas  a  petalorum  longitudine,  ita  ut  in  Carolinca ,  quae  petalis  ratione  latitudinis  gaudet  longissi¬ 
mis  minus  contorqueantur  atque  uno  latere  secundum  totam  longitudinem  strictius  sibi  incumbant , 
dum  in  Eriodendro  petala  breviora  simulque  latiora  aestivationem  exigant  pure  convolutivam,  qua¬ 
lem  distinctiorem  adhuc  in  Bombacis  speciebus  observamus. 

Antherarum  fabrica  in  hac  familia  triplex  nobis  occurrit ;  simplicissimae  typus  est ,  dum 
anthera  unilocularis  linearis  recta  medio  dorso  tantum  filamento  adhaereat  (anthera  incum¬ 
bens)  ;  aucta  adhaesione  inde  anthera  utrinque  deflectitur ,  adeo  ut  toto  dorso  filamento  adnata 
sit  et  in  utraque  facie  decurrens  bifacialis  et  quasi  erecta  atque  ob  connectivum  dilatatum 
nonnunquam  cordata  vel  reniformis  evadat ,  qualis  in  Carolineis  nonnullis  et  in  Eriod.  Ic- 
janthero  5  tertia  forma  in  iis  occurrit  speciebus ,  quibus  anthera  linearis  quidem  est  et  medio 
dorso  tantum  affixa  attamen  simul  longissima  et  horizontaliter  anfractuosa ,  anfractibus  pa¬ 
rallelis  ,  loculo  ab  uno  ad  alterum  antherae  apicem  per  omnes  anfractus  continuo ;  quar¬ 
tum  modum  auctores  in  E .  Ceiba  describunt ,  singulo  filamento  plures  antheras  anfractuosas 
tribuentes.  Caeterum  tubi  staminei  divisiones  antheris  anfractuosis  vel  bifacialibus  instructae,  anne 
pro  puris  staminibus ,  anne  potius  pro  staminum  coalitorum  fasciculis  (adelphiis  D.  C.)  habendae, 
ulterioribus  de  hac  familia  observationibus  patefiet ;  quodsi  enim  typus  primarius  Polyandriam 
exhiberet ,  variae  phalangum  conditiones  coalitionis  varios  gradus  offerrent  atque  anthera  anfractuosa 
quasi  plures  in  filamento  composito  junctas  sisteret,  si  vero  simplicissima  in  hac  familia  Naturae 
lex  Pentandriam  posceret,  antherae  bifaciales  ,  quales  in  E.  lejanthero ,  uni  solummodo  simplici- 
que  filamento  competerent. 

Semina  in  omnibus  hic  descriptis  nunquam  ipsa  lanata,  sed  lana  capsulae  parietibus  affixa 
tantum  involuta ,  at  triplici  integumento  praedita  invenimus.  Accedit  nimirum  solitis  epispermii 
membranis  epidermis  testae  arcte  adnata ,  in  basi  seminis  incrassata  et  podospermii  insertione  per¬ 
forata  vel  potius  ejusdem  abruptione  cicatrice  notata,  quam  hilum  exteriorem  diximus.  Testa  vero 
fere  in  vertice  seminis  gerit  hilum  suum  proprium  seu  interiorem,  cum  exteriore  junctum  fasciculo 
vasorum  in  epidermide  ab  illo  adseendentium ,  eodem  modo,  quo  saepius  in  aliis  seminibus  chalaza 
tunicae  interioris  cum  hilo  testae  connectitur.  Inquirant  alii ,  an  singularis  haec  seminis  structura, 
etiam  in  Helicteris  speciebus  a  nobis  observata ,  reliquis  quoque  generibus  conveniat ,  indeque  no¬ 
tam  certe  magni  momenti  pro  familiae  charactere  constituendo  praebeat. 

POLYADELPIIIA  Polyandria  Linn.  Syst.  Sex.  Familia:  TILIACEAE  Juss. 

CHARACTER  DIFFERENTIA  LIS. 

Calyx  pentaphyllus.  Corolla  pentapetala.  Stamina  polyadelpha,  pluriscriata , 
exterioribus  in  phalanges  quinque  dispositis,  interioribus  indeterminate  coalitis.  Sty¬ 
lus  simplex.  Capsula  bilocularis,  ad  dimidium  loculicido  -  bivalvis.  Semina  in  quovis 
loculo  multa  ,  biseriata ,  subalata. 


CHARACTER  NATURALIS. 

Calyx  inferus ,  pentaphyllus ,  foliolis  linearibus ,  deciduis ,  aestivatione  valvata. 
Corolla  infera,  pentapetala,  petalis  longis  unguiculatis  truncatis  mucronatis,  aestiva¬ 
tione  quincunciaii.  Stamina  infera,  indefinita,  polyadelpha.  Filamenta  pluriseriata , 
exterioribus  basi  in  phalanges  quinque  filamentorum  viginti  ad  viginti  quinque  conna¬ 
tis  ,  interioribus  brevioribus  indeterminate  basi  coalitis.  Antherae  incumbentes ,  li¬ 
neares  ,  biloculares .  loculis  longitudinaliter  antice  dehiscentibus ,  polline  minuto  glo¬ 
boso  farctis.  Ovarium  superum,  biloculare,  ovulis  in  quovis  loculo  plurimis  biseriatis 
dissepimento  affixis.  Stylus  simplex,  filiformis,  stigmate  simplici.  Capsula  lignosa, 
obeordata,  alato  -  subanceps ,  bilocularis,  ad  medium  usque  bivalvis  5  valvulae  loculici- 
dae,  medio  dorso  dissepimentum  gerentes,  loculosae  septis  transversis  incompletis 
pro  recipiendis  seminibus.  Columna  centralis  nulla.  Semina  multa  in  quovis 
loculamento,  dissepimento  affixa,  biseriata  simulque  bina  septis  transversis  horizonta¬ 
libus  separata,  deltoideo  -  oblonga ,  compressa,  marginata. 

Habitus:  Arbor  mediocris,  foliis  alternis  simplicibus  petiolatis  stipulaceis,  flori¬ 
bus  axillaribus  aggregatis  pedunculatis. 

Statio  et  Habitatio:  Unica  species  hucusque  cognita  in  sylvis  siccioribus  medi¬ 
terraneis  regionum  Brasiliae  sub  ipso  quasi  aequatore  sitarum  occurrit. 


Etymologia  :  Quum  1 Wolliae  nomen  a  Gmelino  Escalloniae ,  a  Schrankio  Dicra- 
ni,  a  kf^illdenowio  Lahayae  speciebus  tributum  fuerit,  non  sine  gaudio  in  nos  sus¬ 
cepimus,  aliud  genus  in  honorem  appellare  L.  B.  de  Moli ,  Pvegi  Bojorum  a  Con¬ 
siliis  intimis,  Academiae  Monacensis  quoad  res  physicas  Secretarii,  viri  et  probi¬ 
tate  et  animi  in  perscrutanda  natura  aequabilitate  et  studiorum  naturalium  strenuitate 
quam  maxime  conspicui,  amicorum  amici,  patriae  ornamenti. 

1.  MOLLIA  SPECIOSA,  f  Tab.  LX. 

M.  foliis  ovatis  apice  repando  -  dentatis  glabris  subtus  lepidoto  -testaceis,  floribus 
axillaribus  subcorymbosis. 

Arbor  facie  Tiliae  minoris ,  cortice  cinereo,  laevigato.  Ramuli  ultimi  teretes  glabri ,  novelli  aeque 
ac  foliorum  pagina  inferior,  petioli,  pedunculi,  foliola  calycis  et  ovarium  squamulis  minutissimis 
peltatis  radiatim  fimbriatis  colore  subtestaceo  lepidoto  -  vestiti.  Folia  alterna  ,  breviter  petiolata ,  ovato- 
oblonga ,  breviter  et  obtuse  acuminata,  basi  rotundata  et  ad  medium  usque  integerrima,  apicem 
versus  passim  repando  -  dentata ,  supra  glabra  et  laete  viridia  ,  juniora  lepidoto  -  punctata  ,  subtus 
lepidoto  -  pubescentia  et  inde  discoloria,  nervo  medio  prominente  venisque  plerumque  oppositis  ad 
marginem  folii  combinatis  ,  venulis  reticulatim  inter  se  junctis ,  percursa ,  quatuor  ad  sex  pollices 
longa,  duos  ad  tres  lata;  petioli  semipollicares ,  teretiusculi ,  superne  tenuiter  sulcati.  Stipulae 
parvae,  deciduae.  Pedunculi  versus  apicem  ramulorum  axillares ,  vel  simplices  uniflori  vel  pedun¬ 
culo  communi  brevissimo  tereti  incrassato  inserti  et  inde  subcorymbosi ,  pollicares ,  teretes ,  sulcati, 
basi  articulati,  apice  incrassati.  Calyx  pentaphyllus ,  foliolis  lineari  -  lanceolatis  acutiusculis  integer¬ 
rimis  coriaceis  sub  anthesi  patentibus ,  extus  viridi  -  albis  lepidotis ,  intus  albis  ,  pilis  stellatis  pubes¬ 
centibus,  deciduis,  pollicem  et  quod  excedit  longis,  tres  lineas  latis.  Corolla  pentapetala;  petala 
tenera,  exungue  crassiusculo  sursum  in  nervum  medium  prominentem  producto  cuneata,  truncata, 
cuspidata,  apicem  versus  tenuiter  serrulata,  glabra,  alba,  calyce  parum  breviora,  aestivatione  quin¬ 
cunciaii  ,  petalis  duobus  omnino  liberis ,  duobus  omnino  tectis  ,  quinto  uno  latere  tecto  ,  omnibus 
nervo  medio  intus  prominente  quasi  induplicatis.  Stamina  indefinita,  pluriseriata ,  polyadelpha,  in 
alabastro  erecta ;  exteriora  basi  connata  in  fasciculos  quinque  cum  petalis  alternantes,  quorum  quis¬ 
que  sursum  in  filamenta  viginti  vel  viginti  quinque  conniventia ,  filiformia,  glabra,  apice  parum 
membranaceo  -  complanata ,  petala  fere  aequantia  dissolvitur;  interiora  plurima,  basi  irregulariter  in 
fasciculos  plures  juncta,  sursum  libera,  exterioribus  duplo  breviora ,  caeterum  iis  conformia.  Anthe- 
rae  lineares ,  in  staminibus  exterioribus  medio  dorso  ,  in  interioribus  parum  supra  basin  affixae  , 
biloculares  ,  loculis  basi  et  apice  ultra  connectivum  productis  quasi  bicornes,  antice  longitudinaliter 
dehiscentes,  flavae.  Ovarium  superum,  obovato  -  oblongum ,  compressum,  alato  -  anceps  ,  utrinque 
medio  sulcatum ,  lepidotum ,  pallide  virens ,  biloculare ,  ovulis  in  quovis  loculo  plurimis  biseriatis. 
Stylus  filiformis ,  erectus  vel  apicem  versus  curvatus ,  glaber ,  longitudine  staminum  exteriorum ,  al¬ 
bus.  Stigma  vix  distinctum ,  obtusum.  Capsula  obovato  -  oblonga ,  obcordata ,  styli  rudimento  mu¬ 
cronata,  compressiuscula ,  alato  -  anceps ,  ala  e  vertice,  plus  minus  alte  decurrente,  lignosa,  extus 
sordide  cinereo  -  fusca ,  rugulosa  et  verruculosa ,  lepidota ,  bilocularis  ,  bivalvis  ;  valvulae  in  ipsa  ala 
loculicidae,  medio  dorso  dissepimentum  gerentes  ipsis  contrarium,  sub  dehiscentia  in  centro  verticaliter 
discissum ;  loculamenta  septis  transversis  incompletis  membranaceis  pro  singulo  semine  loculosa.  Se¬ 
mina  in  quovis  loculamento  triginta  vel  plura  ,  biseriata ,  simplici  serie ,  in  utroque  dissepimenti  pa¬ 
riete  ,  subdeltoidea,  compressa  basi  trianguli  horizontaliter  affixa;  testa  duriuscula,  fusca;  interiores 
seminis  partes  in  speciminibus  nostris  non  rite  evolutae. 

Crescit  in  collibus  sylvaticis  prope  Barra  do  Rio  Negro ,  caput  Provinciae ,  fjuae  a  flu¬ 
mine  nigro  dicitur. 

Florens  lecta  mense  Octobri ,  fructifera  mense  Januario ,  Martio.  % 

ExpJic.  Tab.  LX.  Fig.  i.  Fasciculus  staminum  exteriorum,  parum  auctus.  2.  Pars  superior  filamenti  ex¬ 
terioris  cum  anthera ,  magis  aucta.  3.  Fasciculus  staminum  interiorum  auctus.  4.  Pars  filamenti  interioris  cum 
anthera  ab  utraque  facie,  magis  aucta.  5.  Ovarium  cum  stylo,  magn.  nat.  6.  Idem  transverse  dissectum,  au¬ 
ctum.  7.  Squamae  pubescendae,  auctae.  8.  Una  ex  his  maxime  aucta.  9.  Capsula.  10.  Eadem  aperta.  11.  Ea¬ 
dem  horizontaliter  dissecta.  12.  Valvulae  pars  inferior  intus  visa,  ut  septa  transversa  et  dissepimentum  cum 
punctis  insertionis  seminum  appareant.  Omnia  magn.  nat. 

XXXII.  LUHEA  Willd 

Liihea  et  Alegria  D.  C. 

POLYADELPIIIA  Polyandria  Linn.  Syst.  Sex.  Familia:  TILIACEAE  Juss. 

CHARACTER  DIFFERENTIALIS. 

Calyx  pentaphyllus,  involucro  patente  hexa  -  dodecaphyllo  cinctus.  Corolla  pen- 
tapetala.  Stamina  indefinita,  multiseriata,  basi  in  phalanges  quinque  connata,  ex¬ 
terioribus  sterilibus,  vel  in  squamas  quinque  connatis,  vel  basi  tantum  junctis  crispatis. 
Stylus  simplex,  stigmate  capitato  quinquelobo.  Capsula  quinquelocularis ,  quinque- 
valvis,  valvulis  medio  septiferis,  seminibus  in  quovis  loculamento  biseriatis  apice 
alatis. 

CHARACTER  NATURALIS. 

Calyx  inferus,  pentaphyllus ,  foliolis  lanceolatis,  aestivatione  valvata;  involucra- 
tus,  involucri  hexa  -  dodecaphylli  foliolis  erectis,  patentibus  vel  tandem  revolutis, 
lanceolatis  vel  lineari -lanceolatis,  aesUvatione  Valvata.  Corolla  pentapetala,  infera, 
petalis  obovatis  vel  oblongis  patentibus,  margine  plerumque  undulatis,  aestivatione 
convolutiva,  unguibus  liberis ,  laminis  convoluto -imbricatis.  Stamina  hypogyna ,  inde¬ 
finita,  multiseriata;  exteriora  sterilia,  vel  ima  basi  tantum  in  fasciculos  quinque  con¬ 
nata  sursum  libera,  crispa,  vel  fere  ad  apicem  usque  in  squamas  totidem  juncta 
atque  adnata  interioribus  fertilibus  in  phalanges  quinque  cum  petalis  alternantes  dis¬ 
positis;  filamenta  subulata,  basi  saepe  pilosa.  Antherae  ovatae  vel  oblongae,  in¬ 
cumbentes,  biloculares,  loculis  longitudinaliter  dehiscentibus.  Pollen  globosum,  saepe 
globulis  solitariis  vel  ternis  auctum.  Ovarium  quinqueloculare,  quovis  loculo  ovula 
plura  biseriata  fovente.  Stylus  simplex,  stigmate  capitato -pentagono  vel  quinque¬ 
lobo.  Capsula  pentagona,  lignosa,  quinquelocularis,  quinquevalvis ;  valvulae  medio 
dorso  dissepimentum  solidum  gerentes  et  inde  subtrigonae,  ab  apice  longitudinaliter 
ultra  medium  dehiscentes ;  dissepimenta  in  angulo  centrali  inter  se  juncta  atque  dissi¬ 
liendo  interdum  fibras  centrales  relinquentia.  Semina  in  inferiore  capsulae  parte 
utrique  dissepimentorum  margini  centrali  simplici  serie  adnata,  inde  biseriata  in  quo¬ 
vis  loculo,  imbricata,  subquadrata,  compressiuscula,  apice  alata.  Epidermis  tenuis, 

membranacea,  derasilis,  in  vertice  seminis  in  alam  membranaceam  subquadratam 
producta.  Testa  crustacea,  dura,  laevis.  Tunica  interior  tenuis,  membranacea, 
vertice  chalaza  orbiculari  notata.  Albumen  farinaceum,  aequabile.  Embryo  rectus, 
axilis,  radicula  recta  tereti,  cotyledonibus  ovatis  cordatis  planis  sibi  incumbentibus. 

Habitus:  Arbores  foliis  alternis  simplicibus  stipulatis  trinerviis  serratis  compage 
duriuscula,  floribus  bracteatis  paniculatis  vel  racemosis  speciosis  albis  vel  roseis. 

Statio  et  Habitatio  :  Genus  per  totam  Americam  tropicam  haud  ita  frequenter 
sparsum ,  inde  a  Provinciis  mexicanis  ad  tropicum  Capricorni  usque  observatum :  loca 
campestria  vel  sylvis  minoribus  obsita  editiora  praediligens. 

•  • 

1.  LUHEA  GRANDIFLORA.  f  Tab.  LXI. 

L.  foliis  ovatis  subaequilateris  acutis  inaequaliter  serratis,  supra  pubescentibus 
subtus  tomentosis,  floribus  terminalibus  racemosis,  pedunculis  bracteatis  aeque  ac  ca¬ 
lyces  olivaceo  -  fusco  -  tomentosis,’  squamis  stamineis  discretis  integris  apice  ciliato- 
lacinulatis. 

Arbor  altitudine  vigintiquinque  pedum  ,  octo  ad  decem  pollicum  crassitie ,  coma  ovata ,  cortice 
albido  rimoso,  ramis  fuscis,  junioribus  villo  brunneo  adspersis.  Folia  alterna,  peliolata,  ovata 
vel  obovato  -  oblonga ,  subaequilatera  ,  breviter  acuta,  inaequaliter  et  approximato  -  serrata ,  firma, 
subcoriacea,  compage  foliorum  Coryli  vel  crassiora,  superne  scabriuscula  pilis  stellatis ,  quorum  radii 
e  centro  horizontaliter  palent,  subtus  pilis  stellatis  e  basi  incrassata  erectis  testaceo  -  tomentosa , 
nervo  medio  prominente  lateralibusque  duobus  subtrinervia ,  reticulato  -  venosa ,  tres  vel  quinque 
pollices  longa ,  duos  circiter  lata  ;  petioli  breves ,  semiteretes  ,  dense  ferrugineo  -  tomentosi ,  qua- 
tuor  ad  sex  lineas  longi.  Stipulae  deciduae.  Flores  terminales ,  in  racemos  subsimplices  erectos  tri- 
sexpollicares  dispositi.  Pedunculus  teretiusculus ,  parum  flexuosus,  stellato  -  tomentosus :  rami  ereclo- 
patentes,  teretes,  stricti,  uni  -  ad  quinqueflori,  ad  basin  pedicellorum  bracteis  muniti  plerumque  quin¬ 
que  verticillatis  ovatis  vel  lanceolatis  acutis  integerrimis  reflexo -patentibus,  concavis,  extus  tomento¬ 
sis  intus  pubescentibus;  pedicelli  e  quovis  bractearum  verticillo  unus  vel  plures,  uniflori,  teretes, 
sursum  incrassati ,  tomentosi ,  basi  articulati ,  sesquipollicares.  Calyx  involucratus ,  persistens.  In¬ 
volucrum  persistens,  octophyllum  ,  foliolis  lanceolatis  acutis  integerrimis,  extus  ubique,  intus  praeser¬ 
tim  in  nervo  medio  olivaceo -fusco -tomentosis,  valvatim  inter  se  junctis  floris  alabastrum  plane  in¬ 
cludens,  tandem  sub  anthesi  erecto -patens.  Calycis  foliola  involucro  longiora,  erecta,  longe  acumi¬ 
nata  et  apice  revoluta ,  extus  olivaceo  -  fusco  -  tomentosa ,  intus  glabra  ,  nervosa ,  albida.  Petala  ex 
ungue  calloso  -  carnoso  sulcato  erecto  primum  horizontaliter  patentia  et  parum  dilatata,  crassa,  in¬ 
de  erecta,  late  linearia,  tenuiora,  medio  tamen  carnosa,  antice  in  laminam  lanceolato  -  spathulatam 
obtusiusculam  margine  subundulatam  subreflexam  teneram  venosam  extensa ,  intus  praeter  un¬ 
guem  barbatum  glabra,  extus  ad  medium  usque  tenuiter  pubescentia,  calyce  parum  breviora ,  pol¬ 
licaria  vel  parum  longiora ,  quatuor  vel  quinque  lineas  lata,  alba.  Stamina  basi  in  phalanges  quin¬ 
que  cum  petalis  alternantes  juncta ;  filamenta  in  quavis  phalange  interiora  fertilia  circiter  viginti , 
teretia,  subulata,  basi  pilis  simplicibus  patentibus  albis  barbata,  sursum  glabra,  petalis  et  stylo  breviora; 

exteriora  castrata  atque  connata  in  squamam  lato  -  linearem  horizontaliter  patentem  ,  in  apice  sursum 
flexo  ciliato  -  lacinulatam  ,  caeterum  integerrimam  glabram  striatam  carnosam.  Antherae  ovato  -  ellip¬ 
ticae,  dorso  affixae ,  biloculares  ,  loculis  longitudinaliter  dehiscentibus ,  effoetae  curvatae ,  reniformes, 
polline  minutissimo  globoso  flavo  lineae  elevatae  in  medio  loculamenti  affixo  farctae.  Ovarium  ova¬ 
to  -  globosum ,  pilis  rectis  longiusculis  fuscescentibus  densissime  obsitum ,  quinqueloculare ,  loculis 
polyspermis.  Ovula  ejusdem  figurae  ac  semina  matura,  in  quovis  loculo  dense  imbricato- bis eriata, 
angulo  centrali  dissepimentorum  incrassato  -  carnoso  affixa.  Stylus  simplex,  erectus,  cylindricus, 
crassus ,  subclavatus ,  basi  dense  pubescens ,  sursum  glaber.  Stigma  capitato  -  convexum  ,  subquin- 
quelobum ,  glabrum.  Capsula  vel  nuda  vel  calyce  persistente  cincta ,  pollicaris ,  quinquelocularis , 
quinquevalvis ;  valvulae  ab  apice  ad  basin  fere  usque  dehiscentes,  lanceolatae ,  acutae,  lignosae ,  ex- 
tus  pilis  olivaceo- fuscis  vestitae,  intus  concavae  et  medio  septigerae ,  sursum  utrinque  attenuatae 
indeque  trigonae.  Semina  sex  ad  decem  vel  plura  ,  in  inferiore  parte  capsulae  valvularum  angulo 
centrali  affixa  ,  in  quovis  loculamento  bifariam  imbricata ,  erecta ,  subrhomboidea ,  compressiuscula , 
vertice  alata.  Epidermis  testaceo  -  fusca,  membranacea,  tenuis,  derasilis,  omnem  seminis  superficiem 
vestiens,  in  ejusdem  vertice  in  alam  excurrens  tenuem  membranaceam  subquadratam  dorso  carina¬ 
tam  ,  tres  circiter  lineas  longam ,  duas  latam.  Testa  crustacea  ,  dura ,  laevis  ,  ferrugineo  -  fusca  , 
basi  introrsum  tumidula  in  corpusculum  subquadrato  -  cuneatum  in  vertice  excavato  nuclei  basin 
recipiens.  Membrana  interna  tenuis,  fuscescens,  vertice  chalaza  parva  orbiculari  notata.  Albumen 
aequabile ,  farinaceum.  Embryo  erectus ,  axilis,  radicula  recta  cylindrica  longa ,  cotyledonibus 
ovato  -  cordatis  planis  sibi  incumbentibus. 

Crescit  in  montanis  sylvis  caeduis  prope  Cocdes,  Provinciae  Minas  Gerdes. 

Floret  ylprili.  U 

Explic.  Tab.  LXI.  Fig.  i.  Petalum.  2.  Stamina  cum  appendicibus  et  pistillo  in  toro.  3.  Pistillum  cum 
phalange  staminum,  cui  squama  adhaeret.  Omn.  magn.  nat.  4.  Anthera  a  facie  et  a  dorso,  aucta.  5.  Pollen. 
6.  Ovarium  transversim  dissectum.  O.  aucta.  7.  Ovulum  multoties  auctum.  8.  Capsula  aperta,  m.  n.  9.  Eadem 
valvulis  duabus  resectis,  ut  semina  appareant.  10.  a.  et  b.  Semina  a  facie,  c.  Semen  a  dorso.  11.  Nucleus  in 
tunica  interiore,  testae  cupula  hilum  tegente  (sUper  fig.  13.  separatim  aucta  depicta)  superstite.  12.  Embryo  in 
albumine ,  auctus.  1 3.  Idem  separatus ,  magn.  nat. 


•  • 

2.  LUHEA  PANICULATA.  f  Tab.  LXII. 

L.  foliis  lato -ovatis  acutiusculis  basi  cordata  subinaequilateris  inaequaliter  serra¬ 
tis,  floribus  paniculatis,  squamis  stamineis  ad  basin  usque  multifidis  barbatis. 

Arbor  uti  congenerum ,  ramis  teretibus  ,  cortice  cinereo  -  fusco  glabriusculo  longitudinaliter  ri- 
muloso  tectis,  ramulis  erecto  -  patentibus,  junioribus  pubescentibus.  Folia  alterna,  petiolata,  inferio¬ 
ra  lato  -  ovata  ,  basi  inaequilatera  ,  cordata  ,  inaequaliter  serrata ,  venosa  ,  venis  excurrentibus ,  dua¬ 
bus  primariis  in  basi  folii  nervo  medio  junctis  ,  ita  ut  folium  trinerve  appareat ,  superioribus  irre- 
gulariter  alternis,  venulis  transversis  subparallelis  reticulato  -  connexis ,  firma ,  coriacea,  supra  glabra 
vel  juniora  pube  detergibili  adspersa ,  subtus  incano  -  tomentosa ,  utraque  pubescentia,  pube  composita 
e  pilis  stellatis,  quorum  radii  in  pagina  superiore  e  disco  plano  orbiculari  horizontaliter  patent  in  in¬ 
feriore  longiores  e  basi  elevata  eriguntur ;  folia  superiora  inter  flores  posita  oblonga,  basi  rotundata, 
apice  obtusiuscula ,  utrinque  tomentosa  ;  petioli  breves ,  semiteretes  ,  tomentosi ,  tres  vel  quatuor 


XXXII.  L  ii  II E  A. 


101 


lineas  longi.  Stipulae  ovatae,  acutiusculae  ^  extus  tomentosae  ,  intus  pubescentes,  deciduae.  Flo¬ 
res  in  paniculis  amplis  foliosis ,  terminales.  Pedunculi  communes  in  ramis  novellis  subflexuosis  ex 
axillis  foliorum,  patentes,  teretes  vel  subangulati,  solitarii  vel  rarius  bini  ternive ,  parum  fle¬ 
xuosi  ,  divisi  in  ramulos  alternos  erecto  -  patentes  angulatos  subdichotomos ,  ad  divisiones  bracteis 
instructos  duabus ,  tribus  vel  pluribus  verticillatis  membranaceis  ovato  -  lanceolatis ,  extus  to- 
mentosis  intus  pubescentibus,  ante  plenam  anthesin  delabentibus;  pedicelli  tandem  uniflori ,  apicem 
versus  subincrassati,  recentes  teretes ,  siccati  angulati ,  angulis  tot  quot  involucri  foliola  ,  semipol- 
licares.  Calyx  congenerum ,  foliolis  lanceolatis  acutis  integerrimis  ,  extus  tomentosis  intus  glabris , 
tri- quinquenerviis ,  venosis,  petala  aequantibus  ;  involucri  foliola  plerumque  octo,  lineari- lanceolata, 
acuta ,  integerrima  ,  coriacea  ,  nervo  medio  percursa  ,  utrinque  incano  -  et  subflavescenti  -  tomentosa  , 
primum  florem  valvatim  includentia,  postea  horizontaliter  patentia ,  duobus  saepius  margine  cohaeren¬ 
tibus.  Corollae  petala  rosaceo  -  patentia ,  ex  ungue  brevi  subcarnoso  extensa  in  laminam  obovato- 
subemarginatam  tenerrimam ,  margine  subundulatam ,  venis  tenuibus  percursam ,  basi  pubescentem  , 
caeterum  glabram.  Stamina  basi  juncta  in  phalanges  quinque  uti  in  congeneribus  ;  exteriora  ste¬ 
rilia  in  squamas  totidem  ad  basin  fere  usque  multifidas  barbatas  connata  ;  interiorum  fertilium  fi¬ 
lamenta  subulata,  basi  barbata  apice  glabra,  exterioribus  longiora.  Antherae  dorso  affixae,  ovatae, 
biloculares.  Ovarium  globoso  -  subpentagonum  ,  tomentosum  ,  quinqueloculare  ,  loculis  polyspermis. 
Stylus  teres,  cylindricus,  sursum  clavatus,  basi  barbatus ,  stigmate  depresso  convexo  -  planiusculo. 
Capsula  clavato  -  subpentagona ,  pubescens,  magnitudine  fructus  Fagi  sylvaticae. 

Crescit  in  montosis  subsylvaticis  prope  Mariana  in  adscensu  montis  Itacolumi  et  ad 
Jluvium  Mainarde ,  Provinciae  Minas  Gerdes. 

Florebat  Martio ,  Aprili.  t> 

Exjdic.  Tab.  LX1I.  Fig.  i.  Petalum.  2.  Stamina  et  pistillum  in  toro.  3.  Staminum  phalanx  a  facie,  pa¬ 
rum  aucta.  4.  Eadem  a  latere.  5.  Stamen  fertile  cum  sterilibus  duobus,  magis  auctum.  6.  Pistillum  inagn.  nat. 
7.  Idem  dissectum,  valde  auctum. 

•  • 

3.  LUHEA  DIVARICATA,  f  Tab.  LXIII. 

L.  foliis  oblongis  inaequilateris  breviter  acuminatis  inaequaliter  serratis  supra 
glabris  subtus  incanis,  floribus  subdichotomo - paniculatis ,  pedunculis  divaricatis,  squa¬ 
mis  stamineis  ad  medium  usque  dissectis. 

Arbor  trigintapedalis ,  trunco  sex  ad  duodecim  pollicum  diametro ,  ramis  tortuosis ,  cortice 
longitudinaliter  rimoso,  ramulis  teretibus  cinereo  -  fuscis ,  novellis  pubescentibus.  Folia  alterna,  pe- 
tiolata,  oblonga ,  basi  inaequilatera  rotundata ,  oblique  acuminata ,  serrulata ,  firmula ,  supra  glabra 
vel  juniora  pubescentia,  subtus  incano  -  tomentosa,  nervoso- venosa  uti  in  congeneribus ,  pubescentia 
in  utraque  pagina  e  pilis  stellatis  facta,  quatuor  -  sex  pollices  longa,  unum  et  dimidium  vel  duos 
pollices  lata;  petioli  breves,  basi  articulati,  semiteretes  ,  supra  plani  subtus  convexi,  villosi,  qua¬ 
tuor  circiter  lineas  longi.  Stipulae  deciduae.  Flores  versus  apicem  ramorum  in  paniculam  dicho- 
tomam  dispositi.  Pedunculi  communis  rami  primarii  erecto  -  patentes  ,  teretes ,  pubescentes  ,  ad  ra- 
mificationes  articulati  ibique  bracteis  duabus  oppositis  ante  anthesin  florum  delabentibus  ovatis  pbtu- 
siusculis  concavis  integerrimis  membranaceis  duas  lineas  longis  muniti ;  ulteriores  rami  horizontaliter 
patentes,  elongati ,  tenues,  stricti;  pedicelli  tandem  uniflori,  florem  versus  incrassati,  villosi,  sex 

ad  duodecim  lineas  longi.  Calyx  congenerum ,  foliolis  lanceolatis  acuminatis  integerrimis ,  basi  erec¬ 
to  -  patentibus ,  ab  apice  ad  medium  usque  revolutis ,  obsolete  trinerviis ,  extus  pubescentibus  intus 
glabris,  petala  subaequantibus  *,  involucri  foliola  sex  ad  octo  basin  versus  subconnata ,  lineari  -  lan- 
ceolata ,  acuta,  integerrima,  carnosa,  rigida,  enervia,  utrinque  dense  pubescentia,  calyce  duplo 
breviora.  Corolla  rosacea  ut  in  Rubo  odorato ,  diametro  plus  quam  pollicari;  petala  obovato- or¬ 
bicularia  ,  obtusissima  vel  retusa ,  margine  integerrima ,  subundulata ,  ad  unguem  brevem  latiuscu- 
lum  subcarnosum  pilis  densis  brevibus  barbato  -  ciliata ,  caeterum  utrinque  glabra ,  tenera  ,  membra¬ 
nacea ,  venis  radiatis  tenuissimis  percursa,  rosea,  basi  flava,  octo  circiter  lineas  longa,  sex  circiter 
lata.  Stamina  basi  in  phalanges  quinque  cum  petalis  alternantes  digesta ;  exteriora  sterilia  juncta 
in  squamas  totidem  ovatas  sericeo  -  villosas  patentes  vel  subreflexas  concaviusculas  flavas,  apicem 
versus  in  fila  numerosa  tenuia  glabra  erecta  divisas ;  interiorum  fertilium  filamenta  filiformia,  basi 
pilis  densis  patentibus  barbata ,  sursum  glabra ,  petalis  duplo  breviora.  Antherae  dorso 
affixae ,  oblongae ,  biloculares.  Ovarium  oblongo  -  cylindricum ,  pilis  adpressis  fuscescentibus 
uti  styli  pars  inferior  dense  pubescens  ,  caeterum  uti  in  congeneribus.  Stylus  crassiusculus ,  teres, 
rectus ,  stamina  parum  superans.  Stigma  depresso  -  subcapitatum  ,  vix  quinquelobatum  ,  glabrum, 
carnosum.  Capsula  in  pedunculo  lignoso  incrassato  magnitudine  circiter  nucis  Avellanae  vel  parum 
minor,  villo  flavescente  detergibili  adspersa ,  lignosa,  valvulis  post  dehiscentiam  erectis  acutis,  lo¬ 
culis  tri-vel  tetraspermis.  Semina  quam  in  praecedente  minora,  griseo  fusca ,  ala  pallidiore. 

Habitat  in  campis  prope  Ytu ,  P endamonhangaba ,  Provinciae  S.  Pauli. 

Florebat  Decembri ,  Januario.  $ 

Explic.  Tab.  LXIII.  Fig.  i.  Petalum  ex  alabastro.  2.  Stamina  et  pistillum  in  toro.  3.  Staminum  phalanx 
a  facie.  4.  Eadem  a  latere.  Omnia  magn.  nat.  5.  Stamen  fertile ,  parum  auctum.  6.  Pistillum.  7.  Capsula , 
magn.  nat.  8.  Eadem ,  resectis  valvulis  duabus ,  magn.  nat. 

Hujus  generis  species  ob  librum  tenacem  virgas  suppeditant  asinariis,  ideoque  Azoita  Cavallo 
dicuntur. 

Reliquae  a  nobis  in  Brasilia  observatae  sunt : 

4.  Liihea  villosa ,  foliis  lato -ovatis  acutiusculis  denticulatis  utrinque  aeque  ac  fructus  panicu- 
lati  villosis. 

Habitat  in  deserto  Provinciae  Bahiensis,  fructifera  lecta  Aprili.  $ 

5.  Liihea  candicans ,  foliis  ovato  -  oblongis  acuminatis  argute  serratis  subtus  candicanti  -  to- 
mentosis,  floribus  subsolitariis» 

Crescit  in  sylvis  Catingas  dictis  prope  Montem  sanctum,  Provinciae  Bahiensis. 

Florebat  Martio.  1j 

Accedunt  his : 

6.  Liihea  speciosa ,  foliis  ovatis  obtusis  inaequaliter  dentatis  supra  glabris  subtus  canescenti¬ 
bus  ,  florum  racemis  terminalibus  simplicibus  paucifloris. 

Liihea  speciosa  TVilld.  in  Act.  soc.  nat.  scrut.  berol.  III.  pag.  40Q.  tab.  5.  Spec.  piant. 
III.  p.  1434.  De  Cand.  Prodr.  Syst.  nat.  I.  p.  517.  —  Crescit  prope  Caracas.  %  (v.  s.  spe¬ 
cimen  TYilld. ) 

7.  Liihea  candida.  Alegria  candida  De  Cand.  I.  c.  p.  517. 

XXXIII.  CARAIPA  Aublet. 

POLYANDRIA  Monogynia  Linn.  Syst.  Sex.  Familia  naturalis:  TERN- 

STROEMIAGEiAE  Mihb. 

CHARACTER  DIFFERENTIA  L  IS. 

Calyx  inferus,  quinquepartitus.  Corolla  infera,  pentapetala,  petalis  inaequila- 
teris.  Stamina  hypogyna,  indefinita,  libera  vel  ima  basi  subcoalita.  Stylus  sim¬ 
plex  stigmate  trilobo.  Capsula  trilocularis ,  trivalvis,  receptaculo  centrali  ligneo  mag¬ 
no  trigono  trialato  in  faciebus  seminifero,  in  angulis  valvifero.  Semina  subsolita- 
ria,  compressa. 

CHARACTER  NATURALIS. 

Calyx  inferus,  persistens,  quinquepartitus,  laciniis  ovato  -  lanceolatis ,  aestivatione 
lateraliter  imbricata.  Corolla  infera,  pentapetala;  petala  breviter  unguiculata, 
aestivatione  convoluto  -  cucullata,  parte  petalorum  in  alabastro  libera  coriacea 
saepius  extus  tomentosa,  altera  in  alabastro  tecta  tenera  in  lobum  subrhombeum 
vel  deltoideum  producta,  hinc  inaequilatera  et  quasi  dimidiato -obcordata.  Stamina 
hypogyna,  indefinita,  pluriseriata ;  filamenta  vel  libera  vel  ima  basi  irregu- 
lariter  subcoalita,  erecta,  filiformia,  persistentia.  Antherae  vel  erectae  lineares 
vel  ovatae  incumbentes  et  apice  glandula  notatae,  biloculares,  antice  longitudi- 
naliter  dehiscentes  ,  polline  farctae  triangulari ,  ad  angulos  globulis  minutis 
aucto.  Ovarium  superum  ,  triloculare  ,  loculis  pauciovulatis.  Stylus  simplex  , 
stigmate  capitato -trilobo.  Capsula  calyce  staminibusque  persistentibus  cincta,  lig- 
nosa^  ovato  -  trigona ,  saepe  abortu  unius  vel  duorum  loculorum  inaequilatera  inde- 
que  apice  incurva,  trilocularis,  trivalvis;  valvulae  lignosae,  convexo -planae,  en- 
docarpio  duro  fragili  saepe  solubili.  Columna  centralis  incrassata,  trigona,  trialata, 
alis  membranaceis  vel  coriaceis  dissepimenta  praebentibus  et  valvularum  margines 
excipientibus,  faciebus  planis  vel  concavis  medio  dorso  seminiferis.  Semina  ovata 
vel  ovato  -suborbicularia,  bracteosa,  medio  dorso  hilo  lineari  in  receptaculo  centrali 
affixa,  exalbuminosa  (auctore  Jussiaeo). 

Habitus:  Arbores  mediocres,  foliis  petiolatis  oppositis  alternisve  simplicibus  ex- 
stipulatis  (?)  integerrimis  coriaceis,  floribus  terminalibus  racemosis  vel  paniculatis, 
petalis  albis. 

Statio  et  Habitatio:  Species  omnes  hucusque  detectae  Americae  aequatorialis 
sylvas  aeternas  inhabitant. 

1.  CARAIPA  PANICULATA.  f  Tab.  LXIV. 

C.  foliis  oppositis  oblongis  acutis  supra  glabris,  petiolis  pedunculisque  ferrugi¬ 
neo  -tomentosis,  floribus  paniculatis,  petalis  extus  dimidiato  -tomentosis. 

Arbok  ramis  teretiusculis  ,  cortice  cinereo -fusco  et  longitudinaliter  subrimuloso  ,  ramulis  ultimis 
subtetragonis  et  villo  denso  fusco  detergibili  tandem  evanescente  obductis.  F olia  opposita  ,  sub- 
decussata,  petiolata ,  ovato  -  oblonga ,  integerrima,  acuta,  margine  subrevoluta,  coriacea,  supra  gla¬ 
bra,  nitida,  laete  viridia,  subtus  pallidiora  glaucescentia  et  in  nervo  medio  crasso  prominente  ve¬ 
nisque  numerosis  parallelis  excurrentibus  villo  tenui  detergibili  fuscescente  adspersa,  sex  -  decem 
pollices  longa ,  tres  -  quatuor  pollices  lata ;  petioli  horizontaliter  patentes  ,  semiteretes ,  supra  canali¬ 
culati ,  ferrugineo  -  tomentosi ,  pollicem  longitudine  aequantes  vel  parum  longiores.  Flores  termi¬ 
nales  in  paniculam  pyramidatam  erectam  speciosam  multifloram  semipedalem  congesti.  Pedunculus 
communis  obsolete  tetragonus ,  villo  ferrugineo  densissimo  e  pilis  ligulatis  tortuosis  basi  junctis  com¬ 
posito  obsitus ,  strictus,  ramosus  ;  rami  oppositi,  subdecussati ,  erecto  -  patentes  ,  inferiores  foliis  flora¬ 
libus  petiolatis  quam  caulina  multoties  minoribus ,  superiores  bracteis  lineari  -  lanceolatis  acutis  to¬ 
mentosis  suffulti.  Pedunculi  uni -bi- vel  triflori,  tomentosi;  pedicelli  tandem  tres  vel  quatuor  lineas 
longi,  basi  bractea  lineari  -  lanceolata  integerrima  acuta,  nervo  medio  percursa,  tomentosa  et  saepiu9 
altera  quoque  simili  sed  parum  minore  infra  calycem  posita  instructi.  Calycis  foliola  ovata ,  acu¬ 
ta  ,  integerrima,  mucronata  nervo  medio  prominente,  longitudinaliter  striata,  subcoriacea,  ferrugi¬ 
neo  -  tomentosa,  tribus  exterioribus  parum  longioribus  corolla  quadruplo  brevioribus.  Corollae  pe¬ 
tala  patentia  obovato  -  inaequilatera ,  a  basi  ad  medium  usque  extus  uno  latere  tomento  pallide  fer¬ 
rugineo  tecta  ibique  crassiora,  coriacea  et  in  mucronem  brevem  non  semper  prominentem  termi¬ 
nata  ,  altero  latere  glabra ,  sursum  membranacea ,  tenera  et  in  laminam  obliquam  terminata ,  alba. 
Staminum  filamenta  ima  basi  in  annulum  subconnata,  caeterum  libera,  pluriseriata,  persistentia,  te¬ 
retia  ,  glabra  ,  alba.  Antherae  erectae  ,  lineares ,  obtusae  ,  biloculares  ,  loculis  latere  longitudinaliter 
dehiscentibus.  Ovarium  ovato  -  globosum  ,  pilis  longis  decumbentibus  ferrugineo  -  tomentosum  ,  trilo¬ 
culare  ,  ovulo  unico  in  quovis  loculamento.  Stylus  teretiusculo  -  trigonus  ,  basi  pilis  ferrugineis  hir¬ 
sutus  ,  sursum  glaber  clavatus  albus ,  staminu  superans ,  in  fructu  immaturo  persistens.  Stigma  ca¬ 
pitato  -  trilobum ,  lobis  medio  sulcatis.  Capsula  calyce  staminumque  rudimentis  cincta ,  ovato  -  tri¬ 
gona,  lignosa,  cortice  cinereo -fusco  subruguloso  tecta,  apicem  versus  obsolete  pubescens,  trilocu¬ 
laris,  triv  alvis  ;  valvulae  ab  apice  dehiscentes,  deciduae,  ovato  -  lanceolatae ,  acutae,  concavae,  mar¬ 
ginibus  planae  integerrimae ,  intus  glabrae  ,  endocarpio  non  solubili.  Columna  centralis  triangula¬ 
ris  ,  trialata ,  alis  coriaceis  primum  ope  epidermidis  in  margine  utrinque  prominulae  valvularum 
marginibus  juncta,  dein  libera,  in  faciebus  concavis  inter  alas  semina  gerens  solitaria,  lineae  lon¬ 
gitudinali  parum  elevatae  adnata ,  oblonga ,  utrinque  acuta  ,  compressa ,  bracteosa. 

Habitat  in  sylvis  caeduis  collium  prope  Barra  do  Rio  Negro ,  Provinciae  fluminis 
nigri. 

Florebat  Octobri,  tj 

Explic.  Tab.  LXIV.  Fig.  1.  Flos  absque  petalis  cum  bracteis.  2.  Petalum  ab  utroque  latere,  magn.  nat. 
3.  Stamen  ab  utroque  latere,  auctum.  4-  Pollen,  valde  auctum.  5.  Pistillum,  magn.  nat.  6.  Idem  transverse 
dissectum,  auctum.  7.  Styli  pars  superior,  aucta.  8.  Capsula.  9.  Valvula  intus  visa.  10.  Columna  cen¬ 
tralis.  11.  Semen.  Omnia  mag.  nat.  a.  b.  Gemma  longitudinaliter  et  horizontaliter  dissecta. 

2.  CARAIPA  GLABRATA.  f  Tab.  LXV. 

C.  glabra,  foliis  alternis  oblongis  acuminatis  basi  attenuatis  subtus  glaucescen- 
tibus,  floribus  racemosis. 

Arbor  triginta  circiter  pedum  altitudine,  ramis  cortice  cinereo- fusco  verruculoso  tectis,  ulti¬ 
mis  subtetragonis  glabris.  Folia  alterna,  petiolata,  oblonga  vel  ovato- oblonga,  acuta,  basi  parum 
attenuata ,  integerrima ,  margine  subrevoluta ,  glabra  ,  firma ,  coriacea  ,  supra  laete  viridia  lucida  , 
subtus  glaucescentia ,  nervo  medio  subtus  prominente  venisque  subparallelis  parum  ante  marginem 
deliquescentibus  percursa,  quatuor  ad  octo  pollices  longa,  duos  ad  tres  lata  ;  petioli  scmipollicares , 
erecto -patentes,  semiteretes,  supra  canaliculati,  glabri.  Flores  terminales  in  racemis  simplicibus  vel 
compositis  multifloris,  tri-vel  quadripollicaribus.  Pedunculus  communis  basi  subtetragonus  ,  sursum 
angulatus ,  erectus ,  parum  flexuosus  ,  ramis  alternis  horizontaliter  patentibus  vel  subrefractis  ,  infe¬ 
rioribus  bi  -  ad  quinquefloris  ,  superioribus  uni- vel  bifloris,  bractea  decidua  suffultis,  apicem  versus 
aeque  ac  rami  et  calyces  pube  tenuissima  detergibili  fuscescente  obductis;  pedicelli  uniflori,  subtetra- 
goni,  breves,  bracteis  plerumque  duabus  parvis  ovatis  acutiusculis  integerrimis  dorso  carinatis  mu* 
niti.  Calyx  pentaphyllus ,  persistens;  foliola  ima  basi  subconnata,  ovato  -  subrotunda  ,  obtusa,  inte¬ 
gerrima  ,  pubescentia ,  quam  corolla  multoties  breviora.  Corolla  pentapetala ,  decidua  ,  alba  ;  pe¬ 
tala  horizontaliter  patentia,  obovato - inaequilatera ,  obtusa,  hinc  concava,  coriacea  et  extus  sub 
lente  tenuissime  pubescentia ,  inde  superne  in  lobum  planum  obliquum  subdeltoideum  obtusum 
membranaceum  extensa  ,  ciliata.  Stamina  indefinita ;  filamenta  ima  basi  subcoalita ,  sursum  libera, 
filiformia ,  glabra ,  persistentia.  Antherae  parum  supra  basin  affixae ,  breves  ,  obovatae ,  bilocula- 
res ,  loculis  anticis  linearibus  bivalvibus  crista  pollinifera  valde  prominente  percursis ,  connectivo  pa¬ 
rum  dilatato  in  antherae  vertice  glandulam  orbicularem  umbonatam  gerente.  Pollen  minutum , 
globosum  ,  flavum.  Ovarium  subgloboso  -  trigonum  ,  pilis  brevissimis  dense  fuscescenti  -  tomentosum, 
triloculare,  ovulo  unico  in  quovis  loculo.  Stylus  simplex,  teretiusculus ,  glaber,  stamina  aequans 
vel  parum  brevior.  Stigma  capitato  -  trilobum ,  lobis  medio  sulcatis.  Capsulam  non  vidi. 

Crescit  in  margine  sylvarum  ad  Coari  vicum ,  Provinciae  Rio  Negro. 

Floret  Novembri, 

Explic.  Tab.  LXE.  Fig.  1.  Petalum  ab  utraque  facie.  2.  Stamina  complura  basi  juncta.  3.  Stamen  sepa¬ 
ratum  ,  auctum.  4.  Pistillum  in  calyce.  5.  Apex  styli  cum  stigmate ,  auctus. 

Aubletius  primus  quatuor  hujus  generis  specierum  mentionem  fecit,  quae  omnes  vero ,  excepto 
unica,  ob  icones  et  descriptiones  nimium  mancas  vix  unquam  certe  eruendae  erunt.  IVobis  prae¬ 
ter  supra  descriptas  e  Brasilia  adsunt  : 

3.  C.  densifolia  -f*,  foliis  alternis  ovato  -  oblongis  obtuse  cuspidatis  basi  subrotundatis  utrin- 
que  glabris  subtus  glaucescentibus ,  floribus  racemosis. 

Flores  non  visi.  Fructus,  in  tabula  nostra  LXV  delineatus,  est  capsula  oblique  ovato -trigona  , 
acuta,  apice  saepe  curvata,  tenuiter  ferrugineo  -  tomentosa ,  trilocularis,  trivalvis  ;  valvulae  ovato- 
subrotundae,  convexiusculae ,  lignosae;  endocarpium  solidum  sublignosum ,  intus  fuscum,  laeve, 
saepe  transverse  radiatim  fissum ,  ab  epicarpio  solubile.  Receptaculum  centrale  trialatum ,  alis 
chartaceis  nitidis  fuscis.  Semina  in  receptaculi  centralis  faciebus  concavis  solitaria ,  duobus  tribusve 
abortivis,  ovato -suborbicularia,  compressa,  bracteosa. 

Crescit  in  sylvis  ripariis  secus  ripam  fluminis  Solimdes  prope  Egam ,  Provinciae 
Rio  Negro. 

Explic.  figurarum  in  Tai.  LXF.  Fig.  6.  Capsula  a  diversis  lateribus.  7.  Receptaculum  centrale.  8-  Val¬ 
vula  intus  visa.  9.  Eadem,  soluto  endocarpio.  10.  Endocarpium  a  facie  exteriore.  11.  Semen.  Omnia 
magn.  nat. 

4.  C.  grandi  folia ,  foliis  alternis  longissimis  oblongo  -  lanceolatis  cuspidatis  basi  acutiusculis 
supra  nitidis  subtus  glaucescentibus  ,  floribus  racemosis.  —  F olia  pedalia  vel  longiora. 

Crescit  et  foret  cum  p/ioribus.  fi 

Accedit  his  quinta  Aubletii,  ab  hoc  accuratius  descripta: 

5.  C.  parvifolia ,  foliis  alternis  ovatis  acutis  subtus  lomentosis  candicantibus.  Aublcl ,  Flor, 
gujan.  p.  56l.  Tab.  223.  f  1. 


XXXIV.  HAEMOCHARIS  Salisb. 

GORDONIAE  species  Swartz ,  De  Cand. 

POLYANDRIA  Pentagynia  Linn.  Syst.  Sex.  Familia:  TERNSTROE- 
MIACEAE  Mirb. 

CHARACTER  DIFFER. ENTIALIS. 

Calyx  pentaphyllus.  Corolla  penta-polypetala,  petalis  plerumque  inaequilateris. 
Stamina  indefinita,  libera.  Ovarium  superum,  quinque -ad  multiloculare.  Styli  quin¬ 
que  vel  plures  breves,  stigmatibus  simplicibus.  Capsula  lignosa,  quinque- ad  decemlo- 
cularis,  quinque -ad  decemvalvis.  Semina  in  quovis  loculo  plura,  biseriata,  apice  alata. 

CHARACTER  NATURALIS. 

Calyx  inferus,  pentaphyllus,  deciduus,  foliolis  ovato  -  rotundatis  coriaceis  inaequa¬ 
libus,  aestivatione  imbricata.  Corolla  infera ,  penta-ad  dodecapetala ,  rosaceo -patens  , 
decidua;  petala  obovata,  retusa  vel  hinc  inaequilatera ,  obcordata,  extus  dorso  sericeo- 
pubescentia.  Stamina  hypogyna,  indefinita,  pluriseriata ,  libera  vel  ima  basi  subcoa- 
lita;  filamenta  filiformia,  glabra.  Antherae  dorso  affixae,  ovatae,  biloculares,  an¬ 
tice  longitudinaliter  dehiscentes.  Ovarium  ovato  -  angulosum ,  villosum,  quinque -ad 
decemloculare,  ovulis  in  quovis  loculo  multis  biseriatis  imbricatis.  Styli  quinque  ad  de¬ 
cem,  breves,  persistentes,  deflexo  -  patentes ,  planiusculi,  superne  stigmatosi.  Capsula 
lignosa,  quinque -ad  decemlocularis ,  quinque -ad  decemvalvis;  valvulae  loculicidae,  ab 
apice  ultra  medium  longitudinaliter  dehiscentes ,  lanceolatae ,  acutae ,  ob  dissepimentum 
solidum  lignosum  medio  dorso  adnatum  trigonae.  Receptaculum  centrale  persistens, 
cylindricum,  sulcatum.  Semina  in  quovis  loculo  plura,  rarius  duo,  bifariam  imbri- 

cata,  erecta,  columnae  centrali  affixa.  Testa  crustacea,  incrassata,  sursum  in  alam 
membranaceam  excurrens.  Membrana  interna  tenera.  Albumen  nullum?  Embryo 
inversus  ,  axilis ,  linearis ,  cotyledonibus  linearibus  plane  sibi  incumbentibus ,  radicula 
brevi  cylindrica. 

Habitus:  Arbores  minores,  foliis  simplicibus  breviter  petiolatis  serratis  vel  inte¬ 
gerrimis  coriaceis  deciduis  exstipulatis ,  floribus  subsolitariis  speciosis  albis  facie  Ca- 
melliarum. 

Statio  et  Habitatio  :  Tres  species  hucusque  cognitae  Americae  tropicae  loca  sic¬ 
ciora  editiora  inhabitant. 

1.  HAEMOCIIARIS  SEMISERRATA.  f  Tab.  LXVI. 

H.  foliis  e  basi  cuneata  oblongo  -  subtrapezoideis ,  latere  latiore  apicem  versus 
serrato  - crenatis  obtusiusculis  coriaceis  utrinque  glabris,  floribus  terminalibus  ternis 
quinisve,  petalis  octo  vel  pluribus. 

Lindleya ,  Nees  in  Regensb.  bot.  Zeit.  1821.  p.  299.  —  / Viclistroemia  fruti¬ 
cosa,  Schrader  in  Goett.  gei.  Anzeigen  1821.  p.  710.  ( auctore  Neesio. ) 

Arbor  triginta  ad  quadraginta  pedes  alta ,  trunco  pedis  et  ultra  diametro  ,  cortice  cinereo  -  albido, 
coma  oblonga ,  ramulis  deorsum  plerumque  aphyllis ,  cortice  fuscescente  et  epidermide  cinerea  lon- 
gitudinaliter  rimulosa  vestitis,  pubescentibus  teretibus  subvirgatis.  Folia  plerumque  versus  apices 
ramulorum  approximata  alterna  sparsave,  a  medio  longitudinis  deorsum  longe  cuneata,  in  petiolum 
brevissimum  decurrentia  ,  integerrima  ,  sursum  inaequilatera ,  in  lateris  latioris  margine  convexo  ser¬ 
rato- crenata ,  in  lateris  angustioris  margine  subrectilineo  integerrima,  obtusiuscula ,  firma,  subcoria- 
cea ,  supra  glabra ,  subtus  punctis  minutissimis  elevatis  nudis  oculis  vix  conspiciendis  obsita  et. 
praesertim  ad  nervum  medium  prominentem  rubentem,  pilis  decumbentibus  albis  simplicibus  tenuis¬ 
sime  pubescentia,  tres  circiter  pollices  longa,  sesquipollicem  lata;  petioli  vix  lineam  longi,  semite- 
retes,  supra  canaliculati,  pubescentes.  Gemmae  minutissimae,  subulatae ,  sericeo  -  villosae.  Flores 
in  apice  ramorum  solitarii  vel  tres  ad  quinque  ,  axillares  vel  terminales ,  pedunculis  inserti  brevi- 
usculis  unifloris  cylindricis  pubescentibus  ,  ante  anthesin  nutantibus ,  apice  bracteis  duabus  deciduis 
munitis.  Calyx  penlaphyllus  ,  foliolis  duplici  serie  positis  ;  exteriora  duo  minora  ,  omnia  suborbi- 
cularia,  retusa,  medio  coriacea,  margine  membranacea,  integerrima,  pilis  simplicibus  decumbenti¬ 
bus  sericeo  -  pubescentia ,  decidua.  Corolla  penta- ad  polypetala  ,  rosaceo  -  patens ,  speciosa,  sesquipol- 
licaris ;  petala  ex  ungue  latiusculo  carnoso  obovata  ,  obcordata  lobis  saepius  inaequalibus  rotundatis, 
integerrima,  margine  crispata,  basi  coriacea,  sursum  tenera  membranacea,  extus  medio  dorso  pilis 
decumbentibus  sericeo -nitentia  ,  margine  et  intus  glabra,  alba.  Staminum  filamenta  libera  vel  ima 
basi  subcoalita  ,  filiformia,  glabra,  stylos  subaequantia ,  petalis  dimidio  breviora.  Antherae  parum 
supra  basin  affixae,  ovato-  subcordatae  ,  biloculares,  loculis  antice  longitudinaliter  dehiscentibus,  flavae. 
Ovarium  ovatum,  angulosum,  tenuiter  sericeum,  quinque- ad  decemloculare  ,  ovulis  in  quovis  loculo 
pluribus  bifariam  imbricatis ,  angulo  centrali  affixis.  Styli  totidem  quot  ovarii  loculi ,  persistentes , 

patentes,  breves,  teretes,  ima  basi  pubescentes,  sursum  in  stigma  subclavatum  compressiusculum 
obtusum ,  superne  medio  sulcatum  desinentes ,  virides ,  stamina  parum  superantes.  Capsula  obova- 
to  -  angulata  ,  faciebus  tot  quot  valvulae ,  lignosa ,  quinque  -  ad  decemvalvis  ;  valvulae  ab  apice  deorsum 
ultra  medium  dehiscentes,  basi  connatae,  lineari -lanceolatae,  extus  brunneae  verruculosae  ,  planae, 
intus  ob  dissepimenta  solida  medio  dorso  affixa  trigonae ,  glabrae ,  testaceo  -  fuscae.  Columna  cen¬ 
tralis  cylindrica  pro  recipiendis  dissepimentis  sulcata.  Semina  in  inferiore  capsulae  parte  in  quovis 
loculo  quatuor  plurave  biseriata ,  erecta ,  compressa.  Testa  solida ,  crassa ,  superne  in  alam  mem¬ 
branaceam  testaceam  attenuata.  Embryo  inversus. 

Crescit  in  sylvis  caeduis  prope  Coari \  Provinciae  do  Hio  Negro  et  in  virgultetis  prope 
Taubate  Provinciae  S.  Pauli ,  a  Ser.  Principe  Max.  Neovidensi  inventa  in  sabulosis 
prope  Coral  de  B attuba  et  Paulista,  in  confiniis  Provinciae  Minas  Geraes. 

Florebat  Novembri ,  Decembri.  t> 

Explic.  Tab.  LXVI.  Fig.  i.  et  2.  Petala  a  dorso.  3.  Stamina  et  pistillum  in  toro.  4.  Stamen  ab  utroque 
latere,  auctum.  5.  Pistillum ,  magn.  nat.  6.  Stylus,  auctus.  7.  Fructus  immaturus.  8.  Idem  transverse  dissectus. 
9.  Ovulum,  auctum.  10.  Capsula,  magn.  nat.  11.  Eadem  resectis  valvulis  anterioribus.  12.  Semen.  13.  Idem 
ab  altero  latere.  24.  Idem  dissectum  cum  embryone,  auctum.  25.  Idem,  absque  embryone. 

2.  HAEMOCHARIS  TOMENTOSA.  f  Tab.  LXVII. 

H.  foliis  obovatis  aequilateris  subintegerrimis  supra  glabris  subtus  tomentosis  li¬ 
neatis  ,  floribus  terminalibus  solitariis  petalis  quinque. 

Arbuscula.  Rami  teretes,  inferne  cortice  brunneo  glabro  tecti,  superne  sordide  ferrugineo- 
hirsuti ,  pubescentia  composita  e  pilis  simplicibus  vel  in  squamulas  lanceolatas  coalitis  rigidiusculis. 
Folia  alterna  sparsave  approximata ,  obovato  -  subspathulata ,  in  petiolum  brevissimum  subcarnosum 
superne  planum  glabrum  subtus  convexum  tomentosum  longe  attenuata ,  integerrima  vel  apicem 
versus  obsolete  crenulato  -serrulata ,  obtusa  vel  acutiuscula ,  coriacea,  supra  laete  viridia,  nervo 
medio  canaliculata  ,  margine  ciliata ,  subtus  villo  e  pilis  simplicibus  tenuibus  intricatis  facto  sordide 
tomentosa  simulque  pilis  longioribus  confertioribus  longitudinaliter  lineata ,  tres  circiter  pollices  lon¬ 
ga,  unum  et  dimidium  lata.  Flores  solitarii  terminales,  pedunculo  brevi  cylindrico  tomentoso 
bracteato  inserti.  Calycis  foliola  ovato- suborbicularia ,  margine  suburidulata ,  coriacea,  sericeo -to¬ 
mentosa.  Corolla  patens,  rosacea,  alba,  pentapetala ;  petala  obovata,  integerrima,  margine  sub- 
undulata,  extus  sericeo -pubescentia,  intus  glabra  et  carnosiuscula  vel  tenuiter  pubescentia,  calyce 
longiora.  Stamina  congenerum ,  antheris  erectis  cordatis ,  connectivo  dilatato  margine  loculos  ge¬ 
rente.  Ovarium  ovato  -  globosum,  tomentosum,  quinque  -  vel  sexloculare ,  loculis  polyspermis.  Styli 
tot,  quot  ovarii  loculi,  depressi,  breves,  superne  stigmatosi,  canaliculati,  emarginari,  glabri.  Cap¬ 
sula  quam  in  praecedente  dimidio  major,  caeterum  ei  plane  conformis,  in  specimine  nostro  sexlo- 
cudaris,  sexvalvis.  Semina  non  visa. 

Crescit  in  campis  arbusto  sparso  consitis  inter  Taubate  et  Pendamonhangaba ,  Pro¬ 
vinciae  S.  Pauli. 

Florebat  Decembri,  tj 

Explic.  Tab.  LXVII.  Fig.  1.  Petalum  a  facie.  2.  Idem  a  dorso.  3.  Stamina  et  pistillum  in  toro,  magn. 
nat.  4.  Stamen  ab  utroque  latere,  auctum.  5.  Ovarium  dissectum,  auctum.  6.  Capsula  aperta,  magn.  nat. 
7.  Eadem ,  resectis  valvulis  quinque  et  columna  centrali. 

POLYANDRIA  Monogynia  Linn.  Syst.  Sex.  Familia:  TERNSTROE- 
MIAGEAE  Mirb. 

CHARACTER  D IFF  ER  ENT I A  L  IS. 

Calyx  pentaphyllus.  Corolla  pentapetala,  petalis  inaequilateris  hinc  crassiori¬ 
bus.  Stamina  hypogyna,  indefinita,  libera,  decidua.  Stylus  simplex,  stigmate  lo- 
bato.  Capsula  trigona,  trilocularis,  trivalvis,  lignosa,  valvularum  deciduarum  mar¬ 
ginibus  introflexis  dissepimenta  praebentibus.  Semina  plurima ,  axi  centrali  affixa , 
biseriata  in  quovis  loculo,  bracteosa. 

t 

CHARACTER  NATURALIS. 

Calyx  hypogynus,  pentaphyllus,  foliolis  coriaceis  deciduis,  duobus  vel  tribus  ex¬ 
terioribus  plerumque  minoribus,  aestivatione  imbricata.  Corolla  hypogyna,  penta¬ 
petala,  rosacea,  aestivatione  convolutiva;  petala  obovato - inaequilatera ,  uno  latere  in 
alabastro  libero  coriaceo  et  extus  saepe  pubescente ,  altero  in  alabastro  tecto  tenero  sur¬ 
sum  dilatato.  Stamina  hypogyna,  indefinita,  p luris eriata 5  filamenta  libera,  filifor¬ 
mia  ,  erecta ;  antherae  oblongae ,  erectae ,  antice  biloculares ,  loculis  longitudinaliter 
dehiscentibus,  polline  majusculo  subirregulariter  e  globulis  tribus  quatuor  pluribusve 
composito  farctis.  Ovarium  superum,  triloculare,  ovulis  in  quovis  loculo  multis  bise- 
riatis.  Stylus  simplex,  deciduus.  Stigma  capitatum,  tri-ad  quinquelobum.  Capsula 
trigona ,  trilocularis ,  trivalvis ,  lignosa ;  valvulae  marginibus  introflexis  dissepimenta 
praebentes ,  naviculares ,  deciduae,  extus  cortice  verruculoso  tectae ,  intus  nitidae  trans- 
versim  rugosae.  Semina  orbicularia  aut  transversim  oblonga,  compressa,  bracteosa, 
diametro  longiore  perpendiculari,  margine  hilo  lineari  in  columna  centrali  angulata 
affixa,  plurima  in  quovis  loculo  imbricatim  biseriata.  Testa  tenuis,  papyracea,  toto 
margine  in  alam  extensa.  Membrana  interna  tenuissima ,  testae  adhaerens.  Albumen 
nullum.  Embryo  rectus,  orthotropus,  cotyledonibus  reniformibus  magnis  crassis  radia- 
tim  venosis  plane  sibi  incumbentibus,  radicula  brevi  cylindrica. 

Habitus  :  Arbusculae  succis  resinosis  coloratis  scatentes,  ramis  sparsis  inferne  plerum¬ 
que  aphyllis,  saepe  purpurascentibus.  Folia  sparsa,  versus  summitates  congesta,  brevi¬ 
ter  petiolata ,  submarginata ,  integerrima ,  coriacea ,  penninervia ,  exstipulata ,  decidua. 
Flores  terminales  solitarii  vel  subracemosi,  magni,  speciosi,  albi  vel  rosei. 

Statio  et  Habitatio  :  Genus  inter  gradum  duodecimum  australem  et  circulum 
Capricorni  in  America  meridionali  observatum,  loca  campestria  aprica  vel  sparso  ar- 

busto  consita,  edita  solumque  praecipue  e  schisto  micaceo  arenoso  compositum  diligit 
ibique  sparsim  provenit. 

Etymologia:  Genus  appellatum  in  honorem  C.  F.  de  Hielmeyer,  Equitis,  Regis 
Wiirtembergiae  a  Consiliis  interioribus ,  Philosophi ,  qui  acutissimo  ingenio ,  amplissi¬ 
ma  scientia  praeditus ,  scriptis  licet  parcioribus ,  institutione  tamen  juventutis  ve¬ 
rum  naturalis  historiae  studium  per  Germaniam  mirifice  divulgavit,  exornavit,  auxit. 


1.  KIELMEYERA  ROSEA,  f  Tab.  LXVIIL 

K.  foliis  oblongis  breviter  petiolatis,  floribus  terminalibus  subternis,  calycis  folio¬ 
lis  ovatis  petalisque  extus  pubescentibus. 

Frutex  parvus ,  ramis  prostratis  patulis,  adultioribus  cortice  rimuloso  cinereo  -  fusco  tenaci  ob¬ 
ductis,  junioribus  purpurascentibus  glabris  foliorum  delapsu  cicatrisatis  ,  resinam  purpureo  -  fuscam 
exsudantibus,  ligno  duro  tenaci  albido  -  rubescente.  Folia  alternatim  sparsa  et  approximata  vel 
subfasciculata,  breviter  petiolata,  lanceolata  vel  anguste  oblonga,  obtusiuscula  ,  mucronulata,  inte¬ 
gerrima  ,  utrinque  glabra,  subtus  nervo  medio  prominente  rubescente  et  venis  tenuibus  subparal- 
lelis  percursa  venulisque  inter  eas  reticulata  ibique  glaucescentia,  firmula ,  duos  vel  tres  pollices  lon¬ 
ga  ,  unum  lata ;  petioli  semiteretes  ,  glabri ,  vix  duas  lineas  longi.  Flores  terminales  in  ramis  ra¬ 
mulisque  solitarii,  bini  ternive  inter  folia  minora  provenientes,  singuli  pedunculati,  erecti.  Pedun¬ 
culi  teretes,  crassiusculi ,  basi  articulati,  molliter  pubescentes,  vix  sex  lineas  longi.  Calycis  fo¬ 
liola  duo  exteriora  breviora,  caeterum  ,  uti  interiora  tria,  lato -ovata,  acutiuscula  vel  obtusa,  integer¬ 
rima,  coriacea,  utrinque  molliter  sericeo  -  pubescentia ,  quam  corolla  multoties  breviora.  Corolla 
magnitudine  et  figura  Hibisci  syriaci  florem  simplicem  aemulans,  diametro  tripollicari.  Petala  bre¬ 
viter  unguiculata,  lato  -  obovata,  retusa,  inaequilatera ,  hinc  basi  ad  medium  latitudinis  usque  incrassata, 
coriacea,  extus  uti  calyx  sericeo  -  virescentia ,  sursum  utrinque  tenera,  venis  radiatis  percursa,  mar¬ 
gine  subundulata,  rosea.  Staminum  filamenta  subulata,  glabra,  stylo  breviora.  Antherae  ovato- 
oblongae ,  erectae ,  apice ,  praesertim  eflbetae  ,  reflexae  et  inde  reniformes  ,  biloculares ,  loculis  an¬ 
tice  longitudinaliter  dehiscentibus.  Ovarium  ovato  -  trigonum ,  angulis  obtusiusculis  ,  villosum,  trilo¬ 
culare  ,  loculis  multiovulatis.  Stylus  simplex,  tereti  -  subtrigonus ,  sursum  parum  incrassatus.  Stigma 
hemisphaericum,  quinquesulcatum ,  glabrum.  Capsula  ovato  -  oblonga ,  trigona,  angulis  compressis, 
faciebus  concavis  ,  sesquipollicaris ,  trilocularis ,  trivalvis  5  valvulae  margine  introflexo  dissepimenta 
praebentes ,  lignosae ,  extus  cortice  cinereo  verruculoso  tectae ,  intus  nitidiusculae ,  transversim  ru¬ 
gosae  ,  testaceae ,  naviculares  ,  carinatae  atque  in  fundo  carinae  seminum  alam  dorsalem  prehenden¬ 
tes.  Semina  hilo  marginali  lineari  verticali  receptaculo  centrali  horizontaliter  affixa,  in  quovis  lo¬ 
culo  bifariam  imbricata,  transverse  oblonga,  lateribus  rotundato  -  obtusa  ,  bracteosa,  pollicem  longa, 
unguem  lata.  Testa  tenuis,  membranacea,  glabra,  castanea,  margine  in  alam  lateribus  latiorem 
basi  et  apice  angustatam  extensa.  Tunica  interior  cum  testa  connata ,  vix  distinguenda.  Albumen 
nullum.  Embryo  rectus ,  orthotropus ,  cotyledonibus  reniformibus  carnosis  radiatim  venosis  plane 
sibi  incumbentibus  ,  radicula  brevi  conica  recta. 

Habitat  in  campis  apricis  alpestribus,  altitudine  supra  Oceanum  3000  pedum  et  ultra , 
prope  Itambe  do  Matto  dentro ,  Provinciae  Minas  Gerdes. 

Florebat  Majo,  tj 

Explic.  Tab.  LXV111.  Fig.  i.  Stamen.  2.  Ejusdem  apex,  auctus.  3.  Pistillum.  4.  Ovarium  transverse 
dissectum,  auctum.  5.  Placenta  cum  ovulis  ,  aucta.  6.  Ovulum,  magis  auctum.  7.  Capsula,  magn.  nat. 
8.  Ejusdem  valvulae  duae  separatae.  9.  Semen.  10.  Embryo  a  dorso.  11.  Idem  resecta  una  cotyledone, 
magn.  nat. 

2.  KIELMEYERA  PETIOLARIS.  f  Tab.  LXIX. 

K.  foliis  alternis  longius  petiolatis  oblongis  obtusis ,  floribus  terminalibus  ternis 
quinisve ,  calycis  foliolis  suborbicularibus  petalisque  glabris. 

Arbuscula  altitudine  sex  vel  octo  pedum,  trunco  flexuoso  et  ramis  tortis  cortice  cinereo  *  nigri¬ 
cante  longitudinaliter  rimoso  glabro  vestitis,  ramulis  novellis  angulatis  rubenti-viridibus ,  resinosis.  Folia 
alternatim  sparsa,  versus  apicem  ramulorum  approximata,  petiolata,  oblonga  vel  quasi  elliptica,  ob¬ 
tusa  et  saepius  obiter  emarginata,  integerrima,  utrinque  glabra,  subcoriacea,  nervo  medio  supra 
concavo  subtus  prominente  albo  percursa ,  venis  tenuibus  parallelis  approximatis  transversim  lineata 
venulisque  inter  eas  reticulata,  tres  ad  quinque  pollices  longa,  duos  et  quod  excedit  lata;  petioli  pol¬ 
licares  vel  sesquipollicares ,  glabri,  basi  incrassati  articulati,  sursum  semiteretes  et  supra  canaliculati. 
Flores  in  apice  ramorum  ramulorumve  vel  subsolitarii  vel  tres  ad  quinque  quasi  in  racemum  simpli¬ 
cem  pauciflorum  dispositi ;  pedunculi  crassiusculi ,  obtuse  angulati ,  glabri ,  vix  pollicares  ,  basi  et 
medio  bracteis  suborbicularibus  coriaceis  margine  membranaceis  integerrimis  glabris  deciduis  muniti, 
postea  earum  cicatricibus  notati.  Calycis  foliola  tria  exteriora  minora,  omnia  suborbicularia,  nonnun- 
quam  subemarginata  ,  coriacea ,  margine  membranacea  ,  utrinque  glabra  subcolorata ,  petalis  multo- 
ties  breviora.  Corolla  magna,  speciosa,  patens,  alba;  petala  ex  ungue  crasso  carnoso  extensa  in 
laminam  inaequilateram  subdolabriformem ,  uno  latere  breviore  rotundato  coriaceam,  altero  lon¬ 
giore  teneram,  acutiusculam ,  utrinque  glabram,  margine  subundulatam ,  venis  radiatis  percursam. 
Staminum  filamenta  libera,  tenuia,  filiformia,  glabra,  viridi-flava  ;  antuerae  oblongae,  erectae  vel 
parum  supra  basin  affixae,  anticae,  biloculares,  flavae.  Ovarium  ovato  -  trigonum ,  glabrum,  trilocu¬ 
lare,  loculis  ovula  plurima  biseriata  foventibus.  Stylus  brevis  cylindricus,  glaber;  stigma  tripar¬ 
titum  ,  lobis  cylindricis  apice  capitatis  et  quasi  excavatis.  Capsula  trigona ,  oblonga ,  receptaculo 
filiformi  trigono. 

t 

Crescit  in  campis  arenosis  calidis  parco  arbusto  consitis ,  inter  Agoa  Doce ,  Fma,  Sete 
Lagoas  et  Pato ,  stationes  a  Salgado  per  desertum  ad  confinia  Provinciae  Goyazanae  pere¬ 
grinandum.  Uti  reliquae  hujus  generis  species  incolis  dicitur  Pao  de  S.  Joze  vel  Pao 
santo. 

Florebat  Augusto  ,  Septembri.  t> 

Explic.  Tab.  LXIX.  Fig.  1.  Calyx.  2.  Petalum.  3.  Pars  staminum  cum  pistillo.  Omnia  magn.  nat. 
4.  5.  Anthera  a  dorso  et  a  facie,  aucta.  6.  Apex  styli.  7.  Ovarium  transversim  dissectum.  8.  Placenta  cum 
ovulis.  Omnia  valde  aucta. 

3.  KIELMEYERA  CORIACEA,  f  Tab.  LXX. 

K.  foliis  obovato -  oblongis  subsessilibus  coriaceis  crassis,  floribus  terminalibus 
subcorymbosis,  calycis  foliolis  ovatis  acutiusculis  petalisque  extus  villosis. 

Areor  parva.  Ramuli  ultimi  teretes  crassi,  resina  scatentes,  cortice  cinereo -testaceo  suberoso 
foliorum  delapsu  cicatrisato  tecti.  Folia  versus  apices  ramulorum  approximata,  alterna  ,  basi  in 
petiolum  brevissimum  vix  lineam  longum  carnosum  attenuata,  obovato  -  oblonga  ,  acutiuscula  vel 
obtusa,  integerrima,  coriacea,  firma,  nervo  medio  incrassato  albo  venisque  transversis  tenuibus 
parallelis  percursa,  sub  lente  minutim  reticulato  -  rugulosa ,  utrinque  glabra  subglaucescentia ,  qua- 
tuor  ad  sex  pollices  longa,  duos  ad  tres  pollices  lata;  summa  infra  flores  saepe  multoties  minora 
sessilia ,  caelerum  reliquis  conformia.  Pedunculi  plerumque  plures  ex  apice  cujusvis  ramuli  in 
corymbum  dispositi,  bi-vel  tritiori,  incrassati,  teretes,  tenuiter  tomentosi,  basi  bracteis  suffulti  lato- 
ovatis  acutiusculis  integerrimis  coriaceis  ferrugineo  -  pubescentibus ;  pedicelli  unitlori ,  teretes  ,  fer¬ 
rugineo -pubescentes,  basi  bracteati,  semipollicares.  Calycis  foliola  ovata,  acutiuscula,  integerrima, 
coriacea,  carinata,  extus  tomentosa.  Corollae  patentis  sesquipollicaris  petala  obovato -suborbicu- 
laria,  inaequilatera ,  integerrima,  extus  hinc  tenuiter  pubescentia,  radialim  venosa,  rosea.  Sta¬ 
mina  congenerum  ,  pistillo  breviora,  glabra,  antheris  lineari -oblongis  flavis.  Ovarium  oblongo -tri¬ 
gonum  ,  angulis  obtusis  ,  glabrum ,  triloculare  loculis  multiovulatis.  Stylus  teretiusculus ,  glaber , 
sursum  parum  incrassatus.  Stigma  incrassatum,  subtrilobum ,  glabrum.  Capsula  oblonga,  trigona, 
trilocularis  ,  seminibus  orbicularibus  bracteosis. 

Crescit  inter  S.  Jodo  tfEl  Rey  et  Carandahy  ,  Provinciae  Minas  Gerdes ,  in  campis. 

Florebat  Februario,  fi 

Explic.  Tab.  LXX.  Fig.  i.  Calyx.  2.  3.  Petalum.  4«  Pars  staminum  in  toro  cum  pistillo.  Omnia  magn. 
nat.  5.  Stamen  auctum.  6.  Pistillum,  magn.  nat.  7.  Ovarium  transverse  dissectum,  auctum.  8.  Placenta  a  ver¬ 
tice  visa.  9.  Eadem  a  facie  visa,  aucta. 


4.  KIELMEYERA  VARIABILIS,  f  Tab.  LXXI. 

K.  tota  glaberrima,  foliis  sparsis  petiolatis  basi  rotundatis  oblongis  ovatis  obova- 
tis  vel  sub  orbicularibus  obtusis  vel  obiter  retusis  nonnunquam  subsinuosis  coriaceis , 
floribus  terminalibus  subracemosis ,  calycis  foliolis  orbicularibus  glabris. 

Arbor  minuta  seu  frutex  ,  ramis  erectis  teretibus  pallide  fuscescenti  viridibus.  Folia  al¬ 
terna  vel  sparsa,  petiolata ,  valde  polymorpha,  oblonga,  ovata,  obovata,  sub  orbicularia,  basi  ro¬ 
tundata,  apice  obtusa,  rotundata  vel  nonnunquam  parum  retusa,  integerrima,  raro  irregulariter 
subsinuosa,  coriacea ,  nervo  medio  subtus  prominente  venisque  transversis  parallelis  reticulatim  inter 
se  junctis  albis  percursa,  glaucescentia ,  margine  alba,  tres  vel  quatuor  pollices  longa;  summa  floralia 
subsessilia,  suborbicularia,  cordata,  multo  minora,  caeterum  inferioribus  similia;  petioli  semiteretes, 
supra  plani  subtus  convexi,  duas  ad  quatuor  lineas  longi.  Flores  versus  apicem  ramorum  subrace- 
mosi;  pedunculi  uniflori,  erecto- patentes ,  elongati ,  teretes,  glabri,  medio  cicatricibus  bractearum 

delapsarum  duabus  suboppositis  notati ,  bi  -  ad  tripollicares.  Calycis  foliola  inaequalia ,  duobus  ex¬ 
terioribus  minoribus  ,  omnibus  suborbicularibus  integerrimis  utrinque  glabris  coriaceis  margine 
membranaceis.  Corollae  magnae  circiter  bipollicaris  patentis  petala  ex  ungue  latiore  angustiore- 
ve  cuneata,  sursum  obovato -  inaequilatera ,  utrinque  glabra,  hinc  coriacea  breviora,  altero  latere 
membranaceo  longiora,  margine  undulata ,  integerrima,  alba.  Staminum  filamenta  libera  vel  ima 
basi  subcoalita,  filiformia,  glabra,  stylum  subaequantia ,  citrina.  Antherae  congenerum  ,  aurantiacae. 
Ovarium  ovato  -  trigonum ,  angulis  obtusis,  glabrum,  triloculare  congenerum.  Stylus  simplex,  cy¬ 
lindricus,  glaber,  sursum  parum  incrassatus.  Stigma  trilobum,  lobis  margine  convexis,  medio 
planiusculis. 

Crescit  Jloretque  cum  priore.  $ 

Explic.  Tab.  LXXI.  Fig.  i.  Calyx.  2.  3.  Petala.  4-  Stamen  a  facie  et  a  dorso  ,  auctum.  5.  Pistillum  in 
toro  cum  parte  staminum,  magn.  nat.  6.  Stigma  a  latere,  auctum.  7.  Idem,  a  vertice  visum.  8.  Ovarium 
transverse  dissectum,  auctum.  9.  Placenta,  a  vertice.  10.  Eadem,  a  facie  visa,  aucta. 

5.  KIELMEYERA  CORYMBOSA.  f  Tab.  LXXIL 

K.  tota  glabra  glaucescens,  foliis  breviter  petiolatis  obovatis  rotundatis  coriaceis, 
corymbi  terminalis  multiflori  ramis  subdichotomis,  calycis  foliolis  ovatis  acutis. 

Arbuscula  ramis  teretibus,  cortice  purpureo -fusco  laevigato  vestitis.  Folia  in  ramulis  appro- 
ximata,  sparsa,  breviter  petiolata,  obovata,  apice  rotundata  vel  rarius  leviter  retusa,  minora  inter¬ 
dum  oblonga,  integerrima  margine  subrevoluto  albido,  utrinque  glabra ,  glaucescentia ,  nervo  medio 
subtus  valde  prominente  venisque  lateralibus  tenuibus  approximatis  parallelis  percursa ,  inter  eas 
venulis  tandem  minutissimis  tam  dense  reticulata  ut  nudis  oculis  punctulata  appareant ,  coriacea  , 
tres  ad  quatuor  pollices  longa ,  duos  vel  tres  lata;  petioli  breves,  duos  ad  tres  lineas  longi,  semitere- 
tes,  supra  plani,  crassi.  Corymbus  ex  apice  ramorum  spectabilis,  multiflorus  ;  rami  seu  pedunculi 
communes  erecto  -  patentes ,  angulati ,  glabri ,  glaucescentes  ,  basi  et  ad  divisiones  primarias  passim 
foliis  floralibus  quam  caulina  multo  minoribus  caeterum  iis  plane  conformibus  aut  spathulatis  muniti, 
sursum  soluti  in  ramulos  subdichotomos  vel  rarius  alternos  subancipites  divergentes  strictos  fasti- 
giatos ;  pedicelli  ultimi  uniflori,  ancipites ,  glabri,  subpollicares.  Calycis  foliola  ovata,  acuta,  integer¬ 
rima,  membranacea,  glabra  et  margine  tantum  ciliata  vel  parum  pubescentia,  exterioribus  duobus 
parum  brevioribus.  Corollae  patentis  rosaceae  subpollicaris  petala  ex  ungue  brevi  latiusculo  obo¬ 
vata  ,  apice  rotundata ,  subinaequilatera  ,  integerrima ,  radiatim  venosa ,  glabra ,  alba  vel  parum  ru¬ 
bentia.  Staminum  filamenta  brevia,  filiformia,  glabra.  Antherae  lineari  -  oblongae,  biloculares,  antice 
longitudinaliter  dehiscentes.  Ovarium  ovato  -  oblongum ,  subtrigonum ,  glabrum.  Stylus  brevis,  cy¬ 
lindricus,  vix  stamina  aequans,  sursum  incrassatus  in  stigma  subcapitato  -  trigonum ,  angulis  conve¬ 
xis,  faciebus  concavis,  glabrum.  Capsula  desideratur. 

Crescit  in  arenosis  maritimis  inter  Villas  dos  Ilheos  et  Camamu ,  Provinciae  Bahiensis. 
Floret  Decembri. 

Explic.  Tab.  LXXII.  Fig.  1.  Calyx.  2.  Petalum.  3.  Pistillum  in  toro  cum  staminibus  compluribus,  omn. 
magn.  nat.  4-  5.  Stamen  ab  utraque  facie,  auctum.  6.  Stylus  valde  auctus.  7.  Stigma  a  vertice.  8.  Ovarium 
transversim  dissectum,  auctum. 

XXXVI.  BONNETIA  ScHREB. 

Mahurea  Aubl. 

POLYANDRIA  Monogynia  Linn.  Syst.  Sex*  Familia:  TERNSTROE- 
MIACEAE  Mirb* 

CHARACTER  DIFFERENTIATIS. 

Calyx  pentaphyllus ,  peTsistens.  Corolla  pentapetala  ,  decidua.  Stamina  indefi¬ 
nita,  libera  vel  basi  irregulariter  connata  ,  persistentia.  Antherae  quadriloculares , 
ad  connectivi  glandulam  basilarem  vel  terminalem  poris  duobus  dehiscentes.  Ova¬ 
rium  superum,  tri- vel  quadriloculare.  Stylus  simplex,  stigmate  capitato -subtrilobo. 
Capsula  tri -vel  quadrilocularis ,  tri -vel  quadrivalvis ,  valvulis  marginibus  introflexis  dis- 
sepimenta  praebentibus,  apice  stylo  persistente  junctis.  Semina  receptaculo  centrali  af¬ 
fixa,  in  quovis  loculo  multa,  pluriseriatim  imbricata,  linearia,  alato  -  marginata. 

CHARACTER  NATURALIS. 

Calyx  hypogynus ,  pentaphyllus,  persistens,  foliolis  ovatis  membranaceis  vel  coria¬ 
ceis,  aestivatione  imbricata.  Corolla  hypogyna,  pentapetala  ,  patens  ,  decidua ,  aestiva- 
tione  convolutiva.  Petala  obovata,  saepius  inaequilatera ,  obtusa.  Stamina  hypogyna, 
indefinita,  libera  vel  basi  irregulariter  vario  modo  connata.  Filamenta  filiformia, 
glabra.  Anthep.ae  basi  affixae,  quadriloculares  loculis  anticis,  ad  connectivi  glandu¬ 
lam  vel  basilarem  vel  terminalem  poro  duplici  dehiscentes,  polline  minutissimo  glo¬ 
boso  irregulariter  conglobato  farctae.  Ovap.ium  superum ,  triloculare ,  ovulis  in  quo¬ 
vis  loculo  plurimis  placentae  centrali  pluriseriatim  affixis ,  conicum ,  glabrum.  Stylus 
simplex,  persistens,  stigmate  capitato  tri -vel  quadrilobo.  Capsula  calyce  stamini¬ 
busque  persistentibus  cincta,  coriacea,  oblongo -trigona  vel  conica,  trisulca,  tri -vel 
quadrilocularis,  tri -vel  quadrivalvis;  valvulae  marginibus  introflexis  dissepimenta  prae¬ 
bentes,  septicidae,  naviculares,  a  vertice  vel  a  basi  longitudinaliter  dehiscentes,  sur¬ 
sum  attenuatae  in  stylum  persistentem  vel  tripartibilem  vel  apice  indivisum  eoque 
junctae.  Receptaculum  centrale  solidum  trigonum ,  pro  quovis  loculo  placentam  li¬ 
neari  -  lanceolatam  convexam  gerens.  Semina  in  placentis  plurima,  multiseriata ,  sur¬ 
sum  vel  deorsum  imbricata,  linearia,  scobiformia.  Testa  membranacea,  tenuis,  in 
utroque  fine  in  alam  excurrens. 

Habitus  :  Arbores  mediocres ,  foliis  alternis  simplicibus  coriaceis  penninerviis  bre¬ 
viter  petiolatis  integerrimis  plerumque  versus  summitates  ramorum  congestis,  stipulis 
minutis  vel  nullis,  floribus  speciosis  albis  racemosis. 

Statio  et  Habitatio  :  Genus  sylvestre  et  campestre  per  amplam  Americae  meri¬ 
dionalis  plagam  distributum  ,  sparsim  degens ,  hucusque  inter  gradum  duodecimum  lat. 
bor.  et  vigesimum  lat.  austr.  observatum. 

1.  BONNETIA  ANCEPS,  f  Tab.  C. 

B.  foliis  subsessilibus  obovatis  obtusis  coriaceis  nitidis,  pedunculis  axillaribus  Iri- 
floris  ancipitibus  bracteatis  subcorymbosis,  filamentis  liberis. 

Arbor  quindecimpedalis  vel  frutex  ,  ramis  erectis  glabris  nitidis  purpureis  ,  ramulis  teretibus 
vel  apicem  versus  subancipitibus ,  cortice  purpureo  glabro  obductis.  Folia  alterna  ,  versu6  summita¬ 
tes  approximata ,  surrecta ,  brevissime  petiolata  ,  obovata ,  basi  attenuata  ,  obtusa  ,  integerrima  mar¬ 
gine  subreflexo  ,  coriacea  ,  glabra  ,  superne  nitida  ,  nervo  subtus  prominulo  venisque  tenuibus  pa¬ 
rallelis  approximatis  percursa  ibique  et  margine  saepius  rubentia ,  duos  ad  quatuor  pollices  longa  , 
duodecim  ad  octodecim  lineas  lata ,  summa  inter  flores  minora.  Stipulae  nullae  vel  quasi  eorum 
loco  elevatio  subglandulosa  ad  utrumque  latus  petioli.  Pedunculi  versus  apicem  ramulorum  foliis 
floralibus  quam  caulina  multo  minoribus  caeterum  iisdem  conformibus  suffulti,  subcorymbosi ,  erecti, 
nudi,  ancipites,  glabri,  apicem  versus  latiores,  tritiori,  bi-ad  tripollicares.  Flores  breviter  pedicel- 
lati  ,  pedicellis  incrassatis  teretibus  glabris,  vix  tres  lineas  longis,  bracteis  involucrati  decem  ad 
duodecim ,  plerumque  ternis  pro  quovis  pedicello  ,  una  exteriore  minore,  duabus  interioribus  oppo¬ 
sitis  ,  omnibus  ovatis  vel  obovatis  obtusiusculis  integerrimis  glabris  firmis  rubentibus ,  nervo  medio 
percursis.  Calycis  foliola  inaequalia,  rubentia*,  exteriora  duo  ovato -subrotunda,  obtusiuscula,  coriacea, 
glabra,  crassa;  interiora  margine  membranaceo  tenuiora,  breviora,  caeterum  conformia.  Corollae 
rosaceae  petala  inaequilatera,  obovato - suborbicularia ,  obtusa  vel  emarginata  ,  glabra,  integerrima, 
alba  cum  tinctura  levi  rosea  ,  calyce  plus  quam  duplo  longiora.  Staminum  filamenta  libera,  capil¬ 
laria,  primum  crispula,  dein  subflexuosa  vel  recta,  glabra,  persistentia,  stylo  parum  breviora,  ro¬ 
sea.  AnthErae  ovato  -  subrotundae  ,  erectae ,  quadriloculares  ,  loculis  anticis  in  connectivo  compla¬ 
nato  basi  glanduloso  ibique  geminatim  poro  oblongo  dehiscentes.  Ovarium  tri  -  vel  quadriloculare , 
ovulis  plurimis  pluriseriatis  erectis  in  quovis  loculo ,  ovatum ,  glabrum.  Stylus  persistens  ,  erectus, 
tri -vel  tetragonus  ,  glaber,  stamina  calycemque  superans,  superne  incrassatus  in  stigma  breviter  tri- 
vel  quadrifidum.  Capsulam  non  vidi. 

Habitat  in  maritimis  sabulosis  prope  Rio  da  Barra  de  Conias  et  Camamu ,  Provinciae 
Bahiensis . 

Florei  Decembri ,  Januario .  % 

Explic .  Tab.  C.  i.  Calyx.  2.  Petalum.  3.  Stamina  Cum  pistillo  in  toro.  4-  5.  Stamen  ab  utraque  facie  , 
auctum.  6.  Anthera  a  basi  visa,  aucta.  7.  Stigma,  valde  auctum.  8.  Ovarium  transverse  dissectum,  auctum. 
9.  Ovula ,  aucta. 

Praeter  hanc  alia  in  Brasilia  nobis  obviam  venit  nondum  descripta  : 

2.  BONNETIA  VENULOSA.  f  Tab.  C.  A. 

B.  foliis  oblongo  -lanceolatis  basi  attenuatis  obtusiusculis  breviter  petiolatis,  flo¬ 
ribus  terminalibus  racemosis,  calycis  foliolis  subaequalibus  capsulam  ovato  trigonam 
subaequantibus ,  seminibus  erectis» 

Arbor  parva.  Folia  oblonga  vel  oblongo  -  lanceolata ,  obtusiuscula,  basi  in  petiolum  brevissi¬ 
mum  attenuata  ,  integerrima ,  utrinque  glabra ,  nervo  medio  subtus  prominente  venisque  tenuissi- 

mis  parallelis  approximatis  percursa,  tres  pollices  circiter  longa,  duos  nonnunquam  lata.  Pf.tioli 
circiter  tres  lineas  longi.  Stipulae  in  planta  fructifera  nullae.  F lores  terminales  in  racemum 
compositum  dispositi»  Calycis  foliola  subaequalia ,  ovato  -  suborbicularia ,  obtusa,  glabra.  Corolla 
non  visa.  Staminum  filamenta  basi  irregulariter  connata,  sursum  libera,  filiformia,  glabra,  per¬ 
sistentia.  Capsula  calyce  staminibusque  cincta  ex  ovato  conica,  sursum  in  stylum  attenuata,  trilo¬ 
cularis,  trivalvis;  valvulae  ovatae,  acutae,  dorso  sublignoSae ,  glabrae,  marginibus  tenuioribus  in- 
troflexis  dissepimenta  praebentes ,  ab  apice  introrsum  dehiscentes ,  attamen  plerumque  stylo  persis¬ 
tente  inter  se  junctae.  Receptaculum  centrale  trigonum,  angulis  prominentibus  parum  incrassatis 
loculamenta  ingrediens  placentasque  seminibus  plurimis  sursum  imbricatis  multiseriatis  erectis  dense 
obsitas  praebens ,  nonnunquam  cum  valvularum  marginibus  connatum  indeque  harum  dehiscentia  in 
tres  partes  dissolvendum.  Semina  linearia,  minuta,  basi  et  apice  ala  membranacea  fusca  crispula 
aucta ,  brunnea. 

Crescit  in  Provinciae  Bahicnsis  mediterraneis ,  % 

Explic.  Tab »  C.  A.  1.  Capsula  in  calyce.  2.  Eadem  aperta,  resecto  calyce.  3.  Filamenta.  4.  Valvula  ex- 
tus  visa.  5.  Eadem  intus  visa.  6.  Semina  complura  in  receptaculo  centrali»  Omnia  magn.  nat.  7.  Receptacu¬ 
lum  auctum.  8.  Valvula  intus  visa  cum  parte  receptaculi  centralis,  semina  includens,  magn.  aucta.  9.  Semen 
valde  auctum. 

Conveniunt  hae  duae  species  inter  se  foliis  approximatis  subfasciculatis  coriaceis  dense  venoso 
costatis  exstipulatis  seminibusque  in  receptaculo  centrali  surrectis ,  recedunt  ideoque  parum  a  Ma- 
hurea  palustri  Atubi. ,  cui  folia  longius  petiolata,  stipulata ,  remote  venoso  -  costata  seminaque  in  re¬ 
ceptaculo  centrali  pendula  sunt.  An  hinc  sunt  proprii  generis ,  Bonnetiae  nomine  a  Maluirea 
ylubletii  distinguendi  ? 


XXXVII.  ARCHITAEA.  t 

POLYADELPHIA  Polyandria  Linn.  Syst.  Sex.  Familia:  TERNSTROE- 
MIACEAE  Mire. 

CHARACTER  DIFFER  E  NTIALIS. 

Calyx  pentaphyllus ,  persistens.  Corolla  pentapetala.  Stamina  indefinita ,  basi 
in  phalanges  quinque  connata.  Antherae  biloculares,  didymae,  loculis  anticis  lon- 
gitudinaliter  dehiscentibus.  Stylus  simplex,  persistens.  Capsula  quinquelocularis , 
incomplete  quinquevalvis ,  valvulis  a  basi  dehiscentibus  apice  connatis.  Semina  in 
receptaculo  centrali  pentagono  linearia,  subalata. 

CHARACTER  NATURALIS. 

Calyx  hypogynus ,  pentaphyllus ,  persistens ,  foliolis  ovatis  coriaceis  subaequalibus , 
aestivatione  imbricata.  Corolla  hypogyna,  pentapetala,  decidua,  aestivatione  convo- 
lutiva?  Stamina  hypogyna,  indefinita,  persistentia:  filamenta  plurima,  in  phalan- 

ges  quinque  connata,  apice  libera,  filiformia.  Antherae  reniformi-  didymae ,  anti¬ 
cae,  biloculares ,  loculis  longitudinaliter  dehiscentibus.  Ovarium  quinqueloculare , 
loculis  biseriatim  multiovulatis.  Stylus  simplex,  persistens,  stigmate  lobato?  Cap¬ 
sula  calyce  staminibusque  persistentibus  cincta ,  quinquelocularis ,  incomplete  quinque- 
valvis ;  valvulae  coriaceae,  marginibus  tenuioribus  introflexis  dissepimenta  praeben¬ 
tes,  septicidae,  a  basi  omnino  soluta  sursum  longitudinaliter  dehiscentes,  vertice  con¬ 
natae  atque  in  styli  basin  persistentem  attenuatae  indeque  junctae  delabentes.  Re¬ 
ceptaculum  centrale  conico -pentagonum,  pro  quovis  loculo  placentam  lineari -lan- 
ceolatam  convexam  emittens.  Semina  plurima  in  quovis  loculo ,  bifariam  sursum 
imbricata,  linearia. 

Habitus:  Bonnetiae.  Folia  fasciculata,  penninervia. 

Statio  et  Habitatio:  Unica  hucusque  cognita  species  Americae  plagam  aequa- 
torialem  inhabitat. 

Etymologia:  Genus  artificiale,  quod  a  Bonnetia  staminibus  pentadelphis ,  anlheris 
bilocularibus  longitudinaliter  dehiscentibus  capsulaque  a  basi  apicem  versus  incomplete 
dehiscente  distinguitur,  ab  Archyta ,  antiquo  Philosopho  Tarentino,  dictum  est. 

i.  arciiytaea  TRIFLORA.  f  Tab.  LXXIII. 

A.  foliis  fasciculatis  subsessilibus  obovato  -  lanceolatis  acutiusculis ,  pedunculis  ter¬ 
minalibus  trifloris. 

Arbuscula  ramis  valde  ramulosis  erecto  -  patentibus  ;  ramuli  oppositi,  alterni  vel  subverticillati , 
teretes,  stricti,  cortice  cinereo  -  grfiseo  glabro  longitudinaliter  ruguloso  obducti,  lapsu  foliorum  cica¬ 
tricibus  orbicularibus  notati,  crassitie  pennae  cygneae.  Folia  in  apice  ramulorum  vel  ad  eorum 
innovationes  sex,  octo  ad  decem  fasciculatim  congesta ,  in  petiolum  brevissimum  decurrentia ,  obo¬ 
vato  -  lanceolata ,  acutiuscula,  integerrima,  firma,  utrinque  glabra,  supra  nitida,  glaucescentia  , 
nervo  medio  subtus  prominente  venisque  subcostatis  approximatis  ante  marginem  confluentibus 
supra  prominulis  subtus  obsoletis  percursa,  tres  circiter  pollices  longa,  duodecim  ad  octodecim 
lineas  lata;  petioli  semiteretes,  subtus  convexi,  glabri,  vix  lineam  longi.  Stipulae  deciduae 
vel  nullae.  Pedunculi  terminales  duo  ad  quatuor  inter  foliorum  fasciculos  provenientes  iliaque 
longitudine  aequantes  ,  nudi ,  glabri ,  compresso  -  ancipites  ,  sursum  parum  latiores ,  semper  triflori. 

•i 

Flores  bracteis  duabus  vel  tribus  lineari  -  oblongis  obtusis  integerrimis  coriaceis  firmis,  nervo  me¬ 
dio  subtus  prominente  percursis  unguicularibus  suffulti,  pedicellati  ;  pedicelli  teretes,  glabri,  sur¬ 
sum  subincrassati ,  quatuor  circiter  lineas  longi,  fructiferi  nutantes.  Calycis  foliola  ovato  -  orbicu¬ 
laria  ,  obtusa ,  integerrima ,  coriacea ,  glabra  ,  tria  interiora  quam  exteriora  duo  parum  majora  , 
margine  submembranacea  ,  omnia  capsula  plus  quam  duplo  breviora.  Staminum  filamenta  ad  me¬ 
dium  longitudinis  usque  in  phalanges  quinque  compresso -planas  glabras  congesta,  sursum  libera, 
filiformia,  glabra,  calyce  duplo  longiora.  Petala  decidua,  non  visa  et  e  cicatricibus  in  thalamo 

tantum  agnoscenda.  Antherae  erectae,  subrotundo-didymae,  loculis  antice  longitudinaliter  dehiscentibus. 
Ovarium  ovato  - pentagonum ,  quinquesulcatum ,  loculis  bifariam  multiovulatis.  Stylus  erectus ,  teres, 
ovario  triplo  longior  staminaque  excedens ,  basi  cum  ovario  continuus ,  persistens.  Capsula  mag¬ 
nitudine  nucis  Avellanae,  calyce  staminibusque  persistentibus  cincta,  quinquelocularis ,  quinqueval- 
vis ;  valvulae  a  basi  ultra  medium  dehiscentes,  apice  connatae  et  styli  basi  persistente  coronatae,  co¬ 
riaceae  vel  quasi  sublignosae ,  marginibus  linea  elevata  notatae,  inde  introrsum  flexae  et  dissepimenta 
membranacea  praebentes.  Columna  centralis  conica ,  pentagona,  in  angulis  convexis  placentas 
lineari -oblongas  pro  insertione  seminum  biseriatim  verruculosas  gerens.  Semina  numerosa,  in  co¬ 
lumnae  centralis  placentis  bifariam  imbricata,  erecta,  lineari  -  teretia ,  margine  angusto  membrana¬ 
ceo  apice  parum  latiore  cincta ,  fusca. 

Habitat  in  campestribus  ad  Cataractas  Jluminis  Japurd ,  prope  Arara  -  Coara  in  Jinibus 
occidentalibus  imperii  Brasiliensis. 

Florebat  Decembri ,  Januario,  fi 

Explic.  Tab.  LXXIII.  Fig.  i.  (in  serie  inferiore)  Calyx  cum  genitalibus.  2.  Calyx  seorsum.  3.  Torus 
cum  petalorum  cicatricibus  et  phalangibus  staminum,  magn.  nat.  4.  Apex  staminis  ab  utraque  facie,  aucta. 
5.  Capsula  horizontaliter  dissecta.  6.  Valvulae  delapsae,  magn.  nat.  7.  Valvulae  duae  intus  visae,  magn.  nat. 
et  aucta.  8.  Columna  centralis-,  aucta.  9.  Semen,  auctum. 


XXXVIII.  GODOYA.  Ruiz.  Pavon. 

Godovia  Pers. 

POLYANDRIA  Monogynia  Linn.  Syst.  Sex.  Familia:  TERNSTROE- 
MIACEAE  Mirb.  ? 

CHARACTER  DIFFERENTIALIS. 

Calyx  hypogynus,  polyphyllus,  deciduus,  coloratus,  aestivatione imbricata.  Corolla 
hypogyna,  pentapetala,  petalis  deciduis,  aestivatione  convolutiva.  Stamina  hypogyna, 
pluriseriata ,  indefinita;  exteriora  castrata  libera  vel  pentadelpha;  interiora  fertilia  li¬ 
bera,  decem  ad  quadraginta;  antherae  longae,  posticae,  apice  biporae.  Stylus 
simplex.  Capsula  tri-vel  quinquelocularis,  tri-  vel  quinque  valvis,  valvulis  marginibus 
introflexis  dissepimenta  praebentibus,  loculis  polyspermis.  Semina  alata. 

CHARACTER  NATURALIS. 

Calyx  hypogynus,  polyphyllus;  foliola  quinque  ad  decem,  membranacea,  decidua, 
colorata ,  extimis  brevissimis  rotundatis,  interioribus  sensim  longioribus  ovatis  corollam 
involventibus,  aestivatione  imbricata.  Corolla  infera,  pentapetala,  petalis  aequalibus 
patentibus  deciduis,  aestivatione  convolutiva.  Stamina  hypogyna,  indefinita,  plurise¬ 
riata  ;  exteriora  castrata  vel  viginti  circiter  in  orbem  disposita ,  libera,  subulata,  vel  in 

fasciculos  seu  phalanges  quinque  cum  petalis  alternantes  inter  se  distantes  juncta;  in¬ 
teriora  fertilia  decem  ad  quadraginta,  libera;  filamenta  brevia,  subulata.  Antherae 
longae,  lineares,  biloculares,  posticae,  vertice  poro  duplici  dehiscentes,  circa  pistil¬ 
lum  subunilateraliter  conniventes.  Ovarium  substipitatum,  tri-ad  pentagonum ,  utrin- 
que  attenuatum,  tri-ad  quinqueloculare ,  loculis  multiovulatis ;  dissepimenla  centro  a  se 
libera  ibidem  placentas  gerentia  transversales  planas,  pagina  interiore  sibi  appositas, 
pagina  exteriore  in  utroque  dissepimenti  latere  ovulorum  seriem  simplicem  imbrica¬ 
tam  gerentes.  Stylus  brevis,  attenuatus,  stigmate  obsoleto.  Capsula  (auctoribus 
Ruizio  et  Pavonio )  lignosa,  tri-ad  pentagona,  tri-ad  quinquelocularis ,  tri-ad  quin- 
quevalvis ;  valvulae  marginibus  introflexis  dissepimenta  praebentes ,  quae  centro  ferunt 
placentas  quinque  solubiles  lineares  utrinque  seriem  simplicem  seminum  imbricatorum 
gerentes.  Semina  oblonga,  alata. 

Habitus:  Arbores  foliis  alternis  petiolatis  integerrimis  vel  subserrulatis  coriaceis 
glabris  tenuiter  costatis,  floribus  racemosis. 

Statio  et  Habitatio:  Species  tres  hucusque  cognitae  Americae  meridionalis  syl- 
vas  incolunt. 


1.  GODOYA  GEMMIFLORA.  f  Tab.  LXXIV. 

G.  foliis  oblongis  obtusiusculis  obsolete  serrulatis,  racemis  axillaribus  vel  termi¬ 
nalibus  compositis  elongatis,  calycibus  decaphyllis. 

Arbor  vigintipedalis  et  altior,  cortice  fusco,  ligno  duro  compacto  subtili,  textura  et  colore 
ligni  Cerasi  sed  magis  griseo  ;  ramuli  teretes ,  cinerascentes  et  verruculis  parvis  griseis  obsiti ,  ju¬ 
niores  angulati.  Folia  alterna,  versus  summitates  ramulorum  congesta,  breviter  petiolata,  oblon¬ 
ga  ,  obtusiuscula  et  saepius  mucronulata  ,  nonnunquam  retusa ,  margine  subrevoluto  obiter  et  remote 
serrulata ,  firma ,  coriacea ,  utrinque  laete  viridia ,  nitida  ,  nervo  medio  praesertim  subtus  promi¬ 
nente  percursa  et  venis  tenuissimis  approximatis  transversis  lineata ,  quatuor  ad  octo  pollices 
longa ,  duos  vel  duos  et  dimidium  lata ,  Calophylli  folia  referentia ;  petioli  breves  ,  semiteretes  , 
basi  articulati ,  glabri.  Stipulae  minimae ,  subulatae  ,  deciduae.  Gemmae  terminales ,  squamis  ova¬ 
tis  acutis  aridis  ciliatis  inclusae,  plerumque  inter  folia  quam  inferiora  multoties  minora  lineari -spa- 
thulata  acuminata  serrulata  vix  pollicaria  et  duas  lineas  lata  provenientes.  Pedunculi  axillares  vel 
subterminales ,  solitarii,  erecti,  subflexuosi  ,  angulati,  striati,  glabri,  spithamaei  vel  pedales,  flores 
plurimos  in  racemum  compositum  elongatum  dispositos  colligentes;  rami  abbreviati,  teretiusculi  vel 
angulati,  inferiores  flores  tres  -  octo  subfasciculatos  pedicellatos  gerentes  vel 'raro  iterum  subdicho- 
tomo- divisi,  superiores  evanidi;  pedicelli  compresso  -  angulati ,  glabri,  erecti,  unguiculares  ,  singuli 
basi  bracteae  fulcrantis  parvae  ovatae  acutae  membranaceae  caducae  cicatrice  notati  ibique  arti¬ 
culati.  Calyx  imbricatus ,  deciduus  ,  ante  anthesin  gemmam  foliiferam  referens  ,  decaphyllus  ;  fo¬ 
liola  quinque  externa  disticho  -  imbricata  ,  flavo -virentia  ;  extimum  brevissimum  suborbiculare,  coria- 

ceum,  margine  membranaceum,  integerrimum,  enerve,  secundum  amplectens  conforme  sed  majus  , 
sequentibus  tribus  quoque  sensim  majoribus;  interiora  quinque  cum  exterioribus  alternantia,  inter 
se  vero  eodem,  quo  illa,  modo  disposita,  flava,  rore  glauco  adspersa,  duobus  exterioribus  brevioribus 
ovato  -  subrotundis  marginem  versus  membranaceis ,  tertio  intima  duo  florem  obvolventia  tegente. 
Corolla  pentapetala,  regularis,  rotata,  decidua;  petala  obovato  -  oblonga ,  obtusa,  integerrima,  te¬ 
nera  ,  utrinque  glabra  ,  flava  ,  calycis  foliolis  intimis  duplo  longiora.  Stamina  indefinita ,  post  floris 
delapsum  parum  persistentia  ;  exteriora  Castrata  coronam  fimbriarum  sistentia  simplicem  ;  fimbriae 
viginti  vel  plures  a  se  invicem  liberae  ,  erectae,  subulatae ,  compressiusculae,  integerrimae,  glabrae, 
flavae,  staminibus  fertilibus  duplo  breviores;  stamina  interiora  fertilia  decem,  libera;  filamenta 
brevia,  tereti  -  subtetragona ,  glabra.  Antherae  elongatae,  lineares,  erectae,  sursum  parum  curva¬ 
tae,  biloculares,  apice  quasi  in  rostrum  attenuatae  et  postice  poris  duobus  obliquis  dehiscentes,  roL- 
line  minutissimo  globoso  farctae ,  ante  corollae  anthesin  dehiscentes  simulque  ovarium  arcte  cingen¬ 
tes,  serius  in  flore  aperto  unilateraliter  conniventes.  Ovarium  in  toro  incrassato,  delapsarum  floris 
partium  cicatricibus  notato  breviter  stipitatum ,  subtrigono  -  cylindricum  ,  utrinque  attenuatum,  gla¬ 
brum,  tri- ad  quinqueloculare  ;  dissepimenta  placentas  gerentia  centrales  transversas  planas,  in  pagina 
exteriore  ad  utrumque  dissepimenti  latus  ovula  foventes  plurima  simplici  serie  imbricata  et  alata. 
Stylus  brevis ,  sursum  attenuatus  ,  stigmate  obsoleto. 

Habitat  in  ripa  inundata  ad  lacum  Tejfe  prope  Villam  Ega  dictam ,  Provinciae  Rio 
Negro. 

Florebat  Decembri ,  Januario.  % 

Explic.  Tai.  LXX1V.  Fig.  i.  Calyx  adhucdutn  clatiSUS.  2.  Ejusdem  foliold  quiri  que.  3.  Petalum.  4-  Sta¬ 
mina  et  pistillum  in  toro,  omnia  magn.  nat.  5. Stamen  castratum,  auctum.  6.  Stamen  fertile  auctum.  7.  Pol¬ 
len,  valde  auctum.  8-  Ovarium,  magn.  nat.  9.  Idem  transverse  dissectum,  auctum.  10.  Placentae  pars  a  facie 
exteriore  cum  ovulis ,  aucta. 

Obs.  T ernstroemiacearum  familiae  dum  praecedentia  genera  adnumeravimus  haud  omnium 
Botanicorum  opinioni  satisfecisse  confidimus;  sunt  enim,  qui  distinguendarum  formarum  studio  de¬ 
diti  in  augendo  familiarum  ,  quas  dicunt  ,  naturalium  numero  haud  consulunt  quae  nostri  temporis 
esse  possunt  ,  quae  posteritatis.  Nos  vero  ,  quamquam  pro  certo  habeamus ,  Ternstroemiacearum 
familiam,  qualem  nuper  tradidit  clar*  De  Candolle  complura  complecti  genera  diversam  naturam 
licet  haud  bene  intellectam  prae  se  ferentia  diversosque  in  posterum  sibi  ordines  postulantia,  tutius 
tamen  omnia  hucusque  in  unam  seriem  coercere  ,  quam  similia  conjungendo  novae  familiae  characteres 
non  stabilire  sed  fingere ,  existimavimus.  Omnia  genera  ab  auctoribus  huc  relata,  exceptis  Cleyera , 
Daplacea,  V ?ntenatia  et  Lettsomia,  examinantes,  omnia  communi  quodam  vinculo  contineri  simulque 
in  series  quasdam,  iis ,  quas  clar.  De  Candolle  indigitavit,  similes  haud  tamen  congruas  dispescenda 
esse  nos  quidem  haud  fugit ,  sed  constantes  notas  in  corollae ,  staminum  antherarumque  fabrica  , 
in  pericarpii  quam  maxime  varii  inque  seminum  non  rite  cognitorum  conditione  frustra  quaesivi¬ 
mus  ,  immo  vicinas  Camelliearum ,  Gutti/ erarum  ,  Hypericinearum  et  Marcgraviearum  fami¬ 
lias  tot  tantisque  affinitatibus  Ternstroemiaceis  junctas  invenimus ,  ut  non  prioris  solum ,  jam  a 
clar.  Kunth  Ternstroemiaceis  adjunctae,  sed  harum  omnium  limites  quasi  evanescere  nobis  vide¬ 
antur.  In  generibus  ab  auctpribus  vel  a  nobis  Ternstroemiacearum  familiae  adnumeratis  obser¬ 
vari  possunt:  Flores  aut  hermaphroditi  aut  (in  Sauraujis  pluribus)  monoeci;  calyx  aut  persistens 

aut  deciduus ,  bracteatus  aut  nudus ;  petala  aut  cum  calyce  alternantia  aut  illi  opposita ,  aut 
invicem  inter  se  libera  aut  basi  connata ,  aequilatera  aut  inaequilatera  et  uno  latere  quasi  calycino- 
coriacea  5  filamenta  libera  aut  vario  modo  inter  se  coalita,  persistentia  aut  decidua  5  antherae  aut 
adnatae  erectae  aut  incumbentes ,  bi  -  aut  quadriloculares  ,  locellis  aut  poris  terminalibus  aut  rimis 
longitudinalibus  dehiscentibus  ;  stylus  aut  simplex  crassiusculus ,  stigmate  capitato  vel  lobato  vario 
modo  diviso ,  aut  plures  filiformes  ,  stigmatibus  obsoletis ,  deciduus  vel  persistens  ;  pericarpium  aut 
bacca  aut  capsvda  ,  quae  lignosa,  coriacea  vel  membranacea,  tri-ad  multilocularis  observatur;  hu¬ 
jus  valvulae  vel  ventre  vel  margine  septigerae,  loculicidae  aut  septicidae,  dehiscentia  nunc  com¬ 
pleta  nunc  incompleta,  a  basi  aut  a  vertice  peragenda;  columna  centralis  aut  nulla  aut  cylindrica, 
nunc  placentifera  nunc  incrassata  placentifera  et  simul  septigera ;  semina  vel  in  loculorum  angulo 
centrali  vel  in  columna  centrali  affixa,  directione  varia,  nuda  aut  rarius  (in  Ternstroemia)  aril- 
lata,  curvata,  subrotunda,  rhomboidea,  vertice  alata  aut  tota  bracteato  -  compressa  depressave ,  al- 
buminosa  vel  exalbuminosa ;  embryo  aut  erectus  aut  inversus  aut  quoque  antitropus ,  rectus  aut 
curvatus ,  cotyledonibus  nunc  planis  nunc  corrugatis ,  foliaceis  aut  crassis  carnosis.  Caeterum 
quum  familias  naturales  a  Natura  creatas  credamus,  haud  desperamus,  fore,  ut  detectis  pluribus 
generibus  adhucdum  latentibus ,  evictisque  Ternstroemiacearum ,  tamquam  classis  peculiaris ,  cha¬ 
racteribus  ejus  diversae  tribus  (quibus  forsan  Ternstroemia ,  Earya ,  Saurauja ,  Kielmeyera 
Gordonia ,  Camelliaqae  ut  typi  primarii  praesunt)  bonis  notis  in  totidem  familias  a  Guttiferis  et 
Hypericineis  rite  distinctas  erigerentur.  FFittelsbachiae  quoque  et  affinitates  et  diversitates  pos¬ 
teriorum  curis  dilucidatum  iri  et  Godoyae  denique ,  cui  Plectanthera  nostra  multis  modis  conve¬ 
nit  ,  in  systemate  naturali  locum  recte  assignatum  iri  confidentes ,  heic  jam  in  eo  nobis  aquiescen- 
dum  putamus  ut  complurium  generum  characteres  augeremus  atque  emendaremus. 


XXXIX.  EUPHRONIA.  t 

MONADELPHIA  Pentandria  Linn.  Syst.  Sex.  Familia :  SPIRAEAGEAE  Kunth.  ? 

*  \ 

CHARACTER  DIFFERENTIALI  S. 

Calyx  hypogynus,  quinquepartitus,  persistens.  Corolla  nulla?  Stamina  quinque 
hypogyna,  basi  monadelpha,  sursum  libera,  cum  calycis  laciniis  sub  alternantia,  fi¬ 
lamentis  basi  complanatis  filiformibus.  Stylus  simplex ,  persistens.  Capsula  trilocu¬ 
laris  ,  trivalvis ;  valvulae  naviculares ,  marginibus  introflexis  receptaculo  centrali  te¬ 
nui  adnatis  dissepimenta  praebentes.  Semina  in  quovis  loculo  solitaria,  ventre  lon- 
gitudinaliter  affixa,  pendula,  compressa,  apice  alata. 

CHARACTER  NATURALIS. 

Calyx  hypogynus,  persistens,  quinquepartitus;  laciniae  lineares  elongatae  de¬ 
mum  revolutae ,  aestivatione  ?  —  Corolla  uti  videtur  nulla.  Stamina  quinque  hypogy- 

na ;  filamenta  basi  in  cupulam  calyci  adhaerentem  connata ,  sursum  dilatata  com¬ 
planata,  per  paria  inter  se  juncta,  quinto  libero,  apicem  versus  libera,  filiformia. 
Stylus  sirriplex,  filiformis,  persistens.  Capsula  trilocularis,  trivalvis,  loculis  mono- 
spermis ;  valvulae  coriaceae ,  a  vertice  introrsum  dehiscentes ,  naviculares ,  dorso  cor¬ 
ticatae,  marginibus  introflexis  connatis  dissepimenta  praebentes.  Receptaculum  cen¬ 
trale  tenue  subtrigonum ,  valvularum  dehiscentia  saepe  in  tres  partes  solubile.  Semina 
in  quovis  loculo  solitaria,  valvulae  angulo  centrali  vel  potius  columnae  centrali  tripartibili 
affixa,  pendula,  hilo  lineari  in  ventre,  lineari -oblonga,  compressiuscula.  Testa  tenuis, 
membranacea,  apice  in  alam  tenuem  extensa.  Membrana  interna  tenuissima.  Al¬ 
bumen  tenue,  circa  radiculam  crassiusculum.  Embryo  rectus,  orthotropus,  cotyledo¬ 
nibus  magnis  plane  sibi  incumbentibus,  radicula  brevi  cylindrica ?  respectu  capsulae 
supera. 

Habitus:  Arbor  foliis  alternis  petiolatis  simplicibus  integerrimis  firmis  subtus 
candicantibus  exstipulatis ,  floribus  racemosis. 

Statio  et  Habitatio  .  Unica  species  hucusque  cognita  sylvas  primaevas  Ameri- 
cae  aequatorialis  incolit. 

Etymologia:  Generi  adhuc  obscuro,  non  sine  dubio  Spiraeaceis  approximan¬ 
do,  Euphr oriis.)  antiqui  de  re  rustica  scriptoris,  nomen  imposuimus. 


1.  EUPHRONIA  HIRTE LLOIDES.  f  Tab.  LXXIII. 

E.  foliis  ovatis  vel  ovato  -  oblongis  acutis  subtus  tomentoso  -  candicantibus ,  race¬ 
mis  terminalibus  simplicibus. 

Arbor  vel  frutex  ramis  teretibus ,  cortice  cinereo  tenuissime  longitudinaliter  rimuloso  glabro 
tectis,  erectis,  junioribus  subangulatis  puberulis.  Folia  alterna,  petiolata,  ovata  vel  ovato -ob¬ 
longa  ,  rarius  suborbicularia ,  mucronata ,  utrinque  attenuata  ,  acuta ,  integerrima ,  margine  subre- 
flexo  ,  firma ,  coriacea ,  subevenia ,  supra  glabra ,  nitida ,  subtus  juniora  tomento  candicante  deter- 
gibili  vestita,  a dultiora  calvescentia  et  nervo  medio  prominente  percursa,  sesqui- ad  bipollicaria,  de¬ 
cem  ad  duodecim  lineas  lata ;  petioli  breves ,  semiteretes  ,  svipra  canaliculati ,  subtus  convexi ,  pu¬ 
bescentes  ,  duas  ad  tres  lineas  longi.  Stipulae  nullae.  Flores  terminales ,  in  racemos  simplices 
multifloros  erectos  dispositi.  Pedunculus  communis  subangulatus,  tomentoso  -  pubescens,  bi- ad  sexpolli- 
caris  ;  pedicelli  uniflori,  breves,  duas  lineas  longi,  erecti,  sursum  parum  crassiores,  pubescentes, 
parum  supra  basin  articulati ,  (bractea  suffulti  ?)  ibique  delabentes.  Calyx  monophyllus  ,  quinque¬ 
partitus  ,  persistens ,  laciniis  lanceolatis  acutis  integerrimis  utrinque  pubescentibus ,  ad  basin 
capsulae  denique  revolutis.  Corolla  nulla  ?  Staminum  filamenta  quinque  ,  basi  in  urceolum  bre¬ 
vem  imo  calyci  adhaerentem  connata ,  quatuor  inferne  per  paria  connatis ,  quinto  omnino  li¬ 
bero  ,  lanceolata ,  compressa ,  uno  latere  pilis  albis  patentibus  barbata ,  apicem  versus  plane  li¬ 
bera  ,  filiformia ,  nuda,  glabra,  cum  calycis  laciniis  plerumque  alternantia ,  ad  basin  capsulae  persis- 

tentia.  Antherae  non  visae.  Ovarium  superum ,  triloculare.  Stylus  simplex ,  persistens  ,  filifor¬ 
mis,  a  basi  ad  medium  usque  barbatus,  valvularum  dehiscentia  denique  in  tres  partes  dissolven¬ 
dus.  Capsula  calyce  staminibusque  cincta,  stylo  coronata,  cylindrico  -  subtrigona,  acutiuscula ,  ci¬ 
nereo  -  tomentosa,  trilocularis  ,  trivalvis,  ab  apice  introrsum  dehiscens  ;  valvulae  lanceolatae,  navi¬ 
culares  ,  corticatae  ,  marginibus  chartaceis  introflexis  connatisque  sub  dehiscentia  apice  a  se  invicem 
secedentibus  dissepimenta  praebentes.  Semina  solitaria  in  quovis  loculo  ,  pendula  in  columna  cen¬ 
trali  tenui  trigona ,  valvularum  marginibus  inflexis  arcte  adnata  earumque  dehiscentia  in  tres 
partes  solvenda ;  oblonga ,  compressiuscula.  Testa  membranacea  ,  fusca  ,  glabra  ,  uno  latere  hilo 
lineari  notata ,  apicem  versus  in  alam  lanceolatam  acutam  integerrimam  concolorem  nucleo  longio¬ 
rem  attenuata.  Tunica  interior  tenuissima.  Albumen  tenue  ,  in  basi  seminis  circa  radiculam  cras' 
sius.  Embryo  erectus,  orthotropus  ,  cotyledonibus  ovato  -  lanceolatis  acutiusculis  planis  subcarnosis 
sibi  incumbentibus ,  radicula  infera  brevi  cylindrica. 

Habitat  in  sylvis  mediterraneis  inter  Coari  et  Ega ,  Filias  Provinciae  Pio  Negro.  fi 
Lecta  mense  Novembri,  fi 

Explic.  Tab.  LXXIII.  Fig.  i.  (in  serie  superiore)  Fructus  in  calyce  clausus.  2.  Idem  valvulis  apertis.  3.  Sta¬ 
mina  resectis  laciniis  calycis ,  omn.  magn.  nat.  4.  Staminum  par,  auctum.  5.  Semen  valvula  inclusum.  6.  Idem 
seorsum.  7.  Embryo,  magn.  nat. 

Flores  non  vidimus.  Specimina  omnia,  quae  coram  habuimus,  fructifera  lecta  sunt. 


XL.  CALLISTHENE.  + 

MONANDRIA  Monogynia  Linn.  Syst.  Sex.  Familia:  YOCHYSIACEAE 
St.  Hilaire. 

CHARACTER  DIFFERENTIALIS. 

Calyx  liber ,  pentaphyllus ,  irregularis ;  foliola  inaequalia ,  summo  maximo  cal- 
carato.  Corollae  petalum  unicum,  declive,  obcordatum.  Stamen  unicum,  calyci 
insertum ,  cum  petalo  alternans ,  absque  sterilium  rudimento  ,  anthera  quadrilocula- 
ri,  loculis  per  paria  disjunctis.  Ovarium  superum,  triloculare,  loculis  pauciovulatis. 
Stylus  simplex,  stigmate  subcapitato.  Capsula  corticata,  cortice  irregulariter  solven¬ 
do,  trilocularis,  trivalvis,  valvulis  absque  dissepimento ,  loculis  mono-vel  dispermis. 
Semina  bracteato  -  depressa ,  receptaculo  centrali  crasso  trigono  angulis  septifero  lon- 
gitudinaliter  adnata. 

CHARACTER  NATURALIS. 

Calyx  hypogynus,  liber,  pentaphyllus,  irregularis;  foliola  quatuor  inferiora  pla¬ 
na,  ovata,  acuta,  duobus  exterioribus  lateralibus  minoribus,  aestivatione  imbricata; 
quintum  summum  multo  majus ,  naviculare ,  coloratum ,  basi  in  calcar  breve  pro- 

ductum,  aestivatione  cucullata.  Corollae  petalum  unicum,  in  inferiore  floris  parte 
declive,  fundo  calycis  insertum,  unguiculatum ,  sursum  obovato  -  obcordatum ,  decidu¬ 
um,  aestivatione  convolutiva.  Stamen  unicum  fertile  absque  sterilium  rudimento, 
fundo  calycis  insertum,  cum  petalo  alternans;  filamentum  cylindricum,  sursum  cur¬ 
vatum;  anthera  immobilis,  erecta,  quadrilocularis ,  antica,  connectivo  dilatato  canali¬ 
culato -cucullato  stylum  ante  anthesin  recipiente,  locellis  per  paria  margini  connec¬ 
tivi  adnatis  valvula  unica  longitudinaliter  dehiscentibus,  polline  minutissimo  globoso 
farctis.  Ovarium  superum,  ovato -globosum ,  triloculare,  loculis  pauciovulatis.  Sty¬ 
lus  filiformis,  glaber,  sursum  parum  curvatus,  stigmate  terminali  subcapitato,  post 
foecundationem  una  cum  filamento  excrescens.  Capsula  trilocularis,  trivalvis,  corti¬ 
cata,  cortice  irregulariter  secedente;  valvulae  pergamenae,  convexo -planae ,  apice 
plerumque  bifidae.  Receptaculum  centrale  incrassatum,  trigonum,  angulis  margini¬ 
bus  valvularum  adnatis  dissepimenta  in  matura  capsula  incompleta  praebens,  facie- 
bus  seminiferum,  primum  carnosum,  deinde  spongioso -lignosum.  Semina  in  quovis 
loculo  unum  vel  rarius  duo,  hilo  lineari  in  ventre  decurrente  receptaculo  centrali 
longitudinaliter  affixa,  ovata,  saepius  emarginata,  depresso  -  bracteata.  Testa  char¬ 
tacea,  fragilis,  toto  ambitu  in  marginem  tenuem  excurrens.  Membrana  interna  tes¬ 
tae  adhaerens.  Albumen  nullum.  Embryo  (ratione  hili  ventralis)  antitropus,  rectus, 
cotyledonibus  magnis  foliaceis  corrugato  -  complicatis ,  radicula  (respectu  capsulae)  su¬ 
pera,  recta,  conica. 

Habitus  :  Arbores  elegantes  succis  subresinosis,  habitu  fere  Carpodontis ,  gemmis 
minutis  axillaribus  perulatis,  foliis  aeque  ac  ramis  oppositis  subdistichis ,  coaetaneis  sti¬ 
pulatis  integerrimis  penninerviis  deciduis,  floribus  axillaribus  et  lateralibus. 

Statio  et  Habitatio  :  Genus  campestre ,  in  Brasiliae  locis  mediterraneis  calidis 
apricis  sparso  arbusto  consitis  inter  gradus  1 1  et  12  lat.  australis  observatum. 

Etymologia:  Nomen  a  Callisthene ,  antiquo  Philosopho  mutuatum. 


1.  CALLISTHENE  MAJOR,  f  Tab.  LXXV. 

C.  glabra,  foliis  ellipticis  vel  ovato  -  oblongis  obtusis  vel  acutis. 

Arbor  decem  -  ad  quindecimpedalis  et  altior,  cortice  cinereo -fuscescente  rimoso,  ramis  tortis 
laxis  ,  ramulis  confertis  oppositis  teretibus  glabris ,  cortice  cinereo  -  fusco  verruculis  minutis  albidis 
dense  consito  vestitis ,  novellis  tenuissime  pubescentibus  subtetragonis  virescentibus.  F olia  cum 
floribus  erumpentia  ,  approximata  ,  opposita ,  subdisticha ,  brevissime  petiolata ,  ovata  vel  ovato  -  ob¬ 
longa  ,  basi  subcordato  -  rotundata ,  infima  plerumque  minora  obtusa ,  saepius  emarginata  et  mucro' 
nata ,  superiora  majora  acuta  ,  omnia  integerrima ,  utrinque  glabra  ,  laete  viridia ,  nervo  medio  ve¬ 
nisque  tenuibus  subparallelis  ante  marginem  arcuatim  inter  se  junctis  percursa ,  unguem  vel  polii- 

cem  longa,  quatuor  ad  sex  lineas  lata;  petioli  dimidiam  lineam  longi,  semiteretes ,  glabri.  Stipu¬ 
lae  minutissimae,  ramentaceae,  triangulares,  deciduae,  ad  glandulas  minutissimas  convexas  insertae. 
F lorks  in  axillis  foliorum  solitarii  indeque  per  paria  oppositi  ,  distichi ,  erecti ,  breviter  peduncu- 
lati ;  pedunculi  teretes,  ad  lentem  tenuissime  pubescentes,  duas  ad  tres  lineas  longi,  basi  bractea 
minutissima  decidua  suffulti.  Calyx  pentaphyllus ,  extus  ad  lentem  tenuissime  pubescens ,  intus 
glaber  ;  foliola  inaequalia ,  quatuor  inferiora  ovata ,  acuta ,  integerrima  ,  concaviuscula ,  nervo  dor¬ 
sali  subcarinata ,  evenia,  membranacea,  flavo  -  virentia ,  exterioribus  duobus  lateralibus  sursum  con- 
niventibus  minoribus;  quintum  superius  plus  quam  duplo  majus,  late  ovatum,  obtusum  vel  acutius- 
culum ,  naviculari  -  concavum ,  nervo  medio  tenui  apice  prominulo  percursum  caeterum  evenium,  extus 
flavo -virescens ,  intus  flavum  lineolis  rubentibus,  basi  in  calcar  brevissimum  obtusum  pubescens 
productum.  Petalum  unguiculatum ,  sursum  extensum  in  laminam  obcordato  -  bilobam  integerrimam, 
margine  subundulatam  ,  utrinque  glabram,  nervo  medio  excurrente  mucronulatam  venisque  tenuis¬ 
simis  parallelis  percursam ,  pallide  flavam  lineolis  coccineis  striolatam ,  sex  fere  lineas  latam  et  qua¬ 
tuor  lineas  longam.  Stamen  unicum  in  inferiore  calycis  parte  juxta  petalum  proveniens ,  lateralibus 
castratis  nullis  ;  filamentum  compressiusculum ,  glabrum,  apice  geniculatum  (nec  vero  articulatum), 
ante  anlhesin  stylo  adpressum,  postea  patens  clongatum;  anthera  linearis,  connectivo  cum  filamento 
continuo  crassiusculo  carinato  -  concavo  supra  locellos  in  globulum  minutissimum  producto,  locellos 
gerente  quatuor  per  paria  disjunctos  lineares,  rima  longitudinali  dehiscentes.  Ovarium  ovato- glo¬ 
bosum  ,  magnitudine  grani  Sinapeos ,  sub  microscopio  pilis  sparsis  tenuissime  pubescens ,  triloculare, 
ovulis  paucis  biseriatis  in  quovis  loculo.  Stylus  simplex ,  filiformis  ,  glaber ,  adscendens  ,  filamento 
tenuior.  Stigma  capitato  -  subincrassatum  ,  viride.  Capsula  ovata,  acutiuscula ,  magnitudine  nucis 
minoris  Juglandis ,  corticata ,  cortice  fragili  irregulariter  delabente  crassiusculo  verruculoso  sordide 
cinereo  -  flavescente  ,  trilocularis ,  trivalvis  ;  valvulae  a  vertice  ultra  medium  dehiscentes ,  ovatae  , 
acutae ,  parum  convexae ,  pergameno  -  coriaceae ,  extus  cinerascentes  verruculosae,  intus  stramineae , 
laeves,  plerumque  a  vertice  ad  medium  usque  bifidae.  Receptaculum  centrale  valde  incrassatum, 
trigonum ,  angulis  primum  valvularum  marginibus  adnatis  dissepimenta  praebentibus ,  in  matura 
capsula  abbreviatis  ,  faciebus  convexo  -  planis ,  una  vel  duabus  lineis  longitudinalibus  pro  insertione 
seminum  notatis  ,  primum  carnosum,  postea  siccum  et  una  cum  seminibus  sponte  e  valvulis  dela- 
bens.  Semina  ovata  vel  ovato  -  oblonga ,  utrinque  obtusa  et  saepius  emarginata,  depresso- bracteata. 
Testa  membranacea,  cinereo- fusca,  toto  ambitu  in  marginem  seu  alam  tenuem  excurrens,  hilo  li¬ 
neari  per  totam  faciem  ventralem  seminis  longitudinaliter  decurrente  notata.  Membrana  interna 
tenuissima,  testae  adhaerens.  Embryo  antitropus  (directione  sua  planitiem  seminis  depressi  sequens), 
rectus,  cotyledonibus  magnis  foliaceis  subcarnosis  corrugato  -  complicatis  basi  attenuatis,  radicula  bre¬ 
vissima  cylindrica  obtusa  ,  plumula  inconspicua. 

Crescit  in  campis  calidis  arenosis  sparso  arbusto  consitis  in  alta  planitie  Chapada  do 
Paranan  dicta  et  in  valle  profunda  Fao  do  Paranan ,  in  confiniis  Provinciarum  Minas  Ge- 
rdes  et  Goyaz. 

Florens  et  fructifera  lecta  mense  Septembri.  % 

Explic.  Tab.  LXXV.  Fig.  i.  Flos.  2.  Petalum.  3.  Calyx  intus  visus  cum  pistillo  ,  magn.  nat.  4-  Foliola 
calycis  superiora  tria  extus  visa  ,  aucta.  5.  Stamen  a  facie ,  auctum.  6.  Pistillum  ,  auctum.  7.  Ovarium  dis¬ 
sectum,  magn.  aucta.  8.  Capsula.  9.  Valvula  intus  visa.  10.  Receptaculum  centrale.  11.  Semina  duo  a  facie. 
12.  Unum  a  dorso.  i3.  Embryo.  14.  Idem  disjunctis  cotyledonibus,  omnia  magn.  nat.  i5.  Radicula,  aucta. 

2.  CALLISTHENE  minor.  f  Tab.  LXXVI. 

C.  pubescens,  foliis  lineari -oblongis  obtusis  glanduldso-  mucronatis. 

Arbor  quindecim  -  ad  vigintipedalis ,  cortice  laevigato  plumbeo  ,  in  ramos  patentes  valde  ra¬ 
mulosos  divisa;  ramuli  oppositi  subdistichi,  teretes,  cortice  cinereo -fuscescente  ruguloso  foliorum 
delapsorum  cicatricibus  notato  tecti,  novelli  subtetragoni ,  molliter  villoso  -  pubescentes.  Folia  op¬ 
posita  ,  disticha  ,  approximata  ,  brevissime  petiolata  ,  lineari  -  oblonga ,  utrinque  obtusa ,  apice  nervo 
medio  prominente  glanduloso  -  mucronata ,  integerrima,  tenuissime  ciliata,  supra  glabra  vel  juniora 
tantum  tenuissime  pubescentia,  subtus  in  nervo  medio  venisque  subreticulatim  inter  se  junctis  pu¬ 
bescentia  ,  unguem  circiter  longa ,  tres  ad  quatuor  lineas  lata ;  petioli  brevissimi ,  pubescentes.  Sti¬ 
pulae  ut  in  praecedente.  Flores  in  axillis  foliorum  solitarii  indeque  per  paria  oppositi  ,  breviter 
pedunculati;  pedunculi  uniflori ,  teretes,  pubescentes,  vix  duas  lineas  aequantes,  ima  basi  bractea 
minutissima  lanceolata  pubescente  suffulti.  Calyx  extus  pilis  brevibus  patentibus  tenuiter  pubescens, 
intus  glaber;  foliola  inferiora  quatuor  ovato -lanceolata  vel  ovata,  acuta,  integerrima,  ciliata,  ner¬ 
vo  medio  subcarinata ,  venosa ,  concava ,  membranacea ,  pallide  virentia ,  exterioribus  duobus  late¬ 
ralibus  sursum  conniventibus  dimidio  fere  brevioribus  ;  quintum  superius  plus  quam  duplo  longius , 
oblongum  ,  obtusum  ,  integerrimum  ,  naviculari  -  concavum  ,  tenerum ,  tenuissime  venosum ,  ochro- 
leucum,  dorso  virescens  ,  basi  in  calcar  bursaeforme  obtusum  parum  curvatum  quam  in  praecedente 
longius  excurrens.  Petalum  unguiculatum  ungue  cuneato,  obcordatum,  integerrimum,  utrinque 
glabrum ,  tenerum ,  nervo  medio  in  cordaturae  angulo  subprominente  venisque  lateralibus  tenuibus 
percursum,  ochroleucum  cum  linea  flava  in  medio.  Filamentum  album,  anthera  coeruleo  -  cineras- 
cens  piSTiLLUMque  plane  ut  in  praecedente ,  sed ,  ut  totus  flos ,  duplo  minora.  Capsula  quam  in 
praecedente  quadruplo  minor ,  completa  non  observata. 

Crescit  flor  et  que  cum  priore  in  alta  planitie  Chapada  do  Paranan  dicta,  t} 

Tertiam  speciem  in  Brasilia  nobis  obviam  non  sine  dubio  ad  hoc  genus  retulimus,  cum  habitu 
parum  recedat ,  'fructusque  nobis  non  visi  sint.  Est  haec : 


3.  CALLISTHENE  fasciculata,  t 

C.  foliis  ovato  -  oblongis  obtusis  subemarginatis  supra  glabris  subtus  villosis,  flo¬ 
ribus  axillaribus  fasciculatis. 

Folia  quam  in  praecedentibus  plus  quam  quadruplo  majora,  ovata  vel  ovato  -  oblonga,  obtusa, 
supra  glabra  subtus  molliter  villoso  -  pubescentia  ,  ciliata ,  sesquipollicem  et  quod  excedit  longa ,  de¬ 
cem  ad  duodecim  lineas  lata  ;  petioli  vix  duas  lineas  longi ,  villosi.  Glandulae  ad  basin  petiolorum 
minutissimae.  F lores  ex  axillis  foliorum  vel  infra  axillas  bini ,  terni  pluresve  subfasciculati ;  pedun¬ 
culi  uniflori ,  tenues ,  pubescentes ,  sex  lineas  longi ,  basi  bracteolati ,  bracteis  lanceolatis  acutis  pu¬ 
bescentibus.  Calycis  foliola  inferiora  quatuor  lineari  -  lanceolata  acuminata  pubescentia,  extimis 
duobus  lateralibus  minimis ,  summo  quinto  ovato  -  oblongo  acutiusculo  tenero  extus  pubescente,  basi 
in  calear  subulatum  pedunculum  fere  aequans  extenso.  Petalum  congenerum,  sed  plus  quam  duplo 

majus,  ochroleucum.  Staminis  filamentum  breve,  compressiusculum.  Anthera  linearis ,  elongata. 
Ovarium  globosum,  glabrum.  Stylus  filiformis,  glaber,  parum  curvatus,  stigmate  subcapitato. 
F ructus  desideratur. 

C rescit  in  Brasilicte  deserto  inter  montem  Serra  de  S.  Antonio  et  flumen  S.  Francis ci , 
Provinciae  Minas  Geraes. 


XLI.  AMPHILOCHIA.  t 

MONANDRIA  Monogynia  Linn.  Syst.  Sex.  Familia:  VOCHYSIACEAE. 
St.  Hilaire. 

CHARACTER  DIFFERENTIALIS. 

Calyx  liber,  pentaphyllus ,  foliolis  inaequalibus  coriaceis,  summo  maximo  brevis¬ 
sime  calcarato.  Corollae  petalum  unicum ,  declive ,  obcordatum.  Stamen  fertile 
unicum ,  cum  petalo  alternans ,  sterilium  rudimentis  plerumque  nullis ;  anthera  supra 
basin  affixa,  quadrilo cularis ,  loculis  per  paria  disjunctis.  Ovarium  superum,  bilocu- 
lare,  loculis  pauciovulatis.  Stylus  simplex,  stigmate  subcapitato.  Capsula  trilocu¬ 
laris,  trivalvis,  corticata,  cortice  cum  sarcocapio  ab  endocarpio  solutis,  utroque  trivalvi; 
ulterioris  valvulae  marginibus  introflexis  dissepimenta  praebentes,  septicidae,  bifidae. 
Semen  unicum  vel  duo  in  quovis  loculo. 

CHARACTER  NATURALIS. 

Calyx  hypogynus,  pentaphyllus ,  irregularis  5  foliolorum  inaequalium  quatuor  inferio¬ 
ra  ovata ,  obtusa ,  duobus  extimis  minoribus  lateralibus,  aestivatione  imbricata  ;  quintum 
summum  ovato  -  oblongum ,  concavum,  intus  subcoloratum,  corollam  involvens,  basi 
brevissime  calcaratum ,  aestivatione  cucullata.  Corollae  petalum  unicum ,  hypogynum 
simulque  calycis  fundo  adnatum ,  cum  stamine  alternans ,  obcordatum ,  aestivatione 
convoluta.  Stamen  fertile  unicum,  hypogj%um  ex  ipso  thalamo  et  calyci  vix  adhae¬ 
rens  5  castratum  vel  nullum,  vel  nonnunquam  unum ;  filamentum  breve ,  compressiuscu¬ 
lum.  Anthera  dorso  parum  supra  basin  affixa;  connectivo  crassiusculo  cordato  ca¬ 
rinato  -  concavo ,  margine  sursum  flexo  gerente  locellos  quatuor  per  paria  disjunctos, 
longitudinaliter  univalves.  Ovarium  superum,  ovato  -  globosum ,  triloculare,  loculis 
pauciovulatis.  Stylus  cylindricus ,  post  anthesin  una  cum  filamento  excrescens. 
Stigma  subcapitato -incrassatum  nonnunquam  subtrigonum.  Capsula  ovato -trigona, 
corticata,  trilocularis,  trivalvis,  cortice  una  cum  sarcocarpio  ab  endocarpio  quasi  in 
valvulas  tres  exteriores  cum  interioribus  alternantes  regulariter  secedente;  valvulae 
ipsae  endocarpii  pergamenae,  loculicidae,  marginibus  introflexis  dissepimenta  prae- 

bentibus  et  in  anguli  centralis  basi  connatis,  a  vertice  ad  basin  usque  extrorsum  de¬ 
hiscentes.  Receptaculum  centrale  nullum.  Semina  non  visa. 

Habitus:  Arbores  gemmis  perulatis,  perulae  rudimentis  ad  basin  ramulorum 
persistentibus,  foliis  oppositis  petiolatis  simplicibus  coriaceis  reticulato  -  venosis ,  floribus 
terminalibus  subinterrupto  -  racemosis. 

Statio  et  Habitatio  :  in  campis  editis  mediterraneis  imperii  Brasiliensis. 

Etymologia:  Genus  dictum  ab  antiquo  auctore  Amphilocho ,  qui  de  re  rustica 
scripsit. 


1.  AMPHILOCHIA  DICHOTOMA.  f  Tab.  LXXVII. 

A.  foliis  e  basi  rotundato  -  subcordata  anguste  oblongis  obtusiusculis  subtus  pu¬ 
bescentibus. 

Arbor  ramis  teretibus,  vestitis  cortice  cinereo  -  fusco  glabro  verruculis  minutis  albidis  obsito,  dicho- 
tomo- decompositis  divaricatis  5  ramuli  novelli  subtetragoni ,  tenuissime  pubescentes,  virides.  Folia  op¬ 
posita  decussata ,  breviter  petiolata ,  anguste  oblonga ,  basi  rotundata  vel  subcordata ,  obtusiuscula, 
integerrima,  supra  glabra,  subtus  ad  nervum  venasque  prominentes  dense  reticulatim  inter  se 
junctas  pilis  brevibus  simplicibus  patentibus  pubescentia  et  subcanescentia ,  coriacea,  duos  circiter 
pollices  longa ,  unum  lata ;  petioli  duas  lineas  circiter  longi ,  semiteretes ,  pubescentes.  Glandula 
minuta,  convexa,  stipulae  loco  utrinque  ad  basin  petioli.  Florum  racemi  terminales,  basi  inter¬ 
rupti  floribus  verlicillatis,  verticillis  infimis  quadri  -  ad  octofioris  axillaribus  unguem  vel  pollicem  a  se 
invicem  distantibus ,  superioribus  sensim  magis  approximatis  subquadrifloris  5  pedunculus  tetragonus, 
pubescens^  Pedicelli  brevissimi,  teretes,  pubescentes,  basi  articulati  et  bractea  minutissima  ovata 
oblusa  decidua  muniti.  Calycis  foliola  duo  extima  ovato  -  suborbicular ia,  oblusa,  ab  utroque  latere 
floris  adscendentia  indeque  calcar  folioli  superioris  obtegentia ,  aeque  ac  reliqua  coriacea ,  margine 
membranacea ,  exlus  pubescentia  ciliata  intus  glabra ;  inferiora  duo  ovata  ,  dimidio  longiora  ;  sum¬ 
mum  quintum  inferiora  subaequans  vel  parum  longius  ,  ovatum  ,  integerrimum  ,  margine  membra¬ 
naceo  subrevoluto  ,  naviculari- concavum  ,  basi  extensum  in  calcar  brevissimum  conicum  obtusum 
extus  sericeo  -  pubescens  intus  glabrum  flavescens  ,  reliquis  purpurascenti  -  viridibus.  Corollae 
petalum  unicum  ex  inferiore  parte  floris ,  calycis  foliolis  vix  adhaerens  ,  unguiculatum  ,  ex  ungue 
latiusculo  subcarnoso  extensum  in  laminam  obcordatam  integerrimam  margine  undulatam ,  in  basi 
crassiuscula  supra  macula  coerulea  notatam  pilisque  brevibus  sericeis  barbatam  ,  venis  inde  excur¬ 
rentibus  percursam ,  teneram  ,  sulphuream.  Stamen  e  thalamo  juxta  petalum  proveniens  ,  vix  ca¬ 
lyci  adnatum ;  sterilium  rudimenta  vel  nulla  vel  raro  unicum ,  parvum ,  crassiusculum  ,  subclavi- 
forme;  filamentum  fertile  subtereti  -  compressiusculum ,  glabrum,  apicem  versus  attenuatum  et  pa¬ 
rum  inflexum,  sub  foecundatione  calyce  brevius,  serius  excrescens.  Antiiera  dorso  parum  supra 
basin  affixa  ,  erecta ,  sub  foecundatione  stylum  arcte  amplectens  ,  serius  patens ,  cordata ,  obtusius¬ 
cula  ;  connectivum  crassum  extus  convexum  minutissime  verruculosum ,  intus  concavum  marginibus 

• 

conniventibus }  locelli  in  utroque  margine  connectivi  longitudinaliter  per  paria  affixi,  lineares, 

univalves ,  exteriorum  valvulis  extrorsum ,  interiorum  introrsum  dehiscentibus,  eo  modo  ut  anthera 
effoeta,  valvulis  patentibus,  bilocularis  appareat.  Ovarium  superum,  ovato  -  subglobosum ,  hirsutum, 
tri-vel  raro  quadriloculare ,  loculis  pluriovulatis ,  ovulis  in  centro  loculorum  biseriatis.  Stylus  sub- 
trigonus  ,  glaber ,  longitudine  staminis  ,  parum  curvatus.  Stigma  terminale,  capitatum ,  obsolete 
subtrilobum.  Capsula  magnitudine  Amygdali  minoris,  ovato  -  trigona  ,  obtusa,  trilocularis,  trivalvis, 
corticata ;  cortex  vel  epicarpium  crassum ,  extus  glabrum ,  brunneum ,  e  trabeculis  horizontaliter 
arcte  compactis  factum  atque  firmatum  sarcocarpio  fibroso,  fibris  solidis  dendroideo  -  expansis  com¬ 
planatis  apicibus  ipsius  corticis  substantiam  intrantibus,  secedens  in  valvulas  tres  quasi  exteriores  cum 
interioribus  (endocarpii)  alternantes;  endocarpii  valvulae  pergamenae,  extus  glabrae  ,  sordide  stra¬ 
mineae  ,  intus  subtiliter  sericeo  -  pubescentes,  ovatae,  acutiusculae ,  marginibus  introflexis  dissepimen- 
ta  praebentes,  septicidae  ,  omnino  a  se  invicem  secedentes ,  simulque  per  totam  longitudinem  ex¬ 
tus  a  basi  ad  verticem  usque  et  intus  ultra  dimidium  bifidae ,  infima  parte  anguli  centralis 
tantum  connata  ,  adeo  ut  e  cortice  delapsae  Euphorbiacearum  coccos  non  male  referant.  Semina 
non  visa. 

Crescit  in  campis  mediterraneis  Provinciae  Minarum . 

Florebat  Januario,  fi 

Explic.  Tab.  LXXVII.  Fig.  i.  Calyx  cum  genitalibus,  magn.  nat.  2.  Ejusdem  foliolum  superius,  auc¬ 
tum.  3.  Petalum,  magn.  nat.  4.  Pistillum  cum  stamine  ex  alabastro,  auctum.  5.  Stamen  separatum,  auc¬ 
tum.  6.  Pollen,  valde  auctum.  7.  Ovarium  transversim  dissectum,  auctum.  8.  Idem  quadriloculare.  9.  Stylus 
auctus.  10.  Capsula.  11.  Corticis  valvula  intus  visa.  12.  Ipsae  valvulae  apertae,  marginibus  adhuc  cohaerentes. 
i3.  Valvula  separata  ab  angulo  centrali  visa.  Omn.  magn.  naturali. 

Altera  species  hujus  generis  est  : 

2.  A.  cordata  ,  foliis  e  basi  profunde  cordata  subovato  -  lanceolatis  acutiusculis  utrinque  glabris 
glaucescentibus. 

Qualea  cordata ,  Sprengel  Syst.  Veget.  I.  p.  17.  (Jide  speciminis  ab  ipso  cl.  auctore 
communicati.') 

Rami  subdichotomi  ut  in  praecedente  ,  glabri.  Folia  opposita,  brevissime  petiolata,  e  basi  cor¬ 
data  subovato  -  lanceolata ,  acutiuscula ,  utrinque  glabra  et  praesertim  subtus  rore  glauco  adspersa  , 
nervo  medio  venisque  quam  in  praecedente  minus  prominentibus  percursa ,  coriacea.  Glandulae 
loco  stipularum  minutissimae,  orbiculares.  Inflorescentia  praecedentis.  Calycis  foliola  exteriora 
glabra;  interiora  sericeo  -  pubescentia.  Petalum  obeordatum  utrinque,  praesertim  versus  centrum, 
sericeo  -  pubescens ,  sulphureum ,  supra  ad  basin  macula  coerulea. 

Crescit  in  B rasilia  australi ,  a  clar.  Sellow  ibidem  detecta. 

XLII.  QUALEA.  St.  IIlLAIRE  ?  AuBL.? 

MONANDRIA  Monogynia  Linn.  Syst.  Sex.  Familia:  VOCHYSIACEAE 
St,  Hilaire. 

CHARACTER  DIFFERENT IALIS. 

Calyx  liber,  pentaphyllus  vel  basi  connatus  quinquepartitus,  foliolis  inaequali¬ 
bus,  summo  maximo  plerumque  colorato.  Corollae  petalum  unicum,  (raro  duo) 
declive,  obcordatum.  Stamen  fertile  unicum,  (raro  duo),  juxta  petalum  insertum, 
sterilium  rudimentis  obsoletis.  Anthera  basi  affixa,  connectivo  cordato  concavo  in¬ 
crassato,  margine  locellos  quatuor  per  paria  disjunctos  gerente.  Ovarium  superum, 
triloculare.  Stylus  simplex,  stigmate  terminali  subcapitato.  Capsula  lignosa,  trilo¬ 
cularis,  trivalvis,  valvulis  medio  dorso  septigeris.  Semina  numerosa,  columnae  centrali 
affixa,  biseriata  in  «juovis  loculo,  apice  alata. 

CHARACTER  NATURALIS. 

Calyx  hypogynus,  liber,  pentaphyllus  vel  foliolis  basi  connatis  quinquepartitus  5  foliola 
inaequalia:  extima  duo  lateralia  abbreviata  ovata  vel  suborbicularia ,  coriacea,  ple¬ 
rumque  sursum  conniventia;  interiorum  inferiora  duo  majora  ovata  vel  orbicularia, 
teneriora  et  saepius  subcolorata ,  aestivatione  secundum  foliolorum  latitudinem  vel  pure 
imbricata  vel  imbricato  -  convolutiva ;  summum  quintum  ovatum  vel  suborbiculare, 
concavum,  coloratum,  florem  primum  involvens,  basi  plerumque  calcari  vel  patente 
vel  sursum  flexo  laminaeque  adpresso  cavo  instructum  aut  rarius  eo  destitutum.  Co¬ 
rollae  petalum  unicum,  (raro  duo),  vel,  si  calycis  foliola  connata,  eorum  basi  affi¬ 
xum,  vel,  si  libera,  toro  insertum,  cum  stamine  alternans,  in  inferiore  floris  parte 
declive ,  unguiculatum ,  obcordatum.  Stamen  fertile  unicum ,  (rarius  duo) ,  in  inferiore 
floris  parte  juxta  petalum  eadem  lege  insertum,  castratis  obsoletis  subclavaeformibus ; 
filamentum  crassiusculum ,  subcompressum ,  post  foecundationem  excrescens  5  anthera 
immobilis,  «recta;  connectivum  dilatatum,  «arnosum,  cordatum,  concavum,  locellos 
gerens  quatuor  disjunctos  in  margine  per  paria  decurrentes,  lineares,  valvula  unica 
longitudinaliter  antice  dehiscentes.  Pollen  globoso  -  subtrigonum.  Ovarium  supe¬ 
rum,  ovato  -  globosum ,  villosum,  triloculare,  ovulis  in  quovis  loculo  plurimis  bise- 
riatim  imbricatis.  Stylus  simplex  ,  subtrigonus ,  stigmate  subcapitato  -  trigono. 
Capsula  ovato  -  trigona ,  lignosa,  corticata,  cortice  non  solubili,  trilocularis,  trivalvis; 
valvulae  lanceolatae,  medio  dorso  septigerae ,  a  vertice  ad  basin  usque  loculicide 
dehiscentes.  Receptaculum  centrale  cylindrico -  trigonum ,  nonnunquam  incompletum, 
faciebus  convexis  pro  recipiendis  seminibus  duplici  cicatricum  serie  exsculptum,  pas- 

sim  versus  basin  mediantibus  fibris  cum  dissepimentis  cohaerens.  Semina  in  quovis 
loculo  plura,  columnae  centrali  affixa,  biseriatim  imbricata,  erecta,  figura  irregulari 
subrhombea,  compressiuscula ,  apice  alata.  Testa  solida,  coriacea,  glabra  vel  pu¬ 
bescens  ,  hilo  vel  basilari  vel  magis  elongato  marginali ,  apice  extensa  in  alam  line¬ 
ari -oblongam  obtusam  membranaceam  teneram.  Membrana  interna  tenuis,  testae 
adhaerens.  Albumen  nullum.  Embryo  rectus,  inversus,  vel  respectu  hili  elongati 
antitropus ,  cotyledonibus  magnis  foliaceis  convolutis ,  radicula  brevi  cylindrica  supera. 

Habitus:  Arbores,  cortice  suberoso,  succis  resinosis  scatentes,  ramulis  subdicho- 
tomis,  gemmis  perulatis,  foliis  oppositis  vel  rarius  verticillatis  petiolatis  simplicibus 
acutis  vel  obtusis  integerrimis  coriaceis,  venis  parallelis  prominentibus  intra  margi¬ 
nem  combinatis  costatis  venulisque  inter  eas  reticulatis ,  plerumque  coaetaneis  deciduis, 
glandulis  convexis  loco  stipularum,  floribus  racemosis  axillaribus,  lateralibus  vel  ter¬ 
minalibus  fragrantibus,  corolla  flava,  coerulea  vel  rosea. 

Statio  et  Habitatio  .  Species  omnes  hucusque  detectae  Americae  tropicae  pla¬ 
gas  orientales,  Brasiliam  nimirum  atque  Gujanam  inhabitant,  plerumque  in  campis 
vastissimis  siccis,  saepius  elevatis,  sparsis  arboribus  humilibus  consitis  obviae. 


1.  QUALEA  ECALCARATA.  f  Tab.  LXXVIII. 

Q.  foliis  lineari -oblongis  acuminatis  supra  glabris  subtus  costatis  reticulatis  sub- 
fulvo  -  pubescentibus ,  racemis  lateralibus  subcorymbosis  paucifloris ,  calyce  ecalcarato. 

Arbor  vigintipedalis,  trunco  torto,  cortice  cinereo  rimoso  suberoso,  ramulis  ultimis  tandem  subte- 
tragonis  cortice  sordide  fuscescente  vestitis,  pubescentibus.  Folia  opposita,  decussata,  distantia  ses- 
quipollicari ,  breviter  petiolata  ,  e  basi  cordata  vel  rotundata  lineari  -  oblonga  vel  oblonga  ,  acumi¬ 
nata,  integerrima,  margine  subundulata,  coriacea,  supra  glabra,  nitide  viridia,  nervo  medio  venisque 
approximatis  parallelis  intra  marginem  combinatis  immersis  lineata  et  in  his  lineis  tomento  tenuis¬ 
simo  flavescente  adspersa,  subtus  in  nervo  medio  valde  prominente,  in  venis  elevatis  parallelis  in- 
que  venulis  plurimis  inter  venas  dense  reticulatis  sordide  ochraceo -flavescenti  -  pubescentia ,  in  tela 
cellulosa  glabra  ,  tres  ad  sex  pollices  longa ,  pollicem  cum  dimidio  vel  duos  pollices  lata  ;  petioli 
semiteretes  ,  supra  parum  canaliculati ,  pubescentes ,  duas  ad  tres  lineas  longi.  Stipularum  loco  glan¬ 
dula  in  utroque  petioli  latere  orbicularis ,  glabra ,  purpurascens ,  annulo  elevato  cincta  ,  medio  con¬ 
cava  umbonata.  Gemmae  solitariae  vel  geminae  ,  perulatae  ,  tomentosae.  Florum  racemi  axillares 
vel  terminales,  oppositi,  erecti,  simplices,  pauciflori;  pedunculus  communis  subtetragonus,  molliter  vil¬ 
loso  -  pubescens  ,  bi- ad  quadripollicaris;  pedunculi  partiales  uniflori,  oppositi,  teretiusculi  vel  subangu- 
lati ,  pubescentes  ,  basi  bracteis  suffulti  duabus  linearibus  angustis  acutis  integerrimis  pubescentibus 
membranaceis  et  ibidem  saepe  glandulis  iis,  quae  petiolorum ,  similibus  sed  minoribus  notati,  quatuor 
ad  sex  lineas  longi,  primum  nutantes,  sub  anthesi  erecti.  Calycis  foliola  valde  inaequalia;  extima  duo 
reliquis  breviora  ovata  ,  obtusa ,  integerrima ,  margine  membranaceo  subundulata  ,  medio  coriacea, 

cxtus  pubescentia  intus  glabriuscula;  reliqua  interiora  latiora  suborbicularia,  rotundata  vel  retusa,  ner¬ 
vo  medio  prominente  carinata,  teneriora,  praesertim  intus  flavescenti-colorata  ,  summo  quinto  ecal- 
carato.  Corollae  petalum  plerumque  unicum  ex  inferiore  floris  parte ,  toro  insertum ,  ungue  bre¬ 
vi  crassiusculo ,  lamina  magna  orbiculari  integerrima  margine  undulata  tenera  utrinque  glabra  te¬ 
nuiter  venosa  ochroleuca  diametro  pollicari ;  rarius  petala  duo  cum  stamine  alternantia  figura  et 
magnitudine  caeterum  non  diversa.  Stamen  in  floribus  dipetalis  semper  unicum ,  in  monopetalis 
saepius  duo,  toro  inserta,  attamen  extus  calycis  fundo  quoque  parum  adnata;  filamentum  compres¬ 
so  -  teretiusculum ,  glabrum ,  adscendens ,  post  foecundationem  excrescens ,  sursum  dilatatum  in 
antherae  magnae  erectae  connectivum  crassum,  cordatum,  acutiusculum ,  concavum,  granulo¬ 
sum,  glabrum,  margine  locellos  gerens  quatuor  per  paria  disjunctos  lineares  longitudinaliter 
univalves,  polline  minuto  (sicco)  triangulari  farctos;  staminum  sterilium  rudimenta  non  observata. 
Ovarium  superum,  globoso  -  subtrigonum,  tomentoso  -hirtum,  triloculare,  loculis  multiovulatis.  Sty¬ 
lus  erectus,  tenuis,  subtrigonus ,  glaber,  stigmate  subcapitato,  nonnunquam  obsolete  subtrilobo. 
Capsula  convexo  -  trigona,  obtusa,  fere  tripollicaris  ,  lignosa  ,  corticata  cortice  crasso  cinereo  - fusce- 
scente  glabro  arcte  adnato,  trilocularis,  trivalvis ;  valvulae  ab  apice  ad  basin  usque  dehiscentes,  Ian- 
ceolatae,  acutiusculae,  lignosae,  extus  corticatae,  intus  glabrae  et  laeves  vel  transversim  subundulato  -  ru- 
gulosae  ,  stramineae ,  medio  dorso  septum  solidum  lineare  basin  versus  saepius  ope  fibrarum  filifor¬ 
mium  columnae  centrali  adnatum  gerentes.  Columna  centralis  solida ,  elongata,  trigona,  angulis  con¬ 
vexis  rotundatis  serie  duplici  linearum  seu  cicatricum  obliquarum  alternantium  pro  seminibus  re¬ 
cipiendis  exsculptis ,  faciebus  canaliculato  -  concavis.  Semina  in  quovis  loculo  viginti  vel  plura ,  bi- 
seriata ,  sursum  imbricata ,  erecta ,  basi  vel  latere  columnae  centrali  affixa ,  inferiora  irregulariter 
subrhombea ,  superiora  saepius  oblonga  ,  compressiuscula ,  apice  alata ,  saepe  vel  abortu  mutata  in 
massam  resinosam  brunneam  seminis  figurae  vel  tantum  simili  resina  inter  se  conglutinata.  Testa 
chartacea ,  duriuscula ,  cinereo  -  brunnea  ,  antice  extensa  in  alam  lato  -  linearem  apice  oblique  trun¬ 
catam  teneram  membranaceam  ,  semine  ipso  triplo  longiorem  pallide  flavescentem.  Tunica  interior 
testae  arcte  adhaerens.  Albumen  nullum.  Embryo  inversus ,  cotyledonibus  magnis  foliaceis  trans¬ 
verse  ellipticis  vel  suborbicularibus  convoluto  -  corrugatis  ,  radicula  brevi  cylindrica. 

Crescit  in  campis  editis  prope  S.  Jodo  cTEl  Rey  et  alibi  in  Provincia  Minas  Gerdes. 

Floret  Februario ,  Martio .  Jj 

Explic.  Tab.  LXXVIIl,  Fig.  i.  Calyx  cum  genitalibus.  2.  Genitalia  ex  alabastro  sub  foecundatione.  3.  Ea¬ 
dem  e  flore  aperto  diandro,  magn.  nat.  4.  Anthera  explanata  a  facie  visa,  dimidio  aucta.  5.  Pollen,  valde  auc¬ 
tum.  6.  Stylus,  auctus.  7.  Ovarium  transverse  dissectum  et  8.  Placenta  cum  ovulis  insidentibus  imbricatis 
valde  aucta.  9.  Capsula  e  minoribus  aperta.  10.  Ejusdem  pars  inferior,  dissepimenta  et  columnam  centralem 
monstrans.  11.  Valvula  intus  visa.  12.  Semen  ex  inferioribus.  i3.  Semen  e  superioribus,  resecta  parte  alae. 
14.  Embryo.  Omnia  magn.  nat.  i5.  Idem  cotyledonibus  explanatis,  parum  auctus. 

2.  QU ALEA  GRANDIFLORA.  f  Tab.  LXXIX. 

(Q.  foliis  lineari  -  oblongis  vel  oblongis  acuminatis  supra  glabris  subtus  costatis 
reticulatis  pubescenti  -  tomentosis ,  nervis  venisque  glabrescentibus  ,  floribus  axilla¬ 
ribus  terminalibusve  solitariis  aut  racemosis ,  calycis  calcari  elongato  acutiusculo. 

Arbor  decem -ad  vigintipedalis,  ramis  flexuosis  in  comam  subglobosam  expansis,  epidermide 
dilute  fusca  verruculosa,  ramulis  cortice  cinerascenti- albido  glabro  longitudinaliter  rimuloso  et  su¬ 
pra  eum  epidermide  glabra  tenui  membranacea  solubili  atropurpureo  -  fusca  vestitis,  teretibus  vel 
subtetragonis ,  novellis  obsolete  tetragonis  tenuiter  pubescentibus.  Folia  opposita  decussata,  distan¬ 
tia  sesqui  -  ad  bipollicari,  breviter  petiolata  ,  circumscriptione  varia,  linearia,  lineari-  oblonga,  oblonga 
vel  subovata,  basi  vel  attenuata  vel  rotundata,  plerumque  obiter  cordata,  apice  aut  acuminata  aut 
cuspidata  vel  raro  tandem  obtusa,  integerrima,  margine  subundulata ,  coriacea,  supra  glabra,  ex¬ 
ceptis  lineis  concavis  pubescentibus ,  quibus  secundum  nervi  medii  venarumque  tractum  percursa 
sunt,  subtus  in  nervo  medio  venisque  approximatis  parallelis  parum  intra  marginem  combinatis 
valde  elevatis  inque  venulis  plurimis  inter  eas  densissime  reticulatim  dispositis  glabrescentia  et  rore 
glaucescente  adspersa,  tela  cellulosa  inter  venas  tenuiter  cinereo  -  tomentosa,  quatuor  ad  decem  pollices 
longa,  duos  vel  tres  pollices  lata;  petioli  semiteretes ,  praesertim  supra,  ubi  plani  vel  parum  cana¬ 
liculati,  pubescentes,  subtus  convexi,  quatuor  ad  sex  lineas  longi.  Glandulae  stipulaceae  orbicu¬ 
lares,  convexae,  margine  pubescentes ,  quam  in  praecedente  minores.  Gemmae  ovatae,  obtusae ,  pe- 
rulatae,  cinereo  -  pubescentes.  Flores  vel  axillares  vel  terminales,  subsolitarii  aut  in  racemis  sub 
simplicibus  paucifloris  verticillati ,  verticillis  subquadrifloris  ;  pedunculus  communis  tetragonus  ,  tenui¬ 
ter  pubescens,  bi-ad  tripollicaris ;  pedunculi  partiales  breves,  subtetragoni,  sericeo  -  pubescentes,  basi 
bracteis  suffulti  duabus  lineari  -  oblongis  obtusis  vel  acutiusculis  integerrimis  membranaceis  nervo 
medio  percursis  extus  cinereo -pubescentibus  intus  glabriusculis  deciduis ,  simulque  glandulis  duabus 
quam  stipulaceae  minoribus  notati,  sex  ad  octo  lineas  longi.  Calycis  foliola  inaequalia;  exteriora 
duo  lateralia  quam  reliqua  breviora ,  ovata,  obtusa,  margine  subundulata,  nervo  medio  percursa,  co¬ 
riacea  ,  extus  sericeo  -  pubescentia  intus  glabriuscula ;  reliqua  tria  majora  ovata  vel  suborbicularia, 
obtusa  vel  saepius  emarginata ,  complicato  -  carinata ,  teneriora  et  praesertim  intus  colorata ,  summo 
quinto  latissimo  basi  producto  in  calcar  cylindricum  tenue  rectiusculum  vel  apice  curvatum  acu- 
tiusculum  sericeo  -  pubescens ,  pollicem  subaequans.  Corollae  petalum  unicum  ex  inferiore  floris 
parte  declive  ,  toro  insertum  ,  unguiculatum  ,  orbiculare ,  subemarginatum  ,  denticulato  -  undula¬ 
tum,  utrinque  glabrum,  tenerum,  radiato -venosum ,  album,  basi  flavum,  duos  pollices  latum,  ses- 
quipollicem  longum.  Stamen  unicum  juxta  petalum  toro  insertum ;  filamentum  teretiusculum  ,  gla¬ 
brum  ,  adscendens,  post  foecundationem  elongatum,  calycem  superans,  viride.  Anthera  maxima,  cor¬ 
data,  acutiuscula,  flava,  caeterum  ut  in  congeneribus.  Ovarium  ovatum,  sericeo -villosum  villis  erectis, 
triloculare,  ovulis  in  quovis  loculo  biseriatis.  Stylus  simplex,  filiformis,  superne  parum  curvus, 
glaber  ,  virescens.  Stigma  subcapitatum. 

Crescit  in  campis  apricis  montanis ,  inter  S.  Pauli  civitatem  et  Ypanema  in  Provincia 
S.  Pauli ,  prope  Y illam  da  Campanha  et  vicum  S.  Gonzalo  aliisque  locis  in  Provinciae  Mi¬ 
narum  parte  meridionali . 

Floret  Januario ,  Februario .  fi 

Explic.  Tab.  LXXIX.  Fig.  i.  Calyx  cum  genitalibus,  magn.  nat,  2.  Ovarium  transverse  dissectum,  auctum. 

3,  QUALEA  MULTIFLORA,  f  Tab.  LXXX. 

Q.  foliis  oppositis  ternisve  ovatis  lato -lanceolatis  vel  oblongis  acuminatis  supra  gla¬ 
bris  subtus  costatis  reticulatis  glabris  vel  pubescentibus,  pedunculis  pilosis,  racemis  axil¬ 
laribus  terminalibusve ,  florum  verticillis  distantibus,  calycis  foliolo  summo  truncato- 
emarginato,  calcari  ovarioque  hirsutissimis. 

Varietates  distinguendae  sunt  duae : 

a)  glabra,  foliis  angustioribus  utrinque  glabris.  Tab.  nostra. 

Arbor  decem -ad  vigintipedalis ,  interdum  frutex,  ramis  tortuosis  in  comam  subglobosam  ex¬ 
pansis,  epidermide  dilute  fusca  verruculosa.  Ramuli  glabri,  teretes  vel  subtetragoni ,  cortice  fusco 
vel  purpureo  -  fusco  longitudinaliter  subruguloso  vestiti.  Folia  vel  terna  vel  opposita  decussata  vel 
rarius  denique  alterna,  breviter  petiolata,  circumscriptione  varia,  lineari- oblonga,  oblonga,  lato- 
lanceolata  vel  ovata ,  semper  apice  attenuata,  cuspidata ,  vel  acuminata ,  acumine  obtusiusculo  et  ner¬ 
vo  medio  prominente  mucronato,  basi  rotundata,  integerrima,  utrinque  glabra,  membranacea  vel  sub- 
coriacea  ,  nervo  medio  venisque  plurimis  approximatis  parallelis  intra  marginem  combinatis  supra 
concavo  -  subtus  convexo  -  lineata  venulisque  tenuioribus  inter  primarias  obsolete  reticulata ,  tres  ad  sex 
pollices  longa,  unum  vel  duos  lata;  petioli  duas  ad  tres  lineas  longi,  semiteretes,  glabri,  basi  ar¬ 
ticulati.  Glandula  loco  stipulae  utrinque  ad  basin  petioli  orbicularis ,  convexa  ,  glabra.  Gemmae 
laterales ,  oppositae  ,  sessiles  ,  perulatae ,  compressiusculae  ,  obtusae  ,  squamis  membranaceis  aridis 
glabris ,  paribus  foliorum  in  gemma  alternis  complicatis  alternis  planis.  Racemi  terminales ,  compo¬ 
siti,  erecti;  rachis  subangulata  glabra  vel  apicem  versus  parce  pilosa  ,  tri  -  ad  sexpollicaris ;  flores  ver- 
ticillati ,  verticillis  inferioribus  remotiusculis ;  pedunculi  partiales  breves  vel  in  verticillis  superiori¬ 
bus  subnulli ,  oppositi ,  terni  quaternive  ,  compresso  -  angulati ,  pubescentes ,  basi  glandulis  duabus 
notati  et  bracteis  valde  fugacibus  lanceolatis  acutiusculis  membranaceis  muniti ;  pedicelli  uniflori , 
teretiusculi  ,  duo ,  tres  pluresve  in  quovis  pedunculo ,  pilis  simplicibus  patentibus  subfulvis  villosi , 
basi  bractea  decidua  pubescente  muniti,  quatuor  circiter  lineas  longi.  Calycis  foliola  valde  inaequa¬ 
lia  ;  lateralia  duo  extima  reliquis  duplo  breviora,  ovata,  obtusa  vel  subquadrata,  truncata  et  emarginata, 
integerrima,  extus  nervo  medio  prominente  carinata,  sericeo  -  pubescentia,  ciliata,  intus  glabriuscula, 
membranacea ,  tenera ;  infima  duo  longiora  ovata  ,  obtusa ,  concava ;  summum  quintum  maximum 
subquadratum ,  apice  truncatum  et  obiter  emarginatum ,  naviculari  -  concavum  ,  coloratum ,  basi  ex¬ 
tensum  in  calcar  ipso  parum  brevius  cylindricum  apicem  versus  subincrassatum,  truncatum,  sursum 
vel  deorsum  curvatum,  pilis  patentibus  fulvis  valde  villosum.  Petalum  unicum  ex  inferiore  floris 
parte  ,  toro  insertum ,  magnum ,  ex  ungue  crassiusculo  cuneato  satis  longo  obcordatum  lobis  ro¬ 
tundatis ,  tenerum,  utrinque  glabrum,  margine  undulato  -  crispum ,  nervo  medio  venisque  lateralibus 
pluribus  radiatim  expansis  percursum ,  ochroleucum ,  pollicem  fere  longum  latumque,  ante  anthesin 
genitalia  pluries  involvens.  Staminis  filamentum  juxta  petalum  e  toro  proveniens,  compresso  -  te¬ 
res,  sub  foecundatione  breve  erectum  stylo  adpressum,  postea  patens  parum  curvatum  et  una  cum 
stylo  elongatum ,  glabrum  ,  virescens ;  anthera  e  minoribus  ,  lineari  -  oblonga ,  acutiuscula ,  basi  cor¬ 
data,  flava,  caeterum  uti  in  congeneribus.  Ovarium  globoso  -  trigonum,  pilis  patentibus  fulvis  hirsu¬ 
tissimum,  triloculare ,  loculis  ovula  plura  biseriata  foventibus.  Stylus  filiformis,  glaber,  stigmate  sub- 
capitato,  stamen  aequans.  Fructus  non  visus. 


Crescit  in  campis  montanis  Provinciarum  Minas  G  er  des  et  S.  Pauli  ,  ubi  Uva  p  uva  do 
Campo  seu  Pao  Terra  nominatur. 

Floret  Februario  —  Aprili,  fi 

/3)  pubescens,  foliis  latioribus  utrinque,  praesertim  subtus,  pubescentibus. 

Crescit  Jloretfjue  cum  priore ,  a  qua  caeterum  nullo  modo  differt. 

Explic.  Tab.  LXXX.  Q.  multiflorae  varietas  glabra.  Fig.  i.  Pars  rami,  glandulas  stipulaceas  et  gemmas 
monstrans.  2.  Gemma  horizontaliter  dissecta,  aucta.  3.  Calyx  cum  genitalibus.  4.  Ejusdem  foliola  lateralia 
alterius  formae  quam  in  f.  3.,  magn.  nat.  5.  Ovarium  horizontaliter  dissectum,  auctum. 


4.  QUALEA  PARVIFLORA.  f  Tab.  LXXXI. 

Q.  subpulverulento  -  tomentoso  -  incana,  foliis  oppositis  vel  alternis  oblongis 
vel  lineari -oblongis  obtusis  vel  acutiusculis  vel  utrinque  vel  subtus  tantum  canescenti- 
tomentosis  vel  subglabris  costatis  reticulatis,  racemis  lateralibus  vel  terminalibus  non- 
nunquam  subpaniculatis  ,  calycis  canescentis  calcari  patente  obtuso. 

Insigniores  polymorphae  hujus  speciei  varietates  sunt : 

a)  tomentosa,  foliis  utrinque  molliter  incano  -  tomentosis ,  adultioribus  tandem  supra  calves¬ 
centibus. 

/3)  glabrata  ,  foliis  utrinque  glabriusculis. 

y)  discolor  ,  foliis  supra  glabris  subtus  canescentibus.  Tab.  nostra. 

Arbor  quindecim- ad  vigintipedalis ,  coma  densa  subglobosa  trunco  ramisque  tortis,  cortice  sub- 
eroso  crasso  longitudinaliter  rimoso  rugoso  cinereo ;  ramuli  ultimi  teretes  vel  subtetragoni ,  cortice 
minus  crasso  cinereo  plerumque  verruculis  et  cicatricibus  exasperato  vel  rarius  laeviusculo  vestiti , 
subdichotomi,  novelli  saepe  graciles,  elongati ,  obsolete  subtetragoni ,  tenues  ,  virescentes ,  pube  tenuis¬ 
sima  adspersi.  Folia  opposita  vel  raro  alterna,  decussata,  distantia  pollicari  et  quod  excedit,  breviter  pe- 
tiolata,  oblonga  vel  lineari-oblonga  rarius  ovato  -  oblonga,  apice  vel  obtusa  et  saepe  rotundata  vel  acu- 
tiuscula,  plerumque  subemarginata ,  basi  magis  minusve  rotundata  et  nonnunquam  subcordata,  integer¬ 
rima,  supra  viridia  plerumque  glabra  vel  novella  tenuiter  pubescentia,  subtus  tota  pilis  brevissimis 
stellatis  in  tomentum  vel  niveum  vel  (si  minus  densum)  canum  junctis  vestita,  nervo  medio  venisque 
tenuibus  parallelis  infra  marginem  combinatis  subtus  valde  prominentibus  percursa ,  duos  ad  quatuor 
pollices  longa,  decem  ad  octodecim  lineas  lata;  petioli  vix  tres  lineas  longi,  semiteretes,  supra  ca¬ 
naliculati,  cinereo -pubescentes.  Glandulae  ad  petiolos  loco  stipularum  ut  in  congeneribus  sed  mi¬ 
nores  atque  in  ramis  novellis  pubescentes.  Flores  in  racemos  vel  laterales  vel  terminales  solitarios 
vel  oppositos  ternosve  aut  plures  et  quasi  in  paniculam  pyramidatam  congestos  plerumque  simpli 
ces  dispositi ,  subverticillati.  Pedunculus  communis  subtetragonus  ,  praesertim  apicem  versus  cine- 
rascenti- pubescens,  tenuis,  attamen  rectus  strictus,  longitudine  inter  tres  et  octo  pollices  varians; 
pedicelli  uniflori ,  tenues,  filiformes,  pubescentes,  quatuor  ad  sex  lineas  longi,  basi  bractea  muniti 
parva  lineari  obtusiuscula  ciliata  membranacea  decidua  ,  fasciculatim  e  rachi  provenientes,  fascicu¬ 
lis  tri-ad  sexfloris  oppositis  verticillos  referentibus,  inferioribus  plerumque  foliis  floralibus  quam  cau- 

lina  minoribus  caeterum  conformibus  suffultis.  Glandulae  rameis  similes  at  minores  infra  florum 
fasciculos.  Bracteae  parvae,  lineares.  Calyx  quinquepartitus ;  laciniae  exteriores  laterales  multo  mi¬ 
nores,  ovatae,  acutiusculae ,  integerrimae,  utrinque  pube  brevissima  incano -tomentosae;  reliquae  inte¬ 
riores  majores  ovatae  obtusae  vel  truncatae  concavae  ;  summa  vix  longiore  at  multum  latiore  te¬ 
neriore  intus  violaceo  -  colorata ,  corollam  primum  involvente ,  basi  terminata  in  calcar  cylindri¬ 
cum  vel  subclavatum  obtusum  parum  curvatum  ipsa  lamina  brevius  et  cinereo -pubescens.  Petalum 
unicum  calycis  fundo  inter  lacinias  inferiores  insertum,  unguiculatum ,  ungue  cuneato  albido,  la¬ 
mina  obcordata  tenera  margine  undulata  utrinque  glabra,  violacea,  basi  albida,  magnitudine  figu¬ 
raque  circiter  petali  maximi  e  flore  Violae  odoratae.  Stamen  fertile  unicum  ex  imo  calyce  juxta 
petalum  proveniens;  filamentum  subtetragonum ,  glabrum,  primum  erectum  styloque  adpressum 
postea  patens,  pistillum  aequans.  Anthera  quam  in  congeneribus  multo  minor,  parum  supra  ba- 
sin  affixa,  oblonga  ,  connectivo  angustiore  in  margine  locellorum  paria  gerente,  effoeta  reflexo  -  sub- 
torta.  Stamina  sterilia  nulla  observata.  Ovarium  congenerum ,  ovulis  paucioribus ,  sex  ad  octo ,  in 
quovis  loculo.  Stylus  cylindrico  - subtrigonus ,  glaber ,  rectus,  stigmate  subcapitato.  Capsula  junior 
epidermide  tenerrima  papyracea  irregulariter  solubili  evanida  vestita,  nutans  in  pedunculo  lignes- 
cente ,  adulta  pollicem  et  quod,  excedit  longa ,  ovato  -  trigona  ,  extus  fusca  tuberculoso  -  scabriuscula, 
intus  testacea  nitida;  valvulae  quam  in  reliquis  speciebus  tenuiores,  ovatae,  acutiusculae,  conca- 
viusculae ,  dissepimento  versus  basin  sinu  exciso.  Semina  in  quovis  loculo  quatuor  vel  sex,  lineari  - 
oblonga  vel  lanceolata  ,  membranaceo  -  alata  ,  unguicularia ,  saepe  resina  conglutinata.  Cotyledones 
magnae ,  suborbiculares ,  acutae ,  complicato  -  contortae  ;  radicula  supera  ,  conica ,  brevis. 

Crescit  in  vasta  plaga  Brasiliae  australis  in  Provinciis  Minas  Geraes ,  S.  Pauli, 
Rio  Grande  do  Sui  et  Cis  piat  ina. 

Floret  Novembri  —  Februario. 

Explicat.  Tab.  LXXXI.  Ramuli  novelli  varietatis  discoloris,  i.  Calyx  cum  genitalibus.  2.  Pistillum  cum 
6tamine  incumbentem  toro,  ex  alabastro.  3.  Idem  e  flore  aperto,  magn.  parum  aucta.  4.  Pollen,  auctum.  5.  Styli 
apex,  magn.  aucta.  6.  Capsula  junior.  7.  Capsula  matura.  8.  Valvula  intus  visa.  9.  Semen.  10.  Embryo  e 
testa  exemtus.  11.  Cotyledon  una  a  latere.  12.  Embryo  explanatus,  magn.  nat. 


XLIII.  ERISMA  Rudge. 

Ditmaria  Spreng.  Braya  Schult. 

MONANDRIA  Monogynia  Linn.  Syst.  Sex.  Familia:  VOCHYSIACEAE 
St.  Hilaire. 

CHARACTER  D IF F ER ENT I A L I S. 

Calyx  ovario  adnatus,  quinquepartitus,  irregularis,  lacinia  summa  maxima  basi 
calcarata.  Corollae  petalum  unicum  ex  inferiore  floris  parte  declive,  calyci  inser¬ 
tum,  obcordatum.  Stamen  fertile  unicum  e  calyce,  anthera  dorso  affixa  cordata 

quadriloculari  ;  sterilia  tria  vel  quatuor  minima  subclavata.  Ovarium  inferum , 
uniloculare ,  biovulatum,,  ovulis  erectis.  Stylus  filiformis ,  stigmate  subcapitalo. 
Fructus  desideratur. 

CHARACTER  NATURALIS. 

Calyx  bracteis  vel  deciduis  vel  persistentibus  munitus,  ovario  adnatus  indecpie 
inaequaliter  quinquepartitus  5  laciniarum  quatuor  inferiorum  duae  extimae  ovatae  acu- 
tiusculae  reliquis  minores ,  summa  quinta  maxima,  naviculari  -  concava,  inaequaliter  ob- 
cordata,  extus  uti  totus  calyx  pubescens,  intus  colorata,  basi  in  calcar  cylindricum 
subcurvatum  extensa,  aestivatione  imbricato -cucullata.  Corollae  petalum  unicum  ex 
inferiore  floris  parte  declive,  calycis  fundo  insertum,  unguiculatum ,  obcordatum,  cae- 
terum  integerrimum,  tenerum,  glabrum,  aestivatione  convoluta.  Stamen  fertile  uni¬ 
cum,  calyci  juxta  petalum  insertum;  filamentum  filiforme,  sub  foecundatione  abbre- 
viatum  styloque  adpressum,  postea  patens  excrescens;  anthera  oblonga,  dorso  affi¬ 
xa,  connectivo  supra  locellos  producto  mucronata,  oblonga,  quadrilocularis ,  loculis 
per  paria  disjunctis  longitudinaliter  univalvibus ,  polline  (sicco)  triangulari  minutissimo 
farctis.  Stamina  sterilia  tria  vel  quatuor  calyci  inserta,  compressiuscula ,  abbreviata, 
apice  incrassata  in  antherae  rudimentum.  Stylus  filiformis ,  erectus,  glaber,  stigmate 
subcapitato.  Ovarium  inferum ,  uniloculare ,  biovulatum ,  ovulis  oblongis  erectis. 
Fructus  desideratur. 

Habitus:  Arbores  foliis  oppositis  petiolatis  integerrimis  acuminatis  vel  cuspidatis 
remote  costato  -  venosis,  stipulis  membranaceis  persistentibus,  floribus  terminalibus  pa- 
niculatis,  paniculae  ramis  subverticillatis  fastigiatis. 

Statio  et  Habitatio  :  Species  tres  hucusque  detectae  Americae  aequatorialis  sylvas 
primaevas  inhabitant,  in  locis  depressis  humidis  juxta  fluviorum  ripas  frequentiores. 


1.  ERISMA  VIOLACEUM.  Tab.  LXXXII. 

E.  foliis  oblongis  vel  oblongo -lanceolatis  cuspidatis  utrinque  glabris  remote  co¬ 
statis,  bracteis  deciduis,  floribus  nudis  speciosis  violaceis. 

Qualea  calcar ata ,  Link  in  Jahrb.  der  Gewachsk.  /.  3.  p.  2  4.  Romer  et  Schul- 
tes  Syst.  Veget.  Mantissa  ad  Vol.  I.  p.  53.  (Jide  spec.  herb.  PVilldi) 

Arbor  spectabilis ,  trigintapedalis  et  altior  ,  trunco  sex  ad  duodecim  pollicum  crassitie  ,  cortice 
cinereo -albo  laevigato  vestito,  coma  ovato -globosa.  Ramuli  subteretes,  ad  foliorum  insertiones 
subnodosi,  cortice  pallide  cinereo  -fuscescente  glabro  et  supra  eum  epidermide  tenera  laevi  ferru¬ 
ginea  longitudinaliter  solubili  vestiti,  novelli  subtetragoni  virides.  Folia  opposita,  decussata,  di- 

stantia  bi-ad  quadripollicari ,  breviter  petiolata,  ovato  -  oblonga  vel  oblonga,  apice  attenuata,  obluse  cus¬ 
pidata  et  nervo  medio  parum  prominente  mucronata,  basi  vel  rotundata  vel  obsolete  cordata,  in¬ 
tegerrima,  utrinque  glabra  et  laete  viridia,  supra  nitida,  nervo  medio  praesertim  subtus  promi¬ 
nente  venisque  lateralibus  remotis  subparallelis  parum  arcuatis  et  intra  marginem  combinatis  per¬ 
cursa,  venulosa ,  longitudine  inter  tres  ad  duodecim,  latitudine  inter  duos  et  quinque  pollices  va¬ 
riantia;  petioli  breves,  vix  semipollicares ,  semiteretes,  superne  plani  subtus  convexi,  glabri.  Sti¬ 
pulae  breves,  erectae,  lineares,  acuminatae,  glabrae,  persistentes,  adultae  subspinescentes  atque 
introrsum  curvatae.  Florum  panicula  terminalis,  erecta  ;  rami  trichotome  ramulosi,  vel  oppositi  vel 
quaternatim  verticillati  in  rachi  apice  item  trichotoma ,  subfastigiati ,  brachiato -patentes ,  tetragoni, 
tenues ,  usque  ad  divisiones  glabriusculi ,  purpurascentes ,  basi  bracteis  persistentibus  stipulis 
plane  similibus  sed  parum  minoribus  muniti ;  divisiones  primariae  ramis  articulatim  insertae , 
basi  uti  rami  bracteatae ,  quadrangulares ,  sequentes  partiales  non  articulatae ,  compresso  -  sub- 
angulatae ,  pilis  stellatis  minutissimis  albidis  cinerascentes ,  ad  basin  bractearum  deciduarum 
cicatricibus  instructae;  pedicelli  tandem  uniflori ,  in  ultimis  divisionibus  subsecundi ,  brevis¬ 
simi  ,  basi  bracteae  cicatrice  notati.  Calyx  ovario  adnatus ,  quinquepartitus ;  laciniae  valde 
inaequales,  subcoriaceae ,  quatuor  inferioribus  ovato -lanceolatis  acutiusculis  integerrimis  planis 
patentibus  ,  pilis  brevibus  stellatis  intricatis  coerulescenti  -  candicantibus  ;  summa  quinta  inte¬ 
rior  reliquis  parum  longior,  subquadrato- vel  rotundato  -  inaequaliter  obeordata,  sinu  hiante  an¬ 
gulis  rotundatis,  caeterum  integerrima,  tenerior,  extus ,  uti  reliquae  laciniae  vel  densius,  pilis 
canescentibus  vestita  ,  excepto  alterius  lobi  apice  calvescente,  intus  glabra,  corollina,  coerulea,  macu¬ 
la  oblonga  flava  in  latere,  cui  stylus  advertitur,  et  alia  pilis  longiusculis  subcrispatis  vestita  rosea  in 
altera  parte  versus  antheram  spectante  ;  basi  producta  in  calcar  cylindricum  obtusum  parum  curva¬ 
tum  ipsa  lacinia  brevius.  Petalum  unicum  ex  inferiore  floris  parte ,  calycis  fundo  insertum ,  un- 
guiculatum  ,  obovato-obeordatum  ,  lobis  aequalibus,  caeterum  integerrimum,  glabrum,  tenerum,  vio¬ 
laceum  ,  unguem  longum  latumque.  Stamen  superum,  fertile  unicum;  sterilium  rudimenta  duo  vel 
tria,  raro  quatuor,  minuta,  linearia,  compressiuscula ,  sursum  parum  dilatata,  nonnunquam  pilis 
nonnullis  obsita ;  filamentum  filiforme  ,  glabrum  ,  primum  stylo  adpressum  indeque  sursum  curva¬ 
tum ,  postea  patens  rectum,  stylum  aequans,  roseum;  anthera  dorso  affixa,  attamen  erecta,  oblon¬ 
go  -  subcordata  ,  antica,  quadrilocularis,  flavescens;  connectivum  minus  carnosum  quam  in  reliquis 
Vochysiaceis,  planiusculum,  inter  locellorum  paria  in  mucronem  parum  aduncum  acutum  excurrens; 
locelli  per  paria  dispositi ,  longitudinaliter  univalves  ,  polline  minutissimo  (sicco)  triquetro  farcto. 
Ovarium  inferum ,  calyci  innatum ,  uniloculare  ,  biovulatum  ,  ovulis  in  columnae  centralis  rudimento 
erectis.  Stylus  simplex,  filiformis,  glaber,  stigmate  subcapitato. 

Crescit  in  sylvis  udis  secus  canales  et  fluvios  insulae  Marajo  in  Archipelago  Pardensi, 
ad  ostia  feminis  Tocantins ,  praesertim  in  Tagipuru. 

Floret  Septembri,  fi 

Explic.  Tab.  LXXXII.  Fig»  i.  Flos.  2.  Calyx  cum  genitalibus.  3.  Ejusdem  laciniae  tres  superiores. 
4.  Lacinia  suprema  a  facie.  5-  Eadem  a  dorso.  6.  Petalum.  Omnia  magn.  nat.  7.  Stamen  ab  utraque  facie, 
auctum.  8-  Pollen ,  magis  auctum.  9.  Genitalia  ex  alabastro ,  resectis  laciniis  calycis.  1 0.  Staminum  sterilium 
rudimenta  calyci  inserta  1 1 .  Ovarium  longitudinaliter  dissectum.  Omnia  aucta. 

XLIY.  YOCHYSIA.  Juss. 

Vochy  Aublet  ,  Vochya  Vandelli,  Cucullaria  Schreb. 

MONANDRIA  Monogynia  Linn.  Syst.  Sex.  Familia:  VOCHYSIACEAE 
St.  Hilaipe. 

CHARACTER  DIFFERENTIA L IS. 

t 

Calyx  liber,  quinquepartitus,  coloratus,  lacinia  summa  maxima  cucullata  basi 
calcarata.  Petala  tria.  Stamina  tria,  lateralibus  castratis;  intermedii  fertilis  filamen¬ 
tum  breve  sursum  dilatatum  in  antherae  connectivum  magnum  naviculare  apice  cu- 
cullatum ,  latere  interiore  locellos  quatuor  per  paria  disjunctos  gerens.  Stylus  sim¬ 
plex.  Capsula  trigona,  trilocularis,  trivalvis,  valvulis  loculicidis.  Semina  in  quovis 
loculo  solitaria,  apice  alata. 

CHARACTER  NATURALIS. 

Calyx  liber,  hypogynus ,  basi  suburceolata  persistente,  sursum  quinquepartitus, 
coloratus;  laciniae  valde  inaequales,  inferiores  quatuor  brevissimae,  ovatae,  acutius- 
culae  vel  obtusae,  integerrimae  et  saepius  ciliatae,  coriaceae,  erectae,  aestivatione 
lateraliter  imbricata;  summa  quinta  multoties  major,  lineari -oblonga,  carinato  -  con¬ 
cava  ,  apice  saepius  cucullata ,  basi  in  calcar  cylindricum  rectum  vel  vario  modo  cur¬ 
vatum  extensa ,  ante  anthesin  sola  corollam  cucullato  -  involvens.  Corollae  petala  tria , 
calyci  inter  lacinias  inferiores  inserta,  linearia  vel  subspathulata ,  saepius  ciliata  et  ex- 
tus  pubescentia,  tenera,  flava,  caduca,  intermedio  exteriore  lateralia  amplectente  plerum¬ 
que  majore  carinato  -  complicato.  Stamen  fertile  unicum,  calyci  insertum,  petalo  me¬ 
dio  plerumque  oppositum ,  deciduum ;  filamentum  breve  ,  rectum ,  sursum  dilatatum 
in  antherae  connectivum  lineare,  oblongum  vel  spathulatum,  antice  naviculari  -  con¬ 
cavum,  apice  cucullatum,  carnosum,  crassum,  in  facie  concava  stylo  adversa  locel¬ 
los  gerens  quatuor  lineares  per  paria  disjunctos  longitudinaliter  univalves  margine 
saepe  barbatos ,  ante  anthesin  stylum  amplectens ,  serius  excrescens ;  stamina  steri¬ 
lia  lateralia  abbreviata,  minuta,  subspathulata.  Ovarium  superum,  in  calyce  obliquum, 
subgloboso -trigonum  vel  ovatum,  glabrum  vel  villosum,  triloculare,  ovulis  solitariis 
vel  raro  binis  in  quovis  loculo,  anguli  centralis  basi  affixis.  Stylus  simplex,  adseen- 
dens,  filiformis,  sursum  parum  incrassatus,  glaber,  post  foecundationem  excrescens  et 
tunc  saepe  elongatus  et  sursum  curvatus.  Stigma  terminale  vel  sublaterale,  subtrigo- 
num.  Capsula  suborbicularis  vel  ovata,  triangularis,  angulis  prominentibus  lateribus 
concavis,  trilocularis,  trivalvis;  valvulae  coriaceae  vel  sublignosae,  extus  rugosae, 

saepe  pubescentes,  intus  glabrae,  loculicidae,  dorso  inflexo  dissepimenta  praebentes. 
Columna  centralis  obsoleta.  Semina  in  quovis  loculo  solitaria,  erecta,  apice  ala 
membranacea  aucta. 

Habitus  :  Arbores  pulcherrimae  excelsae  vel  humiliores ,  saepe  succo  resinoso 
repletae,  ramulis  angulatis^  folia  simplicia,  opposita  decussata  vel  verticillata ,  stipulata, 
plerumque  petiolata,  circumscriptione  varia  integerrima,  coriacea  vel  membranacea, 
venis  subtus  plus  minus  prominentibus  ad  marginem  combinatis  costata  venulisque  in¬ 
ter  eas  reticulata;  racemi  plerumque  terminales  compositi,  elongati,  saepe  plures 
paniculatim  aggregati;  flores  flavi,  odorati. 

Statio  et  Habitatio  .  Genus  speciebus  ditissimum,  Americae  tropicae,  Gujanae 
praesertim  atque  Brasiliae  proprium.  Plurimae  ejusdem  species  inter  10  et  20°  lat. 
australis  crescere  videntur.  Aliae  sylvas  incolunt  primaevas  juxta  fluviorum  ri¬ 
pas,  trunco  altissimo  comaque  insignes  amplissima,  aliae  vel  campos  inhabitant  vas¬ 
tissimos  siccos  sparso  arbusto  consitos  vel  montes  denique  ascendunt  satis  altos, 
trunco  humili  tortuoso  comaque  depressa  patriae  indolem  prae  se  ferentes. 


1.  VOCHYSIA  ROTUNDIF  OLIA.  f  Tab.  LXXXIII. 

V.  tota  glaberrima,  foliis  ternis  quaternisve  subsessilibus  e  basi  subcordata  orbi¬ 
cularibus  emarginatis  glaucescentibus  coriaceis  firmis,  racemis  terminalibus  solitariis, 
ovariis  glabris. 

Arbor  humilis,  ramulis  elongatis  virgatis  teretibus,  cortice  cinereo  -  flavescente  glabro  vestitis, 
apice  versus  flores  angulatis,  angulis  a  petiolis  decurrentibus.  Folia  verticillata,  approximata ,  ra¬ 
mos  fere  obtegentia,  plerumque  terna,  brevissime  petiolata,  suborbicularia,  basi  rotundata  vel  sub¬ 
cordata,  apice  emarginata ,  caeterum  integerrima,  utrinque  glabra,  rore  glaucescente  adspersa , 
coriacea  ,  rigida ,  nervo  medio  subtus  prominente  venisque  subapproximatis  infra  marginem  combi¬ 
natis  ope  venularum  reticulatim  inter  se  junctis  percursa,  sesquipollicem  et  quod  excedit  longa  et 
lata;  petioli  brevissimi,  vix  dimidiam  lineam  longi,  incrassati,  semiteretes ,  glabri,  basi  articulati. 
Stipulae  minutissimae,  triangulares,  acutae,  integerrimae,  coriaceae,  fuscae,  deciduae.  Florum 
racemi  terminales ,  solitarii,  compositi ,  pyramidati,  densi ;  rachis  angulata,  glaberrima,  tri  -  ad  quadri- 
pollicaris;  pedunculi  inferiores  longiores  quadri -ad  sexflori ,  angulati,  superiores  sensim  breviores,  ulti¬ 
mis  unifloris ,  omnes  ad  pedicellorum  insertiones  bracteis  deciduis  e  cicatricibus  tandem  agnoscendis 
muniti;  pedicelli  uniflori ,  teretes,  glabri,  tres  ad  quatuor  lineas  longi.  Calvx  e  basi  suburceola- 
ta  quinquepartitus,  coriaceus,  flavus;  laciniae  quatuor  inferiores  inter  se  subaequales  ,  abbreviatae, 
ovatae,  acutiusculae ,  tenuissime  ciliatae ,  caeterum  glabrae ;  summa  quinta  multoties  longior,  lineari- 
oblonga,  obtusa,  naviculari- concava ,  glabra,  ante  anthesin  corollam  includens,  postea  reflexo- 
patens  ,  basi  producta  in  calcar  cylindricum  ,  obtusum ,  rectum  vel  parum  sursum  curvatum  ,  gla- 

rum  ipsa  duplo  fere  brevius»  Corollae  petala  calyci  infra  lacinias  inferiores  inserta  iisque  oppo- 
sita  *,  tenera ,  flava  5  intermedium  exterius  lateralia  amplectens  e  basi  lineari  subspathulatum ,  obtu¬ 
sum ,  integerrimum,  utrinque  glabrum  vel  apicem  versus  parce  ciliatum,  carinato ‘Concavum  5  late¬ 
ralia  dimidio  fere  breviora,  inter  se  subinaequalia  ,  lineari-  oblonga ,  obtusa  vel  truncata,  irregula- 
riter  subcrenulata  et  passim  ciliata,  plana»  Stamen  fertile  calyci  insertum  petaloque  intermedio  op¬ 
positum ,  deciduum ;  filamentum  breve  ,  compressiusculufti  ,  intus  canaliculatum,  glabrum,  sursum 
extensum  in  antherae  connectivum  lineare,  carnosum,  crassum,  naviculari- concavum,  apice  cucul- 
lalo  -  clausum ,  glabrum,  intus  locellos  gerens  quatuor  per  paria  disjunctos  longitudinaliter  unival- 
ves  ,  valvulis  pilis  brevissimis  patentibus  albis  ciliatis  $  stamina  sterilia:  squamulae  petalis  lateralibus 
oppositae  abbreviatae  plerumque  calyce  inclusae  ,  ovatae  ,  acutiusculae ,  rarius  apice  antherae  rudi¬ 
mento  lineari  arido  auctae.  Ovarium  ovato ‘ trigonum ,  angulis  prominentibus,  calyce  inclusum, 
glabrum.  Stylus  cylindricus  ,  glaber  ,  rectus,  post  foecundationem  excrescens  et  curvatus  ,  sursum 
parum  incrassatus,  stigmate  terminali  capitato  subtrigono»  Capsulae  immaturae  in  racemo  valde 
elongato  pedali  plures ,  plerumque  solitariae  in  quovis  pedunculo,  cernuae,  ovato- oblongae ,  obtu¬ 
sae,  trigonae,  glabrae,  granulato  -  verruculosae  ,  olivaceo  -  virides.  Semen  solitarium  in  quovis  lo¬ 
culo  ,  anguli  centralis  basi  affixum ,  erectum ,  oblongum  ,  apice  alatum.  Fructus  maturus  de¬ 
sideratur. 

Crescit  in  campis  montanis  c/ualnor  millia  et  cjitod  excedit  pedum  altis  territorii  ada¬ 
mantum  ,  c.  g.  in  adscensu  montis  ltambe  da  Filia  alibicjuc  in  Provincia  Minas 
Gerd.es. 

Floret  Martio,  t) 

Explicat.  Tab.  LXXXIII.  Fig.  1.  Flos  apertus.  1.  Petalum  intermedium  et  laterale,  magn.  nat.  3.  Ca¬ 
lyx  cum  genitalibus  parum  auctus.  4.  Stamen  auctum.  5.  Pistillum  auctum.  6,  Capsula  immatura ,  valvula¬ 
rum  duarum  dimidia  parte  transversim  resecta»  7,  Semen  immaturum,  magn»  nat» 


2.  VOCHYSIA  ELLIPTICA»  f  Tab.  LXXXIV» 

V.  foliis  oppositis  ternis  quaternisve  subsessilibus  e  basi  cordata  vel  rotundata 
ellipticis  obtusis  glabris  coriaceis  tenuiter  venosis  glaucescentibus ,  racemis  terminali¬ 
bus  solitariis,  pedunculis  calycibusque  pubescentibus,  ovariis  villosis. 

Arbor  decem -ad  duodecimpedalis ,  trunco  ramisque  tortis,  cortice  cinereo  -  nigricante;  ramuli 
ultimi  teretes  vel  apicem  versus  subangulati ,  angulis  a  petiolis  decurrentibus ,  cortice  tenui  ferru¬ 
gineo  et  epidermide  solubili  purpureo  -  fusca  vestiti ,  superne  virides  rore  glauco  adspersi.  F olia 
verticillata  terna  vel  quaterna,  subsessilia  vel  breviter  petiolata,  approximata  et  ramos  fere  obte¬ 
gentia,  oblonga  vel  elliptica,  basi  cordata  lobis  rotundatis,  apice  rotundata  emarginata ,  integerrima, 
utrinque  glabra ,  coriacea ,  firma ,  praesertim  subtus  rore  glauco  adspersa ,  nervo  medio  crasso  sub¬ 
tus  valde  prominente  percursa  et  saepius  mucronata,  venis  approximatis  tenuibus  nonnunquam  sub- 
obsoletis  parum  infra  marginem  combinatis  notata ,  vinum  ad  tres  pollices  longa ,  duodecim  ad  oc¬ 
todecim  lineas  lata.  Petioli  vix  lineam  longi,  semiteretes,  glabri,  basi  articulati.  Stipulae  mini¬ 
mae,  deciduae.  Florum  racemi  terminales,  solitarii,  compositi,  subpyramidati,  quadri- ad  sexpollicares 

Pedunculus  communis  erectus ,  strictus ,  angulatus  ,  pilis  brevibus  patentibus  subfulvis  adspersus. 
Pedunculi  partiales  inferiores  bi  -  vel  triflori,  patentes,  angulati,  pubescentes,  bracteis  deciduis  muniti; 
superiores  breviores,  adscendentes ,  uniflori.  Calyx  congenerum,  extus  totus  pilis  brevibus  sub¬ 
fulvis  tenuiter  adspersus,  flavo  -  coloratus;  laciniae  inferiores  quatuor  ovatae,  obtusiusculae ,  ciliatae, 
coriaceae,  duabus  infimis  parum  majoribus;  summa  maxima  lato  -  linearis  ,  naviculari  -  concava , 
apice  cucullata  atque  in  mucronem  brevem  parum  aduncum  excurrens,  integerrima,  nervo  medio 
percursa  ,  coriacea ,  ante  anthesin  corollam  amplectens  ,  postea  sursum  patens  ,  apice  reflexa  ;  cal¬ 
car  tenue  cylindricum  obtusum ,  sursum  curvatum  aduncum ,  lacinia  ipsa  brevius.  Corollae 
petala  tria  caduca ,  abbreviata  ,  calycis  lacinia  antheraque  plus  quam  duplo  breviora  ;  intermedium 
exterius  parum  longius  ovato  -  oblongum,  obtusiusculum,  integerrimum,  glabrum,  carinato  -  complica¬ 
tum;  lateralia  lineari  -  oblonga,  obtusa  vel  subtruncata,  planiuscula.  Staminis  fertilis  filamentum 
breve,  erectum,  glabrum,  angulatum,  intus  canaliculatum,  sursum  extensum  in  antherae  connec¬ 
tivum  lineare,  basi  subcordatum ,  naviculari  -  concavum  ,  apice  cucullatum,  crassum,  glabrum,  in¬ 
tus  locellos  gerens  quatuor  per  paria  disjunctos  lineares  longitudinaliter  univalves,  valvulis  margine 
glabris;  sterilium  rudimenta  squamaeformia ,  obsoleta..  Ovarium  ovato  -  trigonum  ,  pilis  simplicibus 
fulvis  dense  sericeo -villosum,  triloculare,  loculis  uniovulatis.  Stylus  simplex,  subtrigonus ,  sursum 
parum  crassior  ,  glaber,  sub  foecundatione  (ante  anthesin)  anthera  inclusus  ,  rectus ,  laciniam  supe¬ 
riorem  calycis  subaequans,  postea  valde  excrescens,  calyce  dimidio  longior  et  a  medio  apicem  ver¬ 
sus  curvatus.  Stigma  terminale,  subtrigonum ,  glabrum.  Fructus  desideratur. 

Crescit  in  campis  ultra  pedum  3000  altis  territorii  adamantum ,  in  adseensu  montis  Serra 
de  Jtambe  et  alibi  in  Provincia  Minas  Geraes, 

Floret  Majo  ,  Junio.  % 

Explic.  Tal>.  LXXXIV.  Fig.  i.  Flos  apertus,  delapso  stamine.  2.  Alabastrum  arte  explicatum,  stylo  in 
anthera  adhuc  latente,  magn.  nat.  3.  Stamen  a  facie,  auctum.  4-  Anthera  et  stylus  ex  alabastro,  ti-ansversim 
dissecta,  ut  styli  situs  appareat,  aucta.  5.  Stamen  a  dorso.  6.  Pistillum  auctum.  7.  Ovarium  transversim  dis¬ 
sectum  cum  ovulis,  auctum.  8.  Stamen  a  facie,  anthera  explanata,  ut  locelli  appareant,  aucta. 


3.  VOCHYSIA  TUCANORUM.  f  Tab.  LXXXV. 

V.  foliis  verticillatis  (ternis  ad  octonis)  lanceolatis,  oblongis  vel  obovato- oblongis 
basi  attenuatis  obtusis  vel  subrotundatis  emarginatis  utrinque  glabris,  venis  longe  intra 
marginem  combinatis  remotiusculis,  racemis  terminalibus  solitariis  elongatis  vel  ab¬ 
breviatis,  calcari  patente  vel  calyci  adpresso,  ovariis  glabris. 

Planta  per  magnam  Brasiliae  australioris  plagam  propagata  diversissimas  induit  formas,  quas 
certo  pro  peculiaribus  speciebus  habebit,  qui  non  e  plurimorum  speciminum  comparatione  earum 
polymorphiam  observaverit.  Praestantiores ,  quas  examinavimus,  varietates  sunt: 

a)  fartigiata  ,  foliis  ternis  quaternisve  approximatis  lanceolatis ,  racemis  abbreviatis  fastigiatis 
simplicissimis  paucifloris,  calcari  sursum  flexo  calyci  adpresso. 

Specimina,  quae  in  herbario  cl.  Sellow  vidimus,  ex  arbore  vel  juniore  aut  depauperata  ,  vel 
camporum  incendiis  aut  pecoris  depastione  mutilata  decerpta  videbantur. 

/?)  macrostachya  ,  foliis  quaternis  oblongis  vel  obovato  -  oblongis ,  racemo  terminali  solitario 
composito  longissime  attenuato  ,  calcari  sursum  flexo. 

In  specimine,  quod  examinavimus,  a  cl.  Selloiv  lecto  flores  nondum  aperti  ideoque  solito  mi¬ 
nores  sunt.  Piacemus  fere  pedalis  longe  attenuatus ,  flores  plurimi  subverticillati. 

y)  hexaphylla,  foliis  quaternis  vel  senis  lineari  -  oblongis  basin  versus  longissime  attenuatis, 
racemo  terminali  longissimo  stricto,  calcari  deorsum  patente  subrecto. 

Varietas  maxima  5  racemus  cylindricus ,  folia  longiora ,  flores  majores  quam  in  reliquis. 

Occurrit  in  Serra  de  Estrella  prope  Rio  de  Ja/ieiro,  a  cl.  Beyrich  ibidem  lecta. 

b)  vulgaris,  foliis  ternis  —  senis  oblongo -lanceolatis  utrinque  attenuatis  emarginatis,  racemo 
terminali  mediocri  cylindrico  sparsifloro,  calcari  rectiusculo  deorsum  patente.  Tab.  nostra. 

Arbor  quindecim-  immo  quinquagintapedalis,  cortice  cinereo-sublutescente,  ramis  patentibus.  Ramuli 
ultimi  virgati,  octangulares  angulis  ab  utraque  cujusvis  petioli  basi  decurrentibus,  glabri,  virides. 
Folia  terna  vel  quaterna  rarius  plura ,  distantia  pollicari  ad  tripollicari ,  petiolata,  lineari- oblonga  vel 
e  basi  l-ongissime  attenuata  subspathulata  ,  apice  vel  attenuata  obtusa  emarginata  vel  rotundata  re¬ 
tusa,  integerrima  margine  parum  reflexo,  utrinque  glabra,  laete  viridia,  subtus  pallidiora,  nervo 
medio  subtus  valde  prominente  percursa,  venosa,  venis  tenuibus  remote  subparallclis  intra  margi¬ 
nem  combinatis,  inter  eas  tenuiter  reticulatim  venulosa,  tres  ad  quatuor  pollices  longa ,  unum  et  quod 
excedit  lata  ;  petioli  semiteretes  ,  supra  canaliculati,  basi  articulati,  glabri ,  unguiculares  vel  pollica¬ 
res.  Stipulae  minutissimae,  subulatae,  coriaceae,  glabrae,  deciduae ,  cicatricibus  post  earum  delapsum 
prominulis.  Flores  ex  apice  ramorum  in  racemum  dispositi  solitarium  compositum  cylindricum 
rectum  vel  parum  curvatum ,  quatuor  ad  octo  pollices  longum;  raciiis  angulata,  glabra  ,  flavo  -  vires¬ 
cens  ,  crassitie  vix  pennae  corvinae;  pedunculi  sparsi  vel  inferiores  subverticillati,  erecto  -  patentes  , 
stricti,  angulati,  glabri ,  longitudine  inter  se  subaequales,  summis  tamen  parum  brevioribus ,  plerum¬ 
que  bi-vel  tritiori,  ad  divisiones  bracteis  lineari -lanceolatis  acutis  deciduis  muniti  vel  earum  cica¬ 
tricibus  notati;  pedicelli  uniflori,  teretiusculi ,  glabri,  colorati,  subunguiculares.  Calycis  laciniae 
quatuor  inferiores  parvae,  ovatae,  obtusiusculae,  tenuiter  ciliatae ,  caeterum  glabrae,  coriaceae,  flavae; 
summa  quinta  elongata  lineari  -  oblonga ,  integerrima  ,  carinato  -  concava  ,  apice  vel  cucullato  -  con¬ 
nata  et  acutiuscula  vel  libera  obtusa  ,  coriacea ,  flava ,  ante  anthesin  corollam  amplcctens  ,  postea 
reflexo  -  patens ,  basi  elongata  in  calcar  cylindricum  truncatum  rectum  descendens  vel  parum  sur¬ 
sum  curvatum  ipsa  parum  brevius.  Petala  tria  inaequalia,  tenera,  flava,  decidua;  intermedium  ex 
timum  lineari  -  subspath ulatum  ,  obtusum  vel  acutiusculum  ,  carinato  -  concavum,  glabrum  praeter 
marginem  praesertim  apicem  versus  pilis  sparsis  simplicibus  albis  satis  longis  ciliatum ,  anthera  bre¬ 
vius  ;  lateralia  dimidio  fere  breviora  et  inter  se  quoque  inaequalia  ex  ungue  latiore  lineari- oblonga 
vel  subspathulata,  obtusa,  glabra,  apicem  versus  subciliata.  Stamen  fertile  petalo  medio  oppositum 
vel  cum  eo  subalternans  ;  filamentum  breve,  comprcssiusculum,  glabrum,  intus  canaliculatum,  sur¬ 
sum  extensum  in  antiiep.ae  connectivum  lineare  carinato  -  concavum,  apice  cucullatum  acutiusculum, 
coriaceum,  crassum,  glabrum,  intus  ad  locellorum  margines  pilis  rectis  adprcssis  ciliatum.  Staminum 

sterilium  rudimenta:  squamae  parvae  ovatae ,  membranaceae ,  petalis  lateralibus  oppositae.  Ova¬ 
rium  calyci  inclusum  parum  obliquum,  ovato  -  trigonum ,  glabrum.  Stylus  adscendens  ,  filiformis, 
glaber ,  post  foecundationem  valde  excrescens  ,  apicem  versus  curvatus  et  subincrassatus ,  stigmate 
capitato  -  trigono. 

Crescit  in  sylvis  campestribus  C apo  es  dictis  Provinciarum  Sebastianopolitanae ,  S.  Pauli, 
et  Minarum. 

Floret  Decembri ,  Januario. 

F.xplic.  Tai.  LXXXV.  Fig.  i.  Flos  apertus,  magn.  nat.  2.  3-  Petala.  l\.  Calyx  cum  genitalibus.  5.  Pi¬ 
stillum.  Omn.  aucla. 

4.  VOCHYSIA  RUFA,  f  Tab.  LXXXVI. 

V.  ramulis  incrassatis  tomentosis,  foliis  verticillatis  quaternis  ad  octonis  petiolatis 
oblongis  obtusis  subtus  praesertim  junioribus  ferrugineo -tomentosis  venosis  reticulatis 
coriaceis,  racemis  terminalibus  solitariis  longissimis  sparsifloris ,  pedunculis  calycibus¬ 
que  tomentosis,  ovariis  hirsutissimis. 

Arbor  quindecim  pedes  alta  et  altior.  Ramuli  ultimi  crassitie  digiti,  cortice  suberoso  ferrugi¬ 
neo -fusco  et  epidermide  rugosa  fragili  et  in  frusta  irregularia  solvenda  cinerascente  vestiti,  novelli 
tomento  tenui  ferrugineo  obducti.  Folia  verticillata  quaterna,  sena  vel  octona,  approximata,  di¬ 
stantia  semi-ad  sesquipollicari ,  petiolata,  oblonga,  utrinque  attenuata,  obtusa,  nonnunquam  sub- 
emarginata ,  integerrima  margine  subundulata  ,  juniora  utrinque  pube  brevi  stellata  dense  ferrugi¬ 
neo  -tomentosa ,  adultiora  vel  supra  tantum  vel  utrinque  praeter  nervum  medium  calvescentia,  aut 
subtus  tomentosa,  coriacea,  firma,  percursa  nervo  medio  subtus  valde  prominente,  venis  subparal- 
lelis  parum  infra  marginem  combinatis  et  venulis  inter  eas  obsolete  reticulatis  ,  sex  circiter  pollices 
longa ,  duos  ad  tres  fere  lata  ;  petioli  pollicares ,  teretiusduli ,  supra  plani  subcanaliculati  5  basi  sub- 
incrassati,  articulati,  juniores  ferrugineo- tomentosi,  adultiores  pube  obliterata  cinerascente  obducti. 
Stipulae  minutissimae ,  deciduae.  Racemi  terminales,  solitarii ,  compositi ,  elongati ,  saepius  pedales 
vel  longiores,  erecti,  stricti,  cylindrici.  Pedunculus  communis  angulatus,  angulis  a  pedunculis  de¬ 
currentibus,  ferrugineo  -  tomentosus ,  crassitie  pennae  cygneae.  Pedunculi  partiales  breves,  subho- 
rizontaliter  patentes,  angulati,  tomentosi,  inter  se  subaequales,  tri  -  ad  quinqueflori.  Pedicelli 
breves ,  teretes  ,  tomentosi ,  basi  bractea  parva  lanceolata  acuta  tomentosa  decidua  muniti.  Calyx 
basi  urceolatus ,  sursum  inaequaliter  quinquepartitus ,  coriaceus  ,  flavus  ,  extus  totus  pilis  simplicibus 
decumbentibus  fulvis  obductus,  intus  glaber  5  laciniae  inferiores  quatuor  abbreviatae,  ovatae,  obtu- 
siusculae;  summa  quinta  multoties  longior,  oblonga,  obtusa  vel  subemarginata ,  carinato  -  concava 
atque  primum  corollam  involvens  postea  reflexo  -  patens ,  intus  glabra  et  nervis  pluribus  parallelis 
percursa,  basi  desinens  in  calcar  ipsa  brevius  cylindricum  obtusum  rectum  vel  parum  curvatum 
deorsum  spectans.  Corollae  petala  calyci  infra  lacinias  inferiores  inserta,  brevia,  inter  se  subae- 
qualia,  glabra,  non  ciliata;  intermedium  lateralia  amplectens  obovato  -  oblongum,  acutiusculum  vel 
obtusum  ,  carinato  -  concavum  ;  lateralia  oblonga  ,  truncata  ,  omnia  vix  dimidiam  antheram  aequantia. 


XLIV.  VOCHYSIA. 


145 


Stamen  fertile ,  infra  petalum  intermedium  calyci  insertum ,  deciduum ;  filamentum  breve  congene- 
rum  ,  glabrum,  sursum  extensum  in  antherae  connectivum  lineare,  naviculari-  concavum,  apice 
cucullato  -  clausum  ,  coriaceum  ,  crassum  ,  undique  glabrum  ,  intus  locellos  gerens  quatuor  per  paria 
disjunctos  ;  stamina  sterilia  non  observata.  Ovarium  ovato  -  subtrigonum  ,  pilis  sericeis  fusco  -  brun- 
neis  dense  villosum,  triloculare,  loculis  uni- vel  biovulatis.  Stylus  et  stigma  congenerum.  Fruc- 
tus  desideratur. 

Habitat  in  Provinciae  Minarum  parte  occidentali ,  versus  confinia  Provinciae  Goyazanae , 
e.  g.  ad  Vao  de  Parandri,  in  campis. 

Floret  Septembri ,  Octobri,  fi 

Explic.  Tab.  LXXXVI.  Fig.  i.  Calyx  post  foecundationem  cum  pistillo..  2.  Stamen,  anthera  explanata, 
a  facie  visum.  3.  Pistillum  cum  stamine  e  gemma.  Omnia  aucta. 


5.  VOCHYSIA  ALPESTRIS.  f  Tab.  LXXXVII. 

V.  foliis  oppositis  breviter  petiolatis  ellipticis  vel  oblongo- ellipticis  rotundatis 
emarginatis  utrinque  glabris  tenuiter  venosis,  racemis  terminalibus  solitariis  longis 
cylindricis ,  ovariis  glabris. 

Arbor  quindecim- ad  viginti quinquepedalis  ,  cortice  laevigato  albo-cinerascente  ,  ramulis  ultimis 
teretiusculis  vel  angulis  a  petiolorum  basi  decurrentibus  obsolete  tetragonis  subvirgatis,  cortice  cine¬ 
reo  -  fuscescente  vestitis  glabris,  novellis  viridibus.  Folia  opposita,  breviter  petiolata,  distantia  pol¬ 
licari  vel  bipollicari  a  se  invicem  remota ,  elliptica  vel  oblongo  -  elliptica ,  obtusa  vel  rotundata,  obi¬ 
ter  emarginata,  basi  brevissime  in  petiolum  decurrentia,  integerrima,  utrinque  glabra  et  laete  vi¬ 
ridia  ,  adulta  coriacea  firma ,  nervo  medio  subtus  valde  prominente  venisque  tenuibus  subparallelis 
intra  marginem  combinatis  percursa,  tres  ad  quatuor  pollices  longa,  duos  et  quod  excedit  lata; 
petioli  semiteretes  ,  superne  canaliculati,  basi  articulati,  glabri,  circiter  unguiculares.  Stipulae  mi¬ 
nutissimae,  subdeltoideae,  acutae,  glabrae.  Racemi  terminales,  solitarii,  elongati ,  cylindrici,  com¬ 
positi,  semipedales  vel  pedales;  rachis  subangulata,  recta  vel  parum  curvata,  glabra,  crassitie  pennae 
corvinae.  Pedunculi  sparsi,  approximati,  erecto  -  patentes ,  angulati,  glabri,  tri-ad  quinqueflori  ; 
inter  se  subaequales ;  pedicelli  uniflori ,  subangulati ,  glabri  vel  sub  lente  tantummodo  tenuissime 
pubescentes,  basi  articulati  et  bractea  suffulti  minuta  lanceolata  acuta  membranacea  pubescente  deci¬ 
dua,  tandem  ejusdem  cicatrice  notati.  Calyx  e  basi  suburceolata  quinquepartitus ,  coriaceus,  flavus  ; 
laciniae  quatuor  inferiores  abbreviatae,  obtusae  vel  acutiusculae,  extus  tenuissime  pubescentes ;  sum¬ 
ma  quinta  multoties  longior,  lato  -  lineari  -  oblonga  ,  sursum  parum  latior,  naviculari  -  concava  ,  ob¬ 
tusa  ,  integerrima ,  glabra  ,  primum  corollam  amplectens ,  post  anthesin  reflexo  -  patens  ,  basi  pro¬ 
ducta  in  calcar  plerumque  descendens  cylindricum  obtusum  ,  parum  curvatum ,  ipsa  brevius.  Co¬ 
rollae  petala  tria,  calyci  ad  basin  laciniarum  inferiorum  inserta  iisque  opposita,  tenera,  flava,  de¬ 
cidua;  intermedium  extimum  lateralia  amplectens  parum  longius,  lineari- oblongum,  obtusiusculum, 
naviculari  -  concavum  ,  nervo  medio  subcarinalum ,  glabrum  praeter  pilos  nonnullos  satis  longos 
apicem  versus  in  margine  patentes,  antheram  aequans;  lateralia  quarta  circiter  parte  breviora, 

subspathulata ,  obtusa ,  plana ,  apice  subciliata.  Stamen  fertile  petalo  intermedio  oppositum ,  deci¬ 
duum;  filamentum  breve,  tenue,  compressiusculum  ,  intus  canaliculatum,  glabrum,  sursum  exten¬ 
sum  in  antherae  connectivum  subspathulatum,  obliquum,  naviculari  -  concavum,  apice  cucullato  -  clau¬ 
sum,  obtusum,  carnosum,  glabrum,  intus  ad  marginem  gerens  locellos  quatuor  lineares  per  paria  dis¬ 
junctos,  longitudinaliter  valvula  unica  aperiundos,  polline  majusculo  globoso  farctos,  valvulis  mar¬ 
gine  ciliatis  vel  nudis,  primum  stylum  amplectens  ,  postea  patens,  calycis  laciniam  superiorem  ae¬ 
quans,  Staminum  sterilium  rudimenta  petalis  lateralibus  opposita ,  minuta  ,  squamaeformia ,  lanceo- 
lata,  acuta,  glabra,  calyci  inclusa.  Ovarium  parvum,  ovato  -  trigonum ,  parum  obliquum  in  fundo 
calycis,  glabrum,  triloculare,  loculis  uni -vel  biovulatis,  Stylus  cylindricus,  sursum  parum  incrassatus, 
carnosiusculus  ,  adscendens,  primum  anthera  parum  brevior,  post  foecundationem  longe  excrescens. 
Stigma  subcapitato  -  trigonum ,  glabrum.  Capsulae  immaturae  plerumque  solitariae  in  quovis  pe¬ 
dunculo  ,  cernuae ,  ovato  -  trigonae  ,  basi  calycis  parte  infima  persistente  cinctae ,  glabrae. 

Crescit  in  collibus  apricis  siccis  prope  Villa  Ricca  et  alibi  in  montosis  et  alpestribus 
Provinciae  Minas  Geriies. 

Moret  Februario ,  Martio. 

Explic.  Tab.  LXXXVII.  Fig.  i.  Calyx  cum  stylo  post  foecundationem  elongato.  2.  Petalum  intermedium 
ab  utraque  facie,  3.  4.  Petala  lateralia.  5.  Stamen  fertile.  Omn.  magn.  nat.  6.  Stamen  a  facie,  auctum.  /.Pi¬ 
stillum  ,  parum  auctum.  Capsula  immatura. 


6.  VOCHYSIA  GRANDIS,  t  Tab.  LXXXVIII. 

V.  foliis  quaternis  petiolatis  obovato  -  oblongis  rotundatis  vel  subtruncatis  parum 
emarginatis  utrinque  glabris  membranaceis  tenuiter  venosis  ,  racemis  terminalibus 
longis  cylindricis  aggregatis,  ovariis  glabris. 

Arbor  ligno  molli  spongioso,  vasta,  trunco  octuaginta  ad  centum  pedum  altitudine,  basi  duo¬ 
rum  vel  trium  pedum  diametro,  cortice  fusco.  Rami  in  superiore  parte  in  comam  hemisphaericam 
amplam  expansi ,  teretes;  ramuli  plerumque  terni,  interdum  quaterni  aut  bini,  juniorum  epidermide 
viridi,  adultiorum  fuscescente,  ultimi  lineis  e  petiolorum  basi  decurrentibus  obsolete  octogoni,  ad 
nodos  incrassati  glabri  atque  cortice  tenui  laevigato  tandem  solubili  vestiti.  Folia  plerumque 
quaternatim  verticillata ,  verticillis  unum  ad  duos  pollices  a  se  invicem  distantibus ,  petiolata  ,  obo- 
vato  -  oblonga ,  apice  rotundata  vel  subtruncata,  obiter  emarginata ,  basi  cuneata,  integerrima,  utrin¬ 
que  glabra,  laete  viridia,  membranacea,  nervo  medio  subtus  valde  prominente  venisque  percursa 
plurimis  approximatis  parallelis  intra  marginem  combinatis,  venulis  inter  eas  tenuissimis  reticulata, 
quatuor  ad  sex  pollices  longa,  duos  ad  tres  pollices  lata ;  petioli  semiteretes  ,  supra  canaliculati, 
basi  incrassata  articulati,  glabri,  pollicares.  Stipulae  minutissimae,  subdeltoideae,  deciduae.  Ra¬ 
cemi  ex  apice  ramulorum  plures,  paniculatim  aggregati,  uno  terminali,  reliquis  inferioribus  axillari¬ 
bus  quaternatim  dispositis  in  verticillos  saepius  abortu  unius  alteriusve  racemi  incompletos,  cylindrici , 
elongati,  saepius  pedales,  compositi;  rachis  angulata  vel  teretiuscula,  recta,  glabra;  pedunculi 
erecto -patentes,  compressiusculi ,  tenues,  glabri,  tri  -  ad  quadriflori;  pedicelli  unillori,  glabri,  basi 

bractea  decidua  suffulti.  Calyx  e  basi  breviter  urceolata  quinquepartitus,  coriaceus  5  laciniae  qua- 
tuor  inferiores  abbreviatae,  ovato- suborbiculares,  rotundatae,  margine  tenuissime  ciliatae,  caeterum 
glabrae,  infimis  duabus  parum  majoribus;  summa  quinta  multoties  major,  lineari  -  oblonga,  ob¬ 
tusa  et  subemarginata ,  integerrima,  naviculari  -  concava  et  corollam  primum  includens,  postea  re¬ 
flexo -patens,  coriacea,  glabra,  basi  producta  in  calcar  descendens  cylindricum  deorsum  attenuatum 
rectiusculum,  ipsa  brevius.  Cohollae  petala  tria,  infra  calycis  lacinias  inferiores  inserta,  brevia, 
tenera,  flava,  glabra,  integerrima;  exterius  intermedium  lateralia  amplectens  atque  in  alabastro  plane 
involvens,  subquadratum,  obtusum,  concavum,  vix  dimidiam  antherae  partem  aequans ;  lateralia  pa¬ 
rum  breviora ,  oblonga,  truncata  vel  obtusa,  plana.  Stamen  fertile  e  calyce  ut  in  congeneribus ;  fi¬ 
lamentum  dimidiam  antherae  partem  aequans,  tenue,  glabrum,  extus  convexum  intus  canaliculato- 
concavum,  sursum  extensum  in  antherae  connectivum  solito  brevius,  subspathulatum ,  naviculari- 
concavum,  apice  cucullato  -  clausum ,  obtusum ,  glabrum ,  carnosum ,  crassum ,  intus  locellos  quatuor 
congenerum  gerens.  Ovarium  calyce  inclusum  ,  ovato  -  trigonum  ,  glabrum.  Stylus  primum  erec¬ 
tus  ,  subclavatus ,  obsolete  trigonus,  postea  excrescens  et  parum  curvatus.  Stigma  capitato  -  subtri- 
gonum,  nonnunquam  sublaterale. 

Crescit  in  sylvis  p/imaevis  prope  Coari  et  Eget ,  Provinciae  Rio  Negro ,  ubi  Coari- 
uva  dicitur  et  lignum  saepius  ad  fabricandas  cymbas  suppeditat. 

Floret  Decembri,  t? 

Explic.  Tab.  LXXXVIII.  Fig.  1.  Flos  auctus.  2.  Alabastrum,  resecta  lacinia  calycis  superiore,  petalo  ex¬ 
teriore  interiora  cum  genitalibus  obvolvente.  3.  Petalum  laterale  et  intermedium,  explanata,  aucta.  4-  Genita¬ 
lia  in  calyce,  resecta  lacinia  suprema.  5.  Pistillum  in  calyce.  6.  Pistillum  seorsim  cum  stigmate  lateraliter  hi¬ 
ante  ,  quale  interdum  observatur. 


7.  VOCHYSIA  HAENKEANA.  Tab.  LXXXIX. 

V,  foliis  quaternis  longe  petiolatis  oblongo -lanceolatis  subcuspidatis  apice  obtu- 
siusculis  emarginatis  utrinque  glabris  tenuiter  venosis,  racemis  terminalibus  composi¬ 
tis  paniculatim  aggregatis ,  ovariis  tomentosis. 

Arbor.  Ramuli  ultimi  subteretes  vel  obsolete  angulati,  glabri,  hinc  inde  parum  verruculosi,  vi¬ 
rides  ,  crassitie  pennae  anserinae.  F olia  quaternatim  verticillata ,  verticillis  duos  circiter  pollices  a 
se  invicem  distantibus,  petiolata,  oblongo  -  lanceolata ,  apice  attenuata,  attamen  obtusiuscula ,  parum 
emarginata,  basi  late  cuneato  -  subrotundata,  integerrima,  utrinque  glabra,  laete  viridia,  nervo 
medio  subtus  valde  prominente  venisque  tenuibus  subparallelis  intra  marginem  combinatis  percursa, 
venulis  inter  eas  obsolete  reticulata ,  sex  pollices  circiter  longa ,  duos  et  quod  excedit  lata ;  petioli 
semiteretes,  supra  anguste  canaliculati,  basi  parum  incrassata  articulati,  glabri,  stricti,  subbipolli- 
cares.  Stipulae  minutissimae,  subdeltoideae,  acutae,  coriaceae,  deciduae.  Racemi  florum  ex  api¬ 
ce  ramulorum  plures  aggregati,  compositi,  cylindrici,  plerumque  quinque,  quatuor  lateralibus  cir¬ 
ca  quintum  terminalem  in  verticillum  dispositis,  fastigiati ;  rachis  basi  teretiuscula ,  sursum  angulata, 
glabra ,  erecta  vel  parum  curvata ,  octo  ad  duodecim  pollices  longa ;  pedunculi  inter  se  subaequa- 

les,  erecto  -  patentes  ,  angulati,  glabri,  bi  -  vel  triflori;  fedicelli  uniflori ,  angulati,  glabri,  unguicu- 
lares,  basi  bracteae  deciduae  cicatrice  notati.  Calyx  e  basi  suburceolata  quinquepartitus,  laciniis 
valde  inaequalibus,  coriaceus,  flavus;  laciniae  inferiores  quatuor  abbreviatae,  ovato  -  subrotundae , 
margine  tenuissime  ciliatae,  caeterum  glabrae;  summa  quinta  multoties  longior  solitoque  latior, 
ovato  -  oblonga  ,  obtusa ,  naviculari  -  concava  ,  integerrima ,  glabra ,  margine  tamen  tenuiter  ciliata , 
corollam  ante  anthesin  bis  fere  ambiens ,  postea  reflexo  -  patens,  basi  extensa  in  calcar  ipsa  brevius 
conicum,  obtusiusculum ,  parum  curvatum.  Petala  abbreviata,  vix  dimidiam  antheram  aequantia, 
glabra,  tenera,  flava;  intermedium  extimum  lateralia  amplectens  parumque  longius,  oblongum,  acu- 
tiusculum,  carinato- concavum  ,  lateralia  parum  angustiora,  obtusa,  venulosa,  plana.  Stamen  fertile 
congenerum;  filamentum  breve,  canaliculatum,  sursum  extensum  in  antherae  connectivum  lineari- 
oblongum  parum  curvatum ,  naviculari  -  concavum  ,  apice  cucullato  -  clausum  obtusum ,  coriaceum  , 
crassum  et  glabrum ;  stamina  sterilia  non  observata.  Ovarium  calyce  inclusum ,  parum  obliquum , 
ovato  -  subtrigonum ,  sericeo -villosum,  triloculare  loculis  uniovulatis.  Stylus  cylindricus,  adscendens, 
glaber ,  stigmate  subcapitato. 

Crescit  in  Peruvia :  Haenke.  t> 

Explic.  Tab.  LXXX1X.  Fig.  i.  Calyx  cum  genitalibus,  resecta  lacinia  superiore.  2.  Petalum  laterale  et 
3.  Petalum  intermedium,  aucta,  4.  Flos  completus  magn.  nat.  5.  Ovarium  calycis  basi  persistente  insidens, 
auctum. 

8.  VOCHYSIA  PYRAMIDALIS,  f  Tab.  XC. 

V.  foliis  oppositis  quaternisve  e  basi  subcordata  vel  rotundata  oblongo  -  lanceo- 
latis  acuminatis  subtus  costato -venosis  aeque  ac  rami,  petioli  pedunculique  tenuiter 
cinerascenti -tomentosis ,  racemis  terminalibus  solitariis  pyramidatis,  ovariis  glabris. 

Arbor  elegans,  vigintipedalis  et  major,  cortice  laevigato  cinereo- fuscescente ,  ramis  in  comam 
densam  late  ovato  -  globosam  expansis ;  ramuli  ultimi  subflexuosi ,  teretiusculi  vel  obsolete  subtetra- 
goni ,  cortice  vestiti  tenui  unito  cinnamomeo- fusco,  juiniores  pilis  minutis  adpressis  cinereo -fusces- 
centibus  dense  tomentosi ,  adultiores  calvescentes.  Folia  opposita  vel  rarius  quaterna,  decussata 
sed  ramulis  versus  solem  vergentibus  subdisticha,  distantia  pollicari  vel  sesquipollicari,  petiolata ,  ob¬ 
longo  lanceolata,  apice  longe  acuminata,  ipso  acumine  tamen  obtuso  et  per  nervum  medium  prominen¬ 
tem  mucronato,  basi  rotundata  vel  subcordata,  integerrima,  supra  glabra,  lineis  minutissimis  punctisque 
impressis  irregulariter  subreticulata  vel  novella  pubescentia ,  subtus  nervo  medio  et  venis  subpa- 
rallelis  intra  marginem  combinatis  valde  prominentibus  percursa ,  venulisque  inter  eas  reticulata , 
pilis  brevissimis  exsiccatione  cinereo  -  fuscescentibus ,  et  quidem  densius  versus  nervum  medium , 
subpulverulento  -  tomentosa  ,  quatuor  ad  sex  pollices  longa ,  duos  circiter  lata ;  petioli  unguiculares, 
semiteretes,  supra  canaliculati,  tomentosi.  Stipulae  lineari  -  subulatae  ,  integerrimae,  utrinque  to- 
mentosae ,  membranaceae,  deciduae.  Gemmae  axillares,  perulatae ,  ovatae,  tomentosae.  Racemi 
terminales,  solitarii,  compositi,  erecti,  pyramidati;  rachis  basi  teretiuscula,  sursum  angulata ,  recta, 
stricta  aeque  ac  ipsi  pedunculi  tenuiter  pubescens ,  quatuor  ad  octo  pollices  longa ;  pedunculi 
sparsi  approximati ,  erecto  -  patentes  ,  inferiores  longiores  ,  multi  -  (sex  -  ad  decem  -)  flori ,  angulati  , 

tandem  sub  extimorum  florum  anthesi  inferiorum  praecociorum  atque  plerumque  sine  fructu  dcla- 
bentium  cicatricibus  notati ,  superiores  sensim  breviores  triflori ,  caeterum  conformes  ;  pedicelli  sub- 
angulati,  pubescentes,  tres  vel  quatuor  lineas  longi.  Calyx  e  basi  suburceolata  irregulariter  quinque¬ 
partitus,  coriaceus,  pilis  brevibus  sparsis  obiter  pubescens;  laciniae  quatuor  inferiores  abbreviatae, 
ovatae ,  obtusae  ,  ciliatae ,  duabus  infimis  parum  majoribus ;  quinta  superior  multoties  longior ,  li¬ 
neari  -  oblonga ,  obtusa ,  naviculari  -  concava  ,  coriacea  ,  glabriuscula  ,  ante  anthesin  corollam  amplec- 
tens ,  postea  reflexo  -  patens  ,  deorsum  producta  in  calcar  cylindricum  obtusum  rectiusculum  ipsa 
parum  brevius.  Corollae  petala  inter  se  inaequalia ,  tenera  ,  flava  ;  intermedium  extimum  latera¬ 
lia  amplectens  ,  lineari  -  oblongum  ,  obtusiusculum  ,  naviculari- concavum  ,  subcarinatum  ,  integerri¬ 
mum,  extus,  praesertim  in  medio  dorso,  pilis  simplicibus  adpressis  sericeo -pubescens  et  ciliatum,  in 
alabastro  antheram  aequans  ;  lateralia  tertia  circiter  parte  breviora,  subcuneata,  truncata  vel  rotun¬ 
data,  rarius  subemarginata,  integerrima,  apicem  versus  pilis  longis  sparsis  ciliata,  medio  dorso 
passim  sericeo  -  pubescentia.  Staminis  fertilis  filamentum  breve ,  intus  canaliculatum ,  glabrum  vel 
ad  marginem  parum  ciliatum,  sursum  extensum  in  antherae  connectivum  lanceolatum  naviculari- 
concavum  ,  apice  cucullato  -  clausum  ,  obtusum  ,  coriaceum  ,  crassum  ,  extus  glabrum  ,  intus  ad  lo¬ 
cellorum  quatuor  longitudinalium  valvulas  pilis  longis  decumbentibus  dense  ciliatum  ;  staminum  ste¬ 
rilium  rudimenta:  squamae  parvae  lanceolatae  petalis  lateralibus  oppositae.  Ovarium  in  calyce  obli¬ 
quum,  ovato  -  trigonum ,  glabrum.  Stylus  simplex,  glaber,  congenerum.  Stigma  trigonum. 

Crescit  in  campis  siccis,  arboribus  tortis  passim  consitis ,  inter  Sette  Lagoas  et  Vdo  do 
Parandn ,  Provinciae  Minas  Gerdes ,  in  conjiniis  Provinciae  Goyazanae. 

Floret  Octobri,  fi 

Explicat.  Tab.  XC.  Fig.  i.  Flos  apertus,  magn.  nat.  2.  Petalum  laterale.  3.  Petalum  inferius  a  latere 
et  aliud  explanatum.  4*  Calyx  cum  pistillo.  0.  parum  aucta.  5.  Stamen  fertile,  magis  auctum.  6.  Pistillum. 
7.  Stigma,  valde  auctum. 


9.  VOCHYSIA  FLORIBUNDA.  f  Tab.  XCI. 

V.  foliis  oppositis  ternis  quaternisve  oblongis  cuspidatis  subtus  costato -venosis 
et  ad  venas  strigulosis  scabriusculis ,  racemis  terminalibus  aggregatis,  calycis  calcari 
brevi  recto  conico,  ovario  glabro. 

Arbor  trigintapedalis  et  altior.  Ramuli  ultimi  oppositi  vel  verticillati ,  teretiusculi,  erecti,  stricti, 
cortice  cinereo  -  fuscescente  glabro  unito  vestiti ;  novelli  obsolete  tetragoni ,  pilis  adpressis  substri- 
guloso  -  pubescentes.  Folia  ternatim  aut  quaternatim  verticillata  vel  summa  opposita  decussata, 
distantia  circiter  bipollicari,  breviter  petiolata ,  oblonga,  longe  cuspidata ,  in  ipso  apice  obtusa  et  nervo 
medio  prominente  mucronata,  basi  rotundata  vel  subcordata,  integerrima,  supra  glabra  vel  novella 
tantum  leviter  pubescentia ,  subtus ,  praesertim  in  nervo  medio  inque  venis  parallelis  intra 
marginem  combinatis  valde  prominentibus ,  pilis  brevibus  adpressis  striguloso  -  pubescentia  et  scab- 
riuscula,  membranacea,  quatuor  ad  sex  pollices  longa,  duos  et  quod  excedit  lata;  petioli  vix  tres 
lineas  longi ,  semiteretes ,  subtiliter  pubescentes.  Stipulae  subulatae ,  coriaceae ,  extus  pubes¬ 
centes,  solito  longiores,  subpersistentes.  Gemmae  vel  axillares  vel  terminales,  squamis  sub 

38 


150 


XLIV.  VOGHYSIA. 


evolutione  ramulorum  persistentibus  ,  stipulas  referentibus,  foliis  complicatis.  Racemi  versus 
apices  ramulorum  plerumque  approximati  ,  paniculatim  aggregati  ;  inferiores  axillares  vel  ,  si 
malis,  folio  florali  quam  caulina  multo  minore  caeterum  iisdem  plane  conformi  suffulti,  quater- 
natim  in  verticillos  duos  vel  tres,  abortu  unius  alteriusve  racemi  saepius  incompletos,  dispositi,  ter- 

i 

minali  vel  unico  vel,  innovando  ipso  ramulo,  nullo ,  rarius  omnes  laterales  solitarii  oppositi  in  ramu¬ 
lis  tenuibus  brevibus  laxiusculis ,  compositi,  stricti,  cylindrici,  densiflori;  rachis  subtetragona ,  pilis 
brevibus  patentibus  plus  minus  dense  pubescens  vel  hirta,  basin  versus  saepius  bracteis  verticillatis 
stipularum  figura  et  magnitudine  munita,  tres  ad  sex  pollices  longa;  pedunculi  subverticillati  vel 
sparsi,  approximati,  erecto  -  patentes ,  stricti,  angulati,  pubescentes,  breves,  inferiores  basi  saepius 
bracteati,  bi-  ad  triflori ,  summi  uniflori;  pedicelli  uniflori ,  angulati,  pubescentes,  basi  plerumque 
bractea  minuta  subulata  decidua  muniti,  tres  vel  quatuor  lineas  longi.  Flores  congenerum  mini¬ 
mi  ,  flavi.  Calyx  e  basi  suburceolata  inaequaliter  quinquepartitus  ,  coriaceus ;  laciniae  quatuor  infe¬ 
riores  minutae,  ovatae,  obtusiusculae ,  extus,  praesertim  versus  marginem,  tenuiter  pubescentes,  in¬ 
fimis  duabus  parum  longioribus  ,  tandem  deflexis ;  summa  quinta  quadruplo  circiter  longior,  obovato- 
oblonga,  obtusa,  integerrima,  naviculari  -  concava ,  extus  hinc  inde  pilis  minutissimis  parce  pubescens, 
coriacea ,  primum  corollam  amplectens ,  serius  erecto  -  patens,  deorsum  producta  in  calcar  basi  gibbum 
conicum  obtusum  rectum  vel  parum  curvatum ,  ipsam  longitudine  subaequans.  Petala  calycis  laci¬ 
niam  superiorem  subaequantia ,  stamine  longiora,  extus  dorso  pilis  adpressis  sericeo  *  pubescentia , 
tenera ,  flava ;  intermedium  exterius  ex  ungue  lineari  .ellipticum  vel  spathulatum ,  concavum ,  latera¬ 
lia  subbreviora,  cuneato  -  spathulata ,  rotundata.  Staminis  fertilis  filamentum  brevissimum,  rectum, 
intus  canaliculatum ,  margine  ciliatum ,  sursum  extensum  in  antherae  connectivum  oblongum  vel 
ellipticum,  obtusum,  naviculari  -  concavum ,  coriaceum,  crassum,  dorso  marginem  versus  lineis  dua¬ 
bus  pilosis  percursum ,  intus  ad  locellorum  margines  basique  pilis  patentibus  dense  ciliatum ;  sta¬ 
minum  sterilium  rudimenta :  squamae  minutae  oblongae  intra  petala  lateralia.  Ovarium  minutum  , 
ovato  -  trigonum  ,  glabrum.  Stylus  brevis ,  adscendens ,  sursum  parum  incrassatus ,  trigonus  vel 
compressiusculus  et  bisulcatus,  glaber,  post  foecundationem  non  excrescens.  Stigma  subtriangulare, 
glabrum.  Fructus  immaturi  plerumque  solitarii  in  quovis  pedunculo,  patentes,  oblongi,  obtusi, 
trigoni,  angulis  rotundatis,  glabri,  basi  calycis  parte  persistente  cincti;  maturi  non  visi. 

Crescit  in  sylvis  primaevis  ad  Ega ,  oppidulum  juxta  fluvium  Solimoes  in  Provincia 
Piio  Negro. 

Floret  Decembri ,  Januario. 

Explic.  Tab.  XCL  Fig.  i.  Flos  apertus,  auctus.  2.  Petalum  intermedium  et  3.  Petalum  laterale,  ab  utra¬ 
que  facie,  magis  aucta.  4.  Genitalia  in  calyce ,  resecta  lacinia  superiore.  5.  Stamen  a  facie.  6.  Idem  a  dorso , 
auctum.  7.  Pistillum  ,  auctum. 

Species  affinis  est  Vochysiae  gujanensi  Aubletii ,  quae  distincta  tamen  foliis  apice  non 
latioribus  subtus  pubescentibus  ,  racemis  aggregatis ,  calycis  calcari  brevi  conico  subrecto ,  flori¬ 
bus  minoribus. 

10.  VOCHYSIA  FERRUGINEA,  f  Tab.  XCII. 

V.  foliis  oppositis  ovato  -  oblongis  vel  oblongis  acuminatis  supra  glabris  subtus 
costato -venosis,  nervo  medio,  venis  venulisque  interjectis  reticulatis  ramisque  fusco- 
tomentosis;  racemis  terminalibus  erectis  strictis,  calycis  calcari  adunco,  ovariis  glabris. 

Arbor  yigintipedalis  et  altior.  Ramuli  ultimi  oppositi  vel  quaternatim  verticillati,  recti,  stricti, 
obsolete  subtetragoni ,  tomento  denso  fusco  obducti.  Folia  opposita  decussata  vel  rarius  quaterna¬ 
tim  verticillata,  petiolata,  ovato  -  oblonga,  vel  oblonga,  acuminata  et  nervo  medio  prominente  mu¬ 
cronata,  basi  subrotundata ,  integerrima,  subcoriacea ,  supra  glabra  et  laete  viridia,  subtus  nervo 
medio  venisque  parallelis  in  ipso  margine  combinatis  prominentibus  percursa,  venulis  tenuibus  in¬ 
ter  eas  dense  reticulata  atque  in  his  omnibus  pilis  simplicibus  rectis  nitidis  fusco  -  tomentosa  ,  tela 
cellulosa  glabriuscula,  quatuor  ad  sex  pollices  longa,  duos  et  quod  excedit  lata;  petioli  semitere- 
tes  ,  superne  canaliculati,  tomentosi ,  quatuor  circiter  lineas  longi.  Stipulae  minutissimae,  subula- 
tae ,  deciduae.  Racemi  terminales,  solitarii,  compositi,  cylindrici,  erecti,  stricti;  rachis  subangulata, 
fusco  -  tomentosa  ,  quadri -ad  sexpollicaris ;  pedunculi  erecto  -  patentes  ,  breves,  inter  se  subaequales, 
uni- ad  quinqueflori ,  angulati,  tomentosi;  fedicelli  tandem  uniflori ,  angulati,  glabriusculi ,  basi 
bracteae  delapsae  cicatrice  notati.  Flores  parvi,  majores  tamen  quam  in  praecedente.  Calycis  co¬ 
riacei  extus  parum  pubescentis  ignei  laciniae  inferiores  quatuor  abbreviatae ,  ovatae ,  acutiusculae  , 
margine  tenuiter  ciliatae ,  infimis  duabus  parum  majoribus  ,  tandem  subdeflexis ;  summa  quinta 
multoties  longior,  oblonga,  carinata,  naviculari  -  concava ,  obtusa  et  subcucullata ,  basi  extensa  in 
calcar  ipsius  longitudine ,  teres,  apicem  versus  attenuatum ,  obtusum,  adscendens  ,  aduncum.  Petala 
antheram  subaequantia ,  igneo  -  flava ;  extimum  infimum  anguste  oblongum  vel  subspathulatum , 
acutiusculum  vel  obtusum,  medio  dorso  margineque  pubescens  ;  lateralia  intermedium  subaequantia , 
parum  latiora,  obtusa,  caeterum  conformia.  Staminis  fertilis  filamentum  tenue,  intus  canalicula¬ 
tum,  ciliatum,  sursum  extensum  in  antherae  connectivum  oblongum  obtusum  naviculari- concavum, 
cucullatum,  coriaceum,  extus  glabrum,  intus  ad  margines  locellorum  quatuor  per  paria  disjuncto¬ 
rum  dense  ciliatum  ;  staminum  sterilium  rudimenta  squamaeformia ,  minima ,  intra  petala  lateralia. 
Ovarium  ovato  -  conicum ,  trigonum  angulis  rotundatis,  glabrum,  post  floris  delapsum  calycis  basi 
persistente  cinctum ,  oblongum.  Stylus  tenuis  ,  glaber ,  post  foecundationem  vix  excrescens.  Stig¬ 
ma  ovatum,  acutum,  uno  latere  compressum. 

Crescit  in  sylvis  campestribus  ad  pagum  Coari  Provinciae  Rio  Negro. 

Floret  Novembri, 

Explic.  Tab.  XCII.  Fig.  i.  Flos  apertus.  2.  Pistillum  in  calyce,  magn.  nat.  3.  4-  Petala  lateralia  et 
intermedium,  aucta.  5.  Stamen  fertile,  auctum.  6.  Pistillum  sub  floris  anthesi,  auctum.  7.  Ovarium  post  florem 
delapsum,  magn.  nat.  8.  Idem  horizontaliter  dissectum,  auctum. 

XLY.  SALYERTIA  St.  IIilaire. 

MONANDRIA  Monogynia  Linn.  Syst.  Sex.  Familia:  YOCI1YSIACEAE 
St.  IIilaire. 

CHARACTER  D IFF ER ENT I A  L  IS. 

Calyx  inferus,  quinquepartitus,  laciniis  subaequalibus ,  suprema  calcarata.  Co¬ 
rolla  pentapetala,  subregularis.  Stamen  fertile  unicum  et  sterilium  rudimenta  ple¬ 
rumque  duo.  Ovarium  triloculare,  loculis  uni -aut  biovulatis;  stylus  clavatus,  stig¬ 
mate  laterali  incrassato. 

CHARACTER  NATURALIS. 

Calyx  hypogynus,  e  basi  brevi  suburceolata  quinquepartitus;  laciniae  oblongae, 
longitudine  inter  se  subaequales,  extimae  duae  parum  latiores  planae,  interiorum  tri¬ 
um  concavarum  summa  et  simul  intima  basi  in  calcar  cylindricum  producta,  aesti- 
vatione  longitudinaliter  imbricata.  Corolla  pentapetala,  subregularis ;  petala  calyci 
ad  basin  laciniarum  inserta  et  cum  iis  subalternantia,  tenera,  patentia,  summis  duobus 
paulo  magis  distantibus ,  eadem  qua  calyx  aestivatione.  Stamen  fertile  in  infe¬ 
riore  floris  parte  calyci  infra  petalum  infimum  insertum  eique  oppositum;  filamentum 
rectum,  breve,  sursum  extensum  in  antherae  connectivum  magnum,  lineari -oblon¬ 
gum  obtusum,  naviculari  -  concavum ,  coriaceum,  crassum,  intus  locellos  gerens  qua- 
tuor  per  paria  disjunctos  lineares,  valvula  unica  longitudinaliter  aperiundos,  ante  an- 
thesin  stylum  amplectens.  Staminum  sterilium  rudimenta  plerumque  duo ,  calyci  in¬ 
fra  petala  lateralia  affixa  iisque  opposita,  membranacea,  subulata,  nonnunquam  apice 
lamina  cordata  (anthera  abortiva)  aucta.  Ovarium  superum,  parum  obliquum,  ovato- 
trigonum,  sericeo  -  hirtum ,  triloculare,  loculis  uni -vel  biovulatis.  Stylus  rectus,  cras¬ 
sus,  clavatus,  glaber.  Stigma  unilaterale,  antherae  adversum,  ellipticum,  crassum; 
scutelliforme,  glabrum.  Fructus  capsula  ovato -triquetra,  trilocularis,  trivalvis,  valvis 
medio  septiferis.  Semen  in  quovis  loculo  unicum ,  oblongum,  compressum,  apice  ala¬ 
tum.  Testa  coriacea.  Albumen  nullum.  Embryo  inversus,  rectus,  cotyledonibus  mag¬ 
nis  ellipticis  spiraliter  convolutis,  radicula  parva,  supera. 

Habitus:  Arbor  pulchra,  ramulis  incrassatis  resina  scatentibus,  foliis  verticillatis 
plerumque  octonis  petiolatis  stipulatis  obovatis  obtusis  integerrimis  coriaceis  costato- 
venosis  deciduis,  racemis  terminalibus  solitariis  compositis  maximis,  floribus  speciosis 
suaveolentibus  albis. 

Statio  et  habitatio.  Species  unica  hucusque  detecta  Brasiliae  campos  inhabitat 
siccos  sparso  arbusto  consitos  sylvulasque  campestres  aestu  aphyllas,  inter  gradus 
i5  et  23  lat.  australis  observata. 

i.  SALVERTIA  CONVALLARIODORA.  f  Tab.  XCIU. 

S.  foliis  verticillatis  obovatis  obtusis  utrinque  glabris  coriaceis,  racemo  terminali 
solitario  maximo. 

Salvertia  convallariodora ,  St.  Hilaire  in  Memoires  da  Museum ,  T^I.  p.  266 
et  /X.  p.  34o.  —  Rcemer  et  Schultes ,  Mant.  in  l^ol.  I.  Syst.  f^eget.  p.  52. 

Arbor  pulcherrima.  Truncus  ad  triginta  pedes  evectus,  cortice  crasso  cinereo -nigricante,  longitu- 
dinaliter  rimoso ,  in  ramos  tortos  patentes  valde  ramulosos  divisus ,  comam  laxam  subhemisphaericam 
sistens.  Ramuli  ultimi  fragiles,  incrassati,  crassitie  pollicis,  ligno  molli  spongioso  flavescente,  succo 
resinoso  scatente,  cortice  fuscescente  vestiti,  pilisque  minutis  subintricatis  cinerascenti- pubescentes, 
angulis  a  petiolorum  basi  decurrentibus  obtusis  notati,  ad  foliorum  insertiones  subconstricti.  Folia 
verticillata  sena  vel  octona,  approximata,  petiolata  ,  obovata  vel  obovato  -  oblonga ,  obtusa,  rotun¬ 
data  vel  subtruncata ,  basi  cuneata  in  petiolum  subdecurrentia,  integerrima,  margine  subundulata 
et  saepe  ex  parte  complicata,  utrinque  glabra,  coriacea,  firma,  nervo  medio  crasso  subtus  valde 
prominente  venisque  subparallelis  ad  marginem  combinatis  percursa ,  venulis  minutis  inter  costas 
tenuiter  reticulata ,  longitudine  inter  quatuor  ad  decem ,  latitudine  inter  tres  et  quinque  pollices  va¬ 
riantia  ;  petioli  teretiusculi,  superne  subcanaliculati,  utroque  margine  acutiusculo,  basi  subincrassata 
articulati ,  uti  innovationes  tomento  testaceo  obsiti ,  pollicem  circiter  longi.  Stipulae  caducae  ?  Ra¬ 
cemi  terminales,  solitarii ,  compositi ,  maximi  ;  rachis  recta ,  stricta ,  angulis  a  pedunculorum  basi  de¬ 
currentibus  notata,  tenuiter  flavescenti  -  testaceo -tomentosa  ,  pedalis  vel  bipedalis;  pedunculi  infe¬ 
riores  subirregulariter  verticillati ,  superiores  oppositi  vel  sparsi ,  remotiusculi ,  subhorizontaliter  pa¬ 
tentes  ,  angulati  vel  subancipites,  fuscescenti  -  tomentosi ,  basi  et  ad  pedicellorum  insertiones  bractea 
decidua  semivaginante  adpressa  ovata  obtusa  instructi,  tri- ad  quinqueflori,  longitudine  inter  se  subae- 
quales  ;  pedicelli  uniflori,  breves,  duas  ad  sex  lineas  longi,  subarticulatim  inserti,  angulati,  crassi, 
subclavati,  bracteis  duabus  deciduis  muniti.  Calyx  e  basi  brevi  suburceolata  quinquepartitus,  cori¬ 
aceus  ,  extus  pilis  brevissimis  intricatis  totus  dense  fulvo  -  testaceo- tomentosus  ;  laciniae  longitudine 
inter  se  subaequales ,  lineari -oblongae,  obtusae,  basi  parum  constrictae,  integerrimae,  extimae 
duae  laterales  parum  latiores  planae,  intus  quoque,  excepta  linea  lata  calva  in  medio,  tomentosae, 
inferiores  duae  interiores  parum  angustiores  concavae ,  subcucullatae  ,  intus  apice  tantum  pubescen¬ 
tes  caeterum  glabrae,  margine  submembranaceae ;  summa  quinta  intima  intus  glabra  caeterum  reli¬ 
quis  conformis ,  basi  extensa  in  calcar  cylindricum  obtusum  longitudine  varians,  at  semper  ipsa  bre¬ 
vius  ,  in  flore  nondum  evoluto  sursum  curvum ,  sub  anthesi  plus  minus  recte  extensum.  Corollae 
subregularis  petala  quinque  ,  calyci  ad  laciniarum  basin  inserta  et  cum  his  alternantia,  patentia,  ob¬ 
longa  ,  obtusa ,  integerrima,  utrinque  glabra ,  nervo  medio  venisque  radiatis  percursa ,  tenera,  alba, 
dein  aurantiaca  et  marcida  miniata  (quae  coloris  vicissitudo  a  succo  oxydationi  subitaneae  obnoxio 
pendere  videtur)  decidua.  Stamen  fertile  calyci  infra  petalum  inferius  insertum  eique  oppositum 
ante  anthesin  stylum  amplectens,  postea  patens,  petala  subaequans ;  filamentum  breve,  erectum, 
crassum ,  glabrum  ,  intus  canaliculatum  ,  sursum  dilatatum  in  anthep.ae  connectivum  e  basi  subcor- 
data  lineari -oblongum  obtusum,  naviculari  -  concavvim,  attamen  vix  cucullatum ,  carnosum  crassum, 
intus  locellos  gerens  quatuor  per  paria  disjunctos  lineares  ,  valvula  unica  longitudinaliter  aperiundos. 
Stamina  sterilia  plerumque  duo  calyci  infra  petala  lateralia  affixa ,  parva ,  lanceolata ,  acuta ,  mem- 

braneacea,  glabra,  saepius  apice,  appendice  irregulari  cordata  acuta,  tanquam  anthera  abortiva, 
aucta,  rarius  quatuor ,  duobus  reliquis  tunc  petalis  superioribus  oppositis.  Ovarium  parvum,  obli¬ 
quum  in  fundo  calycis  ,  ovato  -  trigonum  5<  lateribus  planiusculis ,  dense  sericeo  -  hirtum  ,  triloculare , 
ovulo  unico  in  cujusvis  loculi  angulo  centrali  affixo.  Stylus  simplex  ,  adscendens  ,  glaber,  clavatus, 
post  foecundationem  parum  excrescens.  Stigma  ab  apice  styli  unilateraliter  decurrens.,  antlierae 
adversum,  oblongum,  subcarnoso  -  incrassatum,  glabrum,  flavum.  Fructum  vidimus  immaturum, 
sistentem  capsulam  in  pedicello  lapsu  calycis^  cicatrisato  pyramidato- trigonam  pollicarem  tenuis¬ 
sime  tomentosam ,  notis  ,  quas  in  charactere  tradidimus. 

Crescit  in  campis  S.  Philippi  prope  Contendas ,  prope  Formigas ,  Reacho  do  Fogo 
aliisque  locis  in  deserto  Provinciae  Minas  G  er  des  inter  Jhmium  S.  Francisci  et  montium 
tractum.  Serra  da  Lappa  et  Serra  de  S.  Antonio  dictum.  Ex  australioribus  regionibus  tulit 
cl.  Se  Ilo  iv. 

Floret  Julio.  £ 

Explic.  Tali.  -XC1II.  Fig.  i.  Genitalia  in  calyce,  resectis  ejusdem,  praeter  summam,  laciniis.  2.  Stamen 
fertile,  magn.  nat.  3.  Stamen  sterile,  auctum.  4.  Pistillum,  magn.  nat.,  stigmate  hinc  medio  longitudinaliter 
sulcato.  5.  Fructus  immaturus.  6.  Idem  horizontaliter  dissectus. 


XLYI.  LACISTEMA  SwARTZ. 
Nematospermum  Richard. 

MONADELPHIA  Diandria  Linn.  Syst.  Sex.  Familiae  distinctae:  LACISTE- 
MEARUM,  quae  ad  URTICACEARUM  ordinem  pertinet,  typus. 

CHARACTER  DIFFER  ENTIALIS. 

Flores  amentacei.  Calycis  loco  squamae  tres.  Corolla  infera,  quadripartita. 
Nectarium:  discus  carnosiusculus  genitalia  cingens.  Stamen  unicum,  hypogynum, 
apice  bifidum  biantheriferum ,  antheris  unilocularibus.  Stylus  simplex  vel  nullus. 
Stigmata  duo  vel  tria,  subulata.  Capsula  unilocularis,  trivalvis,  abortu  mono-vel 
disperma.  Semina  e  dorso  valvularum  pendula,  arillata. 

CHARACTER  NATURALIS. 

Flores  in  amentis  cylindricis  tenuibus  imbricati,  sessiles,  hermaphroditi.  Caly¬ 
cis  loco  squamae  tres  inaequales,  lateralibus  duabus  linearibus  membranaceis,  inter¬ 
media  infera  ovata  concava  subcoriacea.  Corolla  hypogyna,  subregularis ,  profunde 
quadi  ipartita  (Vel  potius  tetrapetala?},  laciniis  ovatis  lanceolatis  vel  linearibus  erectis 
saepius  ciliato  -  serratis.  Nectarium:  discus  subcarnosus  genitalia  cingens,  completus 

vel  in  superiore  floris  parte  obsoletus.  Stamen  ex  inferiore  .floris  parte  unicum,  hypo- 
gynum ;  filamentum  rectum ,  apice  bifidum ,  biantheriferum ,  anthera  uniloculari  trans- 
versim  subverticaliter  bivalvi  in  quovis  crure  sessili.  Ovarium  superum,  ovatym  vel 
subglobosum,  glabrum  vel  pubescens,  uniloculare,  pluriovulatum ,  ovulis  parietalibus. 
Stylus  simplex,  rectus,  glaber  vel  nullus.  Stigmata  duo  vel  tria,  subulata,  re¬ 
flexo -patentia.  Capsula  unica  vel  nonnullae  in  quovis  amento,  ima  basi  flore  per¬ 
sistente  cincta,  substipitata  ,  unilocularis,  trivalvis,  valvulis  a  vertice  longitudinaliter 
dehiscentibus  coriaceis  vel  pergamenis  ,  medio  dorso  placentas  lineares  elevatas  ge¬ 
rentibus.  Semen  plerumque  solitarium,  reliquis  pluribus  abortivis,  versus  capsulae 
verticem  in  placenta  lineari  per  totum  valvulae  dorsum  decurrente  suspensum,  atque 
arillatum.  Arillus  completus,  carnosus,  fasciculo  vasorum  a  placentae  cicatrice  ad 
testae  hilum  subbasilarem  usque  producto  percursus.  Testa  crustacea.  Albumen 
carnosum.  Embryo  inversus,  cotyledonibus  planis  sibi  incumbentibus,  radicula  su- 
pera  recta  cylindrica. 

Habitus  :  Arbores  parvae  aut  frutices ,  coma  densa ,  ramis  subdistichis ,  foliis  alter¬ 
nis  simplicibus  coriaceis  integerrimis  vel  obiter  serratis  sempervirentibus  stipulaceis, 
florum  hermaphroditorum  amentis  axillaribus  aggregato-fasciculatis. 

Statio  et  Habitatio  :  Species  quatuor  hucusque  detectae  Americae  tropicae 
sylvas  humiliores  inhabitant  ,  locis  depressis  praesertim  versus  Aequatorem  fre- 
quentiores. 

I.  LACISTEMA  PUBESCENS,  f  Tab.  XCIV. 

L.  foliis  oblongo  -  lanceolatis  acuminatis  subintegerrimis  supra  glabris  subtus 

molliter  pubescentibus,  petalis  linearibus,  stylo  simplici. 

#  * 

L.  oblongum ,  Spreng.  Syst.  V^eg.  /.  p.  124? 

Arbor  parva  sex -ad  octopedalis,  erecta,  trunco  basi  duorum  vel  trium  pollicum  diametro  ,  ramis 
rectangulo  -  patentibus,  cortice  cinereo  laevigato.  Ramuli  ultimi  teretes  recti  vel  subflexuosi ,  cortice 
cinereo  glabro  longitudinaliter  ruguloso  vestiti,  novelli  pilis  adpressis  simplicibus  molliter  pubescentes. 
Folia  alterna,  subdisticha,  approximata,  petiolata ,  oblongo  -  lanceolata ,  basi  subrotundata,  apice  acu¬ 
minata  vel  sub  falcato  -  cuspidata,  integerrima  vel  rarius  obsolete  et  remote  subserrulata ,  supra  glabra 
laete  viridia  nitida  vel  novella  parum  pubescentia,  subtus  pallidiora  atque  pilis  simplicibus  adpres¬ 
sis  molliter  pubescentia  vel  subvillosa ,  nervo  medio  subtus  prominente  et  venis  distantibus  alternis 
arcuatis  intra  marginem  subeombinatis  percursa  venulisque  tenuibus  inter  eas  reticulata ,  tres  ad 
quinque  pollices  longa  duos  et  quod  excedit  lata;  petioli  breves,  semiteretes ,  supra  plani  canalicu¬ 
lati  ,  subtus  convexi ,  pubescentes ,  tres  vel  quatuor  lineas  longi.  Stipulae  deciduae ,  lineari  lan- 
ceolatae  ,  acuminatae  ,  integerrimae ,  extus  pubescentes ,  membranaceae.  F  lorum  amenta  axillaria  , 

sessilia ,  decem  ad  viginti  vel  imino  plura,  vel  quinque  in  fasciculum  seu  capitulum  hemisphaericum 
congesta,  tenuia,  cylindrica,  semipollicaria  vel  pollicaria,  floribus  minutis  plurimis  densissime  qua¬ 
drifariam  imbricatis  obsita,  persistentia;  hachis  floribus  plane  abscondita,  tenuis,  angulata,  pilis  sim¬ 
plicibus  patentibus  pubescens.  Calycis  loco  squamae  tres,  florem  obtegentes,  persistentes;  infima 
exterior  ovato  -  suborbicularis ,  acutiuscula  vel  obtusa,  coriacea  margine  membranacea,  integerrima 
vel  irregulariter  subserrulata ,  concava,  utrinque  glabra,  enervis,  fusca;  laterales  duae  parum  in¬ 
teriores  sublongiores ,  lineares,  acutae,  integerrimae,  glabrae,  membranaceae,  tenues,  albae.  Co¬ 
rolla  infera  ,  profunde  quadripartita  vel  tetrapetala,  persistens ;  petala  seu  laciniae  versus  inferio¬ 
rem  floris  partem  magis  approximatae ,  lineares ,  acutae ,  subintegerrimae  vel  remote  lacinulato- 
serrulatae ,  glabrae,  tenerae,  albae,  erecto  -  patentes  ,  calycis  squamas  laterales  subaequantes.  Nec- 
tarii  discus  genitalia  cingens,  planiusculus,  subcarnosus  ,  in  inferiore  floris  parte  latior,  glaber,  pe¬ 
talis  multoties  brevior.  Stamen  unicum,  intra  discum  ex  inferiore  floris  parte  proveniens,  hypo- 
gynum ,  persistens;  filamentum  erectum,  teres,  glabrum,  longitudine  petalorum,  apice  bifidum, 
cruribus  brevibus  divergentibus  ,  utroque  in  apice  antheram  gerente  parvam  subglobosam  oblique 
transversim  bivalvem.  Ovarium  superum,  ovato  -  subglobosum  ,  pilis  simplicibus  patentibus  hirtum, 
uniloculare,  pluriovulatum ,  ovulis  in  placentis  parietalibus  pendulis.  Stylus  simplex,  erectus,  teres, 
glaber ,  stigmatibus  tribus  brevibus  subinaequalibus  subulatis  patentibus.  Catsula  immatura  stylo 
persistente  coronata,  obovato  -  subglobosa,  substipitata,  hirsuta  tandem  glabrescens,  rubro -fusca,  uni- 
locularis ,  trivalvis ,  valvulis  coriaceis  ovatis  acutis  concavis ,  intus  in  placenta  lineari  per  medium 
dorsum  decurrente  semina  plura  praeter  unicum  plerumque  abortiva  foventibus ;  capsula  matura 
non  observata. 

Crescit  in  sylvulis  densis  udis  umb/'osis  prope  urbem  Para  et  prope  Villam  Gurupa, 
Provinciae  Paraensis. 

Floret  Aprili ,  Majo. 

Explic.  Tab.  XCIE.  Fig.  i.  Pars  amenti  aucta.  2.  Squama  calycis  inferior,  valde  aucta.  3.  Flos,  resec¬ 
tis  genitalibus,  valde  auctus.  l\.  Stamen,  magis  auctum.  5.  Flos,  resecto  calyce  et  6.  ovarium,  valde  aucta. 


2.  LACISTEM  A  SERRULATUM.  f  Tab.  XCV. 

L.  foliis  lanceolatis  acuminatis  serratis  utrinque  glabris,  petalis  linearibus  stylo 
simplici. 

Arbor  altitudine  decem  circiter  pedum,  trunco  erecto  tereti  saepe  ex  eadem  radice  gemino, 
cortice  cinereo.  Piami  erecti,  ramulis  plurimis  erecto -patentibus  subvirgato - fastigiatis  flexuosis  in¬ 
structi,  ad  divisiones  subincrassati,  cortice  cinereo- fusco  glabro  vestiti;  ramuli  novelli  virides,  glabri. 
Folia  alterna ,  approximata ,  petiolata  ,  subdisticha ,  patentia  et  plerumque  in  superiorem  faciem 
subconvoluta ,  lanceolata,  acuta,  basi  cuneato  -  attenuata  ,  inaequaliter  repando  -  serrata  ,  basi  et  api¬ 
ce  integerrima,  subcoriacea ,  utrinque  glabra ,  supra  obscure  viridia  nitida ,  subtus  pallidiora,  nervo 
medio  venisque  subtus  parum  prominentibus  percursa ,  duos  pollices  longa ,  sex  ad  duodecim  li- 

neas  lata;  petioli  semiteretes ,  superne  canaliculati,  glabri,  duas  lineas  circiter  longi.  Stipulae 
lineari  -  lanceolatae,  acuminatae ,  integerrimae  ,  membranaceae ,  glabrae,  fuscescentes,  deciduae ,  petiolo 
duplo  longiores.  Florum  amenta  axillaria  sessilia,  duo  ad  sex  fasciculatim  congesta,  tenuia,  cy¬ 
lindrica,  subflexuosa,  pollicem  circiter  longa;  rachis  tenuis,  angulata,  glabra.  FlctoES  sessiles,  den¬ 
sissime  quadrifariam  imbricati,  flavescentes.  Calycis  squamae  tres;  inferior  et  simul  exterior  sub- 
orbicularis  vel  late  deltoidea,  acutiuscula,  integerrima,  glabra,  subcoriacea ,  concava;  laterales  lineari- 
subulatae,  integerrimae,  membranaceae,  tenerae.  Corollae  laciniae  fere  ut  in  praecedente,  sed  uti 
totus  flos,  minores,  albae.  Nectarii  discus  inaequalis  in  inferiore  floris  parte  multo  major  subcar- 
nosus,  in  superiore  abbreviatus  et  vix  conspicuus,  nonnunquam  (in  siccis  speciminibus)  lobatus  vel 
divisus.  Stamen  ex  inferiore  floris  parte  ;  filamentum  abbreviatum,  vix  longitudine  crurium,  in  hac 
specie  longiorum  et  divergentium.  Antherae  in  apice  crurium  globosae,  uniloculares  ,  bivalves ,  flavae. 
Ovarium  ovato  -  subglobosum ,  glabrum.  Stylus  simplex,  teres,  glaber,  stigmatibus  tribus  subulatis  di¬ 
vergentibus.  Capsula  basi  flore  persistente  cincta,  substipitata ,  obovato - subtriangularis ,  mucronata, 
glabra,  rubens,  unilocularis,  trivalvis;  valvulae  coriaceae  vel  subcarnosae,  a  vertice  deorsum  dehiscentes, 
intus  singulae  placentam  gerentes  linearem  per  totum  dorsum  decurrentem.  Semina  (abortu  reli¬ 
quorum)  solitaria  vel  duo  in  quavis  capsula,  in  placentis  fere  e  vertice  capsulae  pendula,  sub- 
globosa  ,  arillata.  Ap.illus  carnosus  ,  completus ,  albus ,  fasciculo  vasorum  a  placentae  cica¬ 
trice  ad  verum  testae  hilum  usque  producto  percursus.  Testa  pergamena,  hilo  amplo  plano,  re¬ 
spectu  situs  embryonis  in  vertice  posito  ,  respectu  insertionis  in  capsula  vero  basilari.  Albumen 
carnosum.  Embryo  inversus ,  rectus  ,  cotyledonibus  planis  foliaceis  suborbicularibus  sibi  incumben¬ 
tibus  ,  radicula  supera  brevi  cylindrica. 

Crescit  in  montosis  siccis  ad  radicem  montium  tractus  Serra  dos  Orgdos  dictorum  in 
Pi  'ovincia  Sebastianop  olit  ana . 

Floret  et  fructificat  ab  Augusto  ad  Octobrem .  % 

Ex/ilic.  Tab.  XCF .  Fig.  i.  Amenti  pars  aucta.  2.  Calycis  squama  aucta.  3.  Stamen  auctum.  4.  Flos, 
resecta  squama  calycis  et  stamine,  auctus.  5.  Genitalia,  aucta.  6.  Capsula  immatura  aucta. 

Reliquae  species  hucusque  cognitae  sequentibus  notis  a  nostris  recedunt: 

5.  L.  myricoides  Siv . ,  foliis  ovatis  acuminatis  integerrimis  vel  obsolete  serratis  utrinque  gla¬ 
bris  ,  petalis  ovatis  ,  stigmatibus  duobus  sessilibus. 

L.  myricoides ,  Sivartz  Prodr.  p.  12.  Flor.  Ind.  Occid.  II.  p.  1093.  tab.  21.  Icon.  fasc. 
1.  tab.  1.  —  JVilld.  Spec.  Piant.  I.  p .  27.  —  Valil  Enum.  I.  p.  18.  — -  Poiret  Encycl.  Bot. 
Suppi.  III.  p.  232.  Roemer  et  Schultes  Syst.  Veget.  I.  p.  4q.  et.  Mantissa  ad  Vol.  I.  p.  66. 

Nemalospcrmum  laevi gatum ,  in  Richard  Act.  Soc .  hist.  nat.  Paris.  I.  p.  105. 

Piper  aggregatum,  Bergius  in  Act.  Helv.  VII.  p.  131.  tab.  10. 

Piper  fasciculare ,  Rudge  Piant.  Gujan.  p .  Q.  tab.  4.  (an  distincta  species  ?) 

Folia  majora,  amenta  vero  minora  et  simul  rariora,  quam  in  supra  descriptis. 

1 

Crescit  in  Jamaicae  frutetis  (Sivartz),  et  in  B rasilia  aequat oriali  prope  Parii,  £  (v.  s. 
spec.  Sivartzii.) 

4.  L.  Berleriahum  R.  S.,  foliis  lanceolato-  ellipticis  acuminatis  obsolete  serratis  utrinque  gla¬ 
bris,  stylo  basi  simplici ,  stigmatibus  tribus  iterum  divisis  (?) 

Roem.  et  Schult.  Mani,  ad  Vol.  I  Syst.  Veget,  p.  66.  —  L.  alterum ,  Sprengel  Syst. 
Veget.  I.  p.  124. 

Crescit  in  insula  S.  Domingi.  % 

OBSERVATIO.  Urticacearum  ordo,  qualis  ab  auctoribus  traditur,  vegetabilia  complectitur  tam 
diversae  indolis  ut  rite  in  plures  distinctas  familias  dispesci  possit,  quarum  numerum,  LACISTE- 
MEAS  constituendo ,  dum  augeamus  non  vano  rerum  novarum  studio  commoti  sed  in  ipsius  natu¬ 
rae  obsequium  egisse  nobis  videmur.  Hujus  vero  familiae  e  Lacistema  et  Syzyganthera  Pav. 
Piuiz  sive  Didy  mandra  FVilld.  compositae,  cardo  in  eo  versatur,  quod  perianthii  distinctae  formae 
adsint,  licet  inflorescentia  amentacea  inferiorum  ordinum  apetalorum  affinitatem  prodat.  Ita  igitur 
Piperaceas  ,  (plantas  omnino  dicotyledoneas  neque  ab  Urliceis  longe  distantes) ,  Ulmaceas  ,  Artocar- 
peas ,  Urticeas  proprie  sic  dictas  et  Lacistemeas  in  ordinem,  seu,  si  malis,  classem  disponendo 
diversarum  notas  ex  inflorescendae  perianthiique  diversa  evolutione,  universi  ordinis  autem  charac¬ 
terem  ex  embryonis  situ  inverso  haurimus  ,  albuminis  praesentiam  vel  absentiam  uti  ipsarum  coty¬ 
ledonum  indolem  minoris  momenti  facientes ,  quia  aliis ,  e.  g.  Pouroumae  Aubl. ,  albumen  nullum 
et  cotyledones  crassas  amygdalinas,  aliis,  uti  Urticae ,  albumen  magnum  et  cotyledones  planas 
foliaceas,  aliis,  uti  Cellidi ,  albumen  tenue  et  cotyledones  contortuplicatas  esse  compertum  habeamus. 
Subit  vero  nobis  Lacistematis  flores  examinantibus  aliorum  quoque  ordinum  et  familiarum  imago; 
ita  enim  Amentaceae  quoad  inflorescendam,  Chlorantheae  quoad  filamenti  structuram,  Samydeae 
quoad  fructum  miro  modo  similem  conveniunt,  quarum  postremae  praeterea  staminum  monadel- 
pliia  disci  carnosi  in  fundo  floris  Lacistematis  observandi  altiorem  evolutionem  quodammodo 
indigitant. 

